
1 Tam tikru atžvilgiu 
aš esu Džeikobas Horneris 


Tam tikru atžvilgiu aš esu Džeikobas Horneris. 

Dėstyti pradėjau 1953-iaisiais, Gydytojo patartas, ir kurį laiką 
dėsčiau gramatiką Vaikomiko valstybiniame mokytojų koledže, Me- 
rilendo valstijoje. 

Gydytojas pasistūmėjo, taikydamas man skirtą gydymo kursą, o 
paskui, kai 1953-iųjų birželį, kaip įprasta, kartą per tris mėnesius, 
iš Baltimorės atkakau pasitikrinti ir konsultuotis į Remobilizacijos 
Fermą (tuo metu ji buvo įsikūrusi netoli Vaikomiko), jis tarė man: 

— Džeikobai Horneri, privalote imtis kokio nors darbo. Jums 
negalima dykinėti. 

— Na, taip jau nuolat ir nedykinėju, — pamėginau teisintis. — 
Susirandu tai šiokį, tai anokį darbelį. 

Mudu sėdėjome šios fermos apžiūrų ir konsultacijų kabinete - jis 
buvo lygiai toks pat kaip ir tas, kuris įrengtas dabartiniame fermos 
pastate Pensilvanijoje. Tai vidutinio dydžio patalpa, kaip gyvena- 
mojo buto kambarys, tik lubos aukštesnės. Lygios baltos sienos, 
langai su baltos spalvos pakeliamomis žaliuzėmis, paprastai nuleis- 
tomis, šviesa sklinda iš apvalaus šviestuvo palubėje. Patalpoje yra tik 
dvi baltos kėdės tiesiomis atramomis, pastatytos viena priešais kitą, 
per vidurį, ir jokio kito baldo. Kėdės stovi labai arti viena kitos, taigi 
konsultuojamojo keliai beveik remiasi į konsultanto kelius. 

Apžiūrų ir konsultacijų kabinete jaustis laisvai neįmanoma. Gy- 
dytojas atsisėda tiesiai priešais konsultuojamąjį, kiek praskečia į 
šalis kojas, susideda rankas ant kelių ir truputį palinksta jo link. 
Atsilošti, šiek tiek paslinkus sėdimąją į priekį, nepavyktų, nes tada 
keliais atsiremtum į jo kelius. Užsimesti kojos ant kojos, nei taip, 
kaip pratę vyrai, nei taip, kaip įprasta moterims, irgi nekyla noro: 
jei uždėtum koją ant kojos „vyriškai“ — taip, kad kairiosios gurnelis 
gultų ant dešiniosios kelio, — kairysis batas liestųsi prie Gydytojo 
kelnių kairiosios klešnės, kiek aukštėliau kelio, ir veikiausiai sutep- 
tų baltas jo kelnes; jei uždėtum koją ant kojos „moteriškai“ — kad 
kairiosios kojos kelis pūpsotų virš dešiniosios kelio, tai bato galiu- 
kas įsiremtų į tą pačią klešnę, tik žemiau, prie blauzdos. Atsisėsti 
šonu, Žinoma, nė svajonių negali būti, o praskėtęs kelius taip pat, 
kaip Gydytojas, tuoj pasijustum kaip paskutinis beždžionautojas, 
visiškai neturintis savojo „aš“ 
gi ant baltosios konsultuojamojo kėdės tenka sėdėti (nors egzis- 
tuoja pasirinkimo laisvės regimybė, - juk niekas neįsako sėdėti taip 
ir jokiu būdu ne kitaip, — bet rinktis šiaip nėra iš ko) it mietą pra- 
rijus, nugara ir klubais suformavus statų, kėdės struktūros užbrėž- 
tą kampą, suglaudus kojas, šlaunimis ir blauzdomis stengiantis iš- 
laikyti dar vieną statų kampą. 

Rankų padėtis — atskira problema, įdomi pati savaime ir savo- 
tiškai netgi keblesnė, nors ne tiek svarbi, nes, kad ir kur jas dėtum, 
Gydytojo veikiausiai neužkliudytum. Gali daryti su jomis ką pa- 
norėjęs (tik, aišku, ant kelių jų nenuleisi, nes tai jau būtų Gydytojo 
mėgdžiojimas). Aš rankų paprastai nelaikau vienoje vietoje — kurį 


, net sėdėti savaip neįstengiantis. Tai- 


laiką leidžiu joms sustingti patogioje padėtyje, paskui sudedu ki- 
taip. Sukryžiuoti, įremti į šonus, sudėti už galvos, sunerti pirštus 
ant pilvo — tokios (su įvairiomis variacijomis ir tarpinėmis stadijo- 
mis) pagrindinės galimos rankų, delnų ir pirštų padėtys, ir tai, kad 
aš šias padėtis kaitalioju, anaiptol nėra (ar bent — po pirmojo pus- 
tuzinio susitikimų su Gydytoju - jau nėra) nervingumo apraiška; 

tai veikiau liudija, kad kai susiduri su daugybe vienodai priimtinų 
pasirinkimo galimybių, nė viena iš jų, kad ir kuriai suteiktum pir- 
menybę, ilgam tavęs nepatenkins, jeigu jos priimtinumą lyginsi su 
likusių pasirinkimo galimybių kumuliaciniu priimtinumu, nors, 
lyginant su bet kuria kita vz22 galimybe, ji nė kiek nėra blogesnė. 

Dabar (tai yra 1955 m. spalio 4 d., antradienį, septintą valandą 
penkiasdešimt penkios minutės, kai visa tai rašau antrajame aukšte 
įrengtame dormitoriume) man atrodo, kad jei pastarąjį pastebėji- 
mą suvoksime kaip metaforą, tai bus mano gyvenimo istorija, pa- 
pasakota viena fraze - tiksliau, paskutine dvigubo predikatinio no- 
minatyvinio pasakymo dalimi, kuri savo ruožtu yra antroji ne- 
priklausoma šio gana painaus sudėtinio sujungiamojo sakinio dalis. 
Įsitikinote, kad aš tikrai dėsčiau gramatiką? 

Niekas, tiesą sakant, ir nesistengia, kad apžiūrų ir konsultacijų 
kabinete lankytojai jaustųsi laisvai - galų gale jie čia ateina ne atsi- 
palaiduoti, o konsultuotis. Jei lankytojas jaustųsi visiškai laisvai, į 
Gydytojo rekomendacijas jis imtų Žiūrėti atsainiai, tarsi į pusry- 
čius, kuriuos į lovą atneša livrėja vilkintis tarnas, tai yra pernelyg 
kritiškai: girdi, šitą suvalgysiu, 0 šito ne - nemėgstu, ir valgysiu tik 
tiek, kiek noriu, nė kąsniu daugiau. Savaime suprantama, toks nu- 
siteikimas apžiūrų ir konsultacijų kabinete būtų visiškai netinka- 
mas, nes ne kas kitas, o pats lankytojas patiki save Gydytojui: Gy- 
dytojo noras — lankytojo noras, bet ne atvirkščiai, ir rekomendaci- 
jos jam teikiamos ne tam, kad jis jomis abejotų ar jas svarstytų 
(abejoti - įžūlu, o svarstyti - beprasmiška), o tam, kad paraidžiui 
jomis vadovautųsi. 

— Tai visiškai nepriimtina, — tarė Gydytojas, turėdamas galvoje 
mano tuometinį papratimą dirbti tik tuomet, kai baigiasi pinigai, 
ir imtis pirmo po ranka pasitaikiusio darbo. — Daugiau taip tęstis 
negali. 

Jis nutilo ir atidžiai įsistebeilijo į mane, kaip yra įpratęs, rausvu 
liežuviu cigarą lūpomis ritinėdamas iš vieno kampučio į kitą. 

— Tūrite imtis kokio nors reikšmingesnio darbo: privalote pra- 
dėti ko nors siekti - pavyzdžiui, iškilti, įsiklausyti į pašaukimą, 
nugyventi gyvenimą prasmingai. 

— Taip, sere. 

— Juk jums jau trisdešimt. 

— Taip, sere. 

— Ir jūs turite kažkokį diplomą. Kokia jūsų specialybė? Istorija? 
Literatūra? O gal ekonomika? 

— Mokslai ir menai. 

- Tai jūs visų galų meistras? 

— Ne visų... . 

— Mokslai ir menai - gražumėlis. O ar yra pasaulyje koks nors 
dalykas, kuris nebūtų mokslas arba menas? Filosofiją studijavote? 

— Taip. 

— O psichologiją? 

— Taip. 

— O politologiją? 

— Taip. 

— Pala pala... O zoologiją? 

— Taip. 

— Filologiją, aišku, irgi. O romėnų filologiją? Kultūrinę antro- 
pologiją? 

— Taip, tik vėliau, kai buvau doktorantas. Jei pamenate, aš... 

— Kchėčė, — atsikrenkštė Gydytojas, tarsi rengdamasis spjauti į 
mano doktorantūrą. — O ko jus dar mokė toje doktorantūroje? 
Meno išlaužti spynas? Sanguliavimo meno? Gal dar ir buriuoti 
doktorantus moko? Kryžminių kvotų rengti kartais nemokė? 

— Ne, sere. 

— O ką, tai ne mokslai ir menai? 

— Disertaciją rengiausi rašyti iš anglų, sere. 

— Po paraliais! Iš anglų ko? Jūreivystės? Anglų kolonijinės poli- 
tikos? Anglų bendrosios teisės? 

— Iš anglų literatūros, sere. Tačiau taip jos ir neparašiau. Išlai- 
kiau visus egzaminus žodžiu, bet disertacijos rašyti nebaigiau. 

— Džeikobai Horner, jūs kvailys. 

Mano kojos kaip ir liko sulenktos per kelius tiesiu kampu, ta- 
čiau už galvos sunertas rankas aš nukėliau (tokia poza dažniausiai 
išreiškia ne visai rimtą požiūrį į tai, kas vyksta aplinkui) ir suradau 
joms mišrią padėtį: kairiąja ranka įsitvėriau švarko kairiojo atlapo, 
dešiniąją — kiek sulenktais atpalaiduotais pirštais, delnu aukštyn — 
padėjau ant dešiniosios šlaunies, apytikriai per vidurį. 

Kiek patylėjęs Gydytojas paklausė: 

— Ar yra priežasčių, kurios sukliudytų jums prašyti darbo nedi- 
deliame mokytojų koledže? Jis čia, Vaikomike. 

Akimirksniu man priešais akis stojo ištisa kariauna argumentų 
„prieš“ darbą Vaikomiko valstybiniame mokytojų koledže, bet iš 
kitos pusės tuoj išsirikiavo tiek pat kontrargumentų, taigi klausi- 
mas, verta pretenduoti į dėstytojo vietą mokytojų koledže ar ne, ore 
pakibo tarsi vidurio žymeklis lyno traukimo varžybose, kai abiejų 
komandų jėgos visiškai lygios. Šis palyginimas tam tikru atžvilgiu 
irgi yra mano gyvenimo istorijos metafora, nesvarbu, kad ji kitokia 
nei ta, apie kurią kalbėjau kiek anksčiau: kaip pradėjau suprasti ne- 
trukus po šio pokalbio, kai gydymo kursas pasiekė Mitoterapijos 
stadiją, vienas ir tas pats gyvenimas aprėpia daugybę istorijų — ly- 
giagrečių, koncentriškų, tarpusavy susipinančių ir dar balažin kokių. 

Taigi. 

— Jokių priežasčių, sere, — išpoškinau aš. 

— "Taigi nutarta. Pateikite prašymą nedelsdamas, kaip tik spėsitė 
į rudens semestrą. O ką ketinate dėstyti? Ikonografiją? Automobi- 
lių mechaniką? 

— Galbūt anglų literatūrą. 

— Ne. Disciplina turi būti tiksli, kitaip tai bus tiesiog; darbas, o 
ne gydymas darbu. Mums reikia griežtos taisyklių sistemos. Kaip 
manote, ar sugebėtumėte dėstyti planimetriją? 

— Na, žinote... — aš abejodamas pajudinau kairę ranką: ją kiek 
truktelėjau į priekį, tuo pat metu nepaleisdamas atlapo ir ištiesęs 
smilių bei didįjį pirštą; rankai akompanavo greitai pakelti (ir grei- 
tai nuleisti) antakiai, akimirkai suspaustos lūpos ir į šalis linguo- 
janti galva. 

— Žinoma, kokias Čia kvailystes kalbu — tai ne jums. Pasisiūlyki- 
te dėstyti gramatiką. Anglų kalbos gramatiką. 

— Matote, Gydytojau, — išdrįsau pastebėti, - gramatika būna ir 
aprašomoji, ir norminamoji. Sakau todėl, kad jūs minėjote griežtą 
taisyklių sistemą. 

— Jūs dėstysite norminamąją gramatiką. 

— Taip, sere. 

— Ir jokių aprašymų. Jokių nestandartinių atvejų. Taisyklės, tai- 
syklės ir dar kartą taisyklės. Nieko, išskyrus taisykles. 

Konsultacija baigėsi. Gydytojas staigiai atsistojo (aš vos spėjau 
jam iš kelio patraukti kojas) ir išėjo iš kabineto, o aš, atseikėjęs 
poniai Doki, registratūroje dirbančiai seselei, mokestį už konsul- 
taciją, grįžau į Baltimorę. Tą patį vakarą sukurpiau laišką Vaiko- 
miko valstybinio mokytojų koledžo rektoriui, kuriame paprašiau 
pokalbio ir išreiškiau norą į jo vadovaujamą kolektyvą įsilieti kaip 
norminamosios anglų kalbos gramatikos dėstytojas. Ko jau ko, o 
meno rašyti prašymus priimti į darbą per savo miglotų studijų 
laiką norom nenorom išmokau puikiai. Tad jau liepą buvau pa- 
kviestas atvykti pokalbio. 

2 Vaikomiko valstybinis mokytojų 
koledžas įsikūręs dideliame 
plyname lauke 


Vaikomiko valstybinis mokytojų koledžas įsikūręs dide- 
liame plyname lauke, apsuptame terpentininių pušų miško, 
pietrytiniame Vaikomiko pakraštyje, Merilendo valstijos Rytų pa- 
krantėje. Tiesą sakant, visas koledžas — tai vienas vienintelis neiš- 
vaizdus plytinis pastatas su dviem priestatais, pernelyg gremėzdiš- 
kas tam karalių Jurgių epochos architektūrą imituojančiam stiliui, 
kuriuo remiantis jis pastatytas. Smarkiai pusračiu išlenkta alėja iš 
Koledžo aveniu atveda prie pagrindinio įėjimo. 

Liepą, kai išaušo man paskirtoji diena, susikroviau mantą į savo 
automobilį „Chevrolet“ ir grąžinau šeimininkui raktą nuo savo kam- 
bario Yst Ceiso gatvėje, Baltimorėje, nes, nepaisydamas, priims 
mane dirbti koledže ar ne, ketinau tą pačią dieną įsikurti Vaikomi- 
ke. Buvo sekmadienis. Iš pradžių pokalbis buvo paskirtas antra- 
dienį — taip buvo nurodyta rektoriaus atsakyme. Bet šeštadienio 
popietę, kai pradėjau rengtis kraustytis iš Baltimorės, man paskam- 
bino rektorius ir paprašė atvykti pirmadienį. Ryšys buvo prastas, 
tačiau, mano manymu, jis tikrai pokalbį perkėlė pirmadieniui. 

— Man tinka ir pirmadienis, ir antradienis, —- pamenu, tariau aš. 

— Na, mums, tiesą sakant, irgi tiktų ir pirmadienis, ir antradie- 
nis, — teisinosi rektorius. — Tačiau kai kuriems komiteto nariams 

pirmadienį susitikti su jumis būtų patogiau negu antradienį. Jei 
tik, žinoma, pirmadienį neturite reikalų. O gal jums vis dėlto pa- 
togiau atvykti antradienį? 

— Pirmadienį ar antradienį — man jokio skirtumo, - patikinau jį. 
O pats pamaniau, kad iš tiesų antradienį (kurį, kaip pamenate, iš 
pradžių ir buvo paskirtas susitikimas) atvykti pokalbio man būtų 
patogiau, nes, prieš išvykstant iš Baltimorės, paskutinę minutę man 
gali prireikti ko nors nusipirkti, o sekmadienį parduotuvės bus 
uždarytos. Tačiau dėl to aš pernelyg nesirūpinau, tad pokalbio ga- 
lėjau atvykti ir pirmadienį. 

— Jei pirmadienį susitikti jums patogiau, aš irgi neprieštarauju. 

— Žinau, jums buvo paskirta atvykti antradienį, - nerimo rekto- 
rius, — tik pamaniau, kad pirmadienį būtų geriau. 

— Man jokio skirtumo, - patikinau aš. 

Taigi sekmadienį į automobilį susikroviau drabužius, knygas — 
jų turėjau nedaug, gramofoną, muzikos įrašų plokšteles, viskį, sta- 
tulėlę bei visokius kitus niekniekius ir leidausi Rytų pakrantės link. 
Po trijų valandų užsiregistravau „Pusiasalio“ viešbutyje Vaikomi- 
ke, kur ketinau apsigyventi, kol susirasiu tinkamą nuolatinį būstą, 
ir papietavęs patraukiau jo ieškoti. 

Pirmiausia, kas man pasirodė įtartina, buvo tai, kad aš iš karto 
susiradau visais atžvilgiais tinkamą kambarį. Paprastai būstui bū- 
nu labai išrankus. Man reikia, kad virš manęs niekas negyventų, 
kad lubos būtų aukštos, o langai — dideli; kad lova būtų aukšta, 
plati ir labai minkšta, kad vonioje būtų geras dušas, kad šeiminin- 
kas negyventų tame pačiame name (ir kad jis nebūtų labai smulk- 
meniškas, pernelyg nesirūpintų dėl to, kaip gyventojai elgiasi su 
baldais ir kita įranga), kad kaimynai nebūtų priekabūs ir kad būtų 
aptarnaujančiojo personalo. Dėl tokio išrankumo būsto paieškos 
paprastai trukdavo ne vieną dieną, ir tai retai kada duodavo geres- 
nių nei patenkinamų rezultatų. O čia, kaip tyčia, pirmas pasitaikęs 
kambarys (kad jis išnuomojamas, sužinojau perskaitęs skelbimą 

pakeliui į Koledžo aveniu) atitiko visus mano reikalavimus. Šeimi- 
ninkė, labai 1mpozantiška penkiasdešimtmetė našlė, su kuria susi- 
dūriau seno dviaukščio mūrinio namo tarpdury, kai ji kaip tik ren- 
gėsi išeiti, aprodė man kambarį antrajame aukšte, langais į gatvę. 

— Dėstote koledže? — pasidomėjo ji. 

— Taip, teta. Gramatiką. 

— Ką gi, malonu susipažinti. Aš ponia Alder. Gal iš karto dėl 
visko susitarkime, nes mudu nedažnai matysimės. 

— Jūs pati čia negyvenate? 

— Gyventi ia? Na jau ne! Negaliu pakęsti, kai gyventojai pai- 
niojasi man po kojomis. Amžiais jiems kažkas ne taip, kažko trūksta. 
Aš kiaurus metus gyvenu Oušen Sityje. Jei ko prireiktų, man ne- 
skambinkite; kreipkitės į poną Preiką, jis prižiūri namą ir gyvena 
Vaikomike. 

Ji parodė man kambarį. Trys šešių pėdų aukščio langai. Dvyli- 
kos pėdų aukščio lubos. Tamsiai pilkos tinko sienos, baltos me- 
džio plokštės. Pritrenkianti lova - trijų pėdų aukščio, septynių pė- 
dų ilgio ir mažiausiai septynių pėdų pločio; galinga juoda pabaisa 
su baldakimu, keturiais statramsčiais, storais it laivastiebiai, rievė- 
tais ir žieduotais, o kur dar įmantriai raižyta galvūgalio lenta, iški- 
lusi trimis pėdomis aukščiau velenėlio pagalvei atremti. Mano sva- 
jonių lova! Kiti baldai buvo įvairiausių stilių ir periodų mišinys — 
čia jauteisi taip, tarsi būtum užklydęs į Vinterturo muziejaus san- 
dėlį, — tačiau visi daiktai buvo be galo kompetentingi. Kompeten- 
tingi — kaip tik šis būdvardis, o ne koks nors, tarkime, veiksmingi, 
man iš karto atėjo į galvą. Baldai, rodės, taip tobulai pritaikyti 
atlikti savo paskirtį ir taip tuo puikuojasi, kad vargiai teikiasi pa- 
stebėti žavo apgailėtinas pastangas jais pasinaudoti. Jiems reikalin- 
gas ne šiaip žmogus, o žmogus, galintis priversti juos pajusti, kad 
jais naudojamasi. „Čia tai bent“, — pagalvojau. 

Žodžiu, vietelė — tikras rojus. Ir dušas, ir aptarnaujantysis per- 
sonalas — viskas, ko tik širdis geidžia. 

— O kaip kaimynai? — nerimastingai pasiteiravau. 

— Et, jų tai būna, tai nebūna. Daugiausia apsistoja viengungių, 
kartais jaunų porelių, keliautojų, seselių iš ligoninės. 

— O studentų? 

Baltimorėje turėti kaimynus studentus tiesiog nuostabu, nes kas 
jau kas, o priekabumas jiems tikrai nebūdingas, tačiau man šovė 
mintis, kad Vaikomike studentų ir dėstytojų ne tiek jau daug, tad 
jie visi veikiausiai puikiai vieni kitus pažįsta. 

— Ne, studentų nebūna. Jie paprastai gyvena bendrabučiuose 
arba nuomojasi kambarius tolesnėje Koledžo aveniu dalyje. 

Viskas atrodė pernelyg jau viliojančiai, ir aš ėmiau darytis įtarus. 

— Turiu perspėti jus, kad mokausi groti klarnetu, — drėbtelėjau 
aš. Melavau, aišku: aš net muzikinės klausos neturiu. 

— Ką gi, puiku! Aš pati kadaise dainavau, bet po to, kai mirė 
ponas Alderis, prapuolė balsas. Nepatikėsite, kokį puikų dainavi- 
mo mokytoją turėjau jaunystėje, kai mokiausi Pibodžio konserva- 
torijoje! Jo pavardė Fararis. „Alder, — vis sakydavo man jis, — 1š- 
mokai visko, ko tave mokiau. Dainuoji tiksliai, stilingai, turi £c/at. 
Esi w24 macchina cantanda — tai itališkai, — sakydavo jis. — Visa 
kita padarys gyvenimas. Eik ir gyvenk!“ 
gyventi, kol prieš penkerius metus vargšas ponas Alderis iškeliavo 
Anapilin, bet iki to laiko mano balsas visai pradingo. 

— Ar neprieštarautumėte, jei laikyčiau naminį gyvūną? 

— Kokį dar gyvūną? — sugriežtėjo ponia Alder. Pamaniau, kad 
būsiu suradęs išsigelbėjimą. 

— Na, nežinau. Mėgstu šunis. Svarstau, ar neįsigijus bokserio ar 


"Tačiau man vis neišeidavo 


dobermano. 
Mano šeimininkė su palengvėjimu atsiduso. 
— Visai pamiršau, kad jūs dėstote gramatiką. Kadaise gyveno 
čia toks biologijos mokytojas — va jis tai bent gyvūnų laikė. 
Griebiausi paskutinio šiaudo: 
— Negalėsiu mokėti daugiau kaip dvylika už savaitę. 


(14) 


— Kambario nuoma - aštuoni doleriai, - pasakė ponia Alder. — 
Už kambarinės paslaugas per savaitę reikės primokėti tris ar ketu- 
ris su puse dolerio, priklausomai nuo to, ar naudositės papildo- 
momis paslaugomis. | 

— Jergutėliau, ir kokio gi pobūdžio tos papildomos paslaugos? 

— Ji dar ir skalbia, - nė kiek nesutrikusi atšovė ponia Alder. 

Trauktis nebebuvo kur, teko jos kambarį išsinuomoti. Sumokė- 
jau už mėnesį į priekį, nors šeimininkė avanso prašė tik už savaitę, 
ir palydėjau ją iki automobilio, penkerių metų senumo „Buick“ 
nudengiamu viršumi. 

Šią netikėtą likimo dovaną buvau linkęs laikyti nesėkme, nes 
suteikė laisvą popietę ir vakarą, ką jau kalbėti apie rytdienos rytą. 
Išsiregistruoti iš „Pusiasalio“ viešbučio, persikraustyti į naująjį būstą 
ir susitvarkyti savo mantą — visiems šiems veiksmams atlikti man 
prireikė vos pusantros valandos, o paskui tiesiog nežinojau, kur 
dėtis. Vaikštinėti po Vaikomiką neturėjau jokio noro: tai buvo vie- 
nas iš tų visiškai beveidžių miestelių, kuriuos kiaurai permatai iš 
pirmo žvilgsnio. Banalus verslo rajonas, standartinis parkas, ap- 
suptas viduriniosios klasės atstovų namų, kurie ničnieku nesiskiria 
vieni nuo kitų, nebent amžiumi ir skiriama priežiūra. O Vaikomi- 
ko valstybinio mokytojų koledžo vaizdas po kokios minutės atvė- 
sintų netgi labiausiai užkietėjusį smalsuolį. Valstijos mokytojų ko- 
ledžas ir tiek. 

Dvidešimt minučių be jokio tikslo pasivažinėjau po miestą ir 
grįžau į savo kambarį. Priešais langą augusio dulkėto klevo vaiz- 
das nuobodus tapo po pusės minutės. Gramofono plokštelės — 
beveik visos su Mocarto kūrinių įrašais - šiame kambaryje tik erzi- 
no, nes dar nebuvau čia apsipratęs, ir todėl jaučiausi suvaržytas. 
Statulėlė ant židinio, didelė gipsinė Laokoono galva, savo tuščiaake 
grimasa taip mane erzino, kad nedaug trūko ir būčiau nusukęs tą 
baisenybę veidu į sieną. Prasidėjo tikras nerimo priepuolis. Ga- 
liausiai, nors buvo dar tik devynios (nerimau jau nuo pusės ketvir- 

tos, tik valandos pertrauka vakarienei praėjo smagiau, aš įsiropš- 
čiau į lovą; jos įspūdingas groteskiškumas mane truputį nurami- 
no, nors ir ilgai kliudė užmigti. 

Rytą jaučiausi dar prasčiau. Uoliai išmiegojau iki dešimtos, 
paskui užtinusiomis akimis, plyštančia iš skausmo galva patrau- 
kiau pusryčiauti. Pokalbis buvo paskirtas antrą valandą, tad turė- 
jau marias laiko mirtinai išsikankinti. Skaityti neįstengiau, muzika 
siutino. Skusdamasis du kartus įsipjoviau, o batų tepalas pasibaigė 
man dar nespėjus išblizginti kairiojo bato kulno. Kadangi batų 
valymo procedūrą atidėliojau iki paskutinės minutės, tikėdamasis, 
kad ji padės ištverti nerimastingiausias akimirkas prieš išeinant iš 
kambario, laiko vykti į miestelio centrą nusipirkti naujos tepalo 
dėžutės nebebuvo. Įtūžęs nubildėjau prie automobilio ir jau bu- 
vau besėdąs prie vairo, bet prisiminiau pamiršęs rašiklį ir portfelį 
(tiesa, jis buvo tuščias, ir pasiimti jį ketinau vien tam, kad soli- 
džiau atrodyčiau). Kaip akis išdegęs užlėkiau laiptais aukštyn, grie- 
biau nelemtąjį rašiklį, portfelį ir taip dėbtelėjau į seselę, difstelėju- 
sią pro savo kambario duris, kad vargšelė tik sušnirpštė ir skubriai 
jas užtrenkė. Numetęs portfelį ant užpakalinės sėdynės, iš vietos 
truktelėjau taip staigiai, kad net sužviegė automobilio padangos, 
ir nušvilpiau koledžo link. 

Susierzinimas užgožė nerimą, ir aš būčiau laimingai nusigavęs 
pas rektorių, jei ne būrelis jaunuolių, stypsojusių ant laiptų prie 
pat įėjimo į koledžą. Palaikiau juos studentais, nors, turint galvo- 
je, kad buvo atostogų metas, studentai vargu ar būtų trainiojęsi 
aplink mokymo įstaigą. Šiaip ar taip, man priartėjus jaunuoliai 
smalsiai — nors ir neįžūliai, bet vis dėlto gana atvirai — įsispoksojo 
į mano automobilį. Drąsa mane apleido; užuot sustojęs, abejingai 
dirstelėjau į rankinį laikrodį ir pravažiavau pro šalį — girdi, greitį 
sulėtinau vien tam, kad pasitikslinčiau laiką. Man pagalbon atsku- 
bėjo laikrodis virš įėjimo į koledžą, kaip tik tą akimirką išmušęs 
antrą valandą: aš linktelėjau galvą, tarsi iš pasitenkinimo savojo 

laikrodžio tikslumu, ir išvažiavęs pro kitą apylankos galą, išdidžiai 
grįžau į Koledžo aveniu. Čia aš vėl suirzau, dar labiau nei anks- 
čiau, tik šį kartą tūžau pats ant savęs, plūdau save, kodėl, po galais, 
bet kokia smulkmena išmuša mane iš vėžių. Vėl nukūriau įvažiavi- 
mo į apylanką link ir įsukau į ją kitam bandymui. Tačiau jei pirmą 
kartą man neužteko ryžto praeiti pro tuos beaistrius vartininkus, 
paaugliškomis tuščiomis kaip Laokoono akimis, išsirikiavusius palei 
prakeiktą įėjimą, tai patekti po jų žvilgsnių ugnimi antrą kartą pri- 
reikė išties velniškos drąsos. Įkaliau akseleratoriaus pedalą iki pat 
galo ir, nesiteikdamas į juos nė pažvelgti, prašvilpiau savo „Chev- 
rolet“ visa apylanka. Tegul tie pienburniai galvoja, ką tik nori. Tre- 
čią kartą nedvejojau nė akimirkos — nerūpestingai privažiavau prie 
stovėjimo aikštelės už koledžo pastato, pastačiau automobilį ir įėjau 
pro pirmas pasitaikiusias duris. Vėlavau jau šešias minutes. 

Rektoriaus kabinetą radau nesunkiai ir prisistačiau sekretorei. 

— Ponas Horneris? — perklausė ji, kiek sutrikusi. 

— "Taip, tai aš, - trumpai atsakiau; neturėjau jokio noro aiškinti 
smulkmenų. 

— Luktelėkite minutėlę. 

Ji šmurkštelėjo į gretimą kabinetą. Per duris girdėjau, kaip ji 
pusbalsiu kalbasi su kažkokiu vyriškiu, veikiausiai su ponu Šotu, 
rektoriumi. Mano širdis nusirito į užkulnius, pradėjo pykinti. 

Durys atsivėrė ir pasirodė žilas tėviškos išvaizdos džentelme- 
nas, O sekretorė turseno jam 1š paskos. 

— Ponas Horneris! — šūktelėjo jis, pačiupęs mano ranką. — Aš 
Džonas Šotas. Malonu su jumis susipažinti! 

Ponas Šotas buvo šauktukiškas žmogus. 

— Man irgi 262: malonu, sere. Atsiprašau, kad truputį pavėlavau... 

Jau rengiausi pateikti visą virtinę pasiteisinimų: girdi, miestas 
nedidelis, bet aš jo visiškai nepažįstu, taigi nežinojau, kur palikti 
automobilį, dar, savaime suprantama, šiek tiek paklaidžiojau, ko! 
suradau reikiamą kabinetą, ir ža76 toliau. 


— Pavėlavote?! — šūktelėjo ponas Šotas. — Vaikeli, jūs atvykote 
dvidešimt keturiomis valandomis anksčiau! Juk šiandien dar tik 
pirmadienis! 

— Bet juk mudu telefonu susitarėme susitikti šiandien? Ar ne? 

— Ne, sūneli! - garsiai nusikvatojo ponas Šotas ir apkabino ma- 
ne per pečius. - Tarėmės smtvadienį! Tiesa, Širle? — Širlė džiugiai 
sulinksėjo, tai štai kodėl ji atrodė tokia sutrikusi, kai jai prisista- 
čiau. —- Pirmadienis buvo paskirtas laiške, o telefonu susitikimą 
perkėlėme į antradienį! Dabar prisiminėte? 

Aš nusijuokiau ir pasikasiau pakaušį (kaire ranka, nes dešiniąją 
savojoje vis dar laikė ponas Šotas). 

— Jergutėliau, o man pasirodė, kad mes antradienį pakeitėme 
pirmadieniu. Man baisiai nemalonu, labai atsiprašau. Koks aš 
kvailys! 

— Niekai, nesijaudinkite! — vėl prapliupo juoktis ponas Šotas ir 
pagaliau paleido mano ranką. — O gal mes ką pripainiojome: ar 
mes tikrai perkėlėme susitikimą iš pirmadienio į antradienį? — pa- 
sitikslino jis, kreipdamasis į Širlę. 

— Regis, kad taip, - patikino Širlė. - Dėl pono Morgano skautų. 
Laišku pokalbis buvo paskirtas pirmadienį, telefonu — perkeltas į 
antradienį. 

— Vienas iš mūsų komiteto narių - skautų būrio vadovas! —- pa- 
aiškino Šotas. - Jis su vaikais dviem savaitėms išvyko stovyklauti į 
Rodhnį ir šiandien turi parvykti. Tai Džo Morganas, šaunus vaiki- 
nas, istorijos dėstytojas. Todėl mes ir perkėlėme pokalbį į antra- 
dienį. 

— Dar kartą atsiprašau, man baisiai nesmagu, — gailiai šypsojausi. 

— Jums nėra ko atsiprašinėti! Aš ir pats galėjau ko nors pripai- 
nioti! 

Ne tik galėjo, bet ir pripainiojo. 

— Ką gi, atvyksiu rytoj. 

— Luktelėkite! Palūkėkite minutėlę! Širle, paskambink Džo Mor- 

ganui, gal jis kartais jau grįžo. O panelė Baning ir ponas Karteris 
tikrai jau namie. 

— Ne, ne, nereikia! —- bandžiau sustabdyti jį. — Verčiau ateisiu 
rytoj. 

— Palaukite, palaukite... 

Širlė paskambino Džo Morganui. 

— Laba diena, ponia Morgan. Ar ponas Morganas dar negrį- 
žo? Aišku. Taip, taip, žinau, kad jis išvykęs. Ne, nieko ypatinga. 
Šiandien netikėtai pokalbio atvyko ponas Horneris. Jis supai- 
niojo datą — turėjo atvykti rytoj, bet pamanė, kad pokalbis pa- 
skirtas šiandien. Daktaras Šotas pamanė, gal kartais ponas Mor- 
ganas jau bus grįžęs. Niekis, nesijaudinkite. Tai as atsiprašau jūsų. 
Viskas gerai. Iki. 

Taip ir knietėjo spjauti Širlei į marmūzę. 

— Tai aš ateisiu rytoj, —- išpoškinau. 

- Lauksime jūsų! — šūktelėjo daktaras Šotas. Jis palydėjo mane 
prie paradinių durų, už kurių su pasibaisėjimu pamačiau tuos pa- 
čius sargybinius. Tačiau dabar pradėti aiškinti jam, kad mano au- 
tomobilis kitoje pastato pusėje, tikrai nenorėjau. 

— Na, tai iki rytdienos! — tarė daktaras Šotas, spaudydamas ma- 
no ranką. — Juk jūs rytoj ateisite? 

— Žinoma, sere. 

Mes išėjome pro paradines duris, ir sargybiniai bukai įsistebei- 
lijo į mane. 

— O kur jūsų automobilis? Gal jus kur nors pavežti? 

— Ne, ne, ačiū, automobilį pastačiau iš kiemo pusės. 

— Iš kiemo pusės? Taigi jums reikia išeiti pro kitas duris! Eime, 
parodysiu, kur užpakalinės durys. 

— Nesirūpinkite, sere, — gyniausi. —- Apeisiu aplink pastatą, pa- 
miklinsiu kojas. 

— Na, kaip norite... - atlyžo jis ir kažkaip keistai mane nužvelgė. — 
Tai iki rytojaus! 

— Viso geriausio, sere. 

Tvirtu žingsniu pražygiavau pro dykinėtojus ant laiptų. 

— Pabandykite surasti tą laišką! — man pavymui šūktelėjo dakta- 
ras Šotas, kai jau buvo beužveriąs paskui save duris. - Gal vis dėlto 
mes patys suklydome! 

Aš atsisukau ir pamojavau jam — girdi, ačiū už rūpestį, būtinai 
paieškosiu, tačiau kai parsigavęs į savo kambarį (kuris man jau 
atrodė be galo pažįstamas ir mielas) pradėjau raustis popieriuose, 
supratau, kad būsiu palikęs jį Baltimorėje. Kadangi artimiausią 
šimtmetį negalėjau tikėtis daktaro Šoto priimamajame tapti toks 
savas, kad galėčiau paprašyti Širlės pasiknisti savo bylose, klausi- 
mas, kokia gi diena pokalbiui man iš tiesų buvo paskirta, negalėjo 
būti išspręstas pasitelkiant objektyvius faktus. 


Jūs tikriausiai manote, kad dėl tokios nepalankios pradžios man 
buvo gerokai sunkiau susiimti per pokalbį? Ką gi, prielaida visai 
pagrįsta, tačiau iš tiesų nutiko priešingai — pasijutau taip šlykščiai, 
kad man į pokalbį buvo nusispjauti. Kitą rytą aš netgi nepasivargi- 
nau išblizginti likusios nevalytos kairiojo bato dalies; papusryčia- 
vęs patraukiau į parką ir, vėpsodamas, kaip vaikai dūksta dirbtinia- 
me ežerėlyje, prasėdėjau ten keletą valandų. Per visą tą laiką min- 
tys apie artėjantį pokalbį mane aplankė vos du ar tris kartus, bet ir 
tos neįkyrios — jas šalin nugindavau tiesiog truktelėjęs dešiniojo 
skruosto raumenį. Be dešimties dvi privažiavau prie koledžo, ryž- 
tingai pastačiau automobilį prie paradinių durų ir įėjau pro pa- 
grindinį įėjimą. Prie laiptų šį kartą niekas nestovėjo, bet tądien 
netgi sutikimo komisija nebūtų išmušusi manęs iš vėžių. Toks bu- 
vo mano nusiteikimas. 

— A, sveiki, — maloniai pasisveikino Širlė. 

— Laba diena. Gal malonėtumėte pranešti daktarui Šotui, kad aš 
jau atvykau. 

— Šiandien susirinkę 7454. Minutėlę, pone Horneri. 

Aš įjungiau šypseną ir tuoj pat išjungiau ją - kaip džentelme- 
nas pirštų galais paliečia skrybėlės kraštus sutikęs bet kokią pa- 
žįstamą ledi, nepriklausomai nuo to, ar ji nusipelno tokios gar- 
bės, ar ne. Širlė šmurkštelėjo į daktaro Šoto kabinetą ir tuoj pat 
sugrįžo. 

— Užeikite, pone Horneni. 

— Dėkoju. 

Kai įėjau, daktaras Šotas pristatė mane koledžo dėstytojams: 
panelei Baning, ispanų ir prancūzų kalbos dėstytojai, mielai senu- 
čiukei, tikrai Viešpaties avelei, iš tų pagyvenusių moterų, apie ku- 
rias apibūdinimas „miela senučiukė“ pasako viską; daktarui Ha- 
riui Karteriui, psichologijos dėstytojui, plonyčiam mokslingos 1š- 
vaizdos senoliui, kurį pamatęs iš karto pradedi stebėtis, ką, po 
galais, jis veikia Vaikomike, bet stebiesi ne tiek stipriai, kad galų 
gale nenumotum ranka, nutaręs, kad veikiausiai jis tam turi savų 
priežasčių; ir ponui Džozefui Morganui, skautų būrio vadovui, 
senovės, Europos ir Amerikos istorijos dėstytojui, aukštam, aki- 
niuotam, atletiškam, pasibaisėtinai energingam jaunuoliui: jis bu- 
vo toks žavus, toks protingas, toks perspektyvus, jog turėjai kaip 
reikiant susiimti, kad įstengtum su juo būti bent jau mandagus — 
vos jį pamačius buvo aišku, jog neišvengiamai būsi nuolatos su 
juo lyginamas, ir lyginimo rezultatai visada bus ne tavo naudai, 
tad pats jo egzistavimo faktas tiesiog siutino, 0 jau bičiuliautis ar 
draugauti su juo nekilo nė mažiausio noro. 

Neapsieita be mandagių pastabų apie mano karštą troškimą pri- 
sidėti prie koledžo dėstytojų kolektyvo, tokį karštą, kad aš atvykau 
į pokalbį netgi visa diena anksčiau nustatyto laiko. Paskui komisi- 
jos nariai įniko gyvai aptarinėti per vasarą nuveiktus darbus, tai 
darė juokaudami ir draugiškai paerzindami vienas kitą. Nekilo abe- 
jonių, kad svarstyti pretendentų į dėstytojo pareigas tinkamumą 
personalo komisijai nebuvo įprastas darbas, papildoma kasdienių 


pareigų dalis. 

— Būkite tikras, panelė Baning tikrai balsuos jūsų naudai, pone 
Horneri, - sukikeno daktaras Karteris. - Jai reikia naujos aukos, 
kuriai galėtų rodyti savąją puodelių ūsuočiams kolekciją. 

— Šit kaip? — atsiliepiau aš. Tačiau ši daktaro Karterio pastaba 
buvo skirta ne 21 — jis kalbėjo taip, kaip senelės kartais erzina 
savo dukras, tariamai kreipdamosi į anūkus. 

— Mano kolekcija išties nuostabi, pone Horneri, - geraširdiškai 
pareiškė panelė Baning. — Būtinai turite ją pamatyti. Vaje, betgi 
jūs neturite ūsų? 

Visi nusijuokė. O aš atkreipiau dėmesį, kad Džo Morganas turi 
ūsus. 

— Etelė jau keturiolika metų graužia mane, kad užsiauginčiau 
ūsus! — nusikvatojo daktaras Sotas, kreipdamasis į mane. - Ir ne 
kokią nors plonytę juostelę kaip Džo, bet tikrus, vešlius ūsus, kad 
galėčiau išbandyti jos kolekcijos eksponatus! Gal dabar imsies po- 
no Hornerio ir pagaliau paliksi mane ramybėje, Etele! 

Etelė jau rengėsi atsikirsti kokiu nors geraširdišku juokeliu, ta- 
čiau tada švelniai įsiterpė Džo Morganas: jis paklausė manęs, kokį 
turiu išsilavinimą. 

— Kiek pamenu, jūs baigėte Džono Hopkinso universitetą, po- 
ne Horneri? 

— Taip, sere. 

Kiti komisijos nariai pritariamai sulinksėjo galvomis, kupini dė- 
kingumo, kad Džo taip taktiškai perėjo prie reikalo. Tas ponas 
Morganas buvo tikras lobis. Jis tikrai ilgai čia neužsibus. Visas 
dėmesys nukrypo į mane. 

— Tik prašom be jokių sz74! - užprotestavo daktaras Karteris. — 
Mes, provincialai, nemėgstame ceremonijų. 
= Iš tiesų nereikia tų formalumų, — maloniai pritarė daktaras 
Sotas. 

Kokį ketvirtį valandos jie gana padrikai klausinėjo manęs apie 
mano diplominį darbą ir pedagoginio darbo patirtį, kurios, beje, 

veik neturėjau, jei neskaitysime atsitiktinių privačių pamokų Bal- 
timorėje ir trumpo paskaitų kurso, skaityto Džono Hopkinso uni- 
versiteto vakarinio skyriaus studentams. 

— Kodėl nutarėte vėl imtis dėstytojo darbo, pone Horneri? — 
paklausė daktaras Karteris. — Matau, kad anksčiau pernelyg juo 
nepiktnaudžiavote. 

Gūžtelėjau pečiais. 

— Na, žinote, kaip būna: tiesiog jauti, kad visa kita — ne tavo. 

Susirinkusieji patvirtino pažįstą šį jausmą. 

— Be to, — atsainiai pridūriau, — gydytojas rekomendavo man vėl 
1mti dėstyti. Jo manymu, šis darbas man tinka labiausiai. 

Tai buvo taiklus šūvis. Komisija dabar buvo mano pusėje, tad aš 
įsismarkavau. 

— Man neteikia pasitenkinimo įprasti būdai užsidirbti duoną. 
Kai dirbi vien dėl pinigų, imi kažkaip... 245ukt:. Darbas turi būti — 
ė-ė... - kažkuo prasmingas. Pasakymas nuvalkiotas, bet juk jūs su- 
prantate, ką turiu galvoje? 

Jie suprato. 

— Tau į rankas patenka berniukas — iš karto matyti, protingas, 
nuovokus vaikis, — bet bėda ta, kad jam niekada nėra tekę mąstyti, 
nes jam neteko gyventi aplinkoje, kur mąstyti taip pat natūralu, 
kaip ir valgyti ar miegoti. Matai šviežią jauną protą, kuriam nieka- 
da nebuvo suteikta galimybė, kaip sakoma, mankštinti raumenis. 
Galbūt jis nemoka kalbėti taisyklinga anglų kalba. Galbūt jis nie- 
kada ir megivdėjo taisyklingos anglų kalbos. Tai ne jo kaltė. Ir ne 
vien jo tėvų kaltė. Tačiau jis toks, koks yra. 

Didžioji dalis mano auditorijos klausėsi susižavėjusi — visi, 1š- 
skyrus Džo Morganą. Jis į mane žvelgė šaltai ir ramiai. 

— Ir tada pradedi su juo dirbti. Kalbos dalys, veiksniai ir tari- 
niai, pažyminiai ir papildiniai... Po kurio laiko bandai supažindin- 
ti jį 1r su retorika. Paskui pereini prie sakinių sandaros, mokai kalbė- 
ti rišliai. Kali, aiškini iki užkimimo ir matai, kaip berniukas čiuopia 

kelią, bet vis klysta ir klumpa. O paskui, kai pradeda svirti rankos, 
kai nebedaug trūksta, kad viską mestum... 

— Žinau, žinau... - sudūsavo panelė Baning. — Vieną gražią die- 
ną tūkstantąjį kartą kartoji tuos pačius dalykus, ir staiga — spragt! — 
sulig šiuo žodžiu ji triumfuojančia veido išraiška spragtelėjo pirš- 
tais daktarui Šotui prieš nosį. - Jis suprato! Suprantu, suprantu, — 
pertaria jis tave, - juk čia viskas aišku kaip dieną. 

— Toks ir yra mūsų tikslas, - romiai, bet su tyliu pasididžiavimu 
balse tarė daktaras Šotas. — Vardan tokių akimirkų mes ir gyvena- 
me. Dėl tokių trumpučių akimirkų. 

— Labai trumpučių, — sutiko daktaras Karteris. — Tačiau šios 
trumputės akimirkos yra iškiliausias Viešpaties stebuklas žemėje! 
Ir paslaptingiausias, — pridūrė jis. 

Džo Morganas, mačiau, nebuvo linkęs taip jau visko sureikš- 
minti, tačiau tardamas pastaruosius žodžius daktaras Karteris krei- 
pėsi kaip tik į jį. Užspeistas į kampą, Morganas pačiulpsėjo kai- 
riuoju lūpų kampučiu, taip išreikšdamas dievobaimingą pagarbą 
aptariamam slėpiniui. 

— Man regis, pedagogą galima palyginti su žmogumi, kuriančiu 
ugnį titnago atplaišomis, — ramiai postringavau toliau, žvelgda- 
mas tiesiai Džo Morganui į akis: Žinojau — dabar tai jau tvatinu 
jam per skaudžiausią vietą. — Jis skelia ir skelia atplaišas viena į 
kitą, tačiau pakura po jo rankomis vis neužsiliepsnoja ir neužsi- 
liepsnoja. Tik staiga — dar viena pastanga, dar vienas brūkštelėji- 
mas, niekuo nesiskiriantis nuo ankstesniųjų — ir laužas jau sulieps- 
nojo! 

— Labai vykęs palyginimas, — pasigėrėjo daktaras Karteris. - Koks 
džiaugsmas, kai studentas staiga į575/žeskia! Kito žodžio ir neatrasi — 
tikrų tikriausiai į5p/eskia! 

— O tada pamėgink jį užgesinti! - nusijuokė daktaras Šotas: taip 
tikriausiai juokiasi žmogus, netikėtai patyręs Viešpaties malonę. — 
Jis tampa tarsi Žirgu, užuodžiančiu ėdžiose avižas! 

Kabinete pasigirdo atodūsiai - kiekvienas prisiminė patirtas pa- 
našias akimirkas. Be jokios abejonės, aš laimėjau. Džo Morganui 
pavyko minutei ar dviem grąžinti pokalbį prie mano gebėjimų 
temos, tačiau pagal žanro taisykles įtampa pradėjo mažėti, nes kul- 
minacija jau buvo pasiekta. Kiti komisijos nariai nebeturėjo noro 
uždavinėti klausimų ir daktaras Šotas pradėjo išsamiai pasakoti 
apie atlyginimų mokėjimo sistemą Merilendo valstijos finansuoja- 
muose koledžuose, apie tai, kiek darbo valandų veikiausiai man 
teksią, apie privalomą užklasinę veiklą ir panašius dalykus. 

— Tai gal šiam kartui tiek. Netrukus mes pranešime jūsų kandi- 
datūros svarstymo rezultatus, — tarė jis, iš visų jėgų purtydamas 
man ranką. — Gal šiandien vis dėlto parodyti, kur užpakalinės du- 
rys? Ir trykšdamas linksmybe jis visiems papasakojo vakarykščio 
mano išvykimo detales. 

— Ne, dėkui. Šiandien automobilį pastačiau prie paradinių durų. 

— Puiku, puiku! — be jokios regimos priežasties puolė džiūgauti 
daktaras Šotas. 

— Mudviem pakeliui, - pasakė Džo Morganas, netikėtai išdygęs 
šalia manęs. Jis palydėjo mane automobilio link ir net luktelėjo 
prie paradinio sparno, kol aš įsiropščiau į vidų ir užtrenkiau dure- 
les. Aš užvedžiau motorą, bet važiuoti nepradėjau: mačiau, kad 
mano būsimasis kolega nori man kažką pasakyti. 

— Ką gi, tikiuosi, dar pasimatysime, Horneri, — jis nusišypsojo 
ir pro pravirą langą padavė man ranką. 

- Žinoma. 

Atgniaužėme rankas, bet Džo Morganas taip ir liko stovėti, rem- 
damasis į automobilio dureles, o jo veidas švytėjo geranoriškumu 
ir draugiškumu. Jis gražiai įdegė stovyklaudamas, ir vos pažvelgęs 
1 jį galėjai pasakyti, jog tai papratęs anksti kelti, sveikai misti ir dar 
daugybe kitų dorybių pasižymintis žmogus: patriotiškas, drąsus, 
pasitikintis savimi, stiprūs, nevengiantis pavojų, tvirtos moralės, 
patikimas, ištikimas, visada pasirengęs ateiti pagalbon, draugiškas, 

mandagus, malonus, pareigingas, linksmas, taupus, šaunus, tvar- 
kingas ir pagarbus. Jo akys buvo vaiskios. 

— Sakykite, per pokalbį jūs iš manęs tyčiojotės? — paklausė jis vis 
dar taip pat linksmai. — Kai tauškėte tuos niekus apie titnagą ir 
kibirkštį? 

Aš irgi nusišypsojau ir sutrikęs gūžtelėjau pečiais: nesitikėjau 
tokio klausimo ir nežinojau, ką atsakyti. 

— Tiesiog pamaniau, jog toks palyginimas bus tinkamas. 

Mano kolega smagiai nusijuokė. 

— O man atrodė, kad jūs tuoj tuoj persistengsite, bemaldamas tą 
mėšlą, bet jūs, regis, žinote, ką darote. 

Aiškiai mačiau, kad jam mano elgesys nepatiko, tačiau jis nė 
nemanė man priekaištauti. 

— Ką gi, pažiūrėsime, kaip viskas baigsis. 

— Labai tikiuosi, kad jūs gausite šį darbą, — tarė jis, — jeigu tik, 
žinoma, pats iš tiesų norite dirbti dėstytoju. 

Aš perjungiau pavarą į atbulinės eigos padėtį ir atleidau sankabą. 

— Viso gero. 

Tačiau Džo Morganas, atrodė, kažko dar nespėjo išsiaiškinti. Jo 
veide sąžiningai, iki menkiausių smulkmenų, atsispindėjo, kas vyks- 
ta jo viduje, ir netgi kai automobilis pamažu pradėjo riedėti atgal, 
į kelią, aš aiškiai mačiau klaustuką, boluojantį pro jo skaisčios kak- 
tos odą. 

— Ką pasakytumėte, jeigu mudu su Rene pakviestume jus pietų — 
kol dar negrįžote į Baltimorę. Nesvarbu, ar būsite priimtas į darbą, 
ar ne? Kaip suprantu, jūs kažkur mieste išsinuomojote būstą. 

— Manau, pabūsiu čia dar kurį laiką. Ir nesvarbu, kokie bus svars- 
tymo rezultatai. Bet jokių konkrečių planų neturiu. 

— Puiku. Gal šiandien vakare? 

— Šiandien... gal nelabai. - Man atrodė, kad atsakymas buvo 
teisingas. 


— O rytoj? 

— Rytoj, manau, būtų geriau. 

"Tačiau vien kvietimu papietauti jis neapsiribojo: 

- Žinote, gal nevertėjo jums vien dėl pasismaginimo erzinti ma- 
nęs sarkastiškomis kalbomis apie titnagą ir kibirkštis? Juk nebuvo 
jokio reikalo. Negi dirbti su skautais taip jau kvaila? Galite mane 
1ronizuoti arba ginčytis su manimi, bet štai taip tyčiotis vien tam, 
kad įgeltum - kokia prasmė? "Tai pernelyg paprasta. 

Jo kalba mane nustebino: aš iš karto tai priskyriau prastam to- 
nui, tačiau, turiu pripažinti, susigėdau ir tuo pat metu įvertinau 
grakštumą, su kuriuo Morganas į priekaištus įterpė kvietimą pa- 
pietauti. Jis vis dar taip pat nuoširdžiai šypsojosi. 

— Atleiskite, jeigu jus įžeidžiau. 

— Ką jūs, aš visai neįsižeidžiau! Tikrai nesu iš tų žmonių, kurie 
įsižeidžia dėl kiekvieno menkniekio, tačiau mudviem, galimas daik- 
tas, teks kartu dirbti, todėl verčiau pabandykime vienas kitą su- 
prasti — bent truputį. Taigi rytoj laukiame jūsų pietų. Iki! 

— Iki! 

Jis pasisuko ir tiesiai per pievelę nudrožė savais keliais; nesant 
studentų, jis man atrodė dar aukštesnis, negu buvo iš tiesų. Iš vis- 
ko sprendžiant, Džo Morganas buvo iš tų Žmonių, kurie pamatę 
tikslą mauna tiesiai jo link, savo pavyzdžiu piršdami mintį, kad 
kelius reikia tiesti ten, kur vaikšto Žmonės, o ne reikalauti, kad 
žmonės vaikščiotų ten, kur nutiesti keliai. Gal toks požiūris ir tin- 
ka istorikui, prisimenu, pamaniau aš, tačiau norminamosios gra- 
matikos lankose su tokiomis nuostatomis ponui Morganui būtų 
labai striuka. 

3 Atsisakymas kartu papietauti 
kažkokiu paslaptingu būdu 
nuslopino 


Atsisakymas kartu papietauti kažkokiu paslaptingu bū- 
du nuslopino kvaištelėjusias mano sielos stygas, kurios kartais, 
bet labai retai suskambėdavo ir paskraidindavo mane padebesiais. 

Viskas prasidėjo nuo Laokoono ant židinio lentynos, nuo jo 
nebylios dejonės. Jo burnos forma ryte geriau už bet kokį baro- 
metrą Man prognozuodavo, kokia laukia diena. Irečiadienį, kitą 
dieną po pokalbio, kai aš pabudau ir klausiamai pažvelgiau į jį, 
grimasa buvo tiesiog bakchiška. Štai, kažkas prasideda! Aš nuo- 
gutėlis iššokau iš patalo ir skubriai, bijodamas, kad kerai nenusto- 
tų veikę, prisukau patefoną. Kurgi tas šokis... Turėjau galybę Mo- 
carto kūrinių įrašų, ir tik vieną vienintelį rusišką šokį, „Iljos Muro- 
miečio“ fragmentą, ritmišką ir kibirkščiuojantį, gyvą ir įtemptą — 
na, pagaliau, Laokoonai! 

Dulkėtas klevas įkaito iki baltumo; saulė spindulių šratais plie- 
kė į langus ir užpildė kambarį kunkuliuojančia šviesa, o aš šokau, 
tarsi išsirengęs kazokas, strykčiojau ir sukausi vilkeliu. Jau ištisą 
amžinybę nebuvau taip visa oda jautęs šviesos ir — O, ta pakvaiši- 
mo saldybė! — mėgavausi ja tris minutes, ne ilgiau, nes netrukus 
sučirškė telefonas. Paklaikęs iš įtūžio išjungiau muziką. Žmogus, 
kuriam leido pasimėgauti vos kelias varganas minutes, o paskui jo 

džiaugsmą nutraukė, turi teisę paskui visą gyvenimą neatsiliepti į 
telefono skambučius. 

— Klausau. 

— Norėčiau kalbėti su Džeikobu Horneriu, - skambino mote- 
ris, ir aš tuoj pajutau esąs velnioniškai nuogas. 

— "ai aš. 

— Aš Renė Morgan, Džo Morgano žmona. Džo, regis, kvietė 
jus papietauti šiandien, tiesa? Skambinu, norėdama jus pakviesti 
oficialiai. 

Aš tylėjau. 

— Tiesiog po nuotykio su jūsų pokalbiu mes, žinote, nutarėme 
įsitikinti, kad ateisite paskirtą dieną. 

Pauzė: 

— Džeikobai, ar girdite mane? 

— Taip. Atsiprašau, — aš stebeilijausi į savo barometrą: dabar jis 
atrodė liūdnokas. Batijaus totoriai davė garo ir man, ir jam. 

— Vadinasi, susitarėme? Ateikite, kada jums patogu po pusės 
septynių: pusę septynių mes guldome vaikus miegoti. 

— Hm, matote, ponia Morgan... 

— Rene. Sutarta? Mano vardas Renėe, bet manęs niekas taip ne- 
vadina. 

— „..man regis, vis dėlto negalėsiu šiandien pas jus ateiti. 

— Ką? 

— Ne, tikrai negalėsiu. Ačiū už kvietimą. 

— O kodėl? Jūs įsitikinęs, kad negalėsite? 

Kodėl? Ak tu, kale, ak tu, narsiojo skauto namų šeimininke, 
juk tu sugadinai man pirmąjį tikrą taip ilgai lauktą pakvaišimą, 
ėmei ir viską man sudergei! O tavo pietūs man rūpi kaip per- 
nykštis sniegas! 

— Ketinau vakare trumpam nulėkti į Baltimorę. Atsirado šiokių 
tokių reikalų. 

— O gal jūs tiesiog nenorite pas mus ateiti? Pasakykite tiesiai 

šviesiai: juk mes niekuo vienas kitam neįsipareigoję, — vaje, negi 
žmonos dabar taip kalba? — Ko jūs bijote: jeigu kartais ir nekrito- 
me jums į akį, tikrai dėl to nesikrimsime. 

Pagautas flagvante dehcto', aš išraudau, o paskui apsipyliau pra- 
kaitu. Jeigu moteris pasibalnoja tą padarą, vardu aivirumas, gero 
nelauk. Ji laukė mano atsakymo: girdėjau, kaip Džo Morgano žmo- 
na kvėpuoja į mano nuogą ausį. 

Aš atsargiai padėjau ragelį ant šakutės. Negana to, pirmuosius 
tris Žingsnius į šalį Žengiau pirštų galais, o susigriebęs, kaip el- 
giuosi, vėl išraudau. 

Na štai, kerai išsisklaidė, ir aš puikiai supratau, kad verčiau nė 
nebandyti vėl klausytis Gliero „Iljos Muromiečio“ — bus tik dar 
blogiau. Gliero muzika tarsi putojantis gėrimas, įpili jos į „Kolin- 
zą“, ir kokteilis sužaižaruoja, bet ji ne degtinė; o pakvaišimas to- 
kioms gudrybėms apskritai nepasiduoda - dirbtinai jo nesužadin- 
si. Dabar ne tik negalėjau pašėlioti, atsiduoti pakvaišimui, dabar 
man pasidarė nesmagu. 

Ir pikta! Jeigu esate pakvaišęs ir depresyvus, jus nesunku pa- 
guosti - jeigu, žinoma, jūsų pakvaišimas tikras, nesuvaidintas; bet 
aš buvau ramus pakvaišėlis: Džeikas Horneris — tarsi savadarbis 
garsiškalbis, sunkiai išgaunantis aukštesnius garsus. Žemieji tonai 
baubia kaip priklauso, o aukštesnieji, pasiekę spektro vidurį, už- 
springsta ir nuslopsta. Todėl kai mane aplanko tikras pakvaišimas, 
aš jį puoselėju kaip kūdikį ir vargas tam, kas sugadina man šventę! 
Tai, viena vertus. Kita vertus, nemėgstu, kai mane verčia prisipa- 
žinti melavus, juo labiau moterys. Kokiam vyrui tai patiktų? Tikra 
tiesa, nesu didelis tiesuolis, bet argi taip jau svarbu visą tiesą drožti 
į akis? Viešpatie aukštielninkas, mieloji Morganų šeimynėle, ne 
viskas pasaulyje taip paprasta! 

Kol rengiausi, telefonas vėl pradėjo plyšoti, ir taip primygtinai, 


! Nusikaltimo vietoje (/ot.). 

kad iš karto supratau: tai ponia Morgan. Momentas buvo pikan- 
tiškas (tuo metu moviausi kelnes), ir aš su malonumu būčiau atki- 
šęs tam sijonuotam Diogenui savo pliką užpakalį pasikalbėti, tik, 
deja, nespėjau. Rene, brangute, tariau pats sau, manęs nėra na- 
mie; džiaukis, jog aš nesiėmiau jokių tvirkinančių veiksmų tavo 
mielo balselio atžvilgiu už tai, kad tu sugadinai man vaikišką 
džiaugsmą. Dėk tą prakeiktą ragelį, suknista skautaite: tavo grobis 
paspruko. 


Tą pat rytą, kiek vėliau, sukoriau trisdešimt mylių, skiriančių 
Vaikomiką nuo Oušen Sičio, kad paspirginčiau savo melancholiją 
saulutėje ir pamarinuočiau ją vandenyne. Tačiau nuo šilumos ir 
šviesos ji tik dar labiau suvešėjo. Paplūdimyje knibždėjo miriadai 
žmogiškųjų padarų, ir man, kaip paaiškėjo, jie buvo labai nemalo- 
nūs. Kitokią dieną jie būtų galėję atrodyti groteskiški ir netgi mie- 
li, visai kaip mano naujieji baldai, tačiau diena aiškiai buvo netin- 
kama, ir jie mane tiesiog erzino. Negana to, veikiausiai dėl to, kad 
buvo darbo diena, paplūdimyje nebuvo nė vienos merginos, dėl 
kurios būtų verta taukšti nesąmones, būtinas norint ją suvilioti. 
Aplinkui tamsavo miškas gimdymo metu sudarkytų šlaunų, taba- 
lavo nukarusios krūtys, sudribę pilvai, šmėkščiojo išvargę veidai, 
gergždė šaižūs balsai; kuitėsi krūvos kažkokių šlykščių tarsi Žiur- 
kiūkščiai vaikigalių. Sunku atrasti atgrasesnį reginį negu paplū- 
dimio publika, kai pats esi prastai nusiteikęs. 

Apie trečią valandą man jau buvo gana, ir nusiplovęs smėlį 
patraukiau automobilio link. Tačiau žmogus, atvykęs į Oušen Sitį 
kupinas tokio niūraus pasitikėjimo savimi kaip aš tą dieną, nepasi- 
duos, kol bent jau formaliai neatliks merginos viliojimo veiksmų, 
kaip ir turistas, užkopęs į Paiks Pyką, negrįš nenusispjovęs žemyn 
nuo kalno viršūnės — kitaip kurių galų ten apskritai ropštis? Taku 
palei paplūdimį iš tiesų vaikštinėjo merginų, po dvi ir po tris; dau- 
guma jų vilkėjo marškinėlius su išspausdintais koledžų arba stu- 

denčių draugijų pavadinimais. Jos mano niūrų žvilgsnį išdidžiai 
atremdavo, laikydamos mane nevertu dėmesio - kaip ir aš jas. Kir- 
tęs tris kvartalus iki automobilio taip ir nepamačiau nė vieno taiki- 
nio, verto kulkos, taigi, kaip ir medžiotojas, artėjantis prie namų, 
turėjau arba pažaboti savo išrankumą, arba grįžti nieko nepešęs. 

Štai ir automobilis. Keturiasdešimtmetė moteris — gerai išsilai- 
kiusi, bet vis dėlto, be jokių abejonių, keturiasdešimtmetė, — bevil- 
tiškai timpčiojo savo automobilio, stovėjusio greta manojo, dure- 
lių rankeną. Ji buvo liekna, ne pernelyg didele krūtine, dailiai įde- 
gusi, niekuo neypatinga — toks akivaizdus grobis, kad aš praradau 
bet kokį norą medžioti ir praėjau pro šalį. 

— Atsiprašau, pone, gal galite man padėti? 

Aš atsisukau ir dėbtelėjau. Moteris į prašymą sudėjo visą savo 
žavesį, bet sutikusi mano žvilgsnį sutriko. 

— Aš tokia kvailė - užtrenkiau dureles, o raktai liko automobilio 
viduje. 

- Ti jūs norite, kad išlaužčiau spyną? Deja, nemoku. 

— Ne, ne, visai ne tai turėjau galvoje! Gyvenu motelyje, iš karto 
už tilto. Pamaniau, gal galėtumėte mane ten pavežti, jei jums pa- 
keliui. Lagamine turiu atsarginį raktą. 

Šaudyti paukščius, tupiančius tiesiai priešais jūsų šautuvo vamz- 
dį, nelabai sportiška, bet koks medžiotojas atsilaikys prieš tokią 
pagundą? 

— Gerai. 

Žavesio toje situacijoje nebuvo jokio, ir kai aš panelę Pegę Ran- 
kin (toks buvo jos vardas) vežiau per tiltą iš salos į pagrindinę 
miesto dalį, mano galvą dar labiau sujaukė mintis, kad veikiausiai 
ji nenusipelno tokio griežto vertinimo. Ji pasirodė esanti visai ne- 
kvaila, ir jei būčiau buvęs jos vyras, be jokios abejonės, būčiau 
didžiavęsis, kad mano žmona ir sulaukusi keturiasdešimties tebe- 
turi liauną kūną ir gyvą protą. Tačiau aš nebuvau jos vyras, taigi 
didžiuotis neturėjau kuo: man ji buvo tik keturiasdešimtmetė vi- 

liokė, ir tik išties nepaprastas žavesys būtų privertęs mane imti ją 
kitaip vertinti. 

Visą kelią motelio link panelė Rankin plepėjo, bet aš, tiesą sakant, 
negirdėjau nė žodžio. Man tai buvo neįprasta: nors ir žaviuosi 
žmonių gebėjimu visiškai paskęsti savyje, tačiau pats paprastai ne- 
pajėgiu taip atsiriboti nuo aplinkos, kad nieko nematyčiau ir ne- 
girdėčiau. Taigi didelis minusas panelei Rankin. 

— Štai ir atvykome, - netrukus pranešė ji, rodydama į „Pajūrio“, 
o gal „Pakrantės“ ar dar balažin kokį motelį panašiu pavadinimu, 
įsikūrusį palei greitkelį. Aš įsukau aikštelės link ir pastačiau auto- 
mobilį prie įėjimo. — Na, labai jums ačiū. Jūs labai malonus, - ji 
purptelėjo iš automobilio. | 

— Galėčiau pavežti jus ir atgal, - pasiūliau aš, bet gana atsainiai. 

— Tikrai? Kaip miela, - ji buvo labai pamaloninta, bet nei ypa- 
tingo nustebimo, nei didelio dėkingumo jos balse nebuvo girdėti. — 
Aš tuoj, tik raktus pasiimsiu. 

— Gal kambary turite kokio nors šalto gėrimo, Pege? Baisiai troš- 
kina, — nutariau, kad tai bus paskutinis mano veiksmas plėtojant šį 
kvailą siužetą: jei ji nepakvies manęs užeiti, tuoj pat grįšiu į Vaiko- 
miką. 

— Žinoma turiu, eime, — pakvietė ji, nė kiek nesutrikusi. - Kam- 
bary šaldytuvo nėra, bet koridoriuje yra sodos vandens automa- 
tas, O aš turiu viskio. Jeigu nupirktumėte du didelius butelius im- 
bierinio alaus ir ledo, galėtume pasidaryti kokteilių. 

Aš nupirkau. Mudu nuėjome į jos mažą kambarėlį ir įnikome 
siurbčioti kokteilius — ji susisukusi į kamuoliuką ant savo lovos, o 
aš išsidrėbęs ant vienintelės ten buvusios kėdės. Mano nuotaika 
vis dar buvo bjauri, tačiau jau radosi vilties jai praskaidrėti, juolab 
kad netrukus paaiškėjo, jog mudu būdami drauge jaučiamės gana 
laisvai, ir net kartkartėmis įsivyraujanti tyla mūsų neslegia. Ga- 
liausiai, kaip buvo galima tikėtis, atėjo momentas, kai panelė Ran- 
kin manęs paklausė, kuo verčiuosi. Tokiose situacijose paprastai 

toli gražu ne visada būnu labai atviras, ir apskritai nesuprantu, 
kurių galų turėčiau sąžiningai atsakinėti į tokius šabloniškus klau- 
simus, tačiau dabar ėmiau ir leptelėjau kažką panašaus į „Dabar 
rengiuosi pradėti dirbti Vaikomiko valstybiniame mokytojų kole- 
dže norminamosios gramatikos mokytoju“. Taigi, nė pats to ne- 
pastebėjęs, išdrožiau visą tiesą. 

— Vajetau, — šūktelėjo Pegė, šį kartą nuoširdžiai nustebusi ir 
apsidžiaugusi. — Aš pati baigiau VMK - taip seniai, kad net pa- 
galvoti baisu. Dirbu anglų kalbos mokytoja Vaikomiko viduri- 
nėje mokykloje. Įdomus sutapimas, tiesa? Susitiko du anglų kal- 
bos mokytojai. 

Pritariau, kad sutapimas tikrai įdomus, tačiau iš tiesų buvau taip 
pasibaisėjęs, kad vos nepaleidau kokteilio iš rankų. Reikėjo veik- 
ti greitai, kol galutinai neiškrypome iš kurso. Mano popierinia- 
me puodelyje kokteilio liko vos pusė colio: aš vienu ypu jį iš- 
maukiau, išmečiau puodelį į šiukšlių kibirą, priėjau prie lovos, 
kurioje pasirėmusi ant alkūnės gulėjo mano naujoji kolegė, ir 
apkabinau ją su šiokiu tokiu 422. Ji tuoj pat pravėrė lūpas ir 
įbruko liežuvį man į burną. Mudu abu buvome atsimerkę, ir aš 
su pasitenkinimu šį faktą interpretavau simboliškai. „Dviem ang- 
ly kalbos mokytojams nėra ko žaisti slėbynių“, - pareiškiau sau min- 
tyse ir be ceremonijų reikšmingai truktelėjau žemyn jos maudy- 
mosi kostiumėlio užtrauktuką. 

Panelė Rankin sustingo: ji smarkiai užmerkė akis ir sugriebė 
mane už pečių, bet mano grubiam puolimui nepasipriešino. Už- 
trauktukas jau buvo prasegtas kiek žemiau juosmens, ir man atsi- 
vėrė siaura apnuogintos odos juosta, tačiau norint eiti toliau rei- 
kėjo jos pagalbos. 

— Nusivilk maudymosi kostiumėlį, Pege, - be užuolankų parei- 
kalavau aš. Ji įsižeidė. 

— Ir kurgi taip skubi, Džeikai? — ramiai, bet su kartėliu balse 
paklausė ji. 

— Nagi, Pege, kam tos kvailystės, jak mes ne kokie jaunikliai. 

Jos burnoje kažkas sukliuksėjo; vis dar laikydama mane už pe- 
čių, ji įsirėmė kakta man į krūtinę ir pradėjo verkšlenti: 

— Tai manai, kad aš jau per sena toms kvailystėms? - kūkčiojo 
ji. — Manai, kad mano amžiaus moteris negali sau leisti truputį 
pakoketuoti? 

Ir dar labiau apsipylė ašaromis. Kas per diena, visi tik ir traukia 
iš manęs tiesą. 

— Kurių galų save skaudini? — per jos plaukus paklausiau viskio 
butelio, stovėjusio ant naktinio staliuko. 

— Tai tu mane skaudini, - pratrūko raudoti panelė Rankin, žvelg- 
dama man tiesiai į akis. — Tu tiesiog iš kailio neriesi, kad leistum 
man suprasti, kaip kilniai pasielgei, pakabinęs mane, tačiau tavo 
kilnumo neužtenka, kad būtum bent truputį švelnus. — Ji krito 
veidu į pagalvę, tiesa, ne pernelyg staigiai, ir įsikniaubė į ją kaip 
galėdama giliau. — Tau juk visiškai nusispjauti, ar aš protinga, ar 
kvaila, ar dar kokia nors. O aš galbūt dar įdomesnė už tave, nes 
esu truputį vyresnė, — pastarasis saviplakos perlas, nuo kurio jai 
pačiai akimirkai užgniaužė kvapą, tiek ją įsiutino, kad ji vėl atsisė- 
do ir įsikibo į mane akimis. | 

— Labai apgailestauju, kad tave įskaudinau, — atsargiai atsipra- 
šiau aš. Ir pamaniau, kad net jeigu ji būtų tokia talentinga kaip, 
tarkime, Beatričė Lili, vis tiek dėl tokio vaidinimo nevertėjo su ja 
prasidėti: jau verčiau nusipirkti bilietą ir nueiti į teatrą. 

— Tu apgailestauji, kad sugaišai sa manimi laiką, štai dėl ko tu 
apgailestauji, — subliuvo Pegė. — Jau vien tai, kad privertei mane 
gintis, yra šlykštu. 

Ji vėl įsikniaubė į pagalvę, bet tuoj pat pašoko: 

— Ar apskritai suvoki, kaip privertei mane pasijusti? Šiandien 
paskutinė mano diena Oušen Sityje. Ir per visas dvi savaites nė 
viena gyva dvasia nepratarė man nė žodžio; bet ką jau ten - niekas 
nė nepažvelgė į mane, išskyrus kažkokį šlykštų senelioką. Nė gyva 

dvasia. Mano mažiaus moterys jau būna tikros griuvenos, bet aš 
juk ne griuvena: aš tiesiog nebe vaikas, ir tiek. Ir šiek tiek košės 
galvoje turiu. Ir štai paskutinę dieną pasirodai tu ir paimi mane 
tarsi kokį nereikalingą daiktą, tiesiog iš nuobodulio, o paskui su 
manimi elgiesi kaip su paskutine kekše. 

Ir ji, žinoma, buvo teisi. 

— Aš niekšas, — nedvejodamas jai pritariau ir pakilau, rengdama- 
sis išeiti. Galėčiau papildyti ponios Rankin pavaizduotą paveikslą 
dar šiokiomis tokiomis detalėmis, tačiau apskritai situaciją ji verti- 
no gana tiksliai. Ir suklydo ji tik pačioje pradžioje, kai jos sieloje 
pabudo protestas ir ji iš karto jį išsakė. Žaidimas, žinoma, buvo 
sugadintas: aš priskyriau panelei Rankin Keturiasdešimtmetės Vi- 
liokės vaidmenį, pernelyg sunkų, kad ji galėtų sėkmingai jį suvai- 
dinti, turint galvoje mano tuometinę nuotaiką; man visiškai nerū- 
pėjo ta gana sudėtinga (ir, be jokios abejonės, atidžiau pažvelgus, 
įdomi) žmogiškoji būtybė, kuri slypėjo už šio personažo kaukės. 
Man regis, jai derėjo — turint galvoje, kad jai iš manęs reikėjo to 
paties, ko ir man iš jos — priskirti man vaidmenį, tenkinantį jos 
savimeilę, tarkim, Nelabai Protingo Jaunuolio, Kurio Kūną Tu Nau- 
doji Savo Malonumui, Bet Ziūri Į Jį Atsainiai, vaidmenį, ir mes 
savo tikslus būtume pasiekę be jokių nuostolių. Aš tuomet jau- 
čiausi taip, kaip jautiesi, kai benzino kolonėlės darbuotojas arba 
taksistas pradeda išsamiai pasakoti apie savo gyvenimą (tik tada 
man šis jausmas buvo gerokai stipresnis): paprastai jie labai mėgs- 
ta lieti širdį kaip tik tada, kai skubi arba esi ypač bjauriai nusiteikęs 
ir nori tik vieno — kad benzino kolonėlės darbuotojas būtų tik 
Pareigingasis Benzino Kolonėlės Darbuotojas, o taksistas — tik Mit- 
rusis Taksistas, ir nieko daugiau. Siekdamas savo tikslų priskiri 
šiems žmonėms, bent jau laikinai, tam tikras esatis, panašiai kaip 
rašytojas padaro žmogų Žaviu Jaunu Poetu arba Pavydžiu Senu 
Vyru; ir nors puikiai supranti, kad joks žmogus per visą istoriją 
nėra buvęs vien tik Benzino Kolonėlės Darbuotojas arba tik Ža- 

vus Jaunas Poetas, vis tiek esi pasirengęs nepaisyti jų nepakartoja- 
mo sudėtingumo - privalai jo nepaisyti, kitaip niekaip nesukurpsi 
siužeto arba niekada laiku nenusigausi ten, kur važiuoji. Plačiau 
apie tai kalbėsiu vėliau, nes tai susiję su Mitoterapija. Dabar pa- 
kaks pasakyti, kad visi mes didžiąją laiko dalį, o gal ir visada, esa- 
me režisieriai, ir tik išmintingieji supranta, kad priskirdami vaid- 
menis savo nuožiūra geriausiu atveju iškraipome aktorių asmeny- 
bes; tačiau tik išmintingiausieji iš išmintingųjų supranta, kad toks 
savavališkas iškraipymas veikiausiai yra neišvengiamas, bent jau 
būtinas norint pasiekti pageidaujamą tikslą. 

Tačiau grįžkime pas panelę Pegę Rankin. 

— Verčiau paieškok raktų, - tariau aš. - Lauksiu tavęs automo- 
bilyje. 

— Dzeikai, ne, - isteriškai sukliko ji ir šoko iš lovos. Pasivijo 
mane tarpdury ir iš nugaros apkabino, apsivijusi rankomis per lie- 
menį. — Viešpatie, tik neišeik. — Isterija. - Nepabėk nuo manęs 
dabar. Atsiprašau, kad supykdžiau tave, — ji iš visų jėgų tempė 
mane atgal į kambarį. 

— Liaukis, susiimk. 

Keturiasdešimtmetės viliokės grožis, jeigu jo apskritai dar išli- 
kę, labai trapus, taigi Pegės isterija, palydėta upe pralietų ašarų, 
smarkiai pakenkė jos veidui, kuris anksčiau, ramesnės būsenos, 
buvo įdegęs, lygus ir gana patrauklus. 

— Tu juk pasiliksi? Prašau, neišeik — nekreipk dėmesio į tai, ką 
čia prikalbėjau. 

— Aš nežinau, ką daryti, — pasakiau nuoširdžiai, bandydamas 
sutramdyti šį proveržį. — Tau visa tai reiškia daugiau negu man. Ir 
niekas dėl to nekaltas. Bijau, kad pasilikęs dar labiau tave įskau- 
dinsiu. 

Tačiau ji įsikibo į mane dar stipriau. 

— Džeikai, aš negaliu sustoti, kai reikalas įpusėja! Jei neisi su 
manim į lovą, aš išprotėsiu. 

— Niekai. 

— Kam tu mane žemini! Dėl dievo meilės, neversk manęs mal- 
dauti! —- Dabar ji jau bet kokiu atveju būtų atsidūrusi pralaimėju- 
siosios padėtyje. Mudu vėl grįžome į lovą: tai, kas vyko vėliau, 
bent jau man, buvo tiesiog bjauru, o ir Pegei veikiausiai paliko 
nemalonius prisiminimus, nesvarbu, ar tuo metu ji patyrė pasiten- 
kinimą, ar ne. Viskas buvo kažkaip nežmoniška: ji mylėjosi su dirb- 
tiniu dėkingumu, visokeriopai stengėsi man pataikauti ir iš perdė- 
to, demonstratyvaus uolumo žeminosi pati, - O aš neturėjau nuo- 
taikos žaisti jos žaidimus. Pegė vis dar buvo neatitokusi ir bet kurią 
akimirką jai vėl galėjo prasidėti isterijos ir mazochizmo priepuo- 
lis: ji taip spaudė mane glėbyje, kad aš vos įstengiau pajudėti, kei- 
kė save ir šlovino mane, tarsi aš būčiau kokia dievybė. Nebuvo 
jokios abejonės, kad vargšei smarkiai susijaukusi galvelė; kvailą 
banalią dainelę ji uoliai stengėsi traukti grand opera stiliumi, tik 
bėda, kad aš nepritariau. Kitokią dieną man gal būtų pasirodę net- 
gi smagu pabūti geidulingo keliaklupsčiavimo objektu, tačiau tą- 
dien sceninės nuotaikos neturėjau. Klaikiai prasidėjusi diena, vė- 
liau išvarginusi mane nuobodybe, pasiekė kažkokį keistą, net pa- 
sišlykštėtiną apogėjų: visuomet nejaukiai jausdavausi su moterimis, 
pernelyg rimtai žiūrinčiomis į savo seksualinius protrūkius, o pa- 
nelė Pegė Rankin buvo ne iš tų moterų, kurias nesukdamas sau 
galvos gali palikti virpančias ir vaitojančias ant lovos - juk abiem 
tai buvo tik pasismaginimas, 

"Tačiau penktą valandą aš nusispjoviau ir išėjau, palikęs ją kaip 
tik tokios būsenos. Be penkiolikos keturios Pegė pradėjo, kaip aš 
ir bijojau, reikšti man neapykantą, tik nežinau, ar šis jausmas buvo 
apsimestinis, ar tikras — mat ji užsimerkė ir nusuko veidą į sieną. Ji 
gulėjo ir kimiu balsu tarsi prisukta kartojo: „Iebūnie prakeiktos 
tavo akys, tebūnie prakeiktos tavo akys, tebūnie prakeiktos tavo 
akys“ — pagal atliekamo veiksmo ritmą; nors ir kokios prastos bu- 
vau nuotaikos, man tai pasirodė juokinga. Tačiau aš spektaklių jau 

nebenorėjau - ir juokingų, ir liūdnų; man buvo nusispjaut, ar ji 
vaidina, ar iš tikrųjų jaučia man neapykantą, ir kai reikalas pasiekė 
natūralų dėwovement, su palengvėjimu nešiau kudašių, visai pa- 
miršęs apie panelės Rankin raktus. Panelytė turėjo talentą, tačiau 
buvo visiškai nepasikausčiusi techniškai. Esu tikras, kad mudu abu 
troškome niekada daugiau nebesusitikti. 

Užkandau pakelės užeigoje netoli Vaikomiko ir pusė septynių mir- 
tinai pavargęs pagaliau parsigavau į savo kambarį. Aš - gana nuo- 
seklus žmogus, ir mano nuotaikos būna pastovios, tačiau ištvermės 
man trūksta. Buvo baisiai nesmagu dėl tos Pegės Rankin — varge 
vargeli, pykau aš, moteris įkopė į penktą dešimtį ir vis dar neišmoko 
savo silpnųjų pusių paversti stipriosiomis; bet tuo pat metujos silp- 
nybė atrodė ir labai patraukli. Man, bent jau teoriškai, be galo pa- 
tinka Žmonės, turintys tokį trūkumą — nepajėgiantys elgtis pagal 
savo standartus arba išdresuoti savo standartus, tarsi meškas cirke, 
taip, kad jie atitiktų jo elgesį. Beje, praktikoje jie mane kartais erzi- 
na. Visa, ko prikrėtė panelė Rankin - keliaklupsčiavimas, isterija ir 
daugybė kitų dalykų, kurių net papasakoti nemoku — galėjo būti 
tikrų tikriausias aukštasis menas, jei tik ji būtų pasistengusi elgtis 
nuosekliai. Jos klaida, mano manymu, buvo ta, kad ji žeminosi ne 
dėl pasismaginimo, o iš tikrųjų. Aš irgi „geras“ — kurių galų paisiau 
jos isterijos, reikėjo tiesiog imti ir išeiti, kai buvau susirengęs. Bijau, 
kad dabar ji už tai mane keiks visą likusį gyvenimą. Jei tada būčiau 
išėjęs, panelė Rankin nebūtų puolusi savo pačios akyse ir būtų ne- 
kentusi manęs vieno, ne mūsų abiejų, o ir pačiam nereikėtų grauž- 
tis. Pasilikau tikriausiai iš riteriškumo, į kurį esu linkęs, nors ir 26t7- 
kiu juo, ir iš įpročio vaidinimą Žiūrėti iki pabaigos, kad ir koks kvai- 
las ar nuobodus jis būtų, jeigu pamatau pirmąjį veiksmą. 

Tačiau graužtis ir plakti save ilgai neįstengiu — tik tam tikrą lai- 
ką. Šiam laikui pasibaigus — apie pusę septynių - aš nuėjau miego- 
ti. Nuo savižudybės mane saugojo tik mano nuotaikų gilumas ir 
trumpalaikiškumas: tiesą sakant, eidamas miegoti, kai gyvenimas 

tapdavo nepakeliamas, t. y. sąmoningai užbaigdamas dieną, irgi 
savotiškai žudydavausi ir pasiekdavau savo tikslą ne mažiau efek- 
tyviai, negu iš tiesų nusižudęs. Mano nuotaikos — tarsi maži žmo- 
geliukai, ir kai aš juos nužudydavau, jie daugiau nebeprisikeldavo. 


Devintą valandą mane pažadino skambutis į laukujes duris, ir 
kol aš atsikėliau, kol užsimečiau chalatą, Džo Morganas su savo 
žmona jau stovėjo prie mano kambario durų. Nustebau, bet ma- 
loniai pakviečiau juos užeiti, nes vos pramerkęs akis suvokiau, kad 
miegas mano vidinę būseną pakeitė: jaučiausi puikiai. Renė Mor- 
gan, su kuria buvau supažindintas, anaiptol nebuvo mano moters 
grožio idealas. Stamboka, šviesiaplaukė, drūtesnė už mane, stipri 
ir energinga — durininko žmona, nei pridėsi, nei atimsi. Tokias 
moteris (ar bent jau žok:4 moterį) instinktyviai vertini vien kaip 
seksualinį objektą. Nors, žinoma, kitas manimi dėtas ir nebūtų jos 
vertinęs tik taip: popietinis nuotykis, be jokios abejonės, veikė ir 
mano vertinimo pobūdį, ir jo rezultatus. 

— Gal norite ko nors užvalgyti? — paklausiau aš, ir nudžiugau 
pamatęs, kad juodu aiškiai buvo gerai nusiteikę. 

— Ne, dėkui, — šyptelėjo Džo. — Mudu jau ir taip suvalgėme 
pietus trims asmenims. 

— Pamatėme jūsų automobilį prie namo ir nutarėme pasidomė- 
ti, bene keleivinis lėktuvas pradėjo kursuoti iš Vaikomiko į Balti- 
morę ir atgal? 

— Dievulėliau, Morganai, judu mane persekiojate tarsi skalikai 
lokį! Net savame migyje nuo jūsų nepasislėpsi! — atšoviau aš. 

Kadangi visi trys, regis, buvome nusiteikę draugiškai, ir kadan- 
gi Džo ir Renė, pakankamai taktiški žmonės, nekėlė, kaip sakoma, 
cause cėlėbve* dėl fast accompl“, aš atnešiau keletą butelių alaus, ku- 


Ž Didelis šurmulys (bramc.). 
* Įvykęs faktas (pranc. ). 

riuos laikiau virtuvėje stovinčioje dėžėje su ledu, ir linksmai išklo- 
jau viską, kas man nutiko dieną. Praleidau tik pačias nekukliausias 
detales (ir tai veikiau drovėdamasis jų pats, o ne vengdamas pa- 
piktinti Renę, kuri, rodės, buvo ne iš droviųjų). 

Mes puikiai sutarėme. Renė Morgan, nors ir gyvai dalyvavo 
pokalbyje, atrodė šiek tiek nepasitikinti savimi; ji perdėtai de- 
monstravo linksmumą stipriai užmerkdama akis ir linguodama gal- 
vą, smarkiai gestikuliavo rankomis kalbėdama, ir šios manieros 
aiškiai buvo perimtos iš Džo, kaip ir jos mintys bei mąstymo bū- 
das. Buvo akivaizdu, kad nors Renė jau daug kuo panaši į vyrą, ji 
vis dar jaučia jo pranašumą. Jeigu Džo suabejodavo jos pasakyta 
mintimi, Renė karštai puldavo ginčytis ir savo nuomonę gindavo 
iki užkimimo, suprasdama, kad kaip tik to jis iš jos ir nori, tačiau iš 
kiek nervingo jos elgesio buvo matyti, kad ji, tarsi berniukas besi- 
boksuojantis su bokso mokytoju, yra pasirengusi pasiduoti. Šis 
palyginimas, taip pat Pigmaliono ir Galatėjos metafora, puikiai 
nusako jų santykius, kurie man atsiskleidė tą vakarą. Nematau nie- 
ko blogo tokioje santykių struktūroje — galų gale Galatėja 5uvo 
puiki moteris, o kai kurie nervingi jaunieji boksininkai toli pra- 
noksta savo mokytojus. O ir aš pats pradėjau pasiduoti tų dviejų 
pašėlusiai energingų Žmonių įtakai: keletą kartų pričiupau save, 
kad, išgirdęs kokį nors ypač sąmojingą pasakymą, purtau galvą 
kaip ir jie, arba, mėgdžiodamas juos, gyvai gestikuliuoju, norėda- 
mas pabrėžti savo žodžius. 

O Džo, kaip paaiškėjo jau po pirmos pokalbio valandos, buvo 
puikus, vienas iš puikiausių žmonių, kuriuos man yra tekę sutikti. 
Paprastai jis kalbėjo lėtai ir ramiai, su vos juntamu pietietišku ak- 
centu, tačiau iš karto galėjai suprasti, kad šis lėtumas jam nėra 
įgimtas — buvo matyti, kad šį bruožą jis išsiugdė kruopščiai žabo- 
damas savo vidinę energiją. Tik kai pokalbis pasukdavo jam ypač 
aktualia linkme, jis 1mdavo kalbėti greičiau ir garsiau: tokiais mo- 
mentais imdavo įnirtingai taršyti sau plaukus, nusmaukdavo aki- 

nius ant nosies galiuko ir iškalbingai mostaguodavo rankomis. Su- 
žinojau, kad bakalauro ir magistro studijas jis baigė Kolumbijos 
universitete ir gavo literatūros bakalauro bei filosofijos magistro 
diplomus, taip pat beveik baigė daktaro studijas Džono Hopkinso 
universitete — teliko apsiginti disertaciją. Vaikomikas buvo Renės 
gimtasis miestas, o Vaikomiko mokytojų koledžas - jos 2/ma ma- 
tev: Morganai nutarė čia įsikurti, kad Džo galėtų ramiai užbaigti 
rašyti savo disertaciją. Kalbėtis su juo buvo be galo įdomu - nie- 
kaip negalėjau atsigėrėti jo veržiumu, kibiu intelektu, mąslumu, — 
tačiau po truputį nuo pokalbio su tokiu žmogumi imi pavargti. 
Tokia jau visų žavingų dalykų savybė. 

Mes iš karto vienas kitam patikome: buvo akivaizdu, kad jeigu 
aš pasiliksiu Vaikomike, mes tapsime artimais draugais. Iūrėjau 
pripažinti, kad iš pirmo žvilgsnio apie jį buvau susidaręs visiškai 
neteisingą nuomonę: pasirodė, kad jo veikla ir asmeninės savybės, 
iš kurių aš taip šabloniškai šaipiausi, beveik visada yra kruopščiai 
apgalvotas, sąmoningas pasirinkimas. Buvo aišku, kad Džo Mor- 
ganas niekada nežengs nė žingsnio, netars nė žodžio, iš pradžių 
giliai, visapusiškai neapgalvojęs savo žodžių ir veiksmų, ir todėl, 
net jeigu suklysta, jam nėra ko sau priekaištauti. Jis tikrai nebūtų 
sau leidęs atsidurti tokioje kvailoje padėtyje, kaip, pavyzdžiui, pa- 
nelė Rankin, tikrai nebūtų apsikvailinęs kaip aš, kai pirmadienį 
raižiau ratus aplink koledžą. Toks neryžtingumas jam aiškiai buvo 
svetimas: jis visada tvirtai stovėdavo ant kojų, veikdavo greitai, 
aiškiai žinodavo, ką ir kodėl daro, todėl nesėkmės atveju nematy- 
davo reikalo graužtis. Negana to, regis, jam buvo visiškai sveti- 
mos keturios ypač nelemtos mano savybės: drovumas, baimė pa- 
sirodyti juokingam, silpnybė visokiems niekams ir beveik absoliu- 
tus nenuoseklumas. Kita vertus, jis buvo, bent jau trečiųjų asmenų 
akivaizdoje, šiek tiek šventeiviškas (sprendžiu iš to, kad jam nepa- 
tiko mano istorija) ir, nepaisant jaudrumo, šiek tiek šaltokas ir ne- 
natūralus, nors, be abejonės, jis turėjo priežasčių toks būti, lygiai 

taip pat, kaip turėjo priežasčių būti skautų būrio vadas — šiaip ar 
taip, kritikuoti tokį žmogų būtų be galo sunku. Galiausiai — neži- 
nau, ar tai gerai, ar blogai — jis, rodės, visiškai nemokėjo gudrauti 
ir apsimetinėti, ir šiuo atžvilgiu buvo paprastas kaip varinė mone- 
ta, nors jokiu būdu ne naivus, ir jam visiškai nerūpėjo karjera jo- 
kiais jos pavidalais. 

Visa tai vargino, be galo vargino. Mes gyvai kalbėjomės iki pu- 
sės dviejų nakties (bet nors užmušk neprisimenu apie ką), ir kai 
Morganai išėjo, supratau, jog jau visą mėnesį nebuvau taip malo- 
niai praleidęs vakaro, kad man buvo be galo įdomu susipažinti su 
Džo ir kad man jo buvo per akis — atsivalgiau mažiausiai savaitei. 

Išeidama Renė tarstelėjo: 

— Tiesa, Džeikai, pamiršome tave pasveikinti su nauju darbu. 
(Vėliau patyriau, kad toks užmaršumas Morganams buvo bū- 
dingas.) 

— Ar ne per anksti sveikinate? 

— Kaip tai per anksti? - nustebo Džo. — Argi ponas Šotas tavęs 
dar neinformavo? 

— Ne. 

- Žodžiu, tu priimtas. Komitetas šįryt susirinko ir patvirtino 
tavo kandidatūrą. Veikiausiai ponas Šotas skambino, kai buvai iš- 
vykęs arba miegojai. 

Morganai nerangiai mane pasveikino - jiems sunkiai sekėsi reikšti 
simpatiją, draugiškumą ar tiesiog pasveikinti Žmogų — ir išėjo. Aš 
vis dar jaučiausi pernelyg pakiliai, kad užmigčiau, todėl pradėjau 
skaityti Pasaulio almanachą ir, uždėjęs plokštelę su Mocarto En 
Musikalischev Spass, įjangiau patefoną. Šiame kambaryje ir apskri- 
tai Vaikomike pradėjau jaustis kaip namie; Morganai man patiko, 
O nuo patirto popietės seksualinio nuotykio ir Džo minčių buvau 
kiek susijaudinęs. Tačiau nuo viso šito, taip pat nuo saulės ir van- 
dens procedūrų paplūdimyje buvau mirtinai pavargęs, todėl nė 
pats nepajutau, kaip užmigau. Miegojau ramiai ir pakirdau tik 

pusę septynių ryto. Pasaulio almanachas galėjo man ant kelių, at- 
verstame 96 puslapyje buvo aprašomas susisiekimas orlaiviais tarp 
stambiausių pasaulio miestų, Musikaliscber Spass grojo jau veikiau- 
siai kokį penkiasdešimtą kartą, o saulė, kaip tik pasirodžiusi pro 
tarpą tarp dviejų tamsių plytinių pastatų kitoje gatvės pusėje, nukrei- 
pė tokį akinantį spindulių pluoštą tiesiai į Laokoono veidą, kad šis 
virto beforme balta dėme. 

4 Atsistojau užtirpusiomis 
nuo sėdėjimo kėdėje 
kojomis 


Atsistojau užtirpusiomis nuo sėdėjimo kėdėje kojomis, 
nusiprausiau po dušu, persirengiau ir patraukiau pusryčiauti. Gal 
todėl, kad vakarykštė diena man buvo neįprastai kupina įvykių, ar 
tiesiog todėl, kad palyginti mažai miegojau, galva buvo tuštut tuš- 
tutėlė. Visą kelią iki restorano, visą laiką, kol aš valgiau ir ėjau 
atgal namo, rodės, nebuvo jokio Džeikobo Hornerio. Papusryčia- 
vęs grįžau į savo kambarį, atsisėdau į supamąją kėdę ir supausi, 
supausi tarsi kokia lėlė, apie nieką negalvodamas. 

Kartą sapnavau, kad man kažkodėl labai svarbu sužinoti kitos 
dienos oro prognozę. Perverčiau visus laikraščius, bet tose vieto- 
se, kur paprastai spausdinamos oro prognozės, dabar jų nebuvo. 
Įsijungiau radiją, tačiau Žinių diktoriai apie rytdienos orą net ne- 
užsiminė. Paskambinau informacijos apie orą numeriu (sapne veiks- 
mas vyko Baltimorėje) — garso įrašas papasakojo apie esamas oro 
sąlygas, bet ničnieko nepranešė apie rytojaus orą. Galiausiai iš ne- 
vilties paskambinau tiesiai į meteorologinių prognozių centrą, ta- 
čiau buvo jau vėlyvas vakaras ir niekas nekėlė ragelio. Atsitiktinai 
sužinojau centro vadovo asmeninį telefono numerį ir paskambi- 
nau jam į namus. Ilgai laukiau, klausydamasis signalo ragelyje, 
paskui vyriausiasis meteorologas pagaliau atsiliepė: jo balsas man 
pasirodė keistokas. 

— Kas atsitiko? — paklausė jis. 

— Noriu sužinoti, koks rytoj bus oras, — pasakiau aš, stengdamasis, 
kad mano balsas skambėtų įtaigiai. — Tai labai svarbu: matote, aš... 

— Man visai nesvarbu, kodėl jums taip parūpo rytojaus oras, — 
atšovė vyriausiasis meteorologas. — Verčiau sakykite, kas sukėlė 
jums įtarimų? 

— Kokių dar įtarimų? Patikėkite, sere, aš tik noriu sužinoti, koks 
rytoj bus oras, ir tiek. Kuo čia dėti įtarimai? 

— Rytoj nebus jokio oro, jeigu jau taip norite Žinoti. 

— Kaip tai - jokio? 

— Ogi štai taip. Rytoj nebus jokio oro. Taip rodo visi mūsų prie- 
taisai, ir nėra jokio pagrindo jais netikėti. Jokio oro. 

— Bet juk taip nebūna! 

— Girdėjote, ką sakiau, — rūsčiai atšovė meteorologas. - Norite 
tikėkite, norite — ne. Rytoj nebus jokio oro ir šventa. Dabar paliki- 
te mane ramybėje, aš noriu miego. 

Sapnas nutrūko ir aš pabudau labai sunerimęs. Papasakojau šį 
sapną tam, kad parodyčiau skirtumą tarp nuotaikos ir oro: kiek- 
vieną dieną būna koks nors oras, o štai nuotaikos, bent jau mano 
atveju, gali ir nebūti — dažnai pasitaikydavo dienų, kai neturėda- 
vau jokios nuotaikos. Tokiomis dienomis Džeikobas Horneris vi- 
siškai nustodavo egzistuoti, nes aš būdavau be jokio charakterio, 
visiškai neasmeniškas: nebūdavo jokio 30, jokio aš, likdavo tik 
paprasčiausias funkcijas atliekantis kūnas. Tarsi tas mikroskopines 
būtybes, kurias biologai turi padažyti, kad jos būtų matomos, to- 
kiomis dienomis mane irgi reikėdavo „paspalvinti“ kokia nors nuo- 
taika, kad įgyčiau skiriamųjų bruožų. Supratau, kad mano skirtin- 
gus, vienas kitą keičiančius „aš“ sieja tik du netvirti saitai — kūnas 
ir atmintis; Žinojau, kad Vakarų kalbose žodis pokyčiai suponuoja 
kažką, su kuo tie pokyčiai vyksta, suvokiau, kad net jeigu kokia 
nors būtybė nematoma be dažiklio, pats dažiklis anaiptol nėra bū- 
tybė — bet man visa tai nė kiek nerūpėjo. 

Tokiomis dienomis „be oro“ aš tik egzistuodavau. Mano kūnas 
sėdėdavo supamojoje kėdėje ir sapdavosi, supdavosi, supdavosi, o 
mano galva būdavo tuščia kaip tarpgalaktinė erdvė. Tokia diena 
buvo po Morganų vizito: iš pat ryto, pusę devynių, sėdau į supa- 
maąją kėdę ir supausi visą pirmąją dienos pusę — iki kokios antros 
valandos. Jeigu ir pažvelgdavau į Laokooną, jis būdavo beveidis. 
Tačiau antrą valandą suskambo telefonas ir iškvietė Džeikobą Hor- 
nerį iš nebūties — šis pašoko nuo kėdės ir pakėlė ragelį: 

— Klausau. 

— Džeikobai, čia Renė Morgan. Ar nenorėtumėte šiandien su 
mumis papietauti? 

— Dėl dievo meilės, kodėl? —- šis Džeikobas Horneris buvo irzlus 
tipas. 

— Ką reiškia „kodėl“? — sutriko Renė. 

— Kodėl, po galais, jūs taip norite pamaitinti mane pietumis? 

— Jūs pykstate? 

— Ne, nepykstu, tik noriu žinoti, kodėl jūs taip norite pamaitin- 
ti mane pietumis. 

— Nenorite pas mus ateiti? 

— Aš taip nesakiau. Tiesiog uždaviau klausimą — kodėl jūs taip 
norite pamaitinti mane pietumis? 

Pauzė. Renė buvo iš tų žmonių, kurie kiekvieną klausimą priima 
rimtai. Ji negalėjo leptelėti, kas papuola ant seilės, ir pradėjo 1eš- 
koti „teisingo“ atsakymo. Manau, jog taip elgtis ją įpratino Džo. 
Kitas žmogus būtų gaižiai atšovęs: „O kodėl žmonės apskritai 
kviečia vieni kitus pietų?“ — ir taip aprengęs nežinojimą savai- 
mingo akivaizdumo drapanomis. Patylėjusi kokią minutę, ji la- 
bai mąsliai, tarsi tuo pat metu vertindama savo žodžius, pateikė 
atsakymą: 

— Manau, todėl, kad Džo labai nori geriau su jumis susipažinti. 
Jam patiko vakarykštis pokalbis su jumis. 

— O jums — ne? — pertraukiau ją vien iš smalsumo. Nemačiau 

jokių priežasčių, dėl kurių jai būtų turėjęs patikti mūsų vakarykštis 
pokalbis, nes mes kalbėjomės apie abstrakčius dalykus. Renė po- 
kalbyje, be abejo, dalyvavo, tačiau jos dalyvavimas buvo ribotas — 
ir pirmiausia jos dalyvavimą ribojo mane apstulbinusi tyli, bet la- 
bai griežta jos vyro priežiūra. Visai nenoriu pasakyti, kad Renės 
susidomėjimas pokalbiu buvo apsimestinis, nors jis buvo kažkoks 
baisiai sąmoningas, arba kad Džo elgėsi kaip vyras, besidrovįs savo 
žmonos, ir atidžiai vertinantis jos išsakomas mintis — ne, Džo el- 
gėsi veikiau kaip mokytojas, besiklausantis mylimo mokinio, ir 
jeigu suabejodavo jos nuomone, tai prieštaraudavo be susierzini- 
mo, ramiai, švelniai ir taktiškai. Džo nebuvo pedantas. 

— Man irgi patiko. Džeikobai, jūs manote, kad tarp vizitų turi 
būti tam tikra pertrauka? 

Ji mane pribloškė. 

— O jūs kaip manote? 

Vėl trumpam įsivyravo tyla, paskui buvo pareikšta atsakinga 
nuomone: 

— Man regis, kad nėra jokių priežasčių daryti kažkokias pertrau- 
kas, jeigu tik kuris nors iš mūsų nesijaučia kurį laiką nenorįs maty- 
ti kitų. Manau, kartais žmogus jaučia tokį nenorą. Jūs norėtumėte 
kurį laiką su mumis nesusitikti? 

— Nagi, pamąstykime, — rimtai pradėjau ir padariau mąslią pau- 
zę. - Mano nuomone, jūs visiškai teisingai abejojate visuomenėje 
įsigalėjusių formalių elgesio taisyklių, tokių, kaip tam tikros pertrau- 
kos tarp vizitų, pagrįstumu - visos jos iš esmės neturi jokio racio- 
nalaus pagrindo. Tačiau tai, kad dalykas neturi racionalaus pagrin- 
do, dar nereiškia, kad jis visiškai nereikalingas. Ir reikia turėti gal- 
voje, kad žmogų, mesilaikantį tų taisyklių, netgi pačių kvailiausių, 
kartais pradeda kankinti nepaaiškinamas kaltės jausmas, nes tai- 
syklės yva taisyklės. "Toks kaltės jausmas, pavyzdžiui, gali apnikti 
žmones, ryte geriančius alų, su vyro Žinia svetimaujančias moteris 
arba tuos, kuriems nesvetima eutanazijos idėja... 

— Jūs šaipotės iš manęs? — švelniai paklausė Renė, tarsi teirautų- 
si vien iš smalsumo. 

— Žinoma! 

— Žinote, mano nuomone, iš kirų šaiposi tie žmonės, kurie ne- 
jaukiai jaučiasi dėl požiūrių skirtumo, tačiau nežino, kaip įrodyti 
savo teisurną. Jie supranta, kad turėtų tai žinoti, tačiau nežino, ir, 
užuot pripažinę savo nežinojimą ir pradėję nagrinėti problemą, 
kad atrastų būdą įrodyti savo požiūrio teisingumą, tiesiog išjuokia 
kito Žmogaus argumentus. Išjuokti argumentus - labai lengva. Jūs, 
Džeikai, man regis, linkęs rinktis kaip tik tokį kelią. 

— Tikrai, tikrai. Ir Džo taip sakė. 

— Dabar tai jūs žkyai iš manęs šaipotės! 

Nutariau nesileisti dar kartą apkvailinamas ponios Morgan. "Tai 
iš tiesų būtų buvęs pernelyg lengvas kelias. 

— Klausykite, aš ateisiu pas jus šįvakar ir suvalgysiu tuos jūsų 
pietus. Ateisiu šeštą valandą, kai jūs sumigdysite vaikus — sakėte, 
kad miegoti juos guldote šeštą, tiesa) 

— Tačiau nei aš, nei Džo - nė vienas iš mūsų — nenori, kad jūs 
ateitumėte, jeigu pats nenorite, Džeikai. Turite... | 

— Pala, pala. O kode! jūs nenorite, kad ateičiau, jeigu pats neno- 
riu ateiti? 

— Ką? 

— Paklausiau, kodėl nenorite, kad ateičiau, jeigu pats nenoriu 
ateiti? Matote, savo sprendimą nesilaikyti papročio išlaukti tam 
tikrą laiką tarp vizitų jūs galėtumėte pagrįsti tik samprotaudami 
taip: girdi, visuotinai priimtos elgesio taisyklės gal ir būtinos so- 
cialinės grupės stabilumui palaikyti, tačiau jos nėra vertingos sa- 
vaime, todėl mes jų galime nesilaikyti ypatingais atvejais, kai to 
reikia mūsų tikslams pasiekti. Kitaip tariant, šiandien jūs kviečiate 
mane pietų ne siekdami palaikyti socialinį stabilumą, o todėl, kad 
turite kažkokių motyvų su manim susitikti. Puiku, tada tarkime, 
kad jūsų tikslas yra dar vienas pokalbis, ir jūs turite pagrindo 


(49) 


manyti, kad atėjęs aš su jumis kalbėsiuosi - kaip ir dauguma žmo- 
nių, atėję į svečius — net jeigu pats kalbėtis nenorėsiu. Bet juk tuo- 
met nesvarbu, ar aš noriu ateiti, ar ne, nes jūsų tikslas bus pasiek- 
tas bet kokiu atveju. 

— Jūs vėl iš manęs šaipotės. 

— Ne, ne, taip lengvai neišsisuksite. Visai nesvarbu, ar aš šaipau- 
si, ar ne. Aš jums uždaviau klausimą, ir jūs turite į jį atsakyti. 

Renė tylėjo. 

— Taigi susitarkime: šeštą valandą aš ateisiu pietų, nesvarbu, no- 
riu ar ne, ir jeigu jūs iki to laiko nesugalvosite, ką man atsakyti, aš 
paskųsiu jus Džo. 

— Vaikai eina miegoti pusę septynių, — patikslino Renė kiek įsi- 
žeidusi ir padėjo ragelį. Aš vėl atsisėdau į supamąją kėdę ir supausi 
dar keturiasdešimt penkias minutes. Kartkartėmis mįslingai šyp- 
sodavausi, tačiau nesu tikras, ar ši šypsena išreiškė kokius nors 
konkrečius jausmus. Tiesiog keletą kartų pričiupau save besišyp- 
santį; dažnai panašiai save pričiupdavau, kai vaikštinėdamas vie- 
nas staiga pastebėdavau, kad įtemptai mąstančio žmogaus balsu 
skirtingu ritmu kartoju tą pačią frazę: „Pepsikola neapvils, pepsi- 
kola pilną pils.“ O savo žodžiams akompanuodavau antakių rau- 
kymu, padrikais lūpų trūkčiojimais ir kartkartėmis visa tai paly- 
dinčiais greitais dešinės rankos mostelėjimais. Praeiviai mane daž- 
nai palaikydavo žmogumi, mintyse įtemptai ieškančiu kokios nors 
svarbios problemos sprendimo, ir kartais atsigręžęs atgal pasižiū- 
rėti į kokį nors žmogų, su kuriuo prasilenkdavau, pastebėdavau, 
kad jis irgi greitai mostaguoja dešine ranka, tarsi ragaudamas šį 
judesį savo kūnu. 

Pusę penkių paskambino daktaras Šotas ir pranešė, kad esu 
priimtas dirbti Vaikomiko valstybiniame mokytojų koledže gra- 
matikos ir teksto komponavimo mokytoju ir kad man nustatytas 
3200 dolerių per metus pradinis atlyginimas. 

— Supraskite, negalime mokėti tiek, kiek didieji universitetai. 

Tiesiog neturime lėšų. Tačiau tai dar nereiškia, kad mes priimame 
dirbti, ką papuola. Priešingai, mūsų kolektyvas - tarsi uždaras klu- 
bas, ir mes jus priėmėme dirbti todėl, kad, kaip mums atrodo, jūs 
pritariate mūsų požiūriui į dėstytojo darbą ir jo svarbą. 

Patikinau jį, kad aš tikrai pritariu jų požiūriui į dėstytojo darbą 
ir jo svarbą, o jis patikino mane, kad ir taip buvęs tuo tikras. Tuo 
pokalbis ir baigėsi. Nelabai apsidžiaugiau, kad teks dėstyti ne tik 
gramatiką, bet ir teksto komponavimą — juk gydytojas primygti- 
nai rekomendavo man dėstyti tik norminamąją gramatiką ir nieko 
daugiau. Tačiau pamaniau, kad geriau jau gramatiką derinti su 
teksto komponavimu negu neturėti jokio darbo. 

Pas Morganus kažkodėl atkakau pusę šešių, pats nesuprasda- 
mas, kurių galų atsibrukau taip anksti. Jau nebebuvau visiškai 
bespalvis, tačiau vis dar blankus. Nors popietė buvo išties karšta, 
Džo ir Renė pievelėje priešais namą tingiai žaidė futbolo kamuo- 
liu. Pamatę mane jie pernelyg nenustebo, nuoširdžiai apsidžiaugė 
ir pakvietė kartu su jais pažaisti kamuoliu. 

— Ne, ačiū, - atsisakiau aš ir nuėjau ten, kur du jų sūnūs (vie- 
nam jų buvo treji, kitam — ketveri metai) Žaidė savo mažu futbolo 
kamuoliu — kaip pypliai, gana vikriai. Aš atsisėdau ant žolės ir 
stebėjau abi žaidėjų poras. 

— Jeigu dėl šiandienos pokalbio telefonu jaučiatės nesmagiai, tai 
nesijaudinkite — aš nė kiek neįsižeidžiau, — linksmai šūktelėjo Renė 
laukdama, kol Džo mes jai kamuolį. 

— Et, nekreipkite dėmesio į tai, ką kalbu telefonu, - atsakiau aš. — 
Matote, aš apskritai nemoku žmoniškai kalbėti telefonu. 

Kaip gyvas nesu matęs, kad moteris taip techniškai taisyklingai 
mėtytų ir gaudytų futbolo kamuolį, kaip tai darė Renė Morgan. 
Apskritai ji buvo gana nerangus padaras, tačiau aktyviai judėdama 
atrodydavo vikri ir net grakšti. Ji kamuolį gaudė vien tik rankomis — 
veikiausiai bijodama pažeisti krūtinę. Tačiau mesdavo jį greitai ir 
taikliai — nė kiek ne prasčiau, nei meta treniruotas vyras. 

— Tai nepakcitėte savo nuomonės dėl to, ką sakėte? — paklausė 
Džo, nenuleisdamas akių nuo kamuolio. 

— O ką aš sakiau? Neprisimenu. 

— Tikrai? O štai Renė visą pokalbį prisimena pažodžiui. Ar jūs 
tikrai neprisimenate, ar tik nenorite, kad Ji pasijustų nejaukiai? 

— Ničnieko neprisimenų, — patikinau aš, ir iš dalies tai buvo 
tiesa. — Jau pastebėjau, kad jūs nevengiate keblių situacijų. Aš tie- 
siog niekada neprisimenu argumentų, nei savųjų, nei kitų žmo- 
nių. Įsimenu tik išvadas. | | 

Šis pastebėjimas, man pačiam pasirodęs gana įdomus, Džo kaž- 
kodėl nepatiko. Jis neteko noro:kalbėtis ir vyresniajam sūnui pra- 
dėjo aiškinti, kaip taisyklingai mesti kamuolį. Ramų tėvo patari- 
mą vaikis išklausė taip, tarsi patarti jam būtų teikęsis pats Knutas 
Roknė. Džo pažiūrėjo, kaip šis Žaidžia toliau, įsitikino, kad ber- 
niukas suprato, kaip reikia taisyklingai mesti kamuolį, ir tik tada 
vėl atsisuko į mus. 

— Gaudyk, Džeikai, — tarė jis 1 metė man kamuolį. = Judu su 
Rene dar pažaiskite, aš paruošiu pietus, o paskui mes ko nors iš- 
gersime. Kam laukti pusės septynių, jūs vis tiek jau atėjote. 

Kaip jau minėjau, aš buvau blankus. Pats nebūčiau pasiūlęs Žaisti, 
tačiau ir spyriotis nepuoliau. Džo nuėjo namo, berniukai nuturse- 
no jam įkandin, o mudu su Rene dar dvidešimt minučių žaidėme 
kamuoliu. Laimei — nes paprastai baisiai nemėgstu atrodyti juo- 
kingas — futbolą Žaisti mokėjau: ne taip, kaip Džo, žinoma, tačiau 
ne prasčiau už Renę. Ji, rodės, neturėjo man nieko ypatinga pasa- 
kyti, aš jai irgi, taigi visą laiką, kol mudu žaidėme, pievelėje buvo 
girdėti tik kamuolio gurgždėjimas, sukeltas-trinties su metančiojo 
rankomis, kojų tapenimas, mindomos žolės šiugždėjimas, kamuolio 
pliaukšėjimas į į gaudančiojo rankas ir mudviejų tankus šnopavi- 
mas. Žaidimas nekėlė nei teigiamų, nei neigiamų emocijų. 

Galiausiai iš prieangio šūktelėjo Džo, ir mes nuėjome pietauti. 
Morganai nuomojosi pusę pirmojo aukšto. Namuose buvo labai 

švaru. Baldai buvo itin modernūs, paprasti ir patogūs, tačiau jų 
buvo labai nedaug, todėl palyginti dideli Morganų kambariai at- 
rodė visiškai tušti. Ant medinių grindų nebuvo jokių kilimų, ant 
žvilgančių š švara langų — jokių užuolaidų, baldai tik būtiniausi: ku- 
šetė, du šezlongai, dvi lempos, knygų spinta ir. rašomasis stalas 
svetainėje, mažas valgomasis stalas ir keturios metalinės sudeda- 
mos kėdės virtuvėje, dviaukštė lova, dvi komodos ir darbo stalas 
sū.suoliukais vieninteliame miegamajame, kur miegodavo bėrniu- 
kai. Ir sienos, ir lubos.buvo baltos, todėl svetainė nuo pro pakeltas 
žaliuzes plūstančios š šviesos tiesiog tviskėjo. Aš net prisimerkiau: 
man šiame kambaryje buvo pernelyg šviesu. | 

-„Išgėrėme po bokalą alaus, vaikai nukurnėjo į. miegamąjį, nusi- 
rengė ir patys, be jokios suaugusiųjų pagalbos, nusiprausė vonio- 
je, į kurią Džo jau buvo pripylęs vandens. Aš garsiai nusistebėjau — 
girdi, dar visai mažyliai, o jau tokie DEDEBE Renė abejingai 
gūžtelėjo pečiais. : 

- Fizine prasme mes jų nelepiname, — pripažino Džo. — Nėra 
čia Ikos antai Naujojoje Gvinėjoje vaikai plaukti išmoksta anksčiau 
nėgu vaikščioti, o sulaukę Džojaus amžiaus jau leidžiasi į ] jūrą ant 
bambukų rąstų. Mes nutarėme, kad kuo mažiau jie nuo mūsų pri- 
klausys, tuo geriau mes sutarsime. 

- Tik nepamanykite, kad mes juos muštruojame, — įsiterpė Re- 
nė. — Iš tiesų mes pernelyg nesukame sau dėl to galvos, viskas 
išeina kažkaip savaime. 

“* Džo šiek tiek nustebo, išgirdęs jos žodžius. | 
"- Kodėl sakai, kad nesukame sau dėl to galvos? — sukruto jis. 
„Renė kiek sutriko, tokio klausimo ji aiškiai nesitikėjo. 

: — Na... turiu galvoje, apskritai ne taip jau svarbu, ar vaikai su- 
sitvarko patys, ar ne — tiesa? Tačiau dabar - žinoma, tai svarbu, nes 
jeigu jie nebūtų savarankiški, mes turėtume patirti tą patį košmarą 
kaip ir daugelis tėvų, o vaikams irgi būtų nesaldu, jei tektų dėl 
kiekvieno niekniekio prašyti mūsų pagalbos. 

— Apskritai, viskas nelabai svarbu, - paskelbė Džo. — Kas svarbu 
dabar, tai ir yra svarbu, kad ir kaip Žiūrėtume. 

— Kaip tik tai ir turėjau galvoje, Džo. 

— Noriu pasakyti, jog neturėtume dalykų laikyti nesvarbiais to- 
dėl, kad jie nėra absoliutūs, nes absoliučių vertybių tiesiog nėra. O 
tavo žodžiai apie tai, kad 75 £žes4 mes nesukame sau galvos dėl 
vaikų savarankiškumo, kaip tik ir reiškė, kad vaikų savarankišku- 
mas nesvarbus, nes jis nėra absoliuti vertybė. 

Dabar buvo Renės eilė mesti kamuolį — stebėjau juos per alaus 
bokalo viršų, taip, tarsi stebėčiau juos Žaidžiančius kamuoliu kie- 
me, — tačiau rungtynės nutrūko: suspigo viryklė virtuvėje. Renė 
nuėjo dengti stalo, o Džo nušluostė berniukus rankšluosčiu ir pa- 
dėjo jiems apsivilkti pižamas: savarankiškumo samprata, regis, ne- 
aprėpė sagų nugaros pusėje segimo. 

— Galėtumėte išmokyti juos pižamas užsegti vienas kitam, - man- 
dagiai pasiūliau aš, stebėdamas tą procesą. Renė sutrikusi dėbtelė- 
jo į mane iš virtuvės, kur aiškiai per mažu šaukštu nerangiai į lėkš- 
tes dėjo ryžius, o Džo smagiai nusikvatojo, tuoj atsagstė berniukų 
pižamų marškinius ir liepė jiems patiems užsegti vienas kitam. Su- 
manymas pavyko. 

Virtuvėje buvo tik keturios kėdės, todėl Renė, berniukai ir 
aš valgėme sėdėdami už stalo, o Džo — stovėdamas prie viryk- 
lės. Šezlongo prie stalo pastatyti vis tiek nebūtų pavykę, nes 
virtuvėje buvo ankšta, oO ir pietūs nebuvo verti triūso — suvalgy- 
ti lėkštę virtų ryžių su krevetėmis ir išgerti bokalą alaus galima 
ir stovint. Berniukams — sumaniems gerų manierų vaikiams — 
prie stalo buvo leista nevaržomai dalyvauti pokalbyje, ir jie šia 
teise naudojosi gyvai ir triukšmingai, kaip būdinga visiems Žvit- 
riems jų amžiaus vaikams, tik darė tai kur kas protingiau ir san- 
tūriau negu daugelis jų bendraamžių. Kai tik baigėme valgyti, 
jie nuėjo miegoti. Nors buvo dar šviesu, daugiau aš jų nei ma- 
čiau, nei girdėjau. 

Morganai su kaimynais pirmajame aukšte buvo sutarę prižiūrė- 
ti vieni kitų vaikus — kuriai nors vienai sutuoktinių porai panorus 
išeiti pasivaikščioti, jie tiesiog palikdavo neuždarytas duris, jun- 
giančias kaimynų butus, kad namuose likusioji suaugusiųjų pora 
girdėtų, ką daro vieni palikti vaikai. Mes pasinaudojome šio susi- 
tarimo teikiama nauda ir, išplovę indus, per dobilų lauką už namo 
ir mažą pušų giraitę patraukėme pasivaikščioti. Morganai ėjo ga- 
na greitai. Aš, apimtas romios nuotaikos, skubėti nenorėjau, ta- 
čiau ir atsisakyti eiti kartu su jais man neapsivertė liežuvis. Renė — 
vaikystėje veikiausiai lankiusi gamtos mėgėjų būrelį — eidama vis 
atkreipdavo mūsų dėmesį į pakelėje augančius augalus, pastebėtus 
vabzdžius ar praskrendančius paukščius, o Džo vis patvirtindavo 
jos žodžius: girdi, tavo pateikiama informacija teisinga. Nepasa- 
kyčiau, kad pasivaikščiojimas man buvo malonus, nors Morganai 
iš smagumo netvėrė savame kailyje. Kai distancija buvo įveikta, 
Renė nuėjo namo rašyti kažkokio laiško, o mudu su Džo susėdo- 
me pievelėje ant šezlongų. Džo, vėl prabilęs apie vertybes, iš karto 
pokalbį nukreipė ankstesne vaga. 

— "Tai, ką sakei Renei šiandien telefonu, anaiptol nėra kvailystė, — 
pamalonino jis mane. - Džiaugiuosi, kad su ja pakalbėjai ir pasa- 
kei jai, jog visai nesvarbu, šaipaisi tu iš jos ar ne. Ji vis dar niekaip 
negali išmokti neimti į širdį kitų žmonių nuomonės. Šiuo požiū- 
riu ji baisiai jautri. 

— Kaip ir tu, - atšoviau. - Pameni, kaip priekaištavai man, kam 
laidžiau pašaipias užuominas apie skautus. 

— Ne, aš tikrai nekreipiu dėmesio į pašaipas, —- užginčijo Džo 
tokiu tonu, kad bet kam būtų dingęs noras prieštarauti. — Dėl 
užuominų apie skautus papriekaištavau vien norėdamas geriau ta- 
ve pažinti, be to, pamaniau, kad šaipokiškas tavo požiūris gali su- 
kliudyti mums normaliai bendrauti. Ir viskas. 

— "Tai ir gerai, — pasiūliau jam cigaretę, tačiau jis pasakė nerūkąs. 

— Man patinka, kad nors ir šaipaisi iš Renės, tačiau, regis, laikai 

ją lygiaverčiu žmogumi. Vyrai paprastai į moteris rimtai nežiūri, O 
Renei kaip tik to labiausiai reikia. 

— Tai, žinoma, ne mano reikalas, — romiai pasakiau, — tačiau 
Rene dėtas tikrai nenorėčiau, kad kas nors rūpintųsi 2220 porei- 
kiais. Kalbi apie ją taip, tarsi tu būtum iii O ji — tavo pa- 
cientė. 

Jis nusijuokė ir pirštu pastūmėjo akinius nosimi aukštyn. 

- Tikriausiai tu teisus, bet man savaime taip išėjo. Kai mudu su 
Rene susituokėme, suvokėme, kad nė vienas iš'mūsų nenorės gy- 
venti kartu, jeigu visais atžvilgiais vienas kito negerbsime. Aš nesu 
iš tų Žmonių, kurie pasiryžę santuoką saugoti bet kokia kaina, ir, 
esu tikras, Renė irgi ne tokia. Pati savaime santuoka nėra vertybė. 

„— O man pasirodė, kad tu net labai vertini sePają santuoką, — 
suabejojau aš. 2 

Džo prisimerkė ir pažvelgė į mane nusivylusiu žvilgsniu, o aš 
suvokiau, kad jeigu būčiau jo žmona, pyla būtų buvusi kur kas 
griežtesnės negu ta, kurią jis man tučtuojau surengė. 

— "Tu darai tą pačią klaidą, kaip ir Renė prieš: vakarienę: remiesi 
prielaida, kad jeigu vertybė nėra savaiminga, objektyvi ir absoliu- 
ti, tai ji ne visai žžkva. Aš tik pasakiau, kad santuokinių ryšių, kaip 
ir VisŲ kitų dalykų, nereikia suabsoliutinti. Tai nereiškia, kad aš jų 
nevertinu, priešingai, santykiai su Rene man aukščiausia vertybė 
pasaulyje. Tiesiog jeigu nelaikai santuokos absoliučia vertybe, tai 
pats turi nustatyti sąlygas, dėl kurių santuoka tau svarbi. Sutinki? 

— Skamba įtikinamai, — abejingai burbtelėjau'; aš. 

— Ne, tu pasakyk - sutinki ar ne? 2 

"- Žinoma, sutinku, — taip įvarytas | kampą aš pats patikėjau 
sutinkąs, tačiau sielos gelmėse miglotai suvokiau, jog nuo tokios 
sistemingos analizės, net jeigu pats ponas Dievas apreikštų, kad 
kaip tik taip ir reikia mąstyti, bėgčiau, kiek kojos neša: 

— Matai, — tarė Džo, — aš nesu iš tų vyrukų, kurie santuoką 
stengiasi išsaugoti bet kokia kaina: priešingai, susiklosčius tam tik- 

roms aplinkybėms — ir'jei pradėčiau jas vardinti, susidarytų gana 
ilgas sąrašas — šeimyninius ryšius nutraukčiau. Viena iš sąlygų, ku- 
rios neįvykdžius šeimyninis gyvenimas man taptų nepakeliamas, 
yra ta, kad abu sutuoktiniai privalo vienas kitą vertinti rimtai, kaip 
lygiavėrčius partnerius. Jeigu aš kartkartėmis pataisau Renę ir sa- 
kau, kad vienas ar kitas jos teiginys beviltiškai kvailas, ar net jeigu 
tiesiai šviesiai nutraukiu ją, tai elgiuosi taip tik todėl, kad gerbiu 
ją, o gerbti man reiškia nedaryti nuolaidų. Padaryti žmogui nuo- 
laidų gal ir krikščioniška, tačiau, mano nuomone, tai reiškia,.jog 
nežiūri į Žmogų rimtai, nelaikai jo lygiaverčiu. Ir tavo Šaipymasis 
iš Renės man nepatinka ne todėl, kad gali užgauti ją, O todėl, kad 
tavo pašaipa reiškia atlaidų požiūrį — girdi, ko iš jos norėti, juk ji 
moteris, ar panašiai. Ž ; 

— Ar tau neatrodo, kad tu sudbesliūčini pačią rimto požiūrio į 
žmogų idėją? - paklausiau aš.:— Ti, regis, nori; kad judu su Rene 
vienas į kitą rimtai Žiūrėtumėte bet kokiomis aplinkybėmis. | 

Šis pastebėjimas Džo patiko, ir, šavo apmaudui, pastebėjau, kad 
mane užplūdo nepaprasto ao banga: pagaliau pasakiau 
kažką, kas jam pasirodė protinga. 

— Taikliai pastebėta, — šyptelėjo ji jis ir drožė kalbą tarsi kunigas 
per pamokslą: = 

— Paprastai tokių žmonių kaip aš: nuomonė kritikuojama pasitel- 
kiant tokį argumentavimą: girdi, reliatyvių vertybių sąrašas galiau- 
siai baigiasi, ir kad turi būti koks nors žžkslas jį sudarinėti — kriterijai, 
pagal kuriuos vieni dalykai pripažįstami vertybėmis, o kiti — ne, tiks- 
las, kuris ir suteikia visoms į sąrašą įtrauktoms vertybėms jų reliaty- 
vią vertę, o tokio tikslo esą neįmarioma racionaliai pagrįst, jeigu 
nėra jokių absoliučių vertybių. Tokie tikslai gali būti ir visuomeni- 
niai, pavyzdžiui, valstybės gerovė, įt:asmeniniai, pavyzdžiui, sieki- 
mas rimtai žiūrėti į žmoną. Bet kokiu atveju, jeigu sieki savo tiks- 
lo, mano manymu, nori nenori tenka pripažinti, kad jis subjekty- 
vus. Tačiau tikslų ir negalima pagristi logiškai. Jie yra prigimtiniai, 

psichologinės dwotybės, ir daugeliui žmonių skirtingi. Vienybė, har- 
monija, amžinybė ir universalumas, — pridūrė jis, — man nėra ver- 
tybės. Pagal mano etiką žmogus gali elgtis taip, kaip atrodo tei- 
singa jo požiūriu; nėra net bendrų priežasčių, dėl kurių jis turėtų 
įrodinėti savo teisumą, ir juo labiau viltis įtikinti kitus žmones — 
jis gali tik elgtis taip, kaip atrodo tinkama jo požiūriu, nes nieko 
daugiau tiesiog nėra. Jis turi suvokti, kad neišvengs konfliktų su 
institucijomis ar kitais žmonėmis — juk jie irgi yra teisūs s270 po- 
žiūriu, tik jų požiūriai kitokie — ir su tuo susitaikyti. 

— Įsivaizduok, pavyzdžiui, kad mano prigimties esmė yra pavy- 
dumas, kad aš be galo pavyduliauju Renės, — tęsė jis (aš, atvirai 
sakant, sunkiai įsivaizdavau, kaip tai įmanoma; Renė buvo ne iš tų 
moterų, kurių galima pavyduliauti). — Žinoma, taip nėra, aš anaip- 
tol nesu pavyduolis, tačiau įsivaizduok, jog tai tiesa, kad iš prigim- 
ties esu linkęs pavyduliauti, o santuokinė ištikimybė man yra vie- 
na iš dwotybių, subjektyvus absoliuto ekvivalentas, viena iš sąlygų, 
kuria užbaigiu savo etinių teiginių sąrašą. Dabar įsivaizduok, kad 
sužinau, jog Renė slapčiomis svetimauja. Mano požiūriu, santuo- 
ka prarastų 72501 d'ėtve, ir aš veikiausiai trenkčiau durimis ir išei- 
čiau iš namų, O gal net nužudyčiau ją ar nusižudyčiau pats. Tačiau, 
pavyzdžiui, valstybės požiūriu, jeigu ir išeičiau iš namų trenkęs 
durimis, vis tiek privalėčiau ją išlaikyti, nes toks durų trankymas 
kelia grėsmę visuomenei — kas gi būtų, jeigu visi apgaudinėjami 
vyrai išeitų iš namų. Valstybė, vadovaudamasi savo požiūriu, vers- 
tų mane skirti buvusiai žmonai lėšų pragyvenimui, o aš neturėčiau 
jokio pagrindo skųstis, kad valstybės požiūris skiriasi nuo mano- 
jo: šie požiūriai ir negali sutapti. O jeigu aš ją nužudyčiau, valsty- 
bė būtų teisi nuteisdama mane mirti arba kalėti — lygiai taip pat, 
kaip ir aš būčiau teisus nužudydamas Renę. Supranti? Arba, jeigu 
nusižudyčiau, Katalikų bažnyčia (tarkime, kad aš katalikas) būtų 
teisi atsisakydama mane laidoti šventoje kapinių žemėje, lygiai 
taip pat, kaip aš būčiau teisus nusižudydamas - juk santuokinė 

ištikimybė man buvo svarbiausias dalykas gyvenime. Kvaila būtų 
tikėtis, kad kiti pateisins mano veiksmus vien todėl, kad aš galiu 
juos suprantamai paaiškinti. 

— Štai kodėl aš niekada neatsiprašinėju, — apibendrindamas tarė 
Džo. - Neturiu teisės reikalauti, kad tu ar kas nors kitas pritartų 
tam, ką sakau ar darau, tačiau visada galiu paziškinti, kodėl kalbu 
ar elgiuosi taip, o ne kitaip. Atsiprašinėti tiesiog beprasmiška, nes, 
kad ir kokio požiūrio laikytumeisi, jis nebus universalus ir vienin- 
telis teisingas. Tačiau žmogus gali elgtis nuosekliai; jis gali elgtis 
taip, kad panorėjęs galėtų paaiškinti, kodėl taip elgiasi. Man tai 
svarbu. Žinai, pirmą mėnesį po sutuoktuvių Renė nuolatos at- 
siprašinėjo užsukdavusių draugų, kad mūsų namuose mažai bal- 
dų. Ji puikiai žinojo, kad mums nereikia daugiau baldų ir kad ne- 
pirktume jų, net jeigu turėtume pinigų, tačiau nuolatos atsipraši- 
nėjo kitų Žmonių dėl to, kad mūsų požiūris skiriasi nuo jų požiūrio. 
Vieną gražią dieną, kai ji puolė atsiprašinėti dar uoliau nei papras- 
tai, aš palaukiau, kol svečiai išeis, ir tvojau jai į žandikaulį. Tvojau 
taip, kad ji prarado sąmonę. O kai atsitokėjo, labai išsamiai paaiš- 
kinau, kodėl ją mušiau. Ji pravirko ir ėmė atsiprašinėti manęs dėl 
to, kad atsiprašinėjo kitų žmonių. Užvožiau jai dar kartą. 

Džo balse nebuvo jokio pagyrūniškumo; nebuvo ir apgailesta- 
vimo gaidų. 

— Velniai griebtų, Džeikai, kuo sudėtingesnė žmogaus etika, tuo 
tvirtesnis jis turi būti, kad išsilaikytų ant kojų. Kai tik pasiunti 
velniop objektyvias vertybes, privalai nuolatos rengtis kovai ir bū- 
ti akylas, nes pasikliauti gali tik savimi. Tam reikia £22737j0s: ne 
asmeninės, o kultūrinės energijos, kitaip pralaimėsi. Energija — štai 
kas skiria amerikiečių pragmatizmą nuo prancūzų egzistencializ- 
mo. Kur dar, velniai griebtų, išskyrus Ameriką, įmanomas džiaugs- 
mingas nihilizmas? Mušti Renę tikriausiai buvo žiauru, tačiau ma- 
čiau, kad pribrendo savotiška krizė. Šiaip ar taip, atsiprašinėti ji 
liovėsi. 

- Šit kaip, — burbtelėjau aš. 

Žinoma, labai galimas daiktas, kad Džo vienu ypu ir neišdro- 
žė tokios ilgos ir nuoseklios kalbos. Tačiau kaip tik tokią nuomo- 
nę jis.vienaip ar kitaip reiškė visą vakarą, o aš čia nenutrūkstamo 
monologo forma ją pateikiau dėl aiškumo, norėdamas parodyti, 
kokie dalykai jam rūpėjo, kaip jis mąstė, ir keliais brūkštelėjimais 
papildyti jo, kaip žmogaus, portretą. Viską, ką jis sakė, išklau- 
siau ramiai ir neprieštaraudamas. Nors aš pats kartais mėgdavau 
reikšti panašų požiūrį (veikiau norėdamas taip manyti, nei iš tie- 
sų manydamas), tačiau kai jis kalbėjo, širdyje prieštaravau beveik 
kiekvienam jo žodžiui. Jokiu būdu nedrįsčiau teigti, kad jis ne- 
būtų atrėmęs mano prieštaravimų — Manau, aš ir pats būčiau nu- 
ginčijęs savo argumentus. Kaip paprastai būna, kai susiduriu su 
kruopščiai apgalvota ir aiškiai išdėstyta pozicija, nenorėjau jos 
pripažinti, nebent teoriškai, bet neįstengiau suformuluoti alter- 
natyvios, taip pat gerai apgalvotos pozicijos. Tokiose situacijose 
aš dažnai pasitelkdavau tai, ką psichologai vadina „pokalbio pa: 
laikymu“: tiesiog; pasakydavau „Nejaugi?“ arba „Šit kaip?“ ir 
kaip Dievas duos. 

Tačiau istorija apie tai, kaip Renė pirmą kartą susidūrė su mor- 
ganizmo filosofija ir kaip geležinė Džo retorika atvėrė jai tikrąją 
atsiprašinėjimų esmę, mane sudomino. Ji aiškiai parodė, kad po- 
nui Morganui filosofavimas anaiptol ne žaidimas, kad savo filoso- 
fija jis griežtai vadovaujasi gyvenime, ir Renė man pasidarė šiek 
tiek įdomesnis personažas. "Tiesą sakant, turiu pripažinti, kad kaip 
tik ši istorijėlė ir paskatino mane sutikti su siūlymu, kurį Džo pa- 
teikė kiek vėliau, kai į kiemą išėjo Renė. 

- Ar mėgstate jodinėti, Džeikai? — tarp kitko paklausė j ji 

— Nežinau, neteko. 

- Jergutėliau, juk jodinėti Er smagu! Būtinai turite pabandyti — 
kad ir ant manęs.“ 

Aš kilstelėjau antakius. 

— Taip, manau, geriausia bus iš pradžių pro ant manęs ir 
tik paskui sėsti ant Žirgo. 

Renė sukikeno, linguodama galva, o Džo garsiai nusikvatojo, 
tačiau, kaip man pasirodė, nelabai nuoširdžiai. O paskui pama- 
čiau, kaip jo suraukta kakta išsilygino ir sušvytėjo: 

— Klausyk, juk tai idėja, — sušuko jis, kreipdamasis į Renę. — 
Išmokyk Džeiką joti. - Jis atsisuko į mane. — Renės tėvai netoliese 
turi fermą, kurioje laiko ristūnų, bet man retai pavyksta rasti laiko 
pajodinėti, o Renė labai nemėgsta jodinėti viena. Aš užsivertęs 
darbais nuo ryto iki vakaro, nes prieš paskaitas koledže renku me- 
džiagą disertacijai. Kodėl judviem nepajodinėjus? Tu išmoksi joti, 
o Renė turės galimybę dažniau ištrūkti iš namų. Pabendrausite, 
pasišnekučiuosite. 

Apgalvotas Džo užsidegimas šiuo sumanymu ir netaktiškumas — 
girdi, Renei bus į naudą pasikalbėti su tavim — mane apstulbino. 
Pajutau kiek iškrypėlišką malonumą, pamatęs, kad Renė irgi pasi- 
juto truputį nesmagiai: Džo aiškiai dar nebuvo visiškai jos per- 
auklėjęs ir jo paprastumas dar kartais trikdydavo auklėtinę, nors ji 
kruopščiai stengėsi, kad vyras nepastebėtų jos sumišimo. 

— O kaip tu manai, Rene? - neatlyžo jis. 

— Manau, sumanymas puikus, jeigu tik Džeikas sutinka, kad jį 
mokyčiau, — skubriai išpoškino Renė. 

— Sutinki? — paklausė manęs Džo. 

Gūžtelėjau pečiais. 

— Galiu mokytis, man jokio skirtumo. 

— Ką gi, jeigu tau jokio skirtumo, o mudviem su Rene atrodo, 
kad tai geras sumanymas, vadinasi, sutarta, — nusijuokė Džo. — 
Trumpai drūtai, nori tu ar nenori, tau teks mokytis joti. Jeigu tik 
nepradėsi ožiuotis, kaip tąsyk, kai pakvietėme pietų. 

Mes nusijuokėme ir tą temą pamiršome, o Džo džiaugsmingai 
ėmė man aiškinti, jog mano atsakymas telefonu (kad ateisiu pietų 
nepaisydamas noriu ar ne) buvo nelogiškas. | 

— Jeigu tu savo šaipymusi nebūtum išmušęs Renės iš vėžių, ji 
tau būtų pasakiusi, - Džo nusišypsojo, - jog vienintelis patikimas 
žmogaus norų rodiklis yra jo veiksmai — kai kalbame būtuoju lai- 
ku. Ką žmogus padarė, to jis ir norėjo. 

— Kaip tai? 

— Negi nesupranti? — nusistebėjo Renė. Džo atsilošė ir atsipa- 
laidavo. - Esmė ta, kad žmogui gali kilti prieštaringų norų ar neno- 
rų- tarkim, tu nenorėjai eiti pas mus pietų ir nenorėjai mūsų įžeisti. 
"Tačiau jeigu galiausiai atėjai, vadinasi, antrasis nenoras buvo stip- 
resnis negu pirmasis: nesant kitų sąlygų, tu pas mus nebūtum atė- 
jęs, tačiau visada būna kokių nors papildomų sąlygų, todėl tu visgi 
nutarei ateiti pietų, kad neįžeistum mūsų. Taigi tu atėjai pietų — 
vadinasi, toks buvo tavo jalausias noras. Tu buvai neteisus saky- 
damas, kad ateisi pas mus pietų nepaisydamas to, ar pats nori eiti, 
ar ne; tau derėjo pasakyti, kad ateisi pas mus, jeigu atsiras stipres- 
nis noras ar nenoras, kuris įveiks tavo nenorą eiti pas mus pietų. 

— Tai tarsi sudėti plius šimtą ir minus devyniasdešimt devynis, — 
įsiterpė Džo. — Rezultatas menkas, tačiau vis dėlto teigiamas — 
plius vienas. Tai dar viena priežastis, dėl kurios kvaila atsiprašinėti 
dėl to, ką padarei, teisinantis, kad, nenorėjai taip daryti. Jeigu pa- 
darei, vadinasi, ir 2076ja1. Šitą dalyką svarbu atminti studijuojant 
istoriją. 

Pastebėjau, kad paminėjus atsiprašinėjimą Renė truputį išraudo. 

— Hm, - atsakiau aš Džo, pasitelkęs „netiesiogines technikas“. 

5 Nerangus Renės stiprumas 
mane viliojo 


Nerangus Renės stiprumas mane viliojo dar keletą savai- 
čių po tų pietų su krevetėmis, ryžiais, alumi ir vertybėmis, kurių 
mane primaitino Morganai. Ji buvo nerangi ir judėdama, ir kalbė- 
dama: eidama už visko kliūdavo, kalbėdama vis leptelėdavo, ką 
nereikia. Ir man buvo smalsu, kas slypi už šio nerangumo: netik- 
šiškumas ar grubi jėga? 

Bent jau per pirmąsias mūsų jojimo pamokas man rūpėjo kaip 
tik tai. Žiūrėjau į ją iš aukšto, save laikydamas tyrėju, o ją - tyrimo 
objektu, tačiau be arogancijos, ir ne vien su smalsumu, bet ir su 
tam tikra simpatija. Šis pranašumo jausmas man labai padėjo, be 
jo vargu ar būčiau ištvėręs pirmąjį mokymosi etapą. Mane gąsdi- 
no ne sunkumai, o bjaurus jausmas, kurį patiri mokydamasis nau- 
jų dalykų, absurdiška naujoko padėtis, ir veikiausiai būčiau taip ir 
neperpratęs jojimo gudrybių (juo labiau kad ši sporto šaka manęs 
niekada pernelyg; nežavėjo), jeigu šis savotiškas smalsumas ir sa- 
votiškas pranašumo jausmas nebūtų numaldę mano įžeistos savi- 
meilės. 

Renė buvo puiki jojikė ir gera mokytoja. Dažniausiai mes išjo- 
davome ryte, gana anksti, kartkartėmis vakarop; jodinėdavome 
kasdien, nebent sukliudydavo smarkus lietus. Aš pas Morganus 
atvažiuodavau pusę aštuonių ar aštuntą ryto ir pusryčiaudavau kartu 

su jais. Paskui Džo sėsdavo prie savo knygų ir užrašų, o Renė, 
berniukai ir aš važiuodavome į jos tėvų fermą, esančią už keturių 
mylių. Ponia Makmehon, Renės motina, prižiūrėdavo vaikus, o 
mudu su Rene traukdavome jodinėti. Ji jodinėjo penkiolikos plaš- 
takų (kalbant jos terminais) aukščio karštu penkiamečiu pelėku 
eržilu, vardu Tomas Braunas, o man atitėko septyniolikos pėdų 
aukščio septynmetė kaštonė kumelė su balta juosta ant snukio, 
vardu Siuzė — ir Renė, ir jos tėvai vienu balsu tvirtino, kad ji romi, 
nors man ji atrodė gana smarki. Renės tėvas šiuos žirgus laikė vien 
savo malonumui, tačiau retai kada rasdavo laiko tinkamai juos pa- 
mankštinti, taigi Džo sumanymas jam irgi patiko. Pirmieji žodžiai, 
kuriuos jis ištarė pamatęs mudu atžirgliojančius jojikų kostiumais 
(Renė primygtinai pareikalavo, kad įsigyčiau medvilninės jojimo 
kelnes ir specialius batus), buvo tokie: „Ėhė, Rene, matau, Džo 
tau surado kompanioną.“ 

- i Džeikas Horneris, tėti, — skubriai tarė Renė. - Mokysiu jį 
joti. į | 

Renė puikiai suvokė, kad tėvo žodžiai atskleidė man tai, ką nuo 
manęs bandyta slėpti - kad Džo sumanymas buvo ne spontaniš- 
kas, o planuotas iš anksto, ir pasijuto nesmagiai. Ji tuoj patraukė į 
diendaržį, kur ganėsi abu Žirgai, palikusi mus su ponu Makmeho- 
nu: vienu du - mudviem teko patiems susipažinti ir savarankiškai 
atrasti temą mandagiam pokalbiui užmegzti. 

Nėra reikalo išsamiai pasakoti apie mano mokymosi procesą: 
jis neįdomus ir mažai susijęs su mano tyrimu. Pradėdamas moky- 
tis joti apie žirgų sportą žinojau tik tiek, kad sėsti ant žirgo reikia 
iš „artimosios“, tai yra iš kairiosios pusės; tačiau paaiškėjo, kad net 
šis jojikų išminties punktelis, priešingai nei maniau, galioja anaip- 
tol ne visada. Aš buvau įšventintas į paslaptingą žąslų ir apynasrių, 
balnų ir pentinų, saitų ir vadelių bei įvairiausių Žirgo eisenos va- 
riantų pasaulį. Dariau visas naujokams būdingas klaidas — temp- 
davau vadžias, spausdavau žirgą kojomis, lošdavausi balne — ir 

pamažu mokiausi laikytis balne taisyklingai. Beje, pirmosiomis die- 
nomis savo žvėries pašėlusiai bijojau, tačiau ši aplinkybė nesvarbi, 
nes iš visų jėgų stengiausi savo baimės neparodyti Renei. 

Renė buvo smarki jojikė; ji taip mitriai darbavosi pentinais, kad 
žvitrusis Tomas Braunas jai paklusdavo kaip išdresuotas šuo šei- 
mininko komandoms. Kai tuo tarpu mane mokydavo jais naudo- 
tis saikingai ir vis baka girdi, liaukis be perstojo baksnojęs 
žirgui šonus. 

— Baik arti jai šonus, - būdavo, užrinka ji prijojusi artyn. — Tu gi 
kojomis jai sakai „Jok greičiau“, o rankomis — „Neskubėk“. | 

Uoliai treniravausi joti žingine, risčia ir lengvu galopu (abu žir- 
gai buvo trieigiai), be balno ir be vadžių. Išmokau vesti už vadžių 
užsiaikštijusį Žirgą, kuris nori eiti visai į kitą pusę, iš anksto nuspė- 
ti, kad jis tuoj pasibaidys, pradės šokinėti, bandydamas mane nu- 
mesti, arba mesis į šalį, ir sužinojau, kaip to išvengti; įsimiklinau 
žirgą balnoti, kamanoti ir šukuoti. 

Siuzė, mano kumelė, mėgdavo grybštelėti man ntinis: kai 
taisydavau balno pavaržą. 

— Tvok jai kaip reikiant į nosį, - įsakė man Renė, - o kitą kartą 
kaire ranka stipriai suspausk j jai sprandą, kad nesukiotų galvos. 

Tomas Braunas, j jos eržilas, turėjo įprotį išeidamas iš arklidžių 
du tris kartus aukštai turstelėti ant užpakalinių kojų. Kartą, kai 
jis taip padarė, Renė smarkiai atsilošė balne ir tempė vadžias tol, 
kol Tomas stodamasis piestu prarado pusiausvyrą ir unkšdamas 
bei kuldamas ore kanopomis pradėjo virsti aukštielninkas. Aš net 
nustėrau iš siaubo, o Renė mitriai it driežas šmurkštelėjo nuo 
balno akimirką prieš tai, kai vienuolika šimtų svarų sveriantis 
žirgo kūnas drėbėsi ant žemės; ji vadžias pagavo Tomui nespėjus 
atsistoti ir, trumpai kažką pakuždėjusi Žirgui į ausį, akimirksniu 
ji nuramino. 

— Kitą kartą nebeišdykaus, - šyptelėjo ji. 

Tačiau kai Siuzė n man kartą iškrėtė tokį pat pokštą, ji pareiškė: 

— Tu pats kaltas. Siuzė žino, kad tu dar tik mokiniesi. Tik nesu- 
manyk už tai jos versti ant nugaros — kai išmoksi žmoniškai joti, ji 
pati pradės elgtis geriau. 

Ir ačiū Dievui, nes jeigu Renė būtų man pasakiusi, kad Siuzei 
reikia surengti tokią pat pamoką kaip ir Tomui, aš vien iš išdidu- 
mo būčiau surizikavęs pakartoti jos žygdarbį. Tiesą sakant, esu 
gana baikštus žmogus ir išsigąstu bet kokio menkniekio, tačiau 
tuštybė paprastai priverčia mane baimę pamiršti. 

Šiaip ar taip, pamažu išmokau visai neblogai joti ir net pradėjau 
laisvai jaustis balne, tačiau Žirgų sporto entuziastu taip ir netapau. 
Jodinėti smagu, tačiau tas smagumas nevertas didžiulio vargo, ku- 
rį tenka patirti mokantis. Per rugpjūtį mudu su Rene skersai išil- 
gai išraižėme visas Vaikomiko apylinkes. Paprastai mudu apytik- 
riai pusantros valandos pasikratydavome balnuose, paskui susto- 
davome, penkiolika ar dvidešimt minučių ilsėdavomės ir jodavome 
namolio. Kol mes nubalnodavome, iššukuodavome ir pašerdavo- 
me žirgus, ateidavo ir pusiaudienis. Tada sugaudydavome berniu- 
kus, važiuodavome atgal į Vaikomiką, pietaudavome kartu su Džo, 
kuris užtinusiomis nuo skaitymo akimis klausinėdavo Renę ir ma- 
ne apie mano laimėjimus. 

Tačiau nenukrypkime nuo svarbiausios siužeto linijos — neran- 
gaus Renės stiprumo. Kai jojikas sėda ant žirgo, kiekvieną jo jude- 
sį reglamentuoja tam tikros pagrįstos taisyklės, todėl buvo vienas 
malonumas žiūrėti į jos stiprų, sunkoką kūną, stebėti, kaip ji valdo 
kiekvieną Žingine einančio Žirgo judesį, kaip paleidžia Žirgą risčia — 
tiesi, tvirta, vėjo įrausvintais skruostais, spindinčiomis rudomis aki- 
mis, saulėje Žvilgančiais šviesiais trumpai kirptais plaukais. Ant 
žirgo ji tapdavo net savotiškai graži — stipruolė gražuolė. Tačiau 
tose situacijose, kurių nevaržydavo griežtos taisyklės, jai valdyti 
savo kūną sekėsi sunkiai. Eidama ji nuolatos linkdavo į priekį, sto- 
vėdama nežinojo, kur dėti rankas, dažnai visą svorį perkeldavo ant 
vienos kojos, o kitą kažkaip nevėkšliškai atstatydavo į šalį. Trum- 

pomis poilsio minutėmis, kai mudu sustodavome, nulipdavome 
nuo žirgų ir paprastai sėsdavome parūkyti, ji elgdavosi siaubingai 
negrakščiai ir gremėzdiškai: sėsdamasi ant žemės žnegrelėdavo kaip 
maišas, atsisėdusi vis kuisdavosi ir nerimdavo. Man regis, kaip tik 
nerangumo suvokimas ir skatino ją per mūsų pasijodinėjimus kal- 
bėti laisviau ir atviriau negu paprastai, nes Morganai abu nebuvo 
dideli atviruoliai, o Renė Džo akivaizdoje apskritai buvo linkusi 
laikyti liežuvį už dantų. Tačiau tais rugpjūčio rytais mes kalbėda- 
vomės daug - šiuo požiūriu Džo sumanymas pavyko puikiai — ir 
Renės kalbose dažnai pasireikšdavo toks pats nerangus stiprumas. 

Dažniausiai mudu jodavome prie upeliuko, tekančio pro ter- 
pentininių pušų giraitę už kokių devynių mylių nuo fermos. Karš- 
tą dieną ten buvo galima pagirdyti žirgus, o mudu dažnai po joji- 
kų kostiumais apsivilkdavome maudymosi kostiumėlius, taigi nu- 
sigavę iki upeliuko išsimaudydavome, o paskui labai padoriai, paėję 
atokiau vienas nuo kito, persirengdavome miško tankmėje. Vieta 
buvo nuostabi: upeliuko vanduo tyrutėlis, aplinkui nė gyvos dva- 
sios, vėsi pušų paunksmė, žemė nuklota minkštu, slidžiu jų spyg- 
lių kilimu. Kartą tarstelėjau Renei, girdi, gaila, kad Džo negali čia 
pasidžiaugti gamta kartu su mumis. 

— Nekalbėk kvailysčių, — pyktelėjo ji. 

— Mandagumo frazės visos kvailokos, — šyptelėjau aš. — Aš tik 
mandagiai išreiškiau apgailestavimą, kad jis džiūsta prie knygų, o 
mudu skrajojame po laukus ir pliuškenamės upelyje. 

— Jam geriau taip nesakyk, jis nepakenčia gailesčio. 

— Argi tai ne kvaila? — švelniai pastebėjau aš. — Tas tavo Džo 
tikras juokdarys. 

— Ką tuo nori pasakyti, Džeikai? 

Mudu ilsėjomės po maudynių; aš gulėjau patogiai išsidrėbęs 
ant nugaros po pušimi ant kranto, kramtydamas žalią pušies spyg- 
lį ir šnairuodamas į Siuzę su Tomu Braunu, pririštus netoliese. 
Renė, kuri tarsi pupų maišas drybsojo atsirėmusi į tą pačią pušį ir 

rūkė, dabar kilstelėjo, atsisėdo ir įsistebeilijo į mane nustėrusiu 
žvilgsniu: | 

— Kaip tau liežuvis apsiverčia vadinti Džo kvailiu? 

— Tau įdomu, kaip aš vartau liežuvį tai sakydamas ar kaip sude- 
du lūpas? > 
“| - Liaukis kvailioti, puikiai supranti, ko klausiau: "kaip dis va- 
dinti Džo kvailiu? Dieve šventas. 

„— Vaje, vaje, —-nusijuokiau aš. — O kas gali būti kvailiau, negu 
įsižeisti dėl to, kad 2 žmogus stengiasi būti mandagus? Jeigu man iš 
tiesų jo gaila, tai mano reikalas, o ne jo; o jeigu sakau, kad man jo 
gaila, vien iš mandagumo, tai jaudintis dar mažiau priežasčių, nės 
aš tik drebinu orą. 

— O argi ne absurdiška tuščiai drebinti orą? a 

— Žinoma, absurdiška. Tačiau kodėl judu su Džo taip Išiakios 
kad jeigu vienas'ar kitas dalykas absurdiškas, tai jam neturi būti 
vietos pasaulyje? Juk tai akivaizdi kvailystė. Bet ko čia stebėtis — 
siekti gyventi/nuosekliai, pagal kartą ir visiems laikams pasirinktą 
logiką, mano manymu, gali tik visiškas pakvaišėlis. J 

. Iš karto prisipažinsiu, jog aš puikiai supratau, ką i ir kaip į tai 
man būtų atsakęs Džo; leiskite pirmajam pripažinti savo argumentų 
sistemos neskaidrumą ir nelogiškumą. Man rūpėjo ne įrodyti ko- 
kią nors doktriną, o stebėti Renę. O ją tarsi perkūnas i 1Š dangaus 
trenkė. 

— Tu Rusiai Džeikai? Negali būti, kad kalbi rimtai. 

„-O po vienu stogu du žmonės, kurie bando taip BYYEUĖ | tai 
jau, po šimts, tikrų tikriausias beprotnamis. 

Renė, netekusi žado, pašoko. Jos veidas buvo toks, kokie, man 
regis, buvo atėniečių veidai tą rytą, kai j jie pamatė, kad Alkiviadds 
išniekino visus marmurinius dievus mieste. 

— Sėskis, ko stovi kaip stulpas, — pasakiau aš, juokdamasis iš jos 
nustėrimo. — Reikalas tas, Rene, kad bet kokia pozicija atrodys 
kvaila, jeigu sumanysi ją išjuokti, ir kuo ji nuoseklesnė, tuo 22 

lesnė atrodys. Žinoma, ji anaiptol nekvaila Džo požiūriu, jeigu 
padeda jam siekti jo tikslų, kad ir kokie jie būrų. Tačiau, atvirai 
kalbant, bijau, kad jis ir iš kitų Ž Žmonių laukia, kad š šie sektų paskui 
jo vėliavą. 

32 Nieko jis nelaukia, - suriko Renė. - Jis niekam nieko nepri- 
meta. 2 

*,— O kodėl jis tąsyk smogė tau už tai, kad t ipikinodis tiks- 
liau, du kartus smogė? Norėjo pasimankštinti? Kodėl tu neišdrįs- 
tum jam pasakyti, kad tau jo gaila net jeigu tau iš tiesų būtų jo 
gaila? 

. Paklausiau visiškai nenorėdamas jos Iikssdiedia tesiog truputį pro- 
vokuodamas, tačiau Renė, mano nuostabai, prapliupo raudoti. 

= Nagi, liaukis, — švelniai pradėjau ją raminti. — Labai atsipra- 
šau, kad tave užgavau, Rene. . 

„ Paliečiau j jos ranką, o ji krūptelėjo, tarsi aš irgi būčiau jai smogęs. 

:- Dėl Dievo meilės, juk aš atsiprašiau. 

„-— Džeikai, liaukis, — sukliko ji, ir aš supratau, kad galvos lingavi- 
mas stipriai užmerktomis akimis gali reikšti ne tik linksmumą, bet 
1r. sielvartą, be to, kur kas įtikinamiau. Vargais negalais atgavusi 
sąvitvardą, ji paklausė : 

„— Tau mūsų šeima tikriausiai atrodo keista? 

"a Pašėlusiai, tokių keistuolių dar nesu regėjęs, — džiugiai pripa- 
žinau aš. — Bet nieku gyvu nemanau, kad judviejų š šeima prastesnė 
už kitas. 

.— Bet manai, kad aš visiškas nulis? Prisipažink, juk manai? 

„Hm... Kažkas mano sielos gelmėse smarkiai sujudo, kažkas gar- 
siu aidu atsišaukė į šį nelabai jaudinantį Renės klausimą. 

:- Nežinau, Rene. O kaip tu pati manai? 

“Renė pabandė atsakyti, ir jos atsakymas virto Juodviejų su Džo 
pažinties ir bendro gyvenimo istorija. Jos veidas, ir taip gana stam- 
bių bruožų, nuo ašarų išraudo ir ištino. Ir jeigu tąsyk būčiau žvel- 
es į ją kritiškiau, veikiausiai būčiau pajutęs pasibj aurėjimą; tačiau 

taip jau atsitiko, kad mane jos sielvarto proveržis smarkiai sujaudi- 
no, be to, kažkaip sukilo ir pradėjo stiprėti simpatija, kurią paju- 
tau sužinojęs, kaip Džo ją nokautavo — simpatija, kuri turi mažai 
bendra su abstrakčia užuojauta moteriai. Iš kažkokios kitos savojo 
„aš“ dalies stebėjau šią simpatiją, kaip ir Renę, nešališkai, su tam 
tikra nuostaba, ir ta kita manojo „aš“ dalis tuoj atkreipė dėmesį, 
kad ašarotas, išpurtęs Renės veidas, nors ir keista, pasibjaurėjimo 
man nekelia. 

— Žinai, visą gyvenimą, nuo tos dienos, kai išvydau šį pasaulį ir 
kol sutikau Džo, gyvenau tarsi tirštame rūke, — pasakojo ji. — Žmo- 
nės mane mėgo, man netrūko dėmesio, tačiau prisiekiu, kad ir 
mokyklos, ir koledžo laikai man buvo tarsi sapnas. Niekas man 
nerūpėjo, niekada dėl nieko nesukau sau galvos, niekada nebuvau 
užsidegusi 44 075 padaryti — net gyvenimu niekada labai nesidžiau- 
giau. Tiesiog miegojau, visa tarsi didelis miego gniužulas. O jeigu 
kartkartėmis ir susimąstydavau, tai man atrodydavo, kad gyvenu 
taip, kaip ir dera mano gebėjimų žmogui — nepasitenkinimo savi- 
mi tikrai niekada nejausdavau. 

— Nuostabi istorija, - paguodžiau aš, bet nenuoširdžiai, nes nie- 
ko banalesnio už Jaunos Amerikietės Gyvenimo Istoriją turbūt nė 
su žiburiu nerastum. Ir domino ji mane tik todėl, kad puikiai de- 
rėjo su nubalnotos kumelaitės vaizdiniu, kūris man kartais kildavo 
prieš akis, žvelgiant į Renę. 

— Nekalbėk niekų, - kategoriškai nesileido guodžiama Renė. — 
Nebuvo mano gyvenime nieko nuostabaus, ir apskritai nieko ne- 
buvo. Kai baigiau koledžą, išvykau dirbti į Niujorką, vien todėl, 
kad mano kambario draugė susirado ten darbą ir norėjo, kad va- 
žiuočiau kartu su ja. Ten aš ir sutikau Džo - jis mokėsi Kolumbi- 
jos universitete, magistrantūroje. Mudu kurį laiką susitikinėjome, 
gana nereguliariai: man jis nelabai terūpėjo, ir nemaniau, kad jis 
rimtai manimi žavisi. Ir štai vieną vakarą jis nusišiepė ir pasakė dau- 
giau su manim nebesusitikinėsiąs. Paklausiau, kodėl, o jis atsakė: 

„Tik nemanyk, kad tave šantažuoju — tiesiog nematau prasmės.“ 
„Todėl, kad negulu su tavim į lovą?“ — tariausi Žinanti aš, O jis 
atšovė: „Jeigu man rūpėtų pasidulkinti, susirasčiau kokią nors puer- 
torikietę ir nešvaistyčiau laiko su tavim.“ 

— Tik pamanykit, koks praktiškas vaikinas, — pastebėjau aš. 

Jis pasakė, kad bendravimas su moterimi savaime jam nerūpi: 
bendravimas jam reiškia tikrą tarpusavio supratimą visais lygme- 
nimis, seksas savo ruožtu irgi svarbus, 0 aš jam negaliu suteikti nei 
viena, nei kita. Tik nepamanyk, kad jis man bandė kabinti maka- 
ronus ant ausų. Jis kalbėjo tai, ką iš tiesų galvojo. Jis sakė, kad nors 
aš ir Žavi; tačiau lėkšta kaip plekšnė, ir jis nesitikįs, kad aš kada 
nors dėl jo pasikeisianti; jis negalįs pasiūlyti nieko, kas man atro- 
dytų vertinga, o jam savo ruožtu neįdomi tokia mergina, kokia aš 
tada buvau. 

— Ir tu tučtuojau puolei jam ant kaklo... 

— Ne. Aš įsižeidžiau ir atrėžiau, kad jis ir pats anaiptol ne likimo 
dovana. 

— Ir teisingai pasakei. 

— Džeikai, liaukis kalbėti kvailystes. 

— Atsiimu savo žodžius. 

— Negi nesupranti, kad dabar elgiesi taip, kaip Džo niekada ne- 
sielgtų? Tavo tos pastabos beprasmės, ir tik erzina mane. Taigi: 
Džo tik gūžtelėjo pečiais, atsistojo ir nudrožė savais keliais — jis 
kaip visada nesivargino vaidinti kavalieriaus ir paliko mane vieną 
ant suolelio. | 

— Ant kokio suolelio? 

— Ak, tiesa, pamiršau tau papasakoti. Tą vakarą, kai visa tai įvy- 
ko, mudvi su kambario drauge kažkokia proga surengėme vakarė- 
lį, į kūrį susirinko visi mūsų draugai Niujorke — paprasti, niekuo 
neypatingi žmoneliai. Mes gėrėme, tauškėme visokius niekus, siau- 
tėme ir šėliojome: net neprisimenu, ką darėme, nes tuomet vis dar 
skendėjau rūke. Linksmybėms įpusėjus Džo pareiškė norįs pasi- 

vaikščioti, ir aš, nors neturėjau ypatingo noro išeiti iš vakarėlio, 
sutikau. Mudu ilgai maklinėjome po Riversaido parką, paskui pa- 
galiau prisėdome ant suolelio, ir aš pamaniau: na, dabar pradės 
kibti. Anksčiau jis retai kada net apkabindavo mane, ir tai truputį 
stebino. Tačiau vietoj to savo kalbomis tarsi kirvapente tvojo man 
per galvą ir nuėjo sau. Tada aš pirmą kartą supratau, kokia esu 
tuščiavidurė ir bespalvė. 

— Grįžusi į vakarėlį puoliau gerti kaip bario ie ir kuo girtesnė 
dariausi, tuo labiau atstumiantys man atrodė aplinkiniai. Suvo- 
kiau, kad anksčiau niekada neįsiklausydavau į tai, ką kalba žmo- 
nės, o dabar atidžiai klausiausi ir baisėjausi. Jie kalbėjo visiškas 
kvailystes. Mano draugė buvo kvailiausia iš visų; anksčiau laikiau 
ją labai protinga mergina, tačiau dabar klausiausi ir negalėjau at- 
sistebėti — kaip galima nepaliaujamai taukšti tokias nesąmones. 
Rodės, dar žodis, ir ji savo kvailumu mane pribaigs. 

— Galiausiai, kai priliuobiau kaip reikiant, draugė suskato įkalbi- 
nėti mane nusitempti į lovą vieną bernužėlį. Beveik visi svečiai jau 
buvo išsiskirstę, liko tik du vaikinai - mano draugės vaikinas ir dar 
vienas vyrukas — jiedu puoselėjo viltis permiegoti su mumis. Kam- 
bario draugė buvo nieko prieš ir laukė mano pritarimo. Man nuo 
jos vemti norėjosi, ir ne dėl to, ką ji norėjo padaryti, bet dėl to, kad 
buvo pernelyg buka ką nors padaryti sąmoningai. Tačiau Džo, atvė- 
ręs man akis, privertė pasijusti tokia tuščia ir niekinga, kad man jau 
buvo vis tiek, kas bus toliau; džiaugiausi, kad jo nebėra. 

— Paskui prasidėjo tikras cirkas. Buvau skaisti, tačiau man dėl to 
buvo nei šilta, nei šalta. Tas vaikinukas buvo visai neblogas — toks 
liesutis, eilinis berniokas, kažkokios įstaigos tarnautojas. Jis smar- 
kiai apgirto ir pradėjo mane graibyti ir čiupinėti, norėdamas pasi- 
rodyti esąs kietuolis. Kai man pasidarė visiškai vis vien, kas bus 
toliau, abiem rankom sugriebiau jį už plaukų ir įsisiurbiau burna į 
jo burną. Buvau stambesnė, jis neišlaikė mano svorio ir griuvo ant 
sofos. 

— Mano draugė ir jos vaikinas jau buvo spėję užimti miegamąjį, 
taigi aš Čia pat svetainėje numoviau tam mirtinai išsigandusiam 
vargšeliui kelnes. Jis norėjo įšjungti šviesą, paleisti muziką ir nu- 
rengti mane tamsoje, gerą pusvalandį pasiglamonėti ir tik tada 
pereiti prie reikalo — bet aš apšaukiau jį liurbiu, nutraukiau ant 
grindų ir iįkandau iki kraujo. O jis, įsivaizduok, tik gulėjo, verkšle- 
no ir prašė liautis. 

— Dievulėliau, vargšelis, — pasibaisėjau aš. 

— Žodžiu, supratau, kad jeigu jis greitai ko nors nepadarys, bus 
per vėlu, nes aš sulig kiekviena sekunde vis labiau savęs nekenčiau. 
Tačiau vargšas berniukas ėmė ir nualpo kur gulėjęs. O man šovė į 
galvą, kad būtų labai smagu atsisėsti ant jo raičiomis ir padaryti 
dirbtinį kvėpavimą... 

— Viešpatie Jėzau. 

— Nepamiršk, kad buvau girtutėlė. Šiap ar taip, man nieko ne- 
išėjo, negana to, mane supykino ir aš išsivėmiau — tiesiai ant jo. 

Iš pasibaisėjimo net pasipurčiau. 

— O paskui man pasidarė taip šlykštu, kad kiek įkabindama ne- 
šiau iš ten kudašių ir nudūmiau tiesiai pas Džo: aš gyvenau Šimtas 
dešimtojoje, O jis — Šimtas tryliktojoje, visai šalia Brodvėjaus. Po 
to, ką padariau tam vaikinukui, man visiškai nerūpėjo, ką jis man 
padarys. 

— Verčiau nesakyk, ką jis tau padarė. 

— O padarė jis štai ką — pažvelgė į mane ir tuoj pat su visais 
drabužiais nutempė į dušą: pamenu, aš buvau visa išsitepusi vė- 
malais. Paskui atsuko šaltą vandenį ir paliko mane blaivytis, o pats 
išvirė man sriubos ir įpylė stiklinę pomidorų sulčių. Paskui apvil- 
ko mane pižama, ant viršaus užmetė dar kažkokią drapaną ir liepė 
valgyti. Štai ir viskas. Tanakt aš su juo net miegojau... 

— Klausyk, Rene, tu visai neprivalai man viso to pasakoti. 

Renė nustebusi pažvelgė į mane. 

— Turėjau galvoje, kad mudu miegojome. Jis nebandė su manim 

mylėtis, bet nė nemanė visą nakų kankintis ant krėslo — jam visada 
buvo nusispjaut į padorumą... O gal tu nenori šito klausytis? 

— Žinoma, kad noriu, jeigu tik tu nori pasakoti. 

— Taip, noriu tau viską papasakoti. Niekada niekam nesu apie 
tai pasakojusi, mudu su Džo irgi niekada apie tai neužsimename 
vienas kitam, tačiau anksčiau niekas niekada nesakė, kad mūsų šei- 
ma trenkta. Be to, man pačiai svarbu tau viską iškloti, nors anks- 
čiau, kol nepradėjai iš mūsų šaipytis, man nė mintis tokia į galvą 
nebūtų atėjusi. 

Pasijutau nejaukiai ir grąžinau ją prie ankstesnės temos: 

— Žaviuosi Džo savitvarda. 

— Džo tam tikrais atžvilgiais yra tikras skautas, tačiau jis turėjo 
ir kitų priežasčių taip elgtis. Kai prasiblaiviau, jis pasakė ne taip 
jau norėjęs moters, kad būtų pasinaudojęs mano bejėgiška būkle. 
Sakė, kad norėtų su manim pasimylėti, tačiau jam rūpįs ne tik 
seksas: viską, ką mudu darome kartu, turime daryti tuo pačiu lyg- 
meniu, vienodai vertindami tai, ką darome, siekdami to paties tikslo, 
nedarydami vienas kitam jokių nuolaidų — kitaip jis tiesiog nema- 
tąs prasmės. Dar jis sakė, jog norėtų užmegzti su manim tvirtus 
ryšius. 

— Nori vesti mane, — paklausiau aš. Jis atsakė: „Tiesą sakant, 
man nusispjaut į tuos formalumus, nors, žinoma, geriau susituok- 
ti, kad išvengtume nesusipratimų, kuriuos paprastai sukelia ne- 
įteisinti meilės ryšiai. Tačiau tu turi suprasti, kaip aš įsivaizduoju 
daugiau ar mažiau pastovius santykius.“ Jis turėjo galvoje, kad 
mudu liksime kartu tik tol, kol gerbsime vienas kitą visais atžvil- 
giais, ir pelnyti šią pagarbą turi būti mūsų pagrindinis uždavinys. 
Jam rūpėjo ne šiaip vesti ar susirasti meilužę, 0 užmegzti tokius 
ryšius, kurie atitiktų visas minėtas sąlygas — tai jam buvo be galo 
svarbu. 

— Žinai, ką darėme paskui? Ogi kalbėjomės apie tai beveik dvi 
dienas ir dvi naktis iš eilės, ir per visą tą laiką jis pats neprisilietė 

prie manęs ir man neleido prie jo liestis. Aš nėjau į darbą, o jis 
nėjo į paskaitas, nes abu supratome, kad šis pokalbis mums svar- 
besnis už viską pasaulyje. Džo labai kruopščiai ir išsamiai išaiškino 
man, kaip jis žiūri į pasaulį, ir daug klausinėjo apie mane - tokių 
dalykų, apie kokius pati net nepagalvodavau. „Šiame pasaulyje pilna 
visokiausio šlamšto, niekam nereikalingų, beprasmiškų dalykų, — 
sakė jis. — Tik keletas dalykų man vertingi, ir tai yra vienas iš jų.“ 
Mes aptarėme visus įmanomus kiekvieno klausimo punktus, kad 
ir kokie smulkūs ir akivaizdžiai trivialūs jie atrodė, visiškai objek- 
tyviai lyginome savo mintis ir kruopščiai jas analizavome, kad bent 
jau pirmuosius metus nekiltų jokių nesutarimų. Jis iš karto per- 
spėjo mane, kad kol neišmoksiu labai aiškiai reikšti savo minčių — 
kol nesuprasiu, 4275 reikia jas reikšti — didžiąją dalį pagrįstų min- 
čių išsakys jis. Mes tiesiog pamiršime mano mintis... Jis išreiškė 
norą, kad tęsčiau mokslus, nes man dar daug ko reikią išmokti — 
ne dėl diplomo ir ne dėl paties išsilavinimo, kuris nesąs toks jau 
svarbus, o dėl to, kad sutaptų mūsų veiklos sritys, nes kitaip laikui 
bėgant mudu neišvengiamai pradėsime tolti vienas nuo kito. Ir 
kad nebūtų jokių tuščių kalbų, jokio skirstymo į 2200 ir jo inte- 
resus. Tai, kas vienam iš mūsų atrodo svarbu, turi būti svarbu ir 
kitam, ir mūsų santykiai turi būti prioritetinė vertybė, aukštesnė 
už karjerą, ambicijas ar panašius dalykus. Jis pasakė: „Noriu, kad 
keltum tokius pat aukštus reikalavimus sau ir man, kokius aš ke- 
liu sau ir kelsiu tau, ir kad tie reikalavimai visuomet būtų tokie 
patys.“ 

— Dievulėliau. 

— Supranti, ką jis turėjo galvoje? Džo visai neturėjo draugų, 
nes draugams irgi kėlė tokius pat, gal tik ne tokius griežtus, rei- 
kalavimus: aiškiai reikšti mintis, būti protingiems ir santūriems. 
Aš irgi pamažu nutraukiau ryšius su visais savo draugais, nes 
jiems visada reikėdavo taikyti vienokias ar kitokias nuolaidas — ar 
galima į tokius žmones žiūrėti rimtai? Aš visiškai pakeičiau nuo- 

monę ne tik apie savo tėvus, bet ir apie savo vaikystę. Anksčiau 
maniau, kad mano vaikystė buvo tiesiog ideali, o dabar mačiau, 
kad praleidau ją kažkokiame šiltnamyje, tarsi vabzdžio lėliukė. 
Pradėjau visiškai kitaip mąstyti, visus ankstesnius požiūrius teko 
atmesti, nes negalėjau jų pagrįsti. Man regis, Džeikai, kad aš vi- 
siškai save ištryniau, nepalikdama nė menkausio pėdsako, pradė- 
jau gyventi iš naujo, nuo nulio. Ir žinai, Džeikai, matau, jog net 
sunaikinusi ankstesnę Renę netapau tokia, kokia mane nori ma- 
tyti Džo — aš visada dvejoju, nemoku paaiškinti savo pozicijos 
taip, kaip jis. Tačiau kito kelio vis tiek nėra. Kaip sako Džo, yra 
tik tai, kas yra. 

Aš pakinkavau galvą: 

— Labai jau niūrus vaizdelis, Rene. 

— Visai ne, — puolė protestuoti ji. - Džo nuostabus. Net jei 
galėčiau grąžinti viską atgal, vis tiek nenorėčiau gyventi kaip anks- 
čiau. Nepamiršk, kad aš pati pasirinkau tokį gyvenimą: bet kada 
galėjau jį palikti, ir jis būtų išlaikęs mane ir vaikus. 

Tačiau man atrodė, kad gyvenimą ji rinkosi panašiai kaip aš ap- 
žiūrų ir konsultacijų kabinete rinkausi sėdėsenos būdą. 

— Džo - puikus žmogus, — pasakiau aš, - jeigu tau patinka žmo- 
nės, turį tokių keistenybių. 

— Džeikai, jis nuostabus, — pakartojo Renė. — Kaip gyva nesu 
sutikusi tokių žmonių kaip Džeikas, prisiekiu. Jis tiesus kaip strė- 
lė, tiesiai mąsto, tiesiai elgiasi. Kartais pagalvoju, jog; šiame pasau- 
lyje nėra tokių dalykų, kurie būtų verti jo aštraus proto dėmesio. 
Tau mano žodžiai pasirodys juokingi, tačiau aš apie Džo mąstau 
kaip apie Dievą. Net jeigu jis suklysta, jo elgesio priežastys visuo- 
met aiškesnės ir protingesnės, negu visų pasaulio gudruolių kartu 
sudėjus. Tik nesijuok iš manęs. 

- Jis nepakantūs, — neatlyžau aš. 

— Dievas irgi nepakantus. Tačiau tu gi žinai, kam Džo nepakan- 
tus: jis nepakantus jam brangių žmonių kvailumui. Džeikai, man 

dabar kur kas geriau negu anksčiau; anksčiau manęs apskritai ne- 
buvo. Tai ką gi aš praradau? | 

Aš šyptelėjau. 

— Veikiausiai turėčiau ką nors pasakyti apie tavo individualumą, 
Rene. Šiais laikais žmonės brangina savąjį individualumą. 

— Mudu su Džo kalbėjomės ir apie tai, Džeikai. Dievulėliau, 
tik nelaikyk jo naivuoliu. Jis sako, kad vienas iš sunkiausių ir es- 
mingiausių dalykų yra suvokti visas galimas savosios pozicijos 
alternatyvas. 

— Kąjjis tuo norėjo pasakyti? | 

— Tarkim, kad kiekviena asmenybė iš tiesų unikali. Tačiau a ar visi 
unikalūs dalykai yra vertingi savaime? Tu sakai, kad geriau būti 
tikra Rene Makmehon negu Džo Morgano imitacija, tačiau juk 
tai anaiptol nėra akivaizdu. Romantiški tauškalai ir tiek. Jaų ver- 
čiau būsiu prasta Džo Morgano kopiją negu pirmarūšė Renė Mak- 
mehon - velniop išdidumą. O visi tie plepalai apie asmenybės uni- 
kalumą ir vertingumą irgi ne absoliuti tiesa. | 

— Atsakysiu tau, Rene, citata iš Evangelijos, — pasakiau aš. — Tai 
taip pat nereiškia, kad neabsoliutūs dalykai nėra vertingi. 

— Džeikai, liaukis, - Renė vėl pradėjo nervintis. 

— Bet, kodėl? Juk tu gali manyti ir kitaip: Renė Makmehon ne- 
buvo ypatinga vertybė, tačiau ji buvo, o yra tik tai, kas yra. Leisk 
paklausti, Rene: kaip manai, kodėl Džo susidomėjo mano kukliu 
asmeniu? Juk jis puikiai suprato, kad aš niekada nepereisiu į jo 
tikėjimą. Aš visiems pasirengęs daryti nuolaidų, ir pirmiausia sau 
pačiam. Velniai griebtų, o argi pačiam Džo aš nedarau nuolaidų? 
Jis tai leidžia, vadinasi, savo ruožtu nuolaidžiauja man. Kodėl jis 
taip stengėsi, kad mudu dažniau bendrautume? Negi jis nesupra- 
to, ką tau pasakysiu apie visą šį reikalą: kad visa tai arba juokinga, 
arba pasibaisčtina — priklausomai nuo nuotaikos. 

— Džeikai, tu veikiausiai tiesiog.nesuvoki, koks Džo stiprus: Svar- 
biausia jo savybė - stiprybė. Jis toks stiprus, kad seniai būtų mane 


(77) 


metęs, jeigu pirmas sutiktasis galėtų įtikinti mane, jog padariau 
klaidą. 

— Jokios ypatingos stiprybės šiuose iš anksto suplanuotuose pa- 
sijodinėjimuose nematau. Žvelgiant iš šalies galima pamanyti, jog 
jis nori, kad tarp mūsų užsimegztų nedidelis romanas. 

Renė nė nemirktelėjo. 

— Jis toks stiprus, kad gali sau leisti kartkartėmis atrodyti silp- 
nas. Tokių stiprių žmonių apskritai daugiau nėra. 

— Jis superskautas, skautų skautas, — džiugiai sutikau aš. 

— Tas pats ir šiuo atveju, - tarė Renė. - Jis toks stiprus, kad gali 
kartais sau leisti pabūti karikatūra, stiprybės parodija, ir jam į tai 
nusispjaut. Retas kuris tai įstengtų. 

— O aš tokiu atveju pakviestas atlikti šėtono advokato vaidme- 
nį? Ką gi, iš manęs išeis velnioniškai geras šėtono advokatas. 

Renė kažkaip nervingai sukruto. 

— Nežinau... Tau tai gali nepatikti, Džeikai. Aš tikrai nesupran- 
tu, kuo tu taip patraukei Džo dėmesį. Anksčiau jo niekas nedomi- 
no — mes visiškai neturėjome draugų, jie mums buvo tiesiog ne- 
reikalingi, — tačiau po tavo pakalbio priėmimo komisijoje jis pasa- 
kė, kad tu jam įdomus, 0 po judviejų pirmųjų pokalbių apskritai 
buvo labai susižavėjęs. Jis sakė, kad man bus naudinga arčiau susi- 
pažinti su tokio įstabaus proto žmogumi, visiškai kitokiu nei jis 
pats, tačiau, regis, yra dar kažkokių priežasčių. 

— Aš be galo pamalonintas, - pasakiau pykdamas pats ant savęs, 
nes tai buvo tiesa. — O tu jautei esant dar kažkokių priežasčių to- 
dėl, kad pati nieko įstabaus manyje neįžvelgei, tiesa? 

— Eik tu velniop. Žinai, tu mane gąsdini, nes kartais būni ne jo 
priešingybė, o lygiai toks pats kaip ir jis. Aš net esu girdėjusi iš jūsų 
visiškai vienodų frazių, tik skirtingu metu. Ir dažnai remiesi tokio- 
mis pat prielaidomis kaip ir jis. 

Kalbėdama Renė darėsi vis nervingesnė. Galiausiai ji suvirpėjo 
ir tėškė: 

— Džeikai, tu man nepatinki. 

Šie žodžiai mane atvėsino: sulig jais užuojauta ir gailestis iš ma- 
no širdies dingo, o nuotaika pasikeitė, tarsi kas būtų mostelėjęs 
burtų lazdele. Dabar aš buvau stiprus, ramus, niūrokas Džeikobas 
Horneris, neturintis nieko bendra su tuo gudročiumi pižonu, ku- 
ris klausėsi ankstesnės Renės istorijos dalies. Nusišypsojau jai. 

— Tikiuosi, tai neįėjo į Džo ketinimus, — tarė ji. - Man apskritai 
nepatinka šis sumanymas. Nenoriu būti tau neteisinga, Džeikai, 
tačiau prieš mėnesį, kai tavęs dar nepažinojome, buvau kur kas 
laimingesnė. 

— Pasakyk tai Džo. 

Ji stipriai užsimerkė ir palingavo galva, ne iš smagumo. 

— Nesu tiek pažengusi, kaip mano Džo, - karčiai atkirto ji. - Jau 
gailiuosi, kad per daug tau papasakojau. Pasidaviau silpnybei, jau- 
čiuosi tarsi būčiau buvusi jam neištikima. 

— Tada aš jam pasakysiu, - pasiūliau. Renė trūkčiojamai atsidu- 
so ir papurtė galvą. 

— Viskas ne taip paprasta. Supranti, negaliu liepti tau jam nesa- 
kyti, bet jeigu pasakysi —- man galas. Niekada neatsipirksiu. 

Nereikėjo didelio įžvalgumo, kad suprastum: maža Renės Mak- 
mehon dalelė yra išlikusi ir kaip tik ji man viską pasakojo. 

— Bet juk negalėjai nesuprasti, kad kai kurių žmonių akimis di- 
dingas Morgano planas atrodys tiesiog visiška nesąmonė. 

— Žinoma, supratau. Bet tai buvo tik šiaip „kai kurie žmonės“. 
Tačiau man tikrai pasidarė baisu, kai sutikau žmogų, kuris pritaria 
Džo prielaidoms - mūsų prielaidoms, supranta jas, laiko teisingo- 
mis ir vis tiek juokiasi iš mūsų. 

— Galbūt Džo kaip tik to ir norėjo. 

— Galbūt, tačiau tokiu atveju jis mane pervertino. Negaliu ra- 
miai to priimti. O jis gali - pameni, kaip kartą, kai jis kalbėjo apie 
vaikų savarankiškumo ugdymą, tu ėmei ir pasiūlei išmokyti juos 
užsegti vienas kitam. pižamas? Štai ką turėjau galvoje sakydama, 

jog jis pakankamai stiprus, kad leistų sau-būti savo paties karikatū- 
ra - kreipti dėmesį į tokius dalykus, dėl kurių tu iš jo šaipaisi. Kai 
tu tai pasiūlei, aš rimtai išsigandau. Nežinojau, kaip jis reaguos. 
Dievulėliau, Džeikai, tu nežinai, koks jis kartais būna pasiutęs. 
Tačiau jis tik nusijuokė tr, paklausęs tavęs, liepė vaikams pabandyti 
užsegti vienas kitam pižamas. 

— Juk tu jo mirtinai bijai, Rene. Vėikiausiai todėl, kad tąsyk tau 
smogė? | 

Kiekvieną kartą, kai tik Lokikojo tą atsitikimą, Renė 
prapliupdavo ašaromis.,Smūgis išėjo stipresnis, nei Dievas manė. 

— Man tiesiog trūksta stiprybės, Džeikai, — pro ašaras tarė ji. — 
Esu per silpna jam ir dėl to graužiuosi. 

O aš pareiškiau: 

— Viskas aiškų — Dievas yra viengungis. 


Kaip ir anksčiau minėti Džo išvedžiojimai apie vertybes, ši isto- 
riją apie Morganų šeimynines problemas man anaiptol nebuvo pa- 
pasakota taip glaustai ir nuosekliai, kaip ją pateikiau jums — iš tie- 
sų Renė kalbėjo gana padrikai ir painiai. Po šio pokalbio mūsų 
kasdieniai pasijodinėjimai pasikeitė. Dabar mudu paprastai joda- 
vome tylėdami ir keistai tikslingai — visada tiesiai prie upeliuko 
pušų giraitėje, kur kalbėdamiesi praleisdavome jau ne dvidešimt 
minučių, o gerą valandą. Įdomu pastebėti, kad Renė apie rimtus 
dalykus niekada nekalbėdavo jodama, o Tomą Brauną rytais bal- 
nodavo aiškiai nenoromis. Tačiau jodavome mes visada į vieną ir 
tą pačią vietą; Manau, jeigu būtume davę valią žirgams, jie it patys 
iš įpročio būtų nuėję kaip tik ten, nors, turiu pripažinti, mudu su 
Siuze ne kartą ėmėmės iniciatyvos 1 būdavome vedliais. |; 

Kai grįždavome namo, į Morganų butą, Renė tylėdavo kaip 
Žuvis, ir prabildavo tik jeigu Džo pradėdavo kamantinėti, kaip prač- 
jo rytas. O kamantinėdavo jis, savaime suprantama, dažnai, ir, pri- 
remta prie sienos, Renė liūdnai meluodavo jam, pasakodama apie 

mūsų pokalbių turinį. Liūdnai ir gremėzdiškai: vaizdas būdavo 
nekoks. Džo klausydavosi atidžiai, dažniausiai sunkiai perpranta- 
ma veido išraiška, kartais šypsodamasis. Veikiausiai jis suprato, kad 
ji meluoja, nors tam, kuris žino tiesą, sunku įvertinti meluojančio- 
jo įtaigumą. Tačiau jeigu Džo ir suprato, kad Renė meluoja, tai 
dėl to nesijaudino. Jis išties buvo labai stiprus. 

Mudu su juo sutarėme vis geriau. Gyvai diskutuodavome apie 
politiką, istoriją, muziką, principingumą, logiką — žodžiu, apie vis- 
ką. Žaisdavome tenisą, pliekdavome kortomis; aš patikrinau, ar 
nėra gramatinių klaidų jo disertacijoje — neįprastoje, puikioje stu- 
dijoje apie gelbstintį naivumo ir energijos vaidmenį Amerikos po- 
litinėje ir ekonominėje istorijoje. Keletą aptikau ir ištaisiau. Mano 
požiūris į Džo, Renę ir visą likusį pasaulį keitėsi taip dažnai, kaip 
1r Laokoono šypsena: vieną dieną aš būdavau prisiekęs kairuolis 
demokratas, kitą — užkietėjęs konservatorius, tarsi maro bijantis 
bet kokių pokyčių; vieną dieną buvau asketas, kitą — hedonistas, 
vieną dieną — aršus racionalistas, kitą — įsitikinęs racionalizmo prie- 
šininkas. Ir kiekvieną kartą aš įrodinėdavau savo tiesas net užki- 
męs (išskyrus letargiškąsias dienas), o Džo juokdavosi ir sutriuš- 
kindavo mane kaip kiaušinį. Man buvo gana malonu taip su juo 
vakaroti, tačiau Renė, rugpjūčiui einant į pabaigą, darėsi vis niū- 
resnė. Pušų giraitėje ji tai virpėdama tylėdavo, tai puldavo ką nors 
įrodinėti, tai smagiai plepėdavo, tai verkdavo. 

Ji įkliuvo. 

O aš vis dar negalėjau suprasti, ar Renės savojo „aš“ atsisaky- 
mas liudijo nepaprastą silpnumą, ar didžiulę stiprybę; tokius su- 
dėtingus procesus sunku įvertinti, ypač kai jie nuėję taip toli. Ta- 
čiau apskritai, nors ne visada, ji man atrodė vis patrauklesnė, ir 
susižavėjusioji manojo „aš“ dalis vis dažniau sulaukdavo stebin- 
čiosios dalies supratimo (nors daugybei kitų „dalių“ į visa tai buvo 
absoliučiai nusispjaut): manau, Renė žavėjo mane tuo, kad iš visų 
moterų, O gal ir iš visų žmonių, kuriuos aš pažinojau, ji vienintelė 

pervėrė save atidžiu žvilgsniu ir pamatė — viduje nėra nieko. O kai 
žmogaus viduje nieko nėra, kelti klausimą apie asmenybės integra- 
lumą beprasmiška. 

1953 m. rugpjūčio 31 d. jos elgesys pasikeitė. Visą pirmąją die- 
nos pusę lijo lietus, todėl pajodinėti mudu išsirengėme tik po va- 
karienės, o Džo tuo metu buvo išvykęs į skautų susirinkimą Vai- 
komike. Tąvakar ji vis prilaikydavo Tomą Brauną, kad tas neįsibė- 
gėtų ir eitų žingine, jojo beveik baikščiai, netekusi ankstesnio 
užmojo ir grakštumo, atsainiai pliaukšdama visokius niekus. Ta- 
čiau kai atjojome į pušų giraitę, ji tapo tyli ir rami. 

— Viskas gerai, Džeikai, — tarė ji ir šaltokai nusišypsojo. 

— Kas gerai? 

— Man iki šiol nesmagu, kad tąsyk paleidau liežuvį, tačiau dau- 
giau tai nepasikartos. 

— Kaip tai suprasti? 

— Žinai, anksčiau kurį laiką iš tiesų tavęs bijojau. Kartais nesu- 
prasdavau, kas gi iš judviejų stipresnis — tu ar Džeikas. Kai jis savo 
argumentais įvarydavo tave į kampą ir, atrodydavo, tuoj tuoj pri- 
baigs, tu staiga imdavai ir išgaruodavai lyg dūmas, tarsi tavęs ten 
nė nebūtų buvę, negana to, net kai jis sutriuškindavo tave ir tavo 
pozicijas sugriaudavo iki pamatų, atrodė, kad 1š tiesų jis tavęs nė 
nekliudė — nes tau nusispjaut į tas pozicijas, tavęs tiesiog nebuvo 
už jas supusių barikadų. 

— Kokia tu pasidarei įžvalgi, — nusijuokiau aš. 

— Taigi, taigi, — skubriai pertarė ji, — tu tik juokeisi, stebėdamas, 
kaip jis tavo argumentus daužo į šipulius. O paskui pradėjau gal- 
voti: „Jeigu jo mintys nėra jis, tai kas tada yra jis?“ 

— Gramatiškai labai netaisyklingas sakinys. 

Renė į mano ironiją nekreipė dėmesio. 

— Ir žinai, kokios išvados priėjau, Džeikai? Ogi, kad tavęs iš viso 
nėra. Tavųjų „aš“ pernelyg daug. Ir tai ne kaukės, kurias tu užside- 
di ir nusiimi — mes visi turime kaukių, bet tu keitiesi pats, visiškai 

keitiesi. Tu atšauki save. Tu tarsi sapno personažas. Tu nei stiprus, 
nei silpnas. Tu niekas. | 

„Jeigu jau aš niekas, tai nieko ir nesakysiu“, — pamaniau aš. 

— Atsitiko du dalykai, — šaltai drožė Renė. — Pirmasis yra tas, kad 
aš vėl pastojau — esu velniškai tikra, nes mėnesinės vėluoja, o jos 
man visada prasideda vos ne minučių tikslumu. Antrasis - nuspren- 
džiau daugiau apie tave negalvoti ir apskritai neturėti su tavim 
reikalų, nes tavęs nėra. O Džo yra - štai koks jo pranašumas. 

— Vieną dieną praeitą savaitę, — tęsė ji, — sapnavau — O gal tai 
man pasivaideno, — kad Džo jau keletą savaičių bičiuliaujasi su 
Šėtonu ir smagindamasis ginčijasi su juo, Žaidžia tenisą, kad iš- 
bandytų savo jėgas. Nesijuok. 

— Aš ir nesijuokiu, — palyginimas su šėtonu paglostė mano savi- 
meilę, todėl juoktis išties nenorėjau. 

- Pamaniau, kad Džo Šėtoną pakvietė norėdamas išbandyti ir 
mane - veikiausiai todėl, kad tąsyk paminėjai šėtono advokatą. "Ta- 
čiau šis Šėtonas išgąsdino mane, nes aš nebuvau pakankamai stip- 
ri, ir tai, kas Džo buvo žaidimas, man tapo žūtbūtine kova, - Renė 
pradėjo truputį mikčioti. — Paskui, kai Džo pamatė, kur link pa- 
krypo reikalas, jis man pasakė Šėtoną sukurpęs iš savo paties ga- 
lios, kaip ir dera Dievui. Tada jis vėl apvaisino mane, kad supras- 
čiau — tik 77s vienas yra realus, kad nebijočiau ir kad... 

(Šį gana savotišką pasakojimą Renė pradėjo ramiai, tačiau pa- 
sakodama pamažu įsijaudrino — visus šiuos dalykus ji veikiausiai 
nesąmoningai prasimanė, kad apgautų pati save ir pateisintų save 
už tai, jog nuolatos melavo Džo, - ir galiausiai jos tariama naujai 
įgyta savikontrolė neatlaikė: ji apsipylė ašaromis.) 

— „kad tapčiau tokia pat stipri kaip ir jis ir stipresnė už kažką, 
kas net nėra realus. 

Tačiau stipresnė ji netapo. Paglosčiau jai galvą. Ji taip drebėjo, 
kad net kaleno dantimis. 

— O Dieve, kaip norėčiau, kad čia būtų Džo, - sušuko ji. 

— Tu pati žinai, ką jis pasakytų, Rene. Verkti beprasmiška: verk- 
dama tu tik vilkini klausimo sprendimą. Prasimanymai apie šėto- 
ną tau nepadės išsisukti. Jie tik. leidžia tau atsikratyti manęs mela- 
gingu pretekstu. | 

— Tu netikras, o Džo ikras J Jis visada toks pat - šiandien jis toks 
pat, kaip buvo vakar, o ryt bus taks pat kaip šiandien. Jis autentiš- 
kas — štai kuo jis skiriasi nuo tavęs. 

Ji sėdėjo ant žemės, nuleidusi galvą ant kelių, o aš vis glosčiau 
jai plaukus. 

— O aš neautentiškas, — pritariau. 

— Ne, netikras. 

— O tu? 

Užuot atsakiusi, ji krestelėjo galvą. 

— Nežinau. Tikiuosi, Džo pakankamai stiprus, kad manimi pa- 
sirūpintų. O aš nekvaršinsiu sau galvos. 

Tai buvo absurdiška, ir mudu abu tai supratome. Norėdamas 
tai įrodyti apsiribojau jos plaukų glostymu, nuo kurio ji krūpčio- 
jo. Netardami nė žodžio mudu sėdėjome kokias penkias minutes. 
Paskui Renė atsistojo. | | 

— Tikiuosi, supranti, ką darai pats ir kur tempi mane, Džeikai, — 
tarė ji. Aš tylėjau. | 

— Džo pakankamai tikras, kad nurungtų tave. Jis gerokai tikres- 
nis už mus abu. 

— Niekas plius:vienas lygu vienas, — nė nemaniau ginčytis aš. 

Renė suspaudė lūpas ir nervingai pasitrynė pilvą. 

— Visiškai teisingai. 


Tačiau įdomiausi dalykai prasidėjo netrukus po to. Mudu nu- 
vedėme žirgus į arklidę ir nuvažiavome namo, pakeliui netarę 
jokio nereikalingo žodžio. Atrodė, kad pasaulis aplinkui pakibo 
trapioje pusiausvyros būsenoje — tamsėjančiame ir visiškai tuš- 
čiame vasaros danguje greitai kaupėsi debesys, ir skubėdami be 

garso taip čiuožė skliautu, jog, rodės, baiminosi atsiliksią. nuo 
Žėmės sukimosi, — ir mane apėmė toks jausmas, kad bet koks 
neatsargus mano žodis suardys visatos tvarką. Kai privažiavome 
prie Morganų namų, jau buvo tamsu, ir aš palydėjau Renę per 
pievelę durų link. 

- Džojau namie, - pasakiau aš pamatęs šviesą, sklindančią pro 
užtrauktas žaliuzes svetainėje. Išgirdau, kaip šniurkštelėjo Renė, 1r 
supratau, kad ji verkė dar ir pakeliui. 

— Gal verčiau kiek luktelėkime, neikime iš karto. 

Renė nieko nesakė, tačiau sustojo ir mudu tyliai truputį pasto- 
vėjome prie durų. Neturėjau jokio noro prie jos liestis. Aš atsai- 
niai sūpavausi ant kulnų, mintyse niūniuodamas: „Pepsikola ne- 
apvils, pepsikola pilną pils.“ Pastebėjau, kad nors žaliuzės užtrauk- 
tos, tačiau iki galo nenuleistos: pro siaurutį plyšelį palei pat palangę 
ant žolės krito šviesa. 

— Gal pašnipinėjam? — pašnabždomis impulsyviai pasiūliau Re- 
nei. - Nagi, juk tai smagu. Pažiūrėkime, kaip gyvūnai elgiai natū- 
ralioje aplinkoje. 

Renė pasibaisėjusi įsistebeilijo į mane: 

— Kurių galų? 

— Nori pasakyti, visada buvai gerietė ir niekada slapčia nežiūrė- 
jai, ką žmonės veikia likę vieni? Juk tai tikras smagumėlis. Eikš, 
pabūk blogiuke. Juk tai pats bjauriausias poelgis — šnipinėti kitą 
Žmogų. 

— Tu tikras šlykštynė, Džeikai, — sušnypštė. — Jis tiesiog skaito. 
Juk pažįsti Džo. 

— Na, ir kas, kad pažįstu? 

— Tikri žmonės visada tokie patys — nesvarbu, ar jie sa žmonė- 
mis, ar vieni. Jie nenaudoja jokių kaukių. Jie yra autentiški — ko- 
kius juos matai, tokie jie yra iš tiesų. 

— Kas per nesąmonės. Autentiškų žmonių nebūna. Nagį, pa- 
žiūrėk. 

— Nežiūrėsiu. 

— Tada aš Žiūrėsiu. 

Aš prisėlinau prie lango, pasilenkiau, žvilgtelėjau į svetainę ir 
tučtuojau rankos mostais ėmiau kviesti Renę. 

— Kas ten? 

— Greičiau, greičiau, — blogiukai turi kam nors krėsti šunybes: 
aš ir iškrėčiau. 

Ji nenoriai priėjo prie lango, atsistojo šalia manęs ir žvilgtelėjo 
vidun. 

Tikra tiesa, stebėti žmogų, kai jis mano esąs vienui vienas — 
pasibaisėtina kiaulystė. Džo Morganas, grįžęs iš skautų susirin- 
kimo, iš tiesų veikiausiai ruošėsi imtis darbo, nes ant rašomojo 
stalo ir grindų prie knygų spintos gulėjo atverstos knygos. Ta- 
čiau Džo neskaitė. Jis stovėjo pačiame tuščio kambario viduryje, 
apsirengęs skautų uniforma, ir vikriai vykdė kariškas komandas. 
A-a-plink! Deši-i-nėn! Ly-y-giuot! Ra-a-miai! Jis šauniai saliuta- 
vo švytinčiu veidu, iš uolumo net iškišęs liežuvio galiuką, o paskui 
ėmė šokinėti po kambarį - sukdamasis, darydamas piruetus, lanks- 
tydamasis, šokinėdamas, pasispardydamas. Tarsi pakerėtas ste- 
bėjau jo vaidinimą, nes net pagautas didžiausių pakvaišimo prie- 
puolių (o viengungiai visi kartais elgiasi kaip kvaištelėję) nieka- 
da nepasiekiau tokių keisto kvailiojimo aukštumų. Renė virpėjo 
kiekviena kūno dalele. 

O, ką aš matau! Strykčiodamas pro sieninį veidrodį, Džo paga- 
vo savo žvilgsnį. Ką sakote? Jis priėjo arčiau, meilikaudamas nusi- 
šypsojo savo atvaizdui, žemai jam nusilenkė ir prikišo veidą prie 
pat stiklo. Ponas Morganas? Malonu susipažinti, pone Morganai. 
Tralialia, trampampam. Uhūhūūūū, ėhėhėčėė! Jis pats sau rodė 
grimasas, iškišo liežuvį, pirštais išplėsdamas į šalis lūpas, vartė akis, 
pūtė žandus. Be-be-be, poni Morgi. Pyškt pokšt oi lia-lia. Bildu 
bildu tra-ta-ta. Aaa-bumbt! Pur-pur-pur, panuli. 

Staiga jis neteko susidomėjimo savo atvaizdu, pirštu pastūmėjo 

akinius arčiau akių. Gal jis ką nors išgirdo? Ne. Jis grįžo prie rašo- 
mojo stalo, atsisėdo, atsukęs mums nugarą ir, rodės, pagaliau susi- 
ruošė skaityti — viskas, bičiuliai, vaidinimas baigtas. Oi ne, luktelė- 
kite dar minutėlę, parodysiu jums dar šį tą. Jis kiek pasisuko ir 
mudu pamatėme: pro suspaustas lūpas ryžtingai prabrukęs liežu- 
vio galiuką, tuo pat metu rakinėdamas sau nosį, Džo masturbuo- 
jasi. O panosėj - mano manymu - jis niūniavo kokią nors žvalią 
melodiją, atitinkančią atliekamo darbo ritmą. 

Renė buvo sunaikinta. Ji užsimerkė ir kakta atsirėmė palangės. 
Aš stovėjau šalia jos, pasitraukęs nuo pro plyšį iš ryškiai apšviesto 
kambario prasiskverbiančios šviesos ruožo, glosčiau jai plaukus ir 
švelniai šnabždėjau į ausį ta bežode, beryše kalba, kurios ji mane 
išmokė Žirgams raminti. 

6 Rugsėjį buvo laikas apsilankyti 
pas gydytoją 


Rugsėjį buvo laikas vėl apsilankyti pas gydytoją, ir vieną 
dieną, pirmąją Mėnesio savaitę, iš ryto išvykau į Remobilizacijos 
Fermą. Kadangi oras buvo puikus, daugelis kitų Gydytojo pa- 
cientų, smarkiai senstelėjusių vyrų ir moterų, laukė kieme sėdė- 
dami savo vežimėliuose su ratukais arba ant senovinių pintų suo- 
lelių, pastatytų palei įėjimą. Kai Žengiau įėjimo link, jie, kaip 
paprastai, kiek įtariai sužiuro į mane; lankytojai, ypač mano am- 
žiaus, į fermą užklysdavo retai ir tikrai nebuvo labai laukiami. 
Nepaisydamas jų akmeninių žvilgsnių įėjau į vidų pasisveikinti 
su ponia Doki, registratūros sesele. Radau ją priimamajame; Gy- 
dytojas irgi buvo ten. | 

- Labą dieną, pone Horneri, — sušvytėjo Gydytojas. 

— Labas rytas, sere. Labas rytas, ponia Doki. 

Ponia Doki, didelė vyriškos išvaizdos moteris, atsakydama — 
savo papratimu - linktelėjo netarusi nė žodžio, o Gydytojas liepė 
palaukti jo apžiūrų ir konsultacijų kabinete, kuris, kartu su valgo- 
muoju, virtuve, priimamuoju, vonios kambariu, užėmė pirmąjį 
šio seno karkasinio namo aukštą. Viršutiniame aukšte, nugriovus 
pertvaras, anksčiau skyrusias miegamuosius, buvo įrengti du di- 
deli kareivinių tipo dormitoriumai — vienas vyrams, kitas mote- 
rims. Gydytojas viršutiniame aukšte turėjo atskirą mažą miega- 

mąjį, ten taip pat buvo įrengti du vonios kambariai. Tuo metu aš 
dar nenutuokiau, kur miega ponia Doki, ir apskritai nežinojau, ar 
ji nakvoja čia ar kur kitur. Ji buvo labai nešneki moteris. 

Pirmą kartą Gydytoją visiškai atsitiktinai sutikau — sakyčiau, tai 
buvo laimingas atsitiktinumas — Baltimorėje, Pensilvanijos gele- 
žinkelio stotyje, patalpoje, kuri laikoma pagrindine laukiamąja sa- 
le, 1951 metų kovo 17 dieną, kitą rytą po savo gimtadienio. Aš 
sėdėjau ant vieno iš suolelių laukiamajame, šalia pasistatęs savo 
lagaminą. Mano.būklė buvo neįprasta: aš negalėjau judėti. Dieną 
prieš tai aš išsiregistravau 1š viešbučio „Bredfordo būstai“, Džono 
Hopkinso universitetui priklausančios apgyvendinimo paslaugų 
įstaigos. Ten kambarį nuomojausi nuo pernykščių metų rugsėjo, 
kai be ypatingo noro įstojau į doktorantūrą Džono Hopkinso uni- 
versitete ir pradėjau studijas, kurias pagal grafiką turėjau baigti 
kitą birželį. 

Tačiau kovo 16 d., per savo gimtadienį, išlaikęs egzaminus Žo- 
džiu, tačiau net nepradėjęs rašyti daktaro disertacijos, susikroviau 
savo mantą, atsisakiau kambario nuomos ir patraukiau kur nors 
pasivažinėti. Kadangi išmokau nesidomėti veiksmų priežastimis ir 
biografinėmis detalėmis, savo romantišką poelgį esu linkęs aiškin- 
ti paprasčiausiu gimtadieniniu liūdesiu — jis pažįstamas daugeliui 
žmonių, todėl nėra reikalo gilintis. Gimtadieninis liūdesys, pavyz- 
džiui, priminė man, kad aš neturiu jokių man pačiam įtikinamų 
priežasčių toliau eikvoti savo gyvenimą tam, ką dariau iki to 1951 
metų kovo 16-osios vakaro. Kišenėje turėjau trisdešimt dolerių ir 
šiek tiek smulkių; susikrovęs lagaminą aš išsikviečiau taksi, atvy- 
kau į Pensilvanijos stotį ir atsistojau į eilę prie bilietų kasos. 

— Klausau, - tarė kasininkas, kai atėjo mano eilė. 

— Hm... Jums mano žodžiai tikriausiai nuskambės nenatūraliai, — 
pasakiau kiek sutrikęs, - tačiau aš kelionei turiu trisdešimt dolerių 
su trupučiu. Ar negalėtumėte nurodyti keleto vietovių, į kurias iš 
čia galėčiau nuvykti už, tarkim, dvidešimt dolerių. 

Kasininkas nė kiek nenustebo išgirdęs mano prašymą. Jis pa- 
žvelgė į mane užjaučiančiu, o gal net pritariančiu žvilgsniu 1r įniko 
nagrinėti popiergalį su kažkokiais grafikais. 

— Galite nukakti iki Sinsinačio, Ohajo valstijoje, - informavo 
jis. - Arba iki Kreslaino, Ohajo valstijoje. Ir —- žiūrėkime toliau — 
net iki Deitono, Ohajo valstijoje. Arba važiuokite į Limą, irgi Ohajo 
valstijoje. Tai puikus miestas, mano žmonos giminaičiai kaip tik 
gyvena Limos apylinkėse. Važiuosite? 

— Sinsinatis, Kreslainas, Deitonas ir Lima, Ohajo valstija, - abe- 
jodamas pakartojau aš. - Labai jums ačiū. Aš pagalvosiu, o paskui 
grįšiu nusipirkti bilieto. 

Taigi aš nuėjau nuo bilietų kasos ir atsisėdau ant vieno iš suoliu- 
kų vidury laukiamosios salės pamąstyti. Štai ten man tiesiog išse- 
ko motyvai, visai kaip automobiliui baigiasi degalai. Nebuvo jo- 
kių priežasčių vykti nei į Sinsinatį, nei į Deitoną, nei į Kreslainą, 
nei į Limą - nė į vieną iš šių miestų Ohajo valstijoje. Nebuvo ir 
jokių priežasčių grįžti į „Bredfordo būstų“ viešbutį ar trenktis dar 
kur nors. Nebuvo jokių priežasčių apskritai ką nors daryti. Mano 
akys, remiantis vokiečių klasicisto Vinkelmano netiksliu pastebėji- 
mu apie graikų statulų akis, buvo nereginčios, žvelgė į amžinybę, 
vėrė pagrindų pagrindus, o kai taip atsitinka, nėra jok4os priežas- 
ties ką nors daryti — netgi keisti žvilgsnio židinį. Veikiausiai kaip 
tik todėl statulos stovi taip ramiai. Yra tokia liga, vadinama cos- 
mopsis, kosminis žvilgsnis — ji ir sukaustė mane. Jos pakirstas žmo- 
gus sustingsta tarsi varlė kvarkuolė, kai medžiotojo Žibintuvėlio 
šviesa plyksteli jai tiesiai į akis, tik cos0psis atveju nėra jokio me- 
džiotojo, nėra jo godžios rankos, griebiančios grobį ir nutraukian- 
čios šią būseną — yra tik šviesa. 

Aplink mane zujo trumparegiai gyvūnai, varstė duris į platfor- 
mas, skubėjo išvažiuoti arba grįžti namo; traukiniai atvykdavo ir 
išvykdavo. Moterys, vaikai, prekeiviai, kareiviai ir nešikai lakstė 
per salę, bijodami pavėluoti į netrukus išvykstančius traukinius, o 

aš nė nekrustelėdamas sėdėjau ant suolelio. Po kurio laiko Sinsina- 
tis, Kreslainas, Deitonas ir Lima išgaravo iš mano galvos, o jų 
vietą užėmė lėtai, iškilmingai ir pranašiškai mintyse skambanti frazė 
„Pepsikola neapvils, pepsikola pilną pils“, kuri tapo mano sąmo- 
nės užsklanda. Tačiau paskui ir ji nuburbėjo į tuštumą, o jos vieto- 
je neatsirado nieko. 

Jeigu jūs atrodote kaip valkata, vargu ar jums pavyktų ramiai 
prasėdėti geležinkelio stotyje ant suoliuko visą naktį, net kai lau- 
kiamojoje salėje pilna žmonių, tačiau jeigu jūs pakankamai tvar- 
kingai apsirengęs, šalia turite pasistatęs lagaminą, sėdite tiesiai, 
policininkai ir geležinkelio stoties darbuotojai jūsų netrikdys. Kai 
kitą rytą man į veidą plykstelėjo pro purvinus stoties pastato lan- 
gus prasiskverbę saulės spinduliai, aš sėdėjau toje pačioje vietoje, 
tokia pat poza ir, žinant ligos ypatumus, manau, būčiau taip sėdė- 
jęs dar visą amžinybę, tačiau apie devintą valandą priešais mane 
sustojo nedidukas, dabitiškas kokių penkiasdešimties metų vyriš- 
kis ir įdėmiai pažvelgė tiesiai man į akis. Jis buvo plikas, tamsiaa- 
kis, orus juodaodis žilstelėjusiais ūsais ir puikiai sukirptu tvido kos- 
tiumu, kuris jam puikiai tiko. Tas faktas, kad aš visiškai nereaga- 
vau į jo įdėmų žvilgsnį — net mano akių vyzdžiai nekrustelėjo, 
puikiai rodo, kokios buvau būklės, nes paprastai sutikęs nepažįsta- 
mo žmogaus žvilgsnį tuoj nusuku akis į šalį. 

— Ar tik ne jūs čia sėdėjote ir vakar vakare? — garsiai ir aiškiai 
paklausė jis. Aš tylėjau. Jis priėjo arčiau, pasilenkė prie pat mano 
veido ir man priešais akis — vos kokių dviejų colių atstumu — pa- 
mojavo iškeltu pirštu. Tačiau mano žvilgsnis paskui jo pirštą ne- 
nusekė. Jis žengė žingsnį atgal, kritiškai nužvelgė mane ir, vos ne- 
kliudydamas nosies galiuko, staigiai spragtelėjo pirštais man prieš 
akis. Aš nevalingai mirktelėjau, nors galvos atgal netruktelėjau. 

— Aha-a, - nutęsė jis su pasitenkinimu ir vėl ėmė apžiūrinėti. — 
Ir dažnai jums taip nutinka, jaunuoli? 

Galbūt dėl praktiško ir savim pasitikinčio jo balso tono man iš 

vidaus tarsi raugulys pradėjo kilti „ne“. Ir, sąmoningai neišleisda- 
mas jo į išorę (gerai pagalvojus, nebuvo jokių priežasčių atsakyti į 
jo klausimą), supratau, kad nuo šios akimirkos aš jau savo noru 
nebesistengiu atsikratyti anksčiau mane apėmusio tikro nevalingo 
sąstingio. Nesirinkti jokio susidariusios situacijos sprendimo bū- 
do buvo nebeįmanoma: anksčiau, situacijos užuomazgoje, aš nie- 
ko nedariau, nes buvau apimtas sąstingio. Tačiau dabar laikyti „ne“ 
pakibusį pusiaukelėje darėsi vis sunkiau — norint sulaikyti Žodį, 
užpildžiusį man gerklę, reikėjo, kaip sakoma, vis „sąmoningesnio 
pasirinkimo“, taigi po kurio laiko aš raugtelėjau: „Ne.“ 

"Tada, savaime suprantama, transas praėjo. Sumišau, skubriai pa- 
kilau nuo suolelio ir užtirpusiomis kojomis ėmiau kėblinti šalin. 

— Ir kurgi einate? — šypsodamasis paklausė atkaklus nepažįsta- 
masis. 

— Kaip tai kur? — susiraukiau aš. — Na... sėsiu į autobusą ir va- 
žiuosiu namo. Viso geriausio. 

— Palaukite, — jo balsas buvo švelnus, tačiau labai įsakmus. Aš 
sustojau. — Gal išgertumėte su manim kavos? Aš esu gydytojas, ir 
man būtų įdomu su jumis pasikalbėti apie jūsų atvejį. 

— Nėra jokio mano atvejo, — burbtelėjau aš. — Aš USS bu- 
vau prisėdęs keletą minučių pailsėti. 

— Netiesa. Mačiau jus čia praėjusį vakarą, apie dešimtą valandą, 
kai atvykau iš Niujorko, - tarė gydytojas. — Sėdęjote tokia pat po- 
za. Jūs buvote paralyžiuotas, tiesa? 

Aš trumpai nusikvatojau. 

— Na, jeigu jūs poilsį vadinate paralyžiumi, tada taip, tačiau jau- 
čiuosi gerai. Nežinau, kas man buvo užėję. 

— Aišku, kad nežinote, užtat aš žinau. Esu įvairių fizinio sąstin- 
gio formų specialistas. Jums pasisekė, kad šįryt ėjau pro šalį. 

— Ne, jūs neteisingai... 

— Juk aš ištraukiau jus iš ten, kur buvote įstrigęs, tiesa? — drau- 
giškai tarė jis. — Štai, imkite. 


(92) 


Jis išsitraukė penkiasdešimties centų monetą ir ištiesė man — aš 
paėmiau, nespėjęs suvokti, ką jis padarė. 
 — Man negalima eiti į barą. Eikite, atneškite du puodelius ka- 
vos, tada mudu pasėdėsime čia valandėlę ir nutarsime, ką daryti. 

— Klausykite... 

— Ko jūs bijote? — nusijuokė jis. - Nagi, eikite. Aš palauksiu 
jūsų čia. 

Iš tiesų, kodėl nepasikalbėjus? 

— Aš pats turiu pinigų, — neįtikinamai pasakiau, tiesdamas jam 
jo monetą, tačiau jis numojo ranka ir prisidegė cigarą. 

— Paskubėkite, — ramiai, bet įsakmiai paragino jis pro sukąstą 
čigarą. — Judinkitės, kitaip galite vėl užstrigti. Negalvokite apie 
nieką, tik apie kavą, kurios prašiau atnešti. 

— Gerai. — Aš apsisukau ir oriai nužingsniavau baro, įrengto 
šalia laukiamosios salės, link. 

— Greičiau! — nusijuokė gydytojas man pavymui. Aš paraudau ir 
impulsyviai paspartinau žingsnį. 

Laukdamas kavos pabandžiau stebėtis tuo, kas atsitiko — kad 
susirgau kažkokia keista liga ir kad kažkoks nepažįstamasis atsku- 
bėjo man į pagalbą, — nes man atrodė, jog kaip tik nuostaba ir yra 
adekvačiausias jausmas tokiais atvejais, tačiau mano protas ir kū- 
nas buvo pernelyg išvargę ir nepajėgė nieku stebėtis. Nesakau, kad 
mano būklė buvo nemaloni - jaučiausi taip, tarsi būtų pradėjusi 
veikti bendroji narkozė, ir šis pojūtis buvo net malonus. Tačiau tai 
ir vargino, kaip vargina pernelyg ilgas miegas, ir neužteko jėgų jos 
nusikratyti, kaip neužtenka jėgų išsiropšti iš lovos ir nusikratyti 
mieguistumo, kai pramiegi visą parą. Kaip Gydytojas ir buvo įspėjęs 
(kaip tik tada, nežinodamas savo geradario vardo, pradėjau apie jį 
galvoti didžiąja raide „G“), stoties bare, belaukiant kavos, mane 
vėl pradėjo kaustyti sąstingis; mintys pradėjo strigti, ir tik įsakmus 
barmeno balsas — „Trisdešimt centų, pone!“ — privertė mane su- 
krusti, ir jeigu ne jis, man būtų buvę riesta, nes Gydytojas nega- 

lėjo įeiti į baltiesiems skirtą barą ir man padėti. Aš atsiskaičiau su 
barmenu, paėmiau popierinius puodelius su kava ir grįžau prie 
suolelio. 

— Puiku, - tarė Gydytojas. — Sėskitės. 

Aš svyravau. Stovėjau tiesiai priešais jį. 

— Čia! - nusijuokė jis. — Iš šitos pusės. Jūs tarsi asilas tarp dviejų 
šieno kupetų! 

Aš atsisėdau kur lieptas, ir mudu ėmėme gurkšnoti kavą. Ma- 
niau, kad Gydytojas tuoj ims kamantinėti apie gyvenimą, tačiau 
jis nekreipė į mane jokio dėmesio. 

— Ačiū už kavą, — pasakiau sutrikęs. Jis kurį laiką abejingai žiū- 
rėjo į mane - tarsi į kalbėti nemokėjusią papūgą, kuri staiga nei iš 
šio, nei iš to ėmė ir išpoškino kažkokią nesąmonę, o paskui vėl 
ėmė stebėti stotyje besibūriuojančius žmones. 

— Važiuosime autobusu, bet iš pradžių man dar reikia šen bei 
ten užsukti, — pareiškė jis, net nepažvelgęs į mane. - Ilgai neuž- 
truksiu. Prieš išvažiuodamas iš miesto norėjau pažiūrėti, ar jūs 
dar Čia. 

— Kaip suprasti „važiuosime autobusu“? 

— Jums teks pavažiuoti į mano fermą — mano Remobilizacijos 
Fermą netoli Vaikomiko; reikės pabūti ten keletą dienų, kol atlik- 
sime tyrimus, - šaltai paaiškino jis. — Juk nesate užsiėmęs, tiesa? 

— Na, man reikėtų grįžti į universitetą. Esu studentas. 

— Vajetau, - sukikeno jis, — mokslus keletui dienų galima atidėti 
į šalį, nieko neatsitiks. Paskui, jeigu norėsite, galėsite grįžti. 

— Luktelėkite, man regis, jūs susidarėte neteisingą nuomonę apie 
tai, kas mane buvo ištikę. Nesu paralitikas, tikrai. Tiesiog kažkas 
užplaukė. Jeigu tik norite, viską jums paaiškinsiu. 

— Nereikia, nesivarginkite. Nenoriu jūsų įžeisti, tačiau veikiau- 
siai tie dalykai, kurie jums atrodo svarbūs, iš tiesų neturi jokios 
reikšmės. Aš apskritai nesidomiu savo pacientų gyvenimo istori- 
jomis. Nėra prasmės jų klausytis, nes pacientai paprastai viską 

apverčia aukštyn kojom. Galų gale koks skirtumas, kodėl žmogus 
susirgo, jeigu jis vis tiek jau susirgo? — šyptelėjo jis. - Mano ferma 
šiuo požiūriu tarsi moterų vienuolynas — pacientų niekas neklau- 
sia, kodėl jie čia atsidūrė. Palikime priežastis ramybėje, juk aš ne 
psichoanalitikas. 

— Kaip tik tai aš ir turiu galvoje, sere, - paaiškinau, nenatūraliai 
juokdamasis. — Fizinių negalių aš neturiu. 

— Išskyrus tai, kad negalite judėti, - atšovė Gydytojas. —- Kuo jūs 
vardu? 

— Džeikobas Horneris. Esu Džono Hopkinso universiteto dok- 
torantas... 

— Gana, gana, — nutraukė jis. - Nereikia biografijų, Džeikobai 
Horneri. — Jis baigė gerti kavą ir atsistojo. - Eime, dabar truputį 
pavažiuosime taksi. Nepamirškite savo lagamino. 

— Bet palaukite... 

— Ką? 

Aš ieškojau dingsties atsisakyti jo siūlymo: važiuoti nežinia kur 
su šituo keistu žmogėnu - kažkokia nesąmonė. 

— Bet... bet juk tai kažkokia nesąmonė! 

— Taip. Ir ką? 

Aš svyravau, mirksėdamas ir nervingai seilindamas lūpas. 

— Nagi — ką? — šiurkščiai riktelėjo Gydytojas. 

Mano protas įnirtingai bandė veikti - kaip automobilio moto- 
ras išjungus sankabą bando varyti ratus. Atsakymo neišspaudžiau. 

— Klausykite, ar jūs įsitikinęs, kad viskas gerai? — suveblenau aš, 
pats nežinodamas, ką mano klausimas reiškia. 

Gydytojas pašaipiai prunkštelėjo (iš jo burnos išsklido kažkas 
panašaus į „Pfuf!“) ir nusisuko. Aš papurčiau galvą, paėmiau savo 
lagaminą ir - tuo pat metu tarsi iš šalies su nuostaba stebėdamas, 
ką darau — nupėdinau paskui jį taksi, stovinčių prie šaligatvio kraš- 
to, link. 

Taip ir prasidėjo mano a//ance sa Gydytoju. Pirmiausia mes 

užvažiavome į vieną įstaigą Šiaurės Hovardo gatvėje, kur jis užsa- 
kė dvi kėdes su ratukais, tris poras ramentų ir kažkokių dar įrengi- 
nių savo ligoniams, paskui užsukome į farmacijos prekių bazę Pie- 
tų Pakos gatvėje, kur jis irgi kažko užsisakė. Tada mudu nuvažia- 
vome į „W. B. ir A.“ autobusų stotį prie Hovardo ir Redvudo gatvių 
kampo ir sėdome į „Red Star“ autobusą, vykstantį prie Rytų pa- 
krantės. Gydytojo mikroautobusiukas „Mercury“ stovėjo Vaiko- 
miko autobusų parke; juo nuvažiavome iki Vainlendo, mažos gy- 
venvietės, įsikūrusios trys mylios į pietus nuo Vaikomiko, ten pa- 
sukome į šalutinį kelią, paskui į vingiuotą dulkėtą kaimo keliuką, 
ir dar ilgokai teko pasikratyti, kol pagaliau pamačiau Remobiliza- 
cijos Fermą, seną, bet prižiūrėtą nusklembtomis lentomis apkaltą 
1r baltais dažais išdažytą medinį namą ant 4žuolais apaugusios kal- 
vėlės netoli kažkokio upelio. Verandoje sėdėję pacientai, senyvi 
vyrai ir moterys, niurzgliais, bet tuo pat metu entuziastingais bal- 
sais suskato sveikintis su Gydytoju, šis irgi jų neignoravo. Į mane 
jie žvelgė labai įtariai, beveik priešiškai, tačiau Gydytojas nesiteikė 
paaiškinti, kas aš per paukštis ir iš kur atsiradau — supratau, kad 
aiškinti teks pačiam. | 

Įėjome į vidų; aš buvau pristatytas raumeningajai poniai Doki 
ir nuvestas į apžiūrų bei konsultacijų kabinetą pirmojo pokalbio. 
Apie dešimt minučių laukiau šiame kambaryje, švariame ir tuščia- 
me, bet vis dėlto nelabai panašiame į įprastą daktaro kabinetą — tai 
buvo tiesiog tuščias, baltai dažytas kairio sodybos kambarys, — 
paskui jėjo Gydytojas ir atsisėdo tiesiai prieš mane, beveik akis į 
akį. Dabar jis buvo apsivilkęs baltą, panašią į mediko, palaidinę ir 
atrodė be galo oficialus ir išmanantis. 

— Labai trumpai jums šį tą paaiškinsiu, Džeikobai, — tarė jis, 
palinkęs į priekį, rankas pasidėjęs ant kelių. Pauzėse tarp sakinių 
cigarą iš vieno lūpų kampučio jis nuridendavo į kitą. — Ferma, 
kaip matote, skirta paralitikams gydyti. Dauguma mano pacientų 
yra pagyvenę žmonės, tačiau nepamanykitė, kad tai kažkas pana- 

šaus į senelių namus. Čia ne senelių namai. Kai privažiavome prie 
namo, veikiausiai pastebėjote, kad pacientai mane myli. Jie iš tiesų 
mane myli. Anksčiau, dėl įvairių priežasčių, keletą kartų keičiau 
fermos dislokaciją. Kadaise mes buvome įsikūrę netoli Trojaus, 
Niujorke, paskui persikraustėme į fermą Fon diu Lako apylinkėse, 
Viskonsine, dar vėliau persikėlėme į Biloksį, esanų Misisipėje. Vi- 
sų vietovių ir neišvardinsi. Beveik visi pacientai, kurie dabar gyve- 
na čia, gydytis pradėjo dar Fon diu Lako laikais, ir jeigu rytoj nu- 
tarsiu persikraustyti į, tarkim, Heleną, įsikūrusią Montanoje, arba 
į Far Rokvėjų, dauguma jų seks paskui mane, ir ne todėl, kad jie 
neturi kur gyventi. Tačiau nemanykite, kad aš juos myliu taip pat. 
Man jie tik daugiau ar mažiau įdomios judėjimo funkcijų sutriki- 
mo problemos - man tiesiog įdomu ieškoti jų sprendimo būdų. 
Jiems to nesakau, o jums — pasakiau, nes jūsų problema tokia, 
kad ši informacija nepakenks. Be to, juk jūs vis tiek nežinote - ir 
nežinosite, ar sakau jums tiesą, ar mano žodžiai tik dalis jums 
skirto gydymo kurso. Jūs netgi nežinote, kurių galų dabar sukė- 
liau jums abejonių = tik norėdamas informuoti ar gydymo tiks- 
lais; siekimas sužinoti tiesą, Džeikobai, ir net vien tikėjimas, kad 
kažkokia tiesa egzistuoja, savaime gali sukelti arba gydomąjį, ar- 
ba žalingą poveikį, tai priklauso nuo konkrečios problemos. Vie- 
nintelis dalykas, kuriuo galite būti tikras, yra tas, kad jūsų proble- 
ma tikrai egzistuoja. 

— Taip, sere. 

— Kam jūs tai pasakėte? — paklausė Gydytojas. 

— Ką pasakiau? 

— „Taip, sere“. Kam jūs pasakėte „Taip, sere“? 

— Hm... aš tiesiog pripažinau tai, ką jūs sakėte. 

— Pripažinote, jog tai, ką sakiau, yra tiesa, ar tik kad aš tai 
sakiau? 

— Na... — sutrikęs svyravau aš, — nežinau, sere. 

— Nežinote, ar pasakyti, jog tai, ką sakiau, yra tiesa, nors iš tiesų 

taip nemanote, ar pasakyti, kad pripažįstate tik tai, jog aš kažką 
sakiau, ir galbūt įžeisti mane? Taip? 

— Na, manau, jog tai, ką jūs sakėte, iš 42/žes yra tiesa, — patiki- 
nau jį. 

— Kuriai daliai mano žodžių jūs pritariate? Kokiems teiginiams? 

— N... nežinau, gal... — aš karštligiškai rausiausi savo galvoje, 
bandydamas prisiminti nors vieną jo frazę. Jis kokią minutę lukte- 
lėjo, šaltai žvelgdamas į mane, paskui savo monologą tęsė taip, 
tarsi nebūtų buvę jokio intarpo. 

— Agaroterapija - gydymas prisirišimu — dažnai naudotina se- 
nyvo amžiaus pacientų atžvilgiu, — tarė jis. — Jų gebėjimą judėti 
padeda atkurti prisirišimas prie kokio nors žmogaus — gydytojo 
arba kokio nors administracijos darbuotojo. Tai leidžia jiems su- 
telkti dėmesį. Kaip tik todėl aš kartkartėmis vis keičiu fermos dis- 
lokaciją, tai darau, net jeigu kitais atžvilgiais nepageidautina. Ap- 
sisprendimas sekti paskui mane pacientams į naudą. Agaroterapija 
yra tik viena iš daugybės terapijų, kurias taikau savo pacientams: 
kai kurias jų naudoju paeiliui, kai kurias — vienu metu. Kiekvie- 
nam pacientui nustatytas individualus gydymo kursas, nes kiek- 
vienas žmogus yra paralyžiuotas savaip. Medicininių vadovėlių au- 
toriai, — pridūrė jis truputį niekinamai, — darydami apibendrini- 
mus ignoruoja daugybę individualių dalykų. Jie apie paralyžių ir 
paralitikų gydymą kalba taip, tarsi liga žmones kaustytų griežtai 
laikydamasi jų aprašymų. Nėra tokio dalyko kaip paralyžius, Džei- 
kobai. Yra tik paralyžiuotas Džeikobas Horneris. Aš negydau pa- 
ralyžiaus: aš skiriu gydymo kursą, kuris ant kojų turi pakelti konk- 
retų žmogų — šiuo atveju Džeikobą Hornerį. Štai kodėl nenoriu 
klausytis jūsų kalbų, kad jūs nesate paralyžiuotas kaip tie žmonės 
verandoje. Aš gydau ne paralyžių, o paralyžiuotą žmogų - jus. Tik 
nesakykite „Taip, sere“. 

Atsispirti potraukiui pritarti buvo veik neįmanoma, tačiau aš 
prisiverčiau — netariau nė žodžio, net nelinktelėjau. 

— Jūs, mano manymu, turite keletą problemų. Ar Žinote, kiek 
sėdimųjų vietų yra Klivlendo municipaliniame stadione? Veikiau- 
siai nežinote? 

— Ką) 

Gydytojas nenusišypsojo. 

— Norite pasakyti, kad mano klausimas absurdiškas, bet kuo 
remdamasis jūs galite spręsti, ar jis absurdiškas, ar ne? Jūs puikiai 
girdėjote mano klausimą ir jį supratote. Veikiausiai jūs norite ati- 
tolinti tą akimirką, kai aš įsitikinsiu, kad jūs nežinote, kiek sėdi- 
mųjų vietų yra Klivlendo municipaliniame stadione, nes jeigu klau- 
simas neabsurdiškas, ir net jeigu jis absurdiškas, bus užgauta jūsų 
savimeilė. Džeikobai Horneri, visai nesvarbu, ar mano klausimas 
absurdiškas, ar ne: tai klausimas, kurį uždavė jūsų Gydytojas. Tai- 
gi ar yra nors kokių priežasčių, dėl kurių Klivlendo stadione nega- 
lėtų būti penkiasdešimt septyni tūkstančiai keturi šimtai aštuonios 
sėdimosios vietos? 

— Neįžvelgiu nė vienos, - šyptelėjau aš. 

— Neapsimeskite, kad jums juokinga. Žinoma, nėra jokių prie- 
žasčių. O ar yra kokia nors priežastis, dėl kurios ten negalėtų būti 
aštuoniasdešimt aštuoni tūkstančiai keturi šimtai septyniasdešimt 
penkios vietos? 

— Ne, sere. 

— Žinoma, nėra. Apskritai nėra beveik jokių Priežasčių, kurios 
galėtų riboti stadiono talpumą. Logika nepadės atsakyti į mano 
klausimą. Atsakyti į jį gali padėti tik Pasaulio Pažinimas. Nėra jo- 
kių priežasčių, dėl kurių Klivlendo stadione būtinai turėjo būti 
įrengta tiksliai septyni tūkstančiai septyni šimtai sėdimųjų vietų, 
tačiau kaip tik tiek buvo įrengta — taip jau susiklostė. Įsigilinę ne- 
rastume jokių priežasčių, dėl kurių Italija būtinai turėjo įgauti ba- 
to, o ne, tarkim, dešrelės formą, bet taip jau susiklostė, kad ji bato, 
o ne dešrelės formos. Pasaulyje viskas yva taip, kaip yra susiklostę, o 
tai, kas jau susiklostė, nėra logikos objektas. Jeigu jūs tiesiog 

nezinote, kiek sėdimųjų vietų Klivlendo minicipaliniame stadione, 
nėra jokių pagrįstų priežasčių ; rinktis vienokį ar kitokį skaičių ir 
dėtis kad jūs apskritai galite rinktis — suprantate? Tačiau jeigu Pa- 
saulio:Pažinimas j jus apginklavo informacija, galite imti ir pasaky- 
ti: septyniasdešimt septyni tūkstančiai septyni šimtai — taškas. Ir 
pasirinkimas čia niekuo dėtas. | 

— Luktelėkite, — pasakiau aš, — net jeigu žinau, kiek tame stadio- 
ne sėdimųjų vietų, jūk vis tiek turiu rinktis, ar atsakyti į jūsų klau- 
simą; ar Ne, ar sakyti teisingą atsakymą, ar tiesiog imti ir leptelėti 
kokią nesąmonę. Argi aš neteisus? 

Ramus Gydytojo žvilgsnis bylojo, kad kalbu kvailystes, nors man 
atrodė, jog mąstau gana logiškai. 

— Pirmiausia, = tarė jis sausai, — turite nusipirkti 1951 m. išleistą 
Pasaulio almanachą ir pradėti jį kruopščiai studijuoti — tai jums 
darys disciplinuojantį poveikį. Tūrite studijuoti uoliai ir ilgai, gal- 
būt net kelerius metus. Informacinė terapija yra viena iš daugelio 
terapijų, kurias turime pradėti taikyti nedelsdami. 

Papurčiau galvą ir nuoširdžiai nusijuokiau. 

— Af visi jūsų pacientai mintinai kala Pasaulio almanachą, Gydy- 
tojau? 

Galėjau i 1r neaušinti burnos — rezultatas būtų buvęs toks pat. 

—-Ponia Doki parodys j jums lovą, — tarė Gydytoj as stodamasis. — 
Netrukus dar su jumis pasikalbėsiu. 

Jau tarpdury jis stabtelėjo ir pridūrė: 

— Kai kurie pagyvenę vyrai naktį dormitoriume gali bandyti jums 
meilintis. Jiems taikoma Seksualinė terapija, ir jų atveju man atro- 
dė naudingesni ir tinkamesni homoseksualiniai nei heteroseksua- 
liniai santykiai. Tačiau jeigu jums pačiam tokie dalykai nepatinka, 
nemanau, kad verta priimti jų meilinimąsi. Turite stengtis kuo ma- 
Žiau komplikuoti sau gyvenimą, bent jau kurį laiką. Mandagiai 
pasakykite jiems, kad tokie dalykai jums malonumo neteikia, ir jie 
grįš myluotis vienas su kitu. | 

Nesugalvojau, ką jam pasakyti. Netrukus ponia Doki nuvedė 
mane į vyrų dormitoriumą ir parodė I mano lovą. Ji manęs ten gy- 
venantiems vyrams nepristatė, o pats jiems irgi neprisistačiau. Per 
visas tris dienas, kurias gyvenau fermoje, su jais persimečiau vos 
keliais žodžiais (nors paskui susipažinome kiek geriau), ką jau kal- 
bėti apie homoseksualinius priekabiavimus. Kai išvykau; jie visi 
sutartinai su palengvėjimu atsiduso. | 

Gydytojas kasdien du ar tris kartus skirdavo po saika pokal- 
biams su manimi. Jis -bėveik nieko neklausinėjo apie mane; per 
pokalbius jis dažniausiai keiksnodavo profesionaliūs medikus, nič- 
nieko neišmanančius apie paralyžių, ir kaldavo man į galvą, jog 
dėl mano būklės kaltas netikęs charakteris ir protinio išsivystymo 
defektai. | 

- Jūs teigiate, jog. daugelyje situacijų nepajėgiate apsispręsti 1r 
pasirinkti, - kartą tarė jis. - O aš tvirtinu, kad situacijos čia niekuo 
dėtos - jeigu nėra kam rinktis, tai situaciją su nepajėgumu rinktis 
galima susieti tik teoriškai. Jeigu yra konkretus besirenkąs žmo- 
gus, situacijų, kuriose jis negalėtų pasirinkti vienokio ar kitokio 
sprendimo, tiesiog nebūna — o jūs tam tikrose situacijose vis dėlto 
nepajėgiate pasirinkti nė vieno sprendimo. Vadinasi, dėl to kaltos 
ne situacijos — sprendimas nepasirenkamas todėl, kad nėra kam 
rinktis. Jeigu žmogus renkasi, vadinasi jis egzistuoja: taigi jeigu 
jūs nesirenkate, tai jūs ir neegzistuojate — jūsų nėra. Todėl turime 
daryti viską, kad paskatintume jūs rinktis ir veikti. Nesvarbu, ar 
veikdamas elgiatės protingiau negu nesiimdamas jokių veiksmų, 
ar ne - svarbu, kad vėikla yra neveiklumo priešingybė. 

— Tačiau kodėl žmogus būtinai turi rinktis veiklą? — paklausiau aš. 

— Nėra jokių priežasčių, dėl kurių turėtumėte pirmenybę teikti 
veiklai, — atšovė jis, - lygiai taip pat, kaip nėra jokių priežasčių, dėl 
kurių jūs turėtumėte teikti pirmenybę neveiklumui. Jūs ligoniu 
laikomas tiesiog todėl, kad mieliau renkatės tokią būklę, kurią jūs 
galite pasiekti tik gydydamasis, O ne todėl, kad viena būklė savaime 

geresnė už kitą. Viso mano gydymo kurso tikslas yra priversti jus 
suvokti ir pajusti savo egzistavimą. Nesvarbu, ar jūsų veikla bus 
konstruktyvi, ar destruktyvi, ar nuosekli, ar padrika, svarbu, kad 
veiktumėte. O dar esmingesnis dalykas jūsų atveju yra charakteris: 
nesvarbu, ar jūsų charakteris bus vertas sųsižavėjimo ar pasmerki- 
mo, svarbiausia, kad turėtumėte nors Še) charakterį. 

— Vieno nesuprantu - kodėl jūs pasirinkote gydyti kitus, Gydy- 
tojau? — pasidomėjau aš. 

— Ne jūsų reikalas. 

Taip viskas ir prasidėjo. Aš buvau kaltinamas, tiesiogiai ir netie- 
siogiai, įvairiausiomis nuodėmėmis — sukčiavimu mąstant, tušty- 
be ir, gražiausia, tuo, kad manęs nėra. Jeigu aš priešgyniaudavau, 
Gydytojas pareikšdavo, kad mano prieštaravimai rodo, jog aš pri- 
pažįstu jo teiginių teisingumą. Jeigu niūriai tylėdavau, Gydytojas 
pareikšdavo, kad mano niūrumas rodo, jog taip pat pripažįstu jo 
teiginių teisingumą. 

— Na, gerai jau, gerai, - kartą pasakiau, pagaliau nutaręs pasi- 
duoti. — Viskas, ką jūs sakėte, yra tiesa. Nuo pirmo iki paskutinio 
žodžio. 

— Jūs pats nesuprantate, ką kalbate, — atsakė Gydytojas, ramiai 
manęs išklausęs. —- Kas per daiktas ta tiesa? Tiesos — taip, kaip jūs ją 
suvokiate — apskritai nėra. 

Šie aiškiai beprasmiai pokalbiai buvo ne vienintelė mano veikla 
fermoje. Kiekvieną kartą prieš valgį visi pacientai, tarp jų ir aš, 
vadovaujami ponios Doki turėjo atlikti įvairius ritminės gimnasti- 
kos pratimus. Vyresnio amžiaus pacientams paprastai būdavo ski- 
riami labai paprasti pratimai - pavyzdžiui, linksėti galva arba kil- 
noti rankas, — nors kai kurie senoliai skeldavo tikrus cirko triukus: 
vienas į aštuntą dešimtį įkopęs ponas mitriai kabarojosi lynu aukš- 
tyn, O dvi senyvos ponios šauniai versdavosi per galvą. Kiekvie- 
nam pacientui ponia Doki skirdavo kitokius pratimus; man ji nu- 
rodė be paliovos judėti — nesvarbu, kaip, svarbu, kad judesiai būtų 

matomi. Net ir sėdėdamas prie stalo turėjau krutinti pirštą arba 
tapsėti koja (sudėtingesni judesiai būtų trukdę valgyti). Man buvo 
nurodyta visą naktį lovoje vartytis nuo šono ant šono: nurody- 
mas, priešingai nei kiti, buvo gana protingas, nes aš ir taip nuo pat 
vaikystės miegodamas vis vartausi nuo šono ant šono. 

— Judėti, judėti ir dar kartą judėti! — šūkčiodavo Gydytojas, 
pagautas beveik religinės ekstazės. — Jūs turite nuolatos suvokti 
judąs! 

Kai kuriems pacientams buvo sudarytos specialios dietos, di- 
džiajai daliai jų buvo skiriama ir specialių vaistų. Aš sužinojau, 
kad egzistuoja Maisto terapija, Vaistų terapija, Chirurginė terapi- 
ja, Dinaminė terapija, Informacinė terapija, Bendravimo terapija, 
Seksualinė terapija, Darbo ir nuolatinio susirūpinimo terapija, Do- 
rybių ir ydų terapija, Dievotumo ir bedieviškumo terapija — ir, 
galiausiai, Mitoterapija, Filosofijos terapija, Rašymo terapija ir dar 
daugybė kitų terapijos rūšių, skirtinga seka ir įvairiai jas derinant 
naudojamų pacientams gydyti. Gydytojas viską pasaulyje skirstė į 
tris kategorijas: terapinį, žalingą poveikį darančius dalykus ir pa- 
šalinius dalykus. Jis buvo tiesiog pašėlusiai pragmatiškas. 

Mūsų paskutinio pokalbio pabaigoje - Gydytojas nutarė atlik- 
ti eksperimentą ir leido man grįžti į Baltimorę, norėdamas pa- 
žiūrėti, ar mano judėjimo funkcijų sutrikimas nepasikartos, 0 jeigu 
pasikartos, tai po kiek laiko — jis davė man baigiamuosius nuro- 
dymus. 

— Jūsų atveju tikėti Dievą nesveika, - mokė jis. — Religija jus tik 
slėgs. Tačiau kol neparinkome ko nors, kas jums tiktų, būtų nau- 
dinga susižavėti kokia nors filosofine sistema. Siūlyčiau skaityti 
Sartrą ir tapti egzistencialistu — tai privers jus judintis, kol surasi- 
me ką nors tinkamesnio. Studijuokite Pasaulio almanachą: tegul 
kurį laiką jis tampa jūsų maldaknyge. Susiraskite dieninį darbą, 
geriausia kokioje nors gamykloje, tačiau nepernelyg paprastą — to- 
kį, kad darbo metu turėtumėte nuosekliai mąstyti. Iš kelių viena 

paskui kitą einančių operacijų susidedantis darbas jums tiks kuo 
puikiausiai. Vakarais išeikite pasižmonėti; loškite kortomis su žmo- 
nėmis. Pirkti televizoriaus kol kas nerekomenduočiau. Jeigu skai- 
tysite ne tik A/manacbą, bet ir dar ką nors, primygtinai rekomen- 
duoju skaityti tik pjeses - jokių romanų, jokios publicistikos. Daž- 
nai mankštinkitės. Daug; vaikštinėkite, tačiau visuomet eikite iš 
anksto pasirinktos vietos link, o kai ją pasieksite, tučtuojau grįžki- 
te namo. Ir susiraskite naują būstą, negyvenkite ankstesniajame — 
prisiminimai jums kenksmingi. Kol kas neveskite ir neužmegzkite 
romano: jeigu jums neužtenka drąsos naudotis prostitučių paslau- 
gomis, kurį laiką masturbuokitės. Bet, svarbiausia, veikite impul- 
syviai: neleiskite sau įstrigti tarp alternatyvų, kitaip jums galas. Jūs 
nesate pakankamai stiprus. Jeigu alternatyvos susijusios su erdve, 
rinkitės tą, kuri iš kairės; jeigu — su laiku, rinkitės anksčiausią. Jei- 
gu šie du pasirinkimo principai netinka, rinkitės tą alternatyvą, 
kurios pavadinimo pirmoji raidė pirmesnė abėcėlėje. Tai Kairia- 
pusiškumo, Eiliškumo ir Abėcėlinės tvarkos pricipai. Yra ir kitų 
principų, tačiau jie sąlygiški, nors ir naudingi. Viso gero. 

— Viso gero, Gydytojau, — pasakiau aš, truputį pritrenktas, ir 
pakilau eiti. 

— Jeigu jus vėl ištiks priepuolis, kai tik galėsite, tučtuojau susi- 
siekite su manim. Jeigu nieko neatsitiks, atvykite po trijų mėnesių. 
Mano paslaugos jums kainuos dešimt dolerių už vizitą — šis buvo 
nemokamas. Tiesą sakant, Džeikobai, jūsų atvejis man ne itin įdo- 
mus, kaip ir tas vakuumas vietoj jūsų „aš“. Tai j2454 atvejis. Atmin- 
kite - judėkite, judėkite ir dar kartą judėkite. Būkite engagė. Sten- 
kitės visur dalyvauti. 

Išėjau kiek apstulbęs ir sėdau į autobusą, vykstanų į Baltimorę. 
Ten, pagaliau paliktas ramybėje, turėjau progą pabandyti apibend- 
rinti, ką aš manau apie Gydytoją, apie Remobilizacijos Fermą, be- 
galinį terapijų sąrašą ir kam man visko šito reikia. Vienas dalykas 
nekėlė abejonių: Gydytojo veikla buvo arba nelegali, arba beveik 

nelegali. Ko verta jau vien Seksualinė terapija — vargu ar ją patvirti- 
no Amerikos medikų asociacija. Be abejo, kaip tik todėl jis taip daž- 
nai ir kilnojasi iš vienos vietos į kitą. Taip pat akivaizdu, kad jis 
fanatikas — nors tai dar nereiškia, kad jis prastai gydo - ir kyla abejo- 
nių, ar jis apskritai turi leidimą verstis medicinine veikla. Kadangi — 
jeigu nepaisysime jo išvėdžiojimų — aš aiškiai skyriausi nuo kitų pa- 
cientų, savaime piršosi mintis, kad aš jam kažkuo ypač įdomus: ga- 
limas daiktas, kad jis koks nors nepavykęs psichoanalitikas. Blogiausiu 
atveju jis galėjo būti šarlatano ir pranašo hibridas - Tėvas Dangiška- 
sis, Sesuo Kenė ir Bernaras Makfadenas (visi jie buvo gana talentin- 
gi Žmonės) viename asmenyje, turintis įtaigos galią ir šiokių tokių 
psichologijos žinių, varantis savo pusiau legalų versliuką iš poilsio 
namų ekscentriškiems senoliams; vis dėlto jo įtikinėjimai visai ne- 
kėlė juoko, o įžvalgos dažnai būdavo tokios taiklios, kad net šiur- 
pas nupurtydavo. Todėl man taip ir nepavyko susidaryti aiškios 
nuomonės nei apie jį, nei apie jo fermą, nei apie jo terapijas. 
Tokio ekstravagantiško Gydytojo dar niekada nebuvau sutikęs. 
Nors nuolatos kartojau sau, kad jo nurodymus vykdau tik dėl juo- 
ko, aš iš tiesų galutinai atsisakiau kambario „Bredfordo būstuose“ 
ir susiradau būstą Rytų Ceiso gatvėje, įsidarbinau surinkėju „Chev- 
rolet“ fabrike Breningo plente, kur pneumatiniu veržliarakčiu tvir- 
tinau kairiuosius automobilių sparnus, įstojau į Automobilių pra- 
monės darbininkų sąjungą. Pradėjau skaityti Sartrą, nors niekaip 
negalėjau suprasti, kaip jo filosofiją galima pritaikyti konkrečiose 
situacijose (pasakykite, dėl Dievo meilės, kaip egzistencializmas 
gali padėti apsispręsti, pavyzdžiui, ar neštis į darbą sumuštinių, ar 
pirkti pietus fabriko valgykloje? Ne, filosofija — ne mano arkliu- 
kas). Žaidžiau pokerį su kolegomis surinkėjais, vaikštinėjau nuo 
Čeiso gatvės iki pakrantės ir atgal, eidavau į kinus Žiūrėti „B“ kla- 
sės filmų. Laikytis Gydytojo nurodymų vengti religinių jausmų 
buvo nesunku — dėl savo temperamento aš ir taip beveik visada 
buvau ateistas, O ir draudimas turėti ryšių su moterimis didesnių 

sunkumų nekėlė, nes seksas man paprastai nelabai rūpi. Aš šventai 
laikiausi Kairiapusiškumo, Eiliškumo ir Abėcėlinės tvarkos princi- 
pų (nors kartais man būdavo sunku apsispręsti, kūris principas 
geriau tinka susidariusioje situacijoje). Ir dvejus metus iš eilės kar- 
tą per ketvirtį aš važinėdavau į Remobilizacijos Fermą konsultuo- 
tis. Neaušinsiu tuščiai burnos ir nebandysiu aiškinti, kodėl aš ne- 
pasiunčiau velniop to Gydytojo su visa jo ferma, nors bendravi- 
mas su juo mane dažniausiai tik žeidė ir skaudino — jeigu jums 
įdomu, jūs ir pats daug įžvelgsite iš ankstesnio pasakojimo. 


Kiek pamenu, sustojome ties tuo momentu, kai 1953 metų rug- 
sėjį aš vėl atvykau konsultuotis ir, įleistas į apžiūrų ir konsultacijų 
kabinetą, ėmiau laukti Gydytojo. Tą rytą mano nuotaika buvo ne- 
įprasta; šiaip tuo metu, kai įžengiu į fermą, aš būnu beveik „beoris“, 
ir, man regis, beoriškumas yra ideali būsena išklausyti konsultaci- 
ją, tačiau tą rytą, nors beveik nejaučiau jokių emocijų, „Oras“ vis 
dėlto buvo. Nuotaika buvo sausa ir giedra, mane persmelkė pasi- 
tikėjimo savimi jausmas ir, nežinia dėl kokių priežasčių, tapau iro- 
niškas ir pagyrūniškas. Kalbant meteorologų terminais, mano oras 
buvo sec Supėrieuv. 

— Kaip jūsų reikalai, Horneri? — meiliai pasiteiravo Gydytojas 
žengdamas į kabinetą. 

— Tiesiog puikūs, Gydytojau, — nerūpestingai atsakiau aš. —- O 
jūs kaip laikotės? 

Gydytojas atsisėdo ant savo kėdės, praskėtė kelius ir, neatsakęs į 
klausimą, mane kritiškai nužvelgė. 

— Ar jau pradėjote dėstyti? 

— Dar ne. Pradėsiu kitą savaitę. Man skirti du gramatikos ir du 
teksto komponavimo kursai. 

— Hm, —jis paritinėjo cigarą iš vieno lūpų kampučio į kitą. Nors 
atidžiai žvelgė į mane, mano pasakojimas jo nelabai tedomino. — 
Teksto komponavimo jūms nevertėtų dėstyti. 

— Juk negalėjau pateikti jiems užsakymo kaip restorane, — links- 
mai atšoviau aš, ištiesdamas kojas po kėde ir sunerdamas rankas 
už galvos. — Reikėjo rinktis - arba sutikti dėstyti abu dalykus, arba 
iš viso negauti darbo, tai aš ir sutikau. 

Gydytojas stebėjo mano pozą. 

— Kas tas savim pasitikintis vyrukas, su kuriuo jūs susidrauga- 
vote? — paklausė jis. - Koks nors tenykštis dėstytojas? Velnioniškai 
pasipūtęs tipas! 

Aš išraudau: man staiga toptelėjo, kad aš mėgdžioja Džo Mor- 
ganą. 

— Iš kur ištraukėte, kad aš kažką mėgdžioju? 

— Argi aš taip sakiau? — nusišypsojo Gydytojas. —- Aš tik paklau- 
siau, kas tas įtaigus vyrukas, su kuriuo jūs, matyti, susibičiuliavote. 

— Ne jūsų reikalas, sere. 

- Čia tai bent! Labai gerai. Tik gaila, kad jūs jo manierų negali- 
te perimti kartą ir visiems laikams — tada mano paslaugų jums 
nebereikėtų. Tačiau tam jūs dar nepakankamai sutvirtėjęs, Džei- 
kobai. Be to, juk jūs negalite elgtis kaip jis, kai esate jo draugijoje? 
Šiaip ar taip, džiaugiuosi, kad išmokote vaidinti vaidmenis. Vei- 
kiausiai vaidinimą parengėte specialiai man: toks personažas, kaip 
jūsų draugas, niekuomet nesileistų įžeidinėjamas kažkokio pami- 
šėlio, apsėsto idiotiškų terapijų manijos, tiesa? 

— Jūs teisus, Gydytojau, — pasakiau aš; jo įžvalga mano įkarštį 
gerokai atvėsino. 

— "Tai man rodo, kad esate pasirengęs Mitoterapijai, nes, pats 
to nesuvokdamas, jūs jau ją taikote, ir gana sėkmingai. Tačiau 
geriau būtų, jeigu suvoktumėte, ką darąs, nes nežinojimas jums 
gali pakišti koją. Andai sakiau jums tapti egzistencialistu. Ar skai- 
tėte Sartrą? 

- Šiek tiek paskaitinėjau. Atvirai kalbant, egzistencialistas iš ma- 
nęs išėjo nekoks. 

— Sartras jūsų nepatraukė? Ką gi, dabar tai jau nesvarbu. Mi- 

toterapija pagrįsta dviem prielaidomis: kad žmogaus egzistenci- 
ja pirmesnė už žmogaus esmę - jeigu šie terminai iš tiesų ką nors 
reiškia — ir kad Žmogus savo nuožiūra gali rinktis ne tik savąją 
esmę, bet ir panorėjęs ją keisti. "Tai labai naudingos egzistencia- 
listų prielaidos; jos teisingos ar ne, mums nesvarbu - jūsų atveju 
jos naudingos. 

Jis ėmė aiškinti, kuo pagrįsta Mitoterapija. 

— Gyvenime nebūna pagrindinių ir antraeilių, šalutinių, perso- 
nažų. Šiuo atžvilgiu visi literatūros kūriniai, biografijos ir istori- 
niai veikalai yra melagingi. Kiekvienas žmogus yra savo gyvenimo 
istorijos herojus. Hamletas galėjo būti parašytas iš Polonijaus po- 
zicijų ir pavadintas Danijos kamerbevo Polonijaus tragedija. Drįstu 
teigti, kad jis savęs anaiptol nelaikė šalutiniu personažu. Arba įsi- 
vaizduokime, kad jūs esate vyriausiasis pabrolys vestuvėse. Jauni- 
kio požiūriu, pagrindinis veikėjas vestuvėse yra jis, visi kiti vaidina 
antraeilius vaidmenis, net ir nuotaka. Tačiau jūsų požiūriu, tos ves- 
tuvės viso labo tik nedidelis epizodas labai įdomioje 7254 gyveni- 
mo istorijoje, taigi ir nuotaka, ir jaunikis jums yra šalutiniai veikė- 
jai. Jūs pats savo noru apsiėmėte vaidinti antraeilio personažo vaid- 
menė: vaidinti antraeilius vaidmenis kartais visai malonu, nes jūs 
apsimetatė esąs mažiau reikšmingas nei — kaip Žinote — esate iš tie- 
sų, panašiai kaip Odisėjas, ii 
kiauliaganiu. Ir kiekvienas vestuvių ceremonijos dalyvis save laiko 
protagonistu, malonėjusiu pasirodyti šiame spektaklyje. Taigi šiuo 
požiūriu literatūros kūriniai yra visai ne melas, o tikroviška gyve- 
nimo iškraipymų, kuriuos daro kiekvienas, reprezentacija. 


ėdamas būti neatpažintas, apsimeta 


— Eikime toliau. Mes esame ne tik savo gyvenimo istorijų hero- 
jai - mes esame tie, kurie jas sugalvoja ir kitiems žmonėms priski- 
ria antraeilių veikėjų vaidmenis. Tačiau paprastai Žmonių gyveni- 
mo istorijos nebūna vientisos, vieno nuoseklaus siužeto; mums 
tenka nuolatos keisti pagrindinį vaidmenį, išgalvoti herojų iš nau- 
jo, ir tik antraeiliai vaidmenys, kuriuos priskiriame kitiems žmo- 


(108 ) 


nėms, lieka pastovūs. Tai — taisyklė. Jeigu koks nors žmogus kas- 
dien metų metus vaidina beveik tą patį personažą, vadinasi, jis 
arba neturi vaizduotės, kaip tie aktoriai, kurie moka vaidinti tik 
vieną vaidmenį, arba jo vaizduotė tokia talpi, kad jis kiekvieną 
atskirą savo gyvenimo situaciją mato kaip kažkokio didžiulio su- 
persiužeto epizodą ir moka taip iškraipyti situacijas, kad su jomis 
susidorotų tas pats herojus. Tačiau tokie žmonės - reta išimtis. 

— Toks vaidmenų priskyrimas yra mitų kūrimas; kai sąmonin- 
gai arba nesąmoningai kuriame mitus siekdami išaukštinti ar ap- 
ginti savąjį ego — O tai, siekdami šių tikslų, darome nuolatos — 
tokia veikla tampa Mitoterapija. Dabar svarbiausias dalykas: už- 
strigti, prarasti gebėjimą judėti, kaip jūs tąsyk stotyje, gali tik žmo- 
gus, kuris nustojo sau taikyti Mitoterapiją. Sėdėdamas laukiamo- 
joje salėje ant suolelio jūs nebuvote nei pagrindinis, nei antraeilis 
veikėjas: jūs apskritai nebuvote veikėjas. Todėl, kad taip neatsitik- 
tų dar kartą, turiu išaiškinti jams tam tikrus dalykus, nors kitiems 
žmonėms viskas išeina savaime. Jūs tarsi paralitikas, kurį reikia iš 
naujo mokyti vaikščioti. 

— Klausykitės toliau. Daugelis gyvenimo krizių žmones ištinka 
todėl, kad herojaus vaidmuo, kurį jie sau priskyrė vienoje situaci- 
joje arba situacijų komplekse, nebetinka naujai susiklosčiusiose si- 
tuacijose arba — nors iš esmės tai tas pats — todėl, kad jiems nepa- 
kanka vaizduotės iškraipyti situaciją taip, kad ji tiktų vaidinti seną- 
jį vaidmenį. Taip atsitinka, pavyzdžiui, tėvams, kai jų vaikai užauga, 
arba įsimylėjėliams, kai mylimojo jausmai atšąla. Jeigu nauja si- 
tuacija yra tokia slegianti, kad jos neįmanoma ignoruoti, ir žmo- 
gus neįstengia surasti jai tinkančios kaukės, jis gali tapti šizofreni- 
ku — tai paskutinė, juodos dienos, kaukė — arba tiesiog; sielvarto 
palaužtu žmogumi. Kalbant apie asmenybės integralumą šių daly- 
kų ignoruoti nevalia, nes žmogaus integralumas yra ne kas kita, 
kaip ištikimybė sau pačiam parašytam scenarijui. 

— Kaip jau sakiau, jūs dar nepakankamai sutvirtėjęs ir jums 

nepakaks jėgų visą laiką vaidinti vieną ir tą patį vaidmenį — be to, 
jūs neturite vaizduotės, todėl jūsų atveju tokias krizes patartina 
spręsti keičiant scenarijų tiek kartų, kiek tik prireiks. Jums tai ne- 
turėtų būti sunku; svarbiausia, kad suvoktumėte, ką darote, ir kad 
visada turėtumėte kokį nors scenarijų, tinkamą konkrečiai situaci- 
jai. Kaip pradedantysis, jūs, pavyzdžiui, prieš valandėlę visai ne- 
blogai vaidinote savim pasitikintį, beveik arogantišką, vyruką, o 
man priskyrėte šarlatano vaidmenį. Tačiau jūs turite išmokti iš karto 
pakeisti kaukę, jeigu dėl vienokių ar kitokių priežasčių pasirinktoji 
pasirodys netinkama, kaip atsitiko šįsyk. Šiuo atveju jūs galėjote, 
tai tik pi ma, kas man šovė į galvą, apie mane pradėti galvoti kaip 
apie Įžvalgų Seną Globėją, makiavelišką Nestorą, o apie save — 
kaip apie Naivoką Bet Perspektyvų Jauną Globotinį, jaunąjį Alek- 
sandrą, kuris vieną gražią dieną įgytas Žinias pritaikys praktiškai ir 
toli pranoks savo mokytoją. Suprantate, ką noriu pasakyti? Arba 
galėjote pradėti vaidinti Iylaus Pasipiktinimo Kupiną Jaunuolį — 
papuvęs vaidmeniūkštis, tačiau blogiausiu atveju galima pasitelkti 
ir jį, - kuris sukandęs dantis klausosi Seno Pamišėlio kliedesių, 
tačiau išeina jų nepaveiktas. Aš šį vaidmenį papuvusiu vadinu to- 
dėl, kad jeigu kada nors jį pasitelksite, taip ir neišmoksite daugelio 
dalykų, kurių dar nežinote. 

— Labai svarbu, kad išmoktumėte įsijausti į vaidmenis, o kaukes 
laikytumėte savo veidu. Tik nemanykite, kad už jų kažkas yra: ana- 
pus jų - ničnieko. Ego reiškia as, as reiškia ego, O 430 pagal apibrė- 
žimą yra kaukė. Kur nėra ego - o jūs, sėdėdamas ant suolelio sto- 
tyje, jo neturėjote — ten nėra as. Jeigu jus kartais apima jausmas, 
kad jūsų kaukė 2e7057747 — na ir žodis! — tai tik todėl, kad viena iš 
jūsų kaukių visai nedera su kita. Niekada nesidėkite dviejų kaukių 
vienu metu. Tarp jų kyla konfliktas, o kilus kontliktui tarp kaukių, 
kaip ir neturėdamas jokios kaukės, galite prarasti gebėjimą judėti 
ir vėl užstrigsite. Kuo aiškiau surežisuosite savo situacijas, kuo tiks- 
liau apibrėšite savo ir kitų vaidmenis, tuo saugesnis būsite. Mito- 

terapija gydant paralitikus nesvarbu, ar jų vaidmuo pagrindinis, ar 
antracilis, svarbu, kad jis būtų aiškiai suvoktas, nors paprastai žmo- 
gus priskiria sau pagrindinį vaidmenį — taip jau sutvarkytas pasau- 
lis. Dabar pasakykite ką nors. 

Aš nesugalvojau ką atsakyti. 

— Pasakykite ką nors! - įsakė Gydytojas. - Nagi! Vaidinkite kokį 
nors vaidmenį! 

Iš visų jėgų bandžiau ką nors sugalvoti, bet taip ir nesugalvojau. 

— Velniai jus griebtų! — suriko Gydytojas. Jis nuspyrė kėdę ša- 
lin, šoko ant manęs, parvertė ant grindų ir pradėjo smarkiai kumš- 
čiuoti. 

— Ėė! — užblioviau aš, apstulbintas jo poelgio. - Tučtuojau liau- 
kitės! Kas per velniava! — Buvau stambesnis ir stipresnis, todėl 
netrukus nubloškiau jį nuo savęs. Mes stovėjome priešpriešiais, 
varstydami vienas kitą įtariais žvilgsniais ir sunkiai šnopuodami. 

— Galvokite, ką darote! - karingai pagrasinau aš. — Kitą kartą 
kaip reikiant aplamdysiu jums šonus, prisiekiu! 

— Ar viskas gerai? —- paklausė ponia Doki, kyštelėjusi galvą pro 
duris. Štai su ja aš tikrai neturėjau jokio noro susiremti. 

— Kol kas viskas gerai, — šyptelėjo Gydytojas, nupurtydamas 
savo baltas kelnes. — Pritaikiau Džeikobui Horneriui trumpą Kumė- 
tynių terapijos seansą. — Ji uždarė duris. 

— Tai kaip, tęsime pokalbį? — paklausė jis, žybtelėjęs akimis. — 
Mes, regis, sustojome ties šonais, kuriuos jūs drąsiai pažadėjote 
man aplamdyti. 

Tačiau aš jau neturėjau ūpo dalyvauti šiame cirke. Nebenorėjau 
daugiau matyti to seno bepročio — bent jau artimiausius tris mė- 
nesius. 

— O gal šiandien jūs jau sotus Seno Pamišėlio kvailojimų? Ką 
pasakysite? 

— Įdomu, ką Vaikomiko šerifas pasakytų apie šią fermą? — su- 
niurnėjau aš, drovėdamasis savo žodžių. - Įsivaizduokite, kas būtų, 

jeigu čia apsilankytų policija — labiausiai jai turbūt patiktų Seksua- 
linė terapija. 

Gydytojui mano grasinimai nepadarė jokio įspūdžio. 

— Ketinate pranešti policijai? — maloniai pasiteiravo jis. 

— Manote, nepranešiu? | 

— Iš kur aš Žinau? — atsakė jis, vis dar ramus. 

— Manote, mano blauzdos tam per skystos? 

Šis klausimas kažkodėl aiškiai jį sunervino: jo akys sužaibavo. 

— Ne, nemanau - esu tikras, kad nepasidrovėsite! — atšovė jis, 
neieškodamas žodžio kišenėje. - Atsiprašau, kad stengdamasis jus 
mobilizuoti išvedžiau iš kantrybės. Dariau tai jūsų labui. Matote, 
jūs vėl buvote paralyžiuotas. 

— Asilas! — suniurzgiau aš. - Liaukitės malti tą mėšlą apie para- 
lyžių! 

— Matau, šiandien jums jau ži4v24 gana, Horneri! - konstatavo 
Gydytojas. Dabar jis irgi kaip reikiant supyko. — Nešdinkitės iš 
čia! Tikiuosi, kad kitą kartą paralyžius jus ištiks automobilyje, kai 
namo važiuosite šešiasdešimties mylių per valandą greičiu! - jis 
pradėjo šaukti. — Lauk iš čia, pusproti nelaimingas! 

Jo pyktis, iš pažiūros neapsimestinis, tuoj išsklaidė manąjį ir po 
akimirkos pasirodė esąs tik eilinė kaukė. 

— Atleiskite, Gydytojau, nesusitvardžiau, — pasakiau aš. - Dau- 
giau taip nesielgsiu. 

Mudu nusišypsojome vienas kitam. 

— Kodėl gi ne? — nusijuokė jis. — Pasitaiko situacijų, kuriose ne- 
sitvardyti ir malonu, ir naudinga terapiniu požiūriu. — Jis iš naujo 
prisidegė cigarą, per mūsų grumtynes nukritusį ant grindų. — Per 
pastarąsias dvi minutes išryškėjo du įdomūs dalykai, Džeikobai Hor- 
neri. Kol kas negaliu pasakyti, kokie - sužinosite per kitą apsilanky- 
mą. O kol kas — viso gero. Nepamirškite susimokėti poniai Doki. 

Jis išžingsniavo, ramut ramutėlis, o po kelių sekundžių išėjau ir 
aš: Truputį Sukrėstas, Tačiau Pasitikintis Savo Jėgomis. 

/ Sekso šokis: net jeigu nebūtų 
kitų priežasčių tapti 


Sekso šokis: net jeigu nebūtų kitų priežasčių tapti froi- 
dizmo šalininku, Kaip atsispirti žavingai pagundai į visą pasaulio 
vodevilį, visą svaiginantį istorijos cirką žiūrėti tik kaip į keistą pirš- 
lybų šokį? Niekaip neperprantate, kurių galų diktatoriai degina 
žydus, kodėl verslininkai balsuoja už respublikonus, kodėl vairi- 
ninkai stovi prie laivo vairo, moterys žaidžia bridžą, merginos kala 
gramatiką, o berniukai studijuoja inžineriją? Tapkite froidistu ir 
viskas bus aišku kaip dieną - jie tai daro tiesiog paklusdami Abso- 
liučios Genitalijos: įsakymui. O kai užplūsta filosofinės mintys — 
girdi, Žmonės stato miestus, šventoves, kuria eilėraščius, rašo moks- 
linius veikalus, siekia sporto aukštumų, dėl kažko kovoja, daro 
mokslinius atradimus, steigia profsąjungas ir'universitetus, o aš ką 
nuveikiau, kam gyvenu šiame pasaulyje? — ar gali būti kas malo- 
niau negu visažinio veidu numoti: pamanykite, didelio čia daikto, 
juk jie tai daro tik vedami apgailėtino, visą žmoniją valdančio troš- 
kimo kergtis! O įsivaizduokite, kad sutinkate kokį nors ateivį iš 
kitos planetos — kaip reikėtų paaiškinti tai, kas dedasi mūsų Žemė- 
je, jeigu nebūtų Froido teorijos? Oi kaip būtų striuka! Bet jeigu 
jūs froidistas, toks uždavinys būtų vieni niekai: pasimėgaudamas 
savo išmanymu, jūs viską paaiškintumėte keliais sakiniais: „Mūsų 
planetoje, sere, vyriškos ir moteriškos lyties atstovai kergiasi, ir 

jiems tai labai patinka. Tačiau dėl įvairių priežasčių jie negali kerg- 
tis kada panorėję, kur panorėję ir su kuo panorėję. Štai todėl jie 
ir sukūrė visa tai, ką matote aplinkui. Na, kaip jums mūsų pasau- 
lis?“ O kur dar terapinis tokio požiūrio poveikis?! Būti froidistu 
labai sveika! 

Ugdyti jaunuosius mokytojus pradėjau rugsėjo septintąją. Die- 
nelė pasitaikė nuostabi, giedrutėlė, dangus nuo šviesumo net traš- 
kėjo, tarsi iškrakmolytos palaidinukės, kuriomis buvo pasidabinu- 
sios studentės, sugužėjusios į mano auditoriją ir baikščiai sutūpu- 
sios į suolus. Lygiai aštuntą stojau prie katedros, it čiuožyklos ledas 
išlygintu kostiumu, iki žvilgėjimo nuskustais skruostais; jaučiau — 
mano šnervės kilnojasi kaip veislinio Žirgo, užuosdamos jų stang- 
rius, šviežius kūnus, virpančius ir švarutėlius, sudrėkusius ir ki- 
kenančius. Mano šlaunys įsitempė ir aš nirtulingai nusižiovavau. 
Vaikinai, liekni ir jaunučiai, beūsiai ir lankstūs, irgi virpėjo ir netvė- 
rė savame kailyje vien nuo jaunų krūtų ir užpakaliukų, viliojan- 
čių it vos prisirpusios kriaušės, artumo. Pirmąją naujų mokslo 
metų dieną atmosfera auditorijoje seksualumo buvo persmelkta 
tarsi vasariškas oras po griaustinio. Visi jautė tą patį, bet ne visi 
suvokė šio jausmo prigimtį: žvitrios skaisčiaskruostės sėdėdamos 
vis timpčiojo sijonų kraštus žemyn, bandydamos uždengti apva- 
lučius keliukus, liauni bernužėliai tai kūprinosi, tai atsitiesdavo, 
tai braukdavo ranka per trumpai kirptą pakaušį, o aš susikryžiavau 
rankas ant krūtinės, įtempiau sėdmenis ir, šiek tiek palinkęs į prie- 
kį, kelnių užtrauktuku švelniai atsirėmiau į stalo kraštą, kuris prie 
mano tarpukojo prigludo tarsi švelni ranka. Ankstyvas šviesus ryt- 
metys — erotiškas paros laikas, mokslo metų pradžia — erotiškas 
metų laikas, ir tik paskutinis paršas tokią dieną nepagerbtų švie- 
saus Froido atminimo. 

Studentai vertindami žvelgė į mane, o aš - į juos. Glaustai, kaip 
ir dera mokslo žmogui, informavau juos: „Mano vardas Džeiko- 
bas Horneris, prireikus mane rasite dvidešimt septintame kabine- 

te — pirmos durys už kampo, - ant durų pakabintame grafike nu- 
rodytomis valandomis.“ Paskui nurodžiau, kokių knygų jiems rei- 
kės, trumpai apibūdinau savo kursą ir pareiškiau: „Viskas, šiam 
kartui užteks.“ Mano mokslingas dalykiškumas ir jų studentiškas 
uolumas (jie taip pagarbiai puolė rašytis mano pavardę ir kabineto 
numerį, tarsi būčiau apreiškęs jiems Stebuklą) trenkte trenkė mė- 
gėjiško spektaklio apie mokyklą dirbtinumu, ir mes visi suvokėme 
vaidiną; bandyti tęsti paskaitą būtų buvę absurdiška. Kiekvienam 
vyrui, pamačiusiam tokį rinkinį skalsių krūtų ir smagių užpakaliu- 
kų, būtų tikras vargas nulaikyti rankas ramiai — juk pirštai patys 
skečiasi čiupti už apvalaus atsikišimo. Jergutėliau, kaip norėjau nu- 
sišvilpti ant visų kvailų ceremonijų, pulti ant šių mergyčių ir Čia 
pat jas patvarkyti. Įdomu, kaip reaguotų tauta, jeigu vieną gražią 
dieną garsiai prasiveržtų visų jaunų koledžo dėstytojų sielos klyks- 
mas: „Velniop tas nesąmones, vyručiai! Patvarkykim jas!“ Tai bent 
būtų smagumėlis! 

- Šiandien tiek. Nusipirkite knygas, ir kitą kartą rašysime dik- 
tantą — noriu patikrinti jūsų Žinias. 

O kaipgi kitaip! Diktuosiu kokio šimto žodžių diktantą, pakan- 
kamai greitai, kad jos negalėtų pakelti galvos, o pats stovėsiu atsi- 
rėmęs stalo ir iš viršaus savo širdelę džiuginsiūu, gaudydamas kiek- 
vieną moteriškumo suliulėjimą auditorijoje (tebūnie pašlovintos 
Amerikos pradžios mokyklos, kur mergiūkštes įpratina sėdėti pir- 
muose suoluose!). Paskui, atsigrožėjęs saldžiaisiais vaizdais, gal ir 
įstengsiu pradėti dėstyti. Kaip prie naujų baldų neįpratęs žmogus 
negali susikaupti ir skaityti, taip ir aš negalėjau pradėti mokyti 
griežtų anglų kalbos taisyklių neįpratinęs savo akių prie vešlių mer- 
giotiškų grožybių. 

Tą patį ritualinį pranešimą kartojau keturis kartus — aštuntą ir 
devintą valandą ryto ir antrą bei trečią valandą popiet. Per pertrauką 
aš išsidrėbiau krėsle už stalo savo kabinete, ir, mėgaudamasis die- 
viška erekcija, iš savo generoliškos vietos stebėjau šmirinėjančių 

pro duris jaunųjų kareiviukų paradą. Neturėjau jokio darbelio, taigi 
mintyse, tarsi kino mechanikas juostą, sukau tingias svajas apie 
absoliučią valdžią — tokią, kokią turėjo Neronas ar Kaligula, tokią, 
kuri leistų susikviesti į kabinetą visą būrį pirmakursių mergužėlių, 
karštų ir nuolankių; O, jaunosios stropuolės, kad jūs tik žinotu- 
mėt, apie ką svajoja dėstytojai! “ 

: Ketvirtą valandą, kai baigėsi mano pirmoji darbo diena, aš taip 
prisišokau, taip prisišokau — net visą kūną maudė. Įmečiau tuščią 
portfelį į automobilį i ir nukūriau tiesiai prie vidurinės mokyklos 
ieškoti panelės Pegės Rankin. Kyštelėjęs galvą į direktoriaus kabi- 
netą ir truputį pakamantinėjęs sekretorę, pričiupau Pegę i išeinan- 
čią iš mokytojų kambario. 

— Eime! — pareikalavau aš. — Turiu labai svarbų reikalą! 

Ji atpažino mane, visa nukaito ir protestuodama kažką suvebleno. 

— Nagi, eikš! - išsišiepiau aš. — Net neįsivaizduoji, kaip tai svar- 
bu! — Griebiau ją.už rankos ir nusitempiau automobilio link. 

— Kas darosi, Džeikai? Kur tu mane nori vežtis? : 

— Kur tik panorėsi, — pasakiau, atvėręs jai automobilio dureles. 

— Džeikai, dėl Dievo meilės, juk tu vėl nori tik mane išdulkinti L: — 
nustėrusi sušuko ji. | 

„— Ką reiškia tik? Tokiuose reikaluose nebūna jokių „tik“. 
* — Na, žinoma! Ne, tai tięsiOg neįtikėtina! Kuo tu mane laikai, 
Viešpatie šventas?! 

Aš paspaudžiau akseleratoriaus pedalą. 

— Kur važiuosime — pas tave ar pas mane) 

— Pas mane! - tūžmingai riktelėjo ji. — Ir kuo greičiau! Per visą 
savo gyvenimą nesu sutikusi tokio pabaisos kaip tu! Tu tiesiog 
pabaisa! | ię 

— Aš ne šiaip pabaisa, Pege: aš dar ir pabaisa. į 

— Tu neįtikėtinas chamas! Kitaip tavęs ir nepavadinsi — tikrų 
tikriausias chamas! "Tu taip įsimylėjęs save, kad nė per nago Įuoe5? 
mą negerbi kitų! Čia pasuk į kairę. 

"Aš pasukau į kairę. : 

„— Ketvirtas namas dešinėje pusėje. Aha, šitas. 

„Aš pastačiau automobilį. 

“— Dabar pažvelk į mane, Džeikai. Pažvelk į mane! - užriko ji. - 
Negi nesupranti, kad aš toks pat žmogus, kaip ir tu?! Kaip tu iš 
viso drįsai pažvelgti man į akis po to karto? Net jeigu būtum atėjęs 
atsiprašyti, būčiau apstulbusi, kad turėjai įžūlumo pasirodyti man 
į akis, O jau £a2.. 4 

= Klausyk, Pege, — griežtai nutraukiau ją. — Sakai, kad tavęs 
nėgerbiu. Kodėl tau taip atrodo? Todėl, kad tada Oušen Sityje tau 
nesimeilinau, todėl, kad paskui neatsiprašiau, ar todėl, kad vakar 
nepaskambinau ir iš anksto nepaskyriau pasimatymo)? 

— Žinoma dėl to, kad nepaskambinai! O kaip tu ma2ei? Tau 
turbūt visiškai svetimas elementarus mandagumas, elgiesi kaip koks 
laukinis! Aš... aš tiesiog pritrenkta! Tikras vyras taip nepasielgtų. 

— Dabar klausykis atidžiai, nes daugiau nekartosiu, - iškilmin- 
gai parciškiau aš. — Maniau, kad tu pakankamai brandi ir pati be 
jokių paaiškinimų viską suprasi, nes tokių dalykų aiškinti nereikia. 

— Ką Čia paistai? | 

'— Veikiausiai būsiu tave pervertinęs, Pege, - pareiškiau aš. - Kai 
tave sutikau, pagalvojau: štai ta nepaprasta moteris, kokios visada 
ieškojau; toks buvo pirmas mano įspūdis. Tačiau dabar matau, 
kad tu pati pilkiausia pilkybė. 

Ji net žado neteko. 

"— Negi nesupranti, - nusišypsojau aš, įveikdamas maudimą sėk- 
lidėse, - kad seksas man rūpi mažiausiai? 

— O Jėzau! 

- Žinoma, man patinka mylėtis, kaip patiktų turėti daug pini- 
gų, tačiau aš nesu iš tų, kurie dėl sekso ar pinigų krečia visokias 
nesąmones. 

— Elementari pagarba moteriai, tavo nuomone, yra nesąmonė?! 

— Velnioniška nesąmonė, — ramiai atsakiau aš. —- Elernentari 

pagarba, elementarus mandagumas, elementarus tas, elementarus 
anas. Viską sudėjus išeina elementarūs santykiai, o tokio dalyko aš 
nevartoju. Buvau įsitikinęs, kad tu mano skonio mergina, Pege, 
tačiau, regis, suklydau. Mano skonio merginai nereikia elementa- 
rios pagarbos - ji nori tikros pagarbos, o kai tikrai gerbi žmogų, 
nedarai jam jokių nuolaidų. 

— Netikiu tavim, — tarė Pegė, apstulbusi ir sutrikusi. 

— Tuo blogiau tau, — ramiai pareiškiau. —- Negi nesupranti, kad 
visas tas kvailas meilikavimo ir galantiškumo cirkas - visi tie spek- 
takliai, kūriuos vyrai vaidina moterims — yra mepagavba? Melas yra 
nepagarba, o santykiai, pagrįsti tomis nesąmonėmis, yra melas. 
Galantiškumas yra fikcija, kurią vyrai išgalvojo, kad nereikėtų var- 
gintis Žiūrėti į moterį rimtai. Tą pačią akimirką, kai tik vyras ir 
moteris pradeda žaisti tuos žaidimus, jie nustoja Žiūrėję vienas į 
kitą kaip į visavertes asmenybes: ir ima Žaisti kaip tik todėl, kad 
nenori galvoti apie savo partnerį. Tai, žinoma, labai patogu, jeigu 
žmogui rūpi tik seksas ir niekas daugiau. Nors tai jau nebeturi 
reikšmės, Pege, pasakysiu, kad tu esi vienintelė moteris, kurią aš 
išdrįsau gerbti, vienintelė, į kurią Žiūrėjau rimtai ir kuriai taikiau 
tokius pat standartus, kaip ir sau. Jokio melo, jokių mitų, jokio 
veidmainiavimo. Tik tokie santykiai sa moterimi man daro ją įdo- 
mią tiek vertikaliu, tiek horizontaliu lygmeniu. 

Pegė prapliupo nervingai juoktis. 

— Kaip gali juoktis iš tokių dalykų, Pege? — prislėgtu balsu pa- 
klausiau aš. 

— Dievulėliau! — kvatojosi ji. — Viešpatie aukštielninkas! 

Aš pasisukau į vairą šonu ir gerai nusitaikęs rėžiau jai kumščiu 
tiesiai į skruostą. Nuo smūgio ji pakaušiu trenkėsi į langą ir iš 
karto apsižliumbė. 

— Kaip matai, aš vis dar Žiūriu į tave rimtai, — pasakiau. 

Ji sudejavo. 

— Pabandyk suprasti, Pege, kad nusitempti moterį į lovą man m£ 

taib jau 17 svarbu. Kaip nors išsiversiu ir be to. Tačiau aš neleisiu 
tyčiotis iš savo Svarbiausių Vertybių! Tikrai nesu iš tų vyrų, kurie 
muša moteris. Velniop moteris. Man reikalingas moteriškos lyties 
žmogus, į kurį galėčiau Žiūrėti taip pat rimtai, kaip ir į save. Jeigu 
tau tai neįdomu, gali nešdintis sau, tačiau nesijuok iš vienintelio 
per visą tavo suknistą gyvenimą vyro, pabandžiusio žiūrėti į tave 
rimtai. 

— Džeikai, dėl Dievo meilės! — sukūkčiojo Pegė ir puolė veidu 
man ant kelių ir visko, kas tarp jų nekantriai laukė savo valandos. — 
Atleisk man, atleisk! — Ji vėl sukūkčiojo. — Kaip siaubinga būti 
moterimi! 

— Mūsų visuomenėje net nuoširdžiausi žodžiai skamba kaip pa- 
ti didžiausia veidmainystė, — patapšnojau jos galvą. 

— Džeikai... 

— Ką? 

Kadangi vasariškas įdegis jau buvo išblukęs, jos akys atrodė dar 
raudonesnės nei tąsyk liepą. 

— Mirsiu, jeigu pasakysi, kad tai jau neturi reikšmės. 

— Bet aš smogiau tau, o juk tai labai negalantiška, - tariau brauk- 
damas ranka per jos plaukus. 

— Ir ačiū Dievui, kad smogei, - narsiai nusišypsojo ji ir apžiūrė- 
jo veidrodyje ištinusį skruostą. - Norėčiau, kad žymė niekada ne- 
dingtų. 

— Beje, Pege, aš :i4 pavėžėjau tave namo, - nusišypsojau aš, vai- 
dindamas, kad ranka siekiu atidaryti jai dureles. - Kada mudu pa- 
simatysime? 

Ją tarsi Žaibas trenkė. 

— Kaip tai „kada pasimatysime“? Ne, ne — turi užeiti pas mane 
tučtuojau. 

Visą kelią, kol ėjome panelės Pegės buto durų link, mintyse sa- 
liutavau Džozefui Morganui, 7/ mio maestro, ir daktarui Eroidui, 
šio kosminio šokio autoriui. Pas de deux, entrechbat ir šiaip, ir taip, 

ir anaip. Prižadėjęs Pegei, kad šiandien buvo tik pradžia, kad šau- 
niausia jos laukia priešaky, aš visai negalvojau, ar kada nors im- 
siuosi tesėti pažadus, ar ne — paprasčiausiai nekvaršinau sau dėl to 


galvos. 


Tą popietę jis man išties šauniai pasitarnavo, ir labai gaila, kad 
atėjus tam vakarui, kai pirmą kartą tikrai paslapčia atėjau pas Re- 
nę, jau nebeturėjau parako būti Džo Morganu ar kokiu nors kitu 
šokėju. Seksas man niekada pernelyg nerūpėjo. Su moterimis pa- 
prastai mylėdavausi retai, ir net jeigu visai neturėdavau seksuali- 
nių santykių, nelabai dėl to krimsdavausi. "Toks erotinis susijaudi- 
nimas, kokiu mėgavausi pirmąją mokslo metų dieną koledže, ma- 
ne apimdavo retai, panašiai kaip ir pakvaišimai, ir taip pat greitai 
praeidavo. Kartą kaip reikiant pasidžiaugęs, tapdavau nesujaudi- 
namas kaip kastratas. 

Renė po pirmosios svetimavimo su manim patirties (O sveti- 
mauti mes pradėjome netrukus po to, kai taip įdomiai pažaidėme 
mažus šnipelius) veikiausiai apie mane susidarė kitokį įspūdį — nes 
kartais man vis dėlto pavyksta savyje iššaukti aistringam meilužiui 
būtiną energiją, nors ir sunkiai, — tačiau kai tą vakarą ėjau pas ją, 
seksas man buvo nė motais. Nebuvau nei pasibodėjęs, nei pavar- 
gęs, nei liūdnas, nei energingas, nei laimingas: tiesiog ramus, tai- 
kus gyvūnas, neturintis nei aistrų, nei troškimų. 

Mūsų pirmoji sueitis buvo tiesiog etaloninis atsitiktinumo vai- 
sius. Praėjus trims dienoms po mūsų vojaristinio nuotykio, Džo 
išvyko į Vašingtoną pasirausti Kongreso bibliotekoje, ir prieš išva- 
žiuodamas — kaip ir dera tikram morganistui — paprašė manęs pa- 
sirūpinti, kad Renė neliūdėtų, kol jo nebus. Aš nuėjau ten ir visą 
popietę žaidžiau su berniukais. Man visai nebuvo būtina eiti, ta- 
čiau nieko akivaizdžiai smerktina mano vizite ir neįžvelgtum. Re- 
nė visai neįtaigiai pakvietė mane pasilikti pietų, ir aš sutikau, 
nors puikiausiai galėjau kaip visada papietauti restoranėlyje. Mudu 

beveik nesikalbėjome. Kartą Renė tarė: „Be Džo jaučiuosi vieni- 
ša“, tačiau aš nesumojau, ką į tai atsakyti, ir, tiesą sakant, iki galo 
nesupratau, ką ji turėjo galvoje. Po pietų aš įsipiršau prižiūrėti 
berniukus, kol jiedu maudysis, pasekiau jiems kraują stingdančią 
pasaką ir paguldžiau miegoti. Galėjau iš karto išeiti, bet pasilikau 
su Rene išgerti alaus. Pokalbis nelabai rišosi: kalbėjome apie kaž- 
kokius niekus, dažnai ilgam abu nutildavome, nors nė vienas dėl 
to nesijautėme nejaukiai ar kvailai. Tiesą sakant, beveik neprisime- 
nu mūsų pokalbio, išskyrus tai, kad Renė skundėsi esanti pavargu- 
si ir dėkojo už tai, kad prižiūrėjau vaikus. 

Šiuos dalykus pasakoju tam, kad suprastumėte — nė vienas iš 
mūsų nei veiksmais, nei žodžiais neišreiškė aiškaus noro atlikti ly- 
tinį aktą. Žinoma, negaliu neigti, kad tądien Renė man atrodė 
patraukli. Ji atrodė kaip pavargusi stipruolė: visą popietę jos jude- 
siai buvo labai sunkūs ir atsargūs, kaip darbininko, dirbusio dvi 
pamainas iš eilės; vakare ji sėdėjo beveik nejudėdama, mirkčioda- 
ma vokus judino lėtai, ilgais intervalais — ilgam, kokiai pusei mi- 
nutės, užmerkdavo akis, o paskui plačiai jas atmerkdavo ir smar- 
kiai iškvėpdavo orą. Jos stipruoliškas nuovargis mane žavėjo, ta- 
čiau tik kaip stebėtoją, o lytinis potraukis, jeigu jis apskritai 
sukildavo, irgi buvo gana abstraktus. Apie Džo mudu kalbėjomės 
mažai, O apie tai, ką tąsyk matėme pro svetainės langą, net neužsi- 
minėme. 

Paskui, apie pusę dešimtos, Renė tarė: „Einu nusiprausiu po 
dušu ir jau eisiu miegoti, Džeikai“, o aš atsakiau: „Teisingai.“ Kad 
patektų į vonios kambarį, ji turėjo pereiti mažytį prieškambarį, 
susijungiantį su svetaine. Norėdamas pasiimti švarką, aš turėjau 
nusigauti iki kabyklos tame pačiame prieškambaryje, todėl nėra 
ko čia stebėtis, kad mūdu abu nuo kėdžių pakilome ir į tą prieš- 
kambarį nuėjome kartu. Ir paskui, kai ji akimirkai atsisuko į mane 
žengdama pro vonios kambario duris, kas drįstų teigti, kad mudu 
nenorėjome tiesiog palinkėti vienas kitam labos nakties? Tačiau 

taip jau atsitiko, kad, užuot nuėję savais keliai, mudu ėmėme ir 
apsikabinome — bet, manau, net sulėtintai atsuktas vaizdas nepa- 
rodytų, kuris pirmas ištiesė rankas; tada (bet nepasakyčiau, kad p0 
t0) mūsų atskiri keliai mus nuvedė tos pačios lovos link. Jeigu mu- 
du abu tuo metu būtume apmąstę susidariusią padėtį — o bent jau 
aš tikrai nieko nemąsčiau, — esu tikras, kad būtume priėję prie 
išvados, jog pirmieji žingsniai jau žengti, kad ir kas būtų Žengęs 
pirmasis. Kalbu apie tai vien todėl, kad taip būna dažnai, ir ne 
man vienam: daugelis žmonių, analizuodami situacijas, dėl kurių 
jiems vėliau tenka apgailestauti, niekaip neįstengia suprasti, kada 
ir kaip įvykiai pakrypo apgailestautina linkme. Galima nuo ryto 
iki vakaro akių neatplėšiant stebėti dangų arba iki pakvaišimo ana- 
lizuoti spalvų spektrą nuo infraraudonosios iki ultravioletinės, bet 
vis tiek niekada nepavyks tiksliai nustatyti konkretaus momento, 
konkretaus taško, kada įvyksta kokybinis pokytis — girdi, štai tokią 
1r tokią valandą, tokią ir tokią minutę, tokią ir tokią sekundę vaka- 
ras virsta naktimi, štai šioje vietoje mėlyna spalva virsta violetine, 
štai nuo šios akimirkos atsiranda kaltė. Narpliok nenarpliojęs, ana- 
lizuok neanalizavęs tokias situacijas, vis tiek niekada negalėsi pasa- 
kyti — štai tas žodis, štai tas gestas, nuo kurio viskas ir prasidėjo! 
Galiausiai suvoki: mąstyk nemąstęs, bet lemtingasis pokytis vis 
tiek jau įvyko, jis jau istorija; tada, manydamas, kad vis tiek jau 
nieko nepakeisi, vis tiek jau per vėlu, matyt, taip buvo lemta, imi 
ir pasiduodi inercijai, plauki pasroviui, net jeigu ir matai kokią 
nors išeitį, bet dėl vienos ar kitos priežasties laikai ją netinkama. 
Šį fenomeną galėčiau iliustruoti, savo konkrečią situaciją apra- 
šydamas nuo pradžios iki pabaigos — pavyzdžiui, iki to momento, 
kai Džo Morganui ant galvos galutinai prasikalė ragai, — tačiau 
man kažkaip nekyla ranka, mat dažniausiai esu linkęs elgtis taktiš- 
kai. Naktį praleidome audringai: netardami nė žodžio vartaliojo- 
mės, tvatinomės sudėtingiausiomis, net išties akrobatinėmis po- 
zomis, kurių aprašinėti nesiimsiu, nes išbandyti jas jums gal ir 

patiktų, bet skaityti jų aprašymą tikrai būtų nuobodu. Nenorėda- 
mas pakliūti į akis kaimynams, išėjau dar saulei netekėjus. 

Mudviejų svetimavimui tiek mažai vietos skyriau ne taupyda- 
mas rašalą, o todėl, kad tiek jis man ir tereiškė. Kas dedasi Renės 
sieloje, visiškai nenutuokiau ir —- tuo metu - neturėjau jokio noro 
brautis pro jai įprasto nekalbumo barikadas, kad išsiaiškinčiau; 
tikra tik tai, kad manoji buvo visiškai tuščia. Ir lėmė tai ne „beorė“ 
nuotaika. Mano nuotaika buvo gana aistringa: mane buvo užval- 
dęs stiprus bendrasis, ir kiek silpnesnis specifinis troškimas, be to, 
jaučiau gana stiprų, nors nepasakyčiau, kad kažkuo ypatingą, vy- 
rišką smalsumą - kitaip tariant, pirmiausia aš norėjau kergtis, ant- 
ra, norėjau kergtis su Rene, ir galiausiai man buvo smalsu ne tik 
sužinoti, „kokia ji lovoje“, bet ir kokie bus mūsų intymūs santy- 
kiai (kalbu ne apie lytinius santykius), kurie, kaip aš maniau, tarp 
mūsų turėjo užsimegzti po sueities. Nors šiaip esu gana uždaro 
būdo, nelabai mėgstu bendrauti, tačiau sugebu visapusiškai do- 
mėtis kokiu nors vienu žmogumi, kartais net dviem žmonėmis 
tuo pat metu. 

Štai ir viskas. Išskyrus šiuos iki galo neįsisąmonintus troškimus 
ir smalsumą, nejaučiau nieko ir niekas daugiau man nerūpėjo. Re- 
nė pasirodė esanti labai sportiška sekso partnerė, net šiek tiek per 
daug sportiška, taigi ji su kaupu patenkino mano troškimus — ir 
bendrąjį, ir specifinį, —- o mano smalsumą patenkino įsitikinimas, 
kad laikui bėgant jis būtinai bus patenkintas. Negaliu sakyti, kad 
aš buvau visiškai nesuinteresuota lytinio akto pusė tuo požiūriu, 
kad neturėjau jokios motyvacijos jį atlikti — visą laiką puikiai suvo- 
kiau, kam ir ką darau, — tačiau, prisiekiu, nebuvau iš anksto suma- 
nęs patenkinti savo troškimų (bent jau specifinio) ir jau tikrai ne- 
planavau savo veiksmų. Tas vyrukas, kuris privirė košės, troško ir 
tenkino savo troškimus, bet galvelė jam nė kiek nepadėjo. 

Kitą dieną, vykdydamas Gydytojo paliepimą, įnikau skaityti pje- 
ses, kurių rinkinius - keletą tomų — pasiskolinau iš koledžo biblio- 

tekos, O apie tą epizodą net neprisiminiau. Jis buvo nesvarbus, 
nereikšmingas ir, bent jau man, ničnieko nekeitė. Nebuvau kny- 
gius, bet kartais mane pagaudavo skaitymo šišas — skaitydavau, 
skaitydavau i ir vis negalėdavau prisiskaityti; keturias dienas beveik 
nekėliau kojos iš savo kambario, net pavalgyti sunkiai išsiruošda- 
vau, ir perskaičiau septynis pjesių rinkinius — iš viso septyniasde- 
šimt ar aštuoniasdešimt pjesių. Kita diena, kai pabaigiau skaityti 
paskutinį tomą, buvo pirmoji mano darbo diena, šio skyriaus die- 
na, ir, manau, kad tuomet mane apėmusią erotišką nuotaiką sukė- 
lė visai ne penkių dienų senumo meilės žygdarbis, o veikiau nu- 
traukta griežta dieta, sudaryta iš svetimų emocijų. 

Vakare, po vakarienės, jaučiausi kaip vėžliukas ar net veikiau 
kaip kerpė, ir jeigu niekas manęs nebūtų trikdęs, būčiau sėdėjęs 
sau sūpuodamasis supamojoje kėdėje, pasilaidojęs jaukiame ap- 
snūdime, iki pat išnaktų, o paskui nuėjęs sau miegoti. Ši inercija, 
kurią privalu skirti nuo „beoriškumo“ ir sąstingio, kuris mane 
ištiko geležinkelio stotyje, yra maloniai euforiška - mano protas 
nei tuščias, nei sustingęs, tačiau neapkrautas, ir jį apgyvendinusi 
nerūpestinga minčių skrajūnių tauta tingiai sklando po kažkokį 
visapersmelkiantį, kosminį 2420ji14, beveik apčiuopiamą ir gir- 
dimą, kurį galima palyginti nebent su Šionenbergo Antrojo sty- 
ginių kvarteto tekstu „Jaučiu kitų planetų kvėpavimo dvelksmą“ 
arba, jeigu ezoterinį krūvį sumažinsime, nė kiek nesumenkinda- 
mi vaizdingumo, su atmosferiniu traškesiu radijo imtuve, kai įjun- 
giame jį visu garsu. Tokio inertiško apsnūdimo panorėjęs galiu 
nusikratyti pats, tačiau paprastai nenoriu. Nenorėjau ir šį kartą, 
tačiau, kaip ir tąsyk, kai liepą mėgavausi savo manija, jį išsklaidė 
Renės skambutis. 

— Džeikai, man regis, tau reikėtų pas mane atvažiuoti, — tarė ji. — 
Man reikia su tavim pasikalbėti. 

— Gerai, - jos prašymas atžvažiuoti man nesukėlė jokių jausmų, 
išskyrus jau minėtą smalsumėlį. —- Kada? 

— Dabar. Džo skautų susirinkime. 

— Važiuoju. 

Daug nevargindamas savęs samprotavimais, nutariau, kad vei- 
kiausiai ji nori papoliruoti ragų karūiną, kuria mudu jau papuošė- 
me Džo galvą. Važiuodamas Morganų namų link gana uoliai ban- 
džiau mėgautis situacijos ironija - mano draugužis sprendžia skautų 
judėjimo problemas, o tuo metu... Tačiau jokio malonumo pajusti 
nepavyko. Priešingai, jaučiausi kažkoks suirzęs, neturėjau jokių geis- 
mų; jaučiausi esąs paprastas žmogelis, paklūstąs visuomenės: sąly- 
ginumams, toks ir norėjau būti; visai nenorėjau galvoti apie save. 
Galbūt kaip tik todėl, pirmą kartą nuo to laiko, kai susipažinau su 
Morganais, mane staiga apėmė nuostabus kaltės pojūtis. 

Įkandin šio pojūčio nirtulinga banga atgarmėjo ir kaltė - man 
atvipo smakras, pradėjo svaigti galva, kaktą ir delnus išmušė pra- 
kaitas, net pradėjo šiek tiek pykinti. Dievulėliau, ką aš darau?! Vieš- 
patie šventas, ką gi aš pridirbau?! Mane apėmė siaubas. Tas Džei- 
kobas Horneris išdavė vienintelį žmogų, kurį galėjo laikyti drau- 
gu ir, nęgana to, dar niekšiškai slėpė savo poelgį! Dar niekada per 
visą gyvenimą manęs nebuvo draskęs toks sielvartas. Ir, be to, be- 
veik natūralus sielvartas — aš iš tiesų sielvartavau, o ne iš vidaus 
stebėjau sielvartaujantį Džeikobą Hornerį. O jeigu būčiau stebė- 
jęs, veikiausiai būčiau pamatęs veidą, panašų į Laokoono veidą. 

Staigiai užgriuvęs kaltės kalnas mane sutriuškino. Norėjau grįŽ- 
ti atgal'arba, dar geriau, važiuoti, važiuoti tolyn, dingti iš Meri- 
lendo ir niekada nebegrįžti. Man tai buvo naujas jausmas, bet 
neturėjau tiek stiprybės ir drąsos, o gal ir užmojo platumo, kad 
bent jau susidomėčiau juo, kaip paprastai susidomiu patiriamais 
intensyvesniais jausmais, nors jie ir labai retai mane aplanko. Pa- 
bėgti man nepakako kvapo. Aš pastačiau automobilį priešais Re- 
nės namą ir, kiek palūkuriavęs, pasibeldžiau. Neįsivaizdavau, ką 
darysiu. toliau, tačiau tikrai nebuvau pajėgus dar kartą pasatton 
iškrėstą niekšybę. 

Renė duris atidarė mirtinai išbalusi. Pamačiusi mane ji pabandė 
kažką pasakyti, bet žodžiai užstrigo jai gerklėje ir ji prapliupo 
raudoti. 

— Kas atsitiko, Rene? — suėmiau ją už pečių ir norėjau apkabinti — 
tik bandydamas paguosti ir ją, ir pats save, — tačiau ji pasibaisėjusi 
išsprūdo man iš rankų ir susmuko ant kėdės. Matydamas, kokia ji 
susijaudinusi, ir pats pasijutau blogiau: pradėjo dar stipriau py- 
kinti, visą kūną išmušė šaltas prakaitas, pakirto kojas. „Kad tik 
neapsivėmus“, — pamaniau. 

— Tai kažkokia velniava, Rene! - sušukau aš. Ji pažvelgė į mane, 
bet neįstengė nieko ištarti, ir aš vos nepravirkau. Teko atsisėsti. 

— Viešpatie, kodėl aš toks silpnas! - sudejavau. Atrodė, kad skaus- 
mas dėl Džo atžvilgiu padarytos niekšybės mane tuoj sudraskys į 
gabalus. Man prieš akis iškilo Džo paveikslas — štai jis kažką kalba 
skautų susirinkime - ir dar niekada jis man neatrodė toks nuosta- 
bus ir toks stiprus. - Kur, velniai griebtų, buvo mano protas?! Kur 
as buvau?! 

Renė užsimerkė ir palingavo galva iš šono į šoną. Po kurio laiko 
ji truputį nusiramino ir atbula ranka nusibraukė ašaras. 

— Ką darysime, Džeikai? 

— Ar jis jau Žino? 

Ji papurtė galvą, atrėmusi kaktą į per riešą sulenktą ranką. 

— Jis Vašingtone triūsė iki devinto prakaito, kad surinktų me- 
džiagos ilgesniam laikui, o kai parvyko namo - ji užspringo Žo- 
džiais, — man buvo toks švelnus kaip niekad. Nebenorėjau gyven- 
ti. O kai pagalvodavau... kad nešiojau jo vaiką, kai tai atsitiko... 

Norėjau kiaurai žemės prasmegti iš gėdos... 

— Žinai, ką aš padariau? Nuėjau šįryt pas gydytoją ir. paprašiau 
ergotrato tablečių, kad sukelčiau persileidimą. Jis mane taip ap- 
šaukė... Jis pažįsta mane nuo pat vaikystės, ir labai supyko, sakė, 
kad man turi būti gėda. 

— Viešpatie... 

— O paskui paaiškėjo, kad jokio „Ergotrato“ man nereikia. Po 
pietų man prasidėjo mėnesinės. Pasirodo, nebuvau pastojusi, tie- 
siog mėnesinės užtruko. 

Ji vėl pradėjo verkti. Mačiau, jog sužinojusi, kad nebuvo nėščia, 
ji kažkodėl pasijuto dar šlykščiau. 

— Ar ketini pasakyti Džo? — paklausiau aš. 

— Nežinau, - atsakė ji bespalviu balsu. — Neįsivaizduoju, kaip 
galėčiau gyventi nieko nepasakiusi. Viešpatie, jak mudu niekada 
nieko vienas nuo kito neslėpėme! Šios penkios dienos man buvo 
tikras pragaras, Džeikai. Visą laiką turėjau apsimetinėti esanti links- 
ma ir guvi. Prisiekiu, nenusižudžiau tik todėl, kad nusižudydama 
dar labiau jį apgaučiau. 

— O kaip, tavo manymu, jis reaguos? — paklausiau besipinančiu 
liežuviu. 

— Nežinau! Ir tai baisiausia. Jis gali padaryti bet ką: gali tiesiog 
pasijuokti, o gali imti ir nušauti mus abu. Baisiausia, kad aš tikrai 
visiškai nenumanau, 44 jis padarys, nes mudviem niekada net mintis 
apie neištikimybę nebuvo atėjusi! Manai, turiu jam pasakyti? 

— Nežinau, — atsakiau aš, bet kaltė mane buvo taip prislėgusi, 
kad tokia perspektyva kėlė pasibaisėjimą. 

— Tu jo bijai? — paklausė Renė. 

Gerai, kad ji šito paklausė: nors jos balse nuskambėjęs priekaiš- 
tas buvo gana švelnus — tikroji Renės žodžių prasmė buvo ta, kad 
ji pati irgi bijo, — tačiau tai buvo fundamentalus, bene fundamen- 
taliausias, priekaištas, kurį vienas žmogus gali mesti kitam. Aš tuoj 
pat susiėmiau. 

— Bijau prievartos, — pasakiau aš. — Visada bijojau prievartos 
bet kokiu jos pavidalu, net pernelyg stiprių jausmų. Tačiau turi 
suprasti: jeigu reikalas rimtas, aš tikrai nedumsiu į krūmus, pa- 
būgęs prievartos. Baimė yra viena, o bailumas — visai kas kita. 
Nenoriu, kad papasakotum Džo, kas atsitiko, nes jis gali griebtis 
prievartos, 0 aš jos bijau, tačiau tikrai tavęs neatkalbinėsiu. ŽZmo- 

gus negali imti ir liautis bijojęs, tačiau gali nesielgti kaip bailys — 
tai jo valioje. 

Galima sakyti, kad kalbėjau nuoširdžiai — bent jau tuo metu iš 
tiesų taip maniau.: Paprastai nėsielgdavau kaip bailys, nebent už- 
kluptas netikėtai. Tačiau aš jaučiausi ėsą8 silpnas, apgailėtinas išti- 
žėlis: pasidaviau silpnybei ir pėrmiegojau su Rene, neturėjau pa- 
rako iš karto prisipažinti Džo, ką pridirbau, o dabar štai drebu, 
kad tik jis visko nesužinotų. Ir bijojau ne tik gauti kumščiu į sprandą 
ar kulką į kaktą: ne ką mažiau bijojau, kad jis manim nusivils, kad 
jis mane pasmerks, kad jis pasibjaurės manimi — kaip tik todėl ir 
jaučiausi silpnas, nes paprastai į tokius dalykus man būdavo nu- 
sispjaut. Viską galėjau sau atleisti, viską galėjau pateisinti, tik ne 
tai, kad taip vėjavaikiškai išdaviau Džo, nes viena silpnybė gimdo 
kitas silpnybes, kaip vieną stiprybė gimdo kitas stiprybes; pradžios 
silpnybė buvo neatperkama. Jaučiausi apgailėtinas. 

"Po kurio laiko Renė tarė: 

— Greitai grįš Džo. 

Aš pakilau, rengdamasis išeiti. 

—Rene - Viešpatie, atleisk man. Daryk, kaip tau atrodo geriau. 

Ji nė nepažvelgė į mane. | 

— Aš nežinau, ką daryti. Kartais pabundu ryte jausdamasi pui- 
kiai: jis — o mudu visada miegame apsikabinę... — ji kurį laiką atro- 
dė tiesiog fiziškai sugniuždyta, — ...paskui prieš savo valią prisime- 
nu ža ir tada man norisi mirti. Geriau jau būčiau niekada neatsi- 
budusi, pagalvoju. Man niekaip galvoj netelpa, kad £27 iš tiesų 
atsitiko. To negalėjo atsitikti, Džeikai: negalėjau taip jo išduoti. 

— Aš irgi taip jaučiuosi, — tariau.: Vos nepradėjau jai aiškinti, 
kaip Džo bus skaudu, jeigu jis:sužinąs tiesą, bet spėjau susilaikyti, 
pabijojęs, kad jeigu taip kalbėsiu, ji pamanys, jog bandau ją įtikin- 
ti neatskleisti tiesos — beje, kaip tik to aš ir norėjau — ir todėl pa- 
sielgs priešingai. Visa širdimi troškau, kad ji jam nieko nesakytų. 

— Daryk, kaip išmanai, — pasakiau. — Pasistenk būti stipri. 


(128) 


Aš išėjau, sėdau į automobilį ir grįžau namo, į savo kambarėlį. 
Bandžiau skaityti, užmigti, bet tuščiai: pabėgti į svetimą pasaulį 
arba kaip nors atsikratyti savojo, kuris mane sugriebė už gerklės, 
nepavyko. Negalėjau liautis galvojęs apie Renę: kaip ji dabar jau- 
čiasi — juk Džo jau grįžęs, o gal juodu jau net guli lovoje, kirbėjo 
man galvoje. Svarsčiau, ar ilgam jai užteks jėgų atsilaikyti prieš jo 
glamones, švelnumą, miegojimą apsikabinus. Mano širdis vienu 
metu buvo kupina ir giliausios užuojautos Renei, kurią, kaip ma- 
niau, pats ir buvau įvaręs į nepavydėtiną padėtį, ir bairnės, kad tik 
ji nepasakytų Džo, ką mudu padarėme. Jis turėjo grįžti apytikriai 
po dešimties minučių, kai aš išėjau — pagalvojęs apie tai, kad mu- 
du galėjome kaktomuša susidurti tarpdury, net išprakaitavau. 

Paskui staiga susiprotėjau: jeigu jau taip giliai užjaučiu Renę, 
puoselėju jai tokius švelnius jausmus, taip dėl jos nerimauju, galė- 
jau pats pasitikti Džo ir viską jam papasakoti. Ir sulig kiekviena 
praeinančia minute mano melo kamuolys vis augo, kaltė darėsi vis 
sunkesnė. Atrodė, jog dingti nėra kur: turėjau pripažinti esąs bai- 
lys — ne tik svetimautojas, apgavikas, draugų išdavikas, bet dar ir 
bailys. Tada sąmoningumas grįžo — vėl atgavau gebėjimą į save 
žvelgti iš vidaus tarsi iš šalies; Žiūrėjau ir mačiau, kad nenoriu pa- 
stebėti šalia lovos esančio telefono, kuriuo galėjau imti ir paskam- 
binti Džo Morganui, kad „pamiršau“ turįs „Chevrolet“, kuriuo 
galėjau pas jį nuvažiuoti. Bailumas, matyt, progresuoja ne ką lė- 
čiau nei silpnybė. Paimti telefono ragelį ir surinkti numerį — atro- 
dytų, kas gali būti lengviau ir paprasčiau, - bet man nekilo ranka. 

Kartu su sąmoningumu, gebėjimu žvelgti į save iš vidaus tarsi 
iš šalies, grįžo ir smalsumas. Padėjau ranką ant telefono ragelio ir 
kurį laiką susidomėjęs stebėjau išraudusį, sutrikusį vyrioką, nie- 
kaip neįstengiantį jo pakelti. 

S Tokios kaltės, tokios 
paniekos sau, kokią jaučiau aš, 
neįmanoma ištverti 


Tokios kaltės, tokios paniekos sau, kokią jaučiau aš, 
neįmanoma ištverti. Nužudyti šiuos jausmus miegu negalė- 
jau, nes miegas neėmė, o jeigu ir pavykdavo užmigti, tai po kelių 
minučių vėl pašokdavau, tarsi kas būtų perpylęs šaltu vandeniu. 
Nebuvo ir nežadėjo būti jokios svarbios veiklos, jokių dvasinių 
sukrėtimų, kurie būtų galėję leisti man užsimiršti. Pasibjaurėjimas 
savimi sutrikdė virškinimą ir maistas į skrandį gulė tarsi molis, 
apnuodijo mano sąmonę - prasiblaškyti bandžiau skaitydamas ar 
Žiūrėdamas filmus, bet visos pastangos buvo perniek, — be to, dar 
turėjau dalyvauti tame idiotiškame farse -— vaidinti profesorių. Tar- 
si akompanuodamas mano nuotaikai kitas tris dienas kiaurai pliaupė 
lietus: kol nubėgdavai iš automobilio iki pastato ir iš pastato iki 
automobilio, peršlapdavai iki siūlelio. Auditorijose tvyrojo priplė- 
kusių drabužių, drėgnos kreidos ir pelėsių kvapas. Studentai blau- 
siai spoksojo pro langus, o aš kaip pakvaišusi papūga kažką tratė- 
jau apie būdvardžius ir prieveiksmius, ir pats sau atrodžiau atgra- 
sus; niekas į mano paistalus nekreipė dėmesio. Grįžęs į savo 
kambarėlį ir likęs vienas tiesiog kraustydavausi iš proto. 

Manau, kad jeigu toks savęs neigimas būtų trukęs savaitę, veikiau- 
siai būčiau neištvėręs ir nusižudęs: tiesą sakant, beveik visą tą laiką tk 

apie savižudybę ir galvojau. Pavydėjau visoms negyvoms būtybėms — 
sutraiškytiems riebiems sliekams, kurie mėtėsi ant šlapių kelių, gy- 
vūnams, kurių keptą mėsą žiaumodavau per pietus, žmonėms, pū- 
vantiems kapinių purve, - tačiau pats nesugalvojau tokių susinaiki- 
nimo priemonių, kurias panaudoti man būtų užtekę drąsos. 

Stendalis teigė savižudybę kartą atidėjęs vien iš smalsumo: norė- 
jęs sužinoti, kaip toliau klostysis Prancūzijos politinė raida. Mane 
nuo savižudybės sulaikė irgi ne tik bailumas, bet ir panašūs kaip 
Stendalio motyvai — nuo to laiko, kai paskutinį kartą kalbėjausi su 
Rene, Džo nebuvo pasirodęs koledže. Širlė, daktaro Šoto sekretorė, 
paskelbė, kad ponas Morganas sergąs, bet ryt poryt grįšiąs. Jo ne- 
sant, jaučiausi nei pakartas, nei paleistas: mane draskė abejonės - ar 
jis iš tiesų susirgo, ar Renė prisipažino svetimavusi? Kaip Renės 
prisipažinimas susijęs su jo neatvykimu į darbą? O svarbiausia — 
kaip jis reagavo? Klausimai buvo šiurpinantys, tačiau nors ir vertė 
mane krūpčioti, primindami, kad galų gale vis tiek teks su Džo su- 
sitikti akis į akį, veikė ir kaip atsvaras, vertęs susilaikyti nuo savižu- 
dybės. Negalėjau nusižudyti, nesulaukęs atsakymų į juos — juk ki- 
taip niekaip nebūčiau sužinojęs, ar 5ižžm2 buvo žudytis. 

Trečią dieną, po pietų, Džo atvyko į koledžą skaityti vakarinių 
paskaitų. Per pertrauką atsitiktinai sutikau jį koridoriuje ir perba- 
lau. Kadangi turėjome laiko tik pasisveikinti, pradėjau dar labiau 
nervintus. Jis buvo visiškai ramus, o mano veido išraiška veikiau- 
siai iš karto išdavė, ką jaučiu. Man galvoje netelpa, kaip įstengiau 
skaityti likusias dvi paskaitas. 

Ketvirtą valandą į savo kabinetą nuėjau patikrinti pirmosios ra- 
šinių partijos, ir po kelių minučių atėjo Džo. Kiti du dėstytojai, su 
kuriais kartu naudojomės kabinetu, buvo išėję namo. Džo prisėdo 
ant gretimo stalo krašto. 

— Kaip sekasi? 

Aš pakraipiau galvą, tvinkčiodamas troškimu prisipažinti, kol 
jis dar nespėjo pasakyti viską žinąs. Tačiau tuo metu aš jau bu- 

vau visiškai demoralizuotas ir pripažindamas savo silpnumą puo- 
selėjau miglotą viltį, kad jis dar nežino, kas atsitiko. Kadangi 
tokia viltis vis dar egzistavo, prisipažinti neturėjau jėgų, nors 
puikiausiai supratau — kai tik ji išsisklaidys, prisipažinimas ne- 
teks prasmės. 

— Pirmasis rašinių derlius, — pasakiau, nepakeldamas akių nuo 
popierių. — O kaip tu jautiesi? Širlė sakė, kad buvai susirgęs. 

— Buvau, - atsakė Džo. Jo veidas, be abejo, būtų pasakęs man, 
kaip suprasti jo atsakymą, tačiau aš neįstengiau pakelti akių. Apsi- 
mečiau įdėmiai skaitąs rašinį ir įsitvėriau vilties, kad jis kalba tie- 
siogine prasme. 

— O tu kaip? - paklausė jis. Jo balse nebuvo girdėti jokio sarkaz- 
mo, vien tik susidomėjimas. Man atlėgo širdis. 

— Et, kaip visada. 

— Nepersišaldei per tokį lietų? 

— Ne. Aš atsparus peršalimo ligoms, — Viešpatie, koks palengvėji- 
mas! Man norėjosi garsiai kvatotis. Neabejojau, kad vėliau man bus 
gėda, bet dabar tiesiog džiūgavau: stebuklas, išsisukau! Jis nežino! 
Mintyse visa širdimi dėkojau Renei — tą akimirką beveik mylėjau ją. 

— O tave kokia liga buvo pakirtusi? — paklausiau draugiškai, 
beveik nusiraminęs. — Infekcinė mononukleozė ar gonorėja? — da- 
bar aš net išdrįsau pažvelgti į jį, norėdamas pažiūrėti, kaip jis rea- 
guos į mano juokelį. 

— Horneri, - skausmingu balsu tarė jis, - dėl Dievo meilės, ku- 
rių galų tu išdulkinai Renę? 

Klausimas krito ant manęs tarsi akmuo iš dangaus: man pradė- 
jo svaigti galva, skrandis susitraukė į špygą. Kurį laiką neįstengiau 
išspausti nė žodžio. Jis luktelėjo, žiūrėdamas į mane, mano many- 
mu, ir su susižavėjimu, ir su pasibjaurėjimu. 

— Viešpatie, Džo... - sukriokiau aš. Jau spausdamas pirmuosius 
garsus vien iš fizinės įtampos išraudau, išprakaitavau, akys paplū- 
do ašaromis. Neturėjau ką pasakyti. | 

Džo pastūmėjo akinius aukščiau ant nosies. 

— Kodėl tu panorai tai padaryti? Kokia buvo priežastis? 

— Džo, dabar negaliu kalbėti. 

— Gali, - ramutėliu „balsu tarė jis. — Kalbėk dabar arba aš tuoj 
išmušiu iš tavęs visus negalėjimus. 

Paklusdamas savo tiesmukiškai prigimčiai ir taip atvirai grasinda- 
mas Džo padarė, sakyčiau, dvigubą taktinę klaidą. Pirmiausia, ne- 
paisant to, kad grasinimas imtis prievartos mane išgąsdino, jis taip 
pat tuoj paskatino gintis, ir nors gindamasis žmogus parodo suvo- 
kiąs savo kaltę, jis tuo pat metu išsilaisvina nuo kaltės jausmo: žudi- 
kas, sukantis galvą, kaip išvengti bausmės, neturi laiko mąstyti, koks 
niekšiškas jo nusikaltimas. Antra, man regis, kad apskritai vieninte- 
lis būdas paskatinti kitą: žmogų išties nuoširdžiai atsakyti į visus klau- 
simus ir būti tikram, kad jis sako tiesą, — patikinti jį, kad bet koks jo 
atsakymas bus priimtas širdingai, be jokių bausmių. 

— Nenorėjau to daryti Džo. Nežinau, kodėl tai padariau. 

— Mėšlas. Gal tu ir mesidžiaugi tuo, ką padarei, bet tikrai norėjai 
tai padaryti, kitaip nebūtum padaręs. Jeigu žmogus ką nors prade- 
da ir užbaigia daryti, vadinasi, jis norėjo tai padaryti ir turi pri- 
siimti visą atsakomybę. Ką tai darydamas ga/vojai? 

— Nieko negalvojau, Džo. Jeigu būčiau galvojęs, nebūčiau taip 
padaręs. 

— Ar manei, kad man tai patiks? Gal manei, kad aš koks iškrypėlis? 

— Džo, aš nieko nemaniau. 

— Tu apsimeti kvailių, Horneri, ir tai mane nervina. 

— Tikrai neapsimetu — gal aš tikrai kvailas... Nežinau, kokiems 
nesąmoningiems motyvams paklusau, tačiau kad ir kokie jie buvo, 
buvo nesąmoningi, taigi nieko apie juos nežinau. — Ir pridūriau 
mintyse: nesu už juos atsakingas. — Tačiau prisiekiu, kad jokių 54- 
moningų motyvų neturėjau. 

— "Tu meprisiimi atsakomybės? — nepatikliai paklausė Džo. 

— Prisiimu, Džo, patikėk, prisiimu, — pasakiau truputį meluoda- 

mas. — Tačiau negaliu pasakyti tau savo poelgio priežasčių, nes jų 
nebuvo. Nor, kad jas išgalvočiau? 

— Ką tuesi prisigalvojęs apie mudu su Rene, velniai tave rautų? — 
įtūžo Džo. — Kas dėjosi tavo makaulėje, kad iškrėtei tokią kiaulys- 
tę? Mane tiesiog pasiutimas ima, kai pagalvoju, kokių nesąmonių 
veikiausiai esi prisisvaigęs apie mano ir Renės santykius. Žinau, 
kad iš mūsų šaipeisi — tau daug kas mūsų santykiuose atrodė juo- 
kinga, — tačiau visuomet atlaidžiai į tai žiūrėjau, nes tu man buvai 
įdomus. Tau pasirodė, kad Renė yra lengvas grobis, nes laikau ją 
už trumpų vadžių? O jeigu grobis lengvas, vadinasi, žaisti sąžinin- 
gai jau nebūtina? Negi iš tiesų manei galėsiąs taip ją nuo manęs 
atplėšti, kad ji bandys tokį dalyką nuslėpti? 

— Džo, dėl Dievo meilės, žinau, kad esu paskutinė kiaulė! Man 
pačiam šlykštus ir svetimavimas, ir melas. 

— Tačiau tu ir svetimavai, ir melavai. Kodėl taip elgeisi? Manai, 
man rūpi, ką tu manai apie septintąjį Dievo įsakymą? Man visai 
nesvarbu, kad tu nusidėjai svetimavimo ir melo nuodėme - man 
nepatinka, kad tu įsiropštei į lovą pas Renę ir dar bandei įtikinti ją 
nuslėpti šį faktą nuo manęs. Klausyk, į tave man nusišvilpt. Jeigu 
manei galįs jos tikėtis, tu praradai visas teises į mano draugystę. 
Jokių ryšių su tavim turėti nenoriu. Gali būti, kad nutrauksiu ryšius 
ir su Rene, tačiau noriu išgirsti tavąją įvykių versiją, jeigu tu ją turi. 
Renės versiją jau išklausiau — štai ką veikiau pastarąsias tris dienas. 
Tačiau jos atmintis netobula, be to, kaip ir visų Žmonių, selektyvi. 
Todėl, savaime suprantama, jos įvykių versija iš geriausios pusės 
parodo jos veiksmus, ir iš blogiausios — tavuosius. Nepamiršk, vai- 
kine, kad as žen nebuvau. Renė nevaidina nekaltos, tačiau aš noriu 
žinoti visus faktus ir išgirsti visas šių faktų interpretacijas. 

— Džo, neįsivaizduoju, ką tau pasakyti. 

Jis lengvai nušoko nuo stalo. 

— Užsuksiu pas tave po vakarienės, — tarė jis. — Norėčiau pasi- 
kalbėti akis į akį, be Renės. Ir nesijaudink, - pridūrė jis šiek tiek 

niekinamai, —- nenušausiu tavęs, Džeikai. Nebūčiau prašnekęs apie 
tai, bet Renė minėjo, kad tu baiminaisi prievartos. 


Pavakarieniavau, nors maistas strigo gerklėje. Nepaisant to, min- 
tys apie savižudybę iš galvos išgaravo. Tarsi simbolizuodamas mano 
vidinio „oro“ pokytį, lietus popiet aprimo, o šeštą valandą iš viso 
liovėsi, nors dangus vis dar buvo apsiniaukęs. Aš net pastebėjau, 
kad anksčiau jaustą didelės kaltės jausmą ėmiau priskirti prie kitų 
savo silpnybių ir apmaudauti dėl jos kaip ir dėl visų kitų. Tačiau tai 
nereiškia, kad lioviausi smerkęs save dėl to, ką padariau - sanguliau- 
ti su draugų žmonomis, o paskui meluoti jiems, mano požiūriu (kai 
turėdavau kokį nors požiūrį), buvo negerai, tačiau į savo poelgį 
pradėjau žiūrėti 444245. Dabar, kai viskas išaiškėjo, pajutau didelį pa- 
lengvėjimą, o priverstas aiškintis pačiam Džo dėmesį nuo savo kal- 
tės nukreipiau savigarbos gelbėjimo link. Ketinau gyventi toliau ir 
supratau, kad teks gyventi su pačiu savim, o kadangi didžiąją laiko 
dalį aš buvau moralus gyvūnas, gelbėjimosi darbai tapo pirmaeiliai. 
Kas padaryta, padaryta, tačiau praeitis juk egzistuoja tik žmogaus, 
kuris apie ją mąsto, mintyse — taigi jo interpretacijose. Šiuo požiū- 
riu su praeitimi visada galima ką nors padavyti. Tai nereiškia, kad 
norėjau perkurti incidentą 4 /1 Moscow, sau palankia linkme: bėda 
buvo ta, kad neturėjau noro teisintis ir nepajėgiau paaiškinti to, ką 
padariau. Džeikobas Horneris, kurį karštai troškau ginti, buvo ne- 
be tas asilas, kuris įsirioglino į lovą pas Džo Morgano žmoną, ir 
nebe tas bailys, kuris prieš keletą dienų nerado sau vietos iš gėdos ir 
puoselėjo viltį išvengti atsakomybės; šis Džeikobas Horneris buvo 
dabartinis Horneris - Džo pasibjaurėjimo objektas — ir visi būsi- 
mieji Horneriai. Ir nežinau, tai gerai ar blogai, vyrukas, kuris susi- 
rengė gintis, vis dar atgailavo — nuoširdžiai atgailavo, — tačiau Že- 
mintis jau tikrai nebuvo nusiteikęs. 

Džo į mano kambarėlį atėjo šiek tiek po septintos ir kažkaip 
nerangiai atsisėdo ant vienos iš mano groteskiškų kėdžių — mačiau, 


(135 ) 


kad jis jaučiasi gana nejaukiai. Pats faktas, kad jis atėjo čia, o ne 
pasikvietė mane pas save, buvo, kaip man atrodė, dar viena jo tak- 
tinė klaida — bent jau elgėsi jis kur kas nuolaidžiau negu popiet. 
"Tačiau, kaip jis pats būtų paprieštaravęs, jeigu aš būčiau galėjęs tai 
pasakyti, Džo iš prigimties nepaisė jokios taktikos. Jis visai neketi- 
no pateikti man kokį nors ieškinį,-ir tai labai apsunkino mano gy- 
nybą, gal net padarė ją beprasmišką. 

— Leisk paaiškinti tau manąją poziciją, Džeikai, — pradėjo jis. 

— Viešpatie, Džo, tau tai tikrai nereikia dėl nieko aiškintis! 

— Tu neteisus. Tas faktas, kad tu nesupranti, kodėl man reikia 
aiškinti savo poziciją, tik dar kartą parodo, kad tu neteisingai 
supranti mudviejų su Rene santykius. 

— Džo, aš puikiai suprantu, jog tu turi teisę sutalžyti mane kaip 
obuolį ar net ištaškyti man smegenis. Nė trupučio neneigiu savo 
kaltės. 

— Man visai nerūpi tavo kaltė, — atsakė jis. - Gana tų gedulingų 
giesmių apie tavo kaltę ir mano teisę rūstauti — juk tai problemos 
supaprastinimas. Apsimesdamas, kad visas sąmyšis kilo dėl Dievo įsa- 
kymų pažeidimo, tu leidi sau į viską Žiūrėti pro pirštus, nes mudu abu 
puikiai suprantame, kad religinės moralės normos nėra absoliučios. 
Nieko nesirengiu niekuo kaltint = man tai visai neįdomu. Jeigu bū- 
tum mus tikrai supratęs, tu tai žinotum — bet, žinoma, jeigu būtum 
tikrai mus supratęs, nieko panašaus apskritai nebūtų atsitikę. 

— Jėzau, kaip norėčiau atsukti laiką atgal ir viską atitaisyti! — 
karštai šūktelėjau aš. 

— Niekus paistai. Jei jau taip, tai aš džiaugiuosi, kad taip atsitiko, 
nes atsiskleidė tikros problemos, apie kurių egzistavimą anksčiau nė 
nenumaniau. Prašau atminti, kad tu man dabar visiškai nebejdo- 
mus ir tavo bėdos man visiškai nerūpi. Jeigu tai užgauna tavo išdi- 
dumą, paguosdamas galiu pasakyti tik tiek, kad dabar turiu rimtes- 
nių rūpesčių negu tavo užgautas išdidumas. Jeigu pavyks išaiškinti 
tau mūsų problemą, galbūt tu suprasi, kas reikšminga, o kas — ne. 

Ir jis pradėjo aiškinti; 

— Man svarbiausias dalykas - sakykime, vienas iš mano absoliu- 
tų - yra santykiai su Rene. Renė jau papasakojo viską, ką pasakojo 
tau per judviejų pasijodinėjimus - kiek įstengė prisiminti. Tas fak- 
tas, kad ji tau atvėrė širdį, yra viena iš mano problemų, tačiau 
kadangi ji jau vis tiek tai padarė, gal bus geriau, jeigu išgirsi ir 
manąją versiją: | 

— Kaip žinai, su Rene susipažinau Niujorke, kai studijavau Ko- 
lumbijos universitete. Renė mane patraukė tuo, kad ji buvo sava- 
rankiškiausia iš.visų merginų, kurias man teko sutikti, gal net vie- 
nintelė savarankiška, nes mūsų kultūroje tokių merginų reta. Re- 
nei nereikėjo kitų Žmonių, jai pakako savęs pačios. Jai netrūko 
gerbėjų, tačiau atrodė, kad jai visai nereikia kitų dėmesio ir net 
draugystės. Jeigu ji kada ir pasijusdavo vieniša, tai, manau, tik 
todėl, kad gerai nesuvokė savo savarankiškumo - be to, veikiausiai 
ji retai kada ir jausdavosi vieniša. Tai mane patraukė. Prieš įstoda- 
mas į Kolumbijos universitetą tarnavau armijoje, o dar anksčiau 
mokiausi koledže ir gyvenau studentiškame bendrabutyje, taigi 
esu išdulkinęs visą tuntą moterų — pakankamai daug, kad skirčiau 
vienos rūšies potraukį nuo kitokio pobūdžio potraukio. O tu ar 
daug moterų esi patvarkęs, Džeikai? 

— Nepasakyčiau, kad labai daug, - kukliai atsakiau aš. 

— Paklausiau tik norėdamas sužinoti, ar kartais nepainioji skir- 
tingo pobūdžio potraukių: maniau, gal į lovą su Rene įvirtai ne- 
atskyręs vienokio pobūdžio potraukio nuo kitokio. Renė tai tikrai 
galėjo neatskirti: juk ji mylėjosi tik su manim. 

Aš nėt susigūžiau iš atgailos. 

— Kaip tik dėl jos savarankiškumo, kurį tariausi joje įžvelgęs, aš 
ir nutariau galėsiąs užmegzti su ja tokius santykius, kaip ji tau 
pasakojo — daugiau ar inažiau pastovius. O tokie santykiai įmano- 
mi tik tarp dviejų visiškai nepriklausomų žmonių, labai gerbian- 
čių vienas kito savarankiškumą. Tas faktas, kad mudviem meveikėjo 

vienas kito įprastiems „esminiams“ poreikiams patenkinti, mano 
manymu, reiškė, kad mudu galime velnioniškai puikiai patenkinti 
vienas kitą visais kitais lygmenimis. Tačiau tu visa tai jau veikiau- 
siai girdėjai. Beje, kaip tik todėl man nuostabą bei susirūpinimą 
kelia tai, kad Renė tau viską papasakojo toje pušų giraitėje — ne 
todėl, kad privatumas man svarbus savaime: jis yra tos nepriklau- 
somybės, kurią mudu manėme abu turį, ženklas. 

— Tik nepamanyk, kad aš laikausi kokių nors griežtų nuostatų 
seksualinės moralės atžvilgiu. Mudu su Rene apie tai niekada net 
nekalbėjome. Tačiau aš manau, jog mes be žodžių sutarėme, kad 
apie seksą už šeimos ribų negali būti nė kalbos, kaip negali būti 
net kalbos apie melavimą vienas kitam ar homoseksualinius ry- 
šius: mums šito tiesiog visiškai nereikėjo. Neturiu jokio aiškaus 
filosofinio požiūrio į seksualinę moralę — ir šiais klausimais man 
nekildavo jokių savaimingų jausmų. O štai Renei kildavo, ir labai 
stiprių. Esu tikras, kad ji nebūtų įstengusi pagrįsti jų racionaliai — 
etinėms nuostatoms apskritai sunku atrasti racionalų pagrindą. Vei- 
kiausiai tokias nuostatas jai įdiegė tėvai. Šiaip ar taip, ji buvo griežtai 
nusistačiusi prieš šeimyninę neištikimybę, ir to visai pakako apibrėž- 
ti mūsų bendro gyvenimo būdui: jos jausmai neprieštaravo mano 
nuostatoms ir puikiai derėjo su ta tarpusavio santykių struktūra, 
kokios mudu pageidavome - viskas tik tarp mūsų. 

— Toks buvo manasis Renės idealas: savarankiškumas, stiprybė 
(galėčiau daug ką papasakoti apie jos stiprybę) ir privatumas. Šio 
idealo ir tikrovės santykis ir yra problema. Jeigu Renė būtų tokia, 
kaip ją įsivaizdavau, to, kas atsitiko, nebūtų atsitikę. Jeigu ji būtų 
tokia, kaip pati save įsivaizdavo, to irgi nebūtų galėję atsitikti. Vis 
dėlto tai atsitiko. Štai kodėl net dabar mums sunku patikėti, kad 
tai is tiesų atsitiko: juk mes turime pripažinti ne tik patį jos sveti- 
mavimo faktą, bet ir tą faktą, kad ji to 207470 — kuo jau kuo, o 
išprievartavimu tavęs neapkaltinsi. Pripažinus įvykusį faktą būtina 
koreguoti bendrą Renės versiją, ir dabar mes nesuprantame, kaip 

skirtingas jos versijas, kurios, pasirodo, suderinamos su tuo, kas 
įvyko, suderinti su tokiais santykiais, kokius mes įsivaizdavome 
susikūrę. O šie santykiai buvo gairė, pagal kurią mudu nustatyda- 
vome visų kitų savo gyvenimo aspektų — visko, ką darėme - vertę. 
Man jie kur kas svarbesni negu mokslinė karjera ar panašūs daly- 
kai. Jeigu tokių santykių nebebus, visa kita man neteks prasmės. 
Taip kalbėdamas aš anaiptol nepasiduodu emocijoms - stengiuosi 
kiek galėdamas nuosekliau ir išsamiau nusakyti, kaip įsivaizduoju 
ligšiolinį mudviejų su Rene gyvenimą, ir paaiškinti, kodėl dabarti- 
niu metu viską suspendavome iki tol, kol išsiaiškinsime, kaip ver- 
tinti tai, kas atsitiko. Renės požiūris toks pat. Štai apie ką mudu 
kalbėjomės pastarąsias tris dienas — ir kalbėsimės dar ilgai, jeigu 
tik ji nepasidarys sau galo, kol aš čia šnekuosi su tavim. 

Visa širdimi priklausiau jam. 

— Džo, negaliu tau apsakyti, kaip gailiuosi. 

— Atgailaudamas man nepadėsi, — nelinksmai nusijuokė jis. — 
Tavo vaidmuo šiame incidente man rūpi tik dėl vienos vienintelės 
priežasties: turiu žinoti, kokiu mastu tavo veiksmai paskatino jos 
veiksmus; ir tik dėl šios priežasties klausinėju, ką buvai prisimąs- 
tęs apie Renę ir mane, kad tau šovė į galvą mintis išbandyti jos 
tvirtumą. 

— Džo, prisiekiu, prisiimu visą atsakomybę dėl visko, kas atsitiko. 

— Matau, nenori man padėti. Kaip gali dėl visko prisiimti atsa- 
komybę? Negi sakysi, kad vienas esi atsakingas už tai, kad Renė 
pirmą kartą per visą gyvenimą dulkinosi raitomis? O į petį gal pats 
sau įsikandai? Velniai tave rautų, juk sakiau, Renė anaiptol nevai- 
dina nekaltos avelės! Tai, ko vyras ir moteris nori vienas iš kito, 
įmanoma tik tuo atveju, jeigu jie abu veikia laisva valia — ar bent 
jau gps/meta veikią laisva valia, net jeigu kitai pusei ir kyla įtarimų. 
Kurių galų taip atkakliai vaidini šitą komediją, Džeikai? Juk aš su 
tavim buvau visiškai atviras. Dėl Dievo meilės, liaukis pagaliau 
vaidinęs ir pasikalbėk su manim tiesiai ir atvirai! 

— Stengiuosi kaip įmanydamas, Džo, — pasakiau, jausdamasis 
baisiai nesmagiai. 

— Bet juk tu nė akimirkai nenori pamiršti savęs! Ko tu nori? 
Jeigu sieki susigrąžinti mano palankumą, prisiekiu, pasirinkai ne- 
tinkamą kelią. Nežinau, ar kas nors tau gali padėti jį susigrąžinti, 
bet vienintelė tavo galimybė — būti visiškai nuoširdžiam. 

— Žinai, manau, kad ir ką pasakyčiau, tau viskas atrodys nenuo: 
širdu, nebent sakyčiau tai, ką pats nori išgirsti — O aš nežinau, ką tu 
nori išgirsti, kitaip jau seniai būčiau tai pasakęs. Klausinėk manęs, 
o aš pabandysiu atsakyti į tavo klausimus. 

— Kodėl iškrušai Renę? 

— Nezinau! 

— Kaip manai, kokios priežastys galėjo paskatinti tave taip pa- 
sielgti? 

— Negaliu įvardinti nė vienos priežasties, kūri man atrodytų ; įti- 
kinama. 

— Trauk tave devynios, Horneri, kaip galima kažką daryti šiaip 
sau? Kokios mintys sukosi tavo makaulėje? 

— Mano makaulėje nebuvo jokių minčių. 

Džo pradėjo širsti. 

— Klausyk, Džo, gal tu ir teisus, gal ir tikrai viską, ką Žmonės 
daro, lemia kažkokios psichologinės priežastys, - maldaujamu balsu 
puoliau įtikinėti jį. — Gal aš tikrai turėjau kažkokių nesąmoningų 
motyvų taip pasielgti — rinkis, kokį tik non. Tačiau tiesa ir tai, kad 
jeigu ir turėjau motyvų, tai jie buvo nesąmoningį, taigi tik psichoa- 
nalitikas galėtų juos atkapstyti — kadangi jie nesąmoningi, tai jau 
pats žodis sako, kad aš negaliu jų žinoti. Anaiptol neneigiu psicho- 
loginio determinizmo — mūsų elgesį veikiausiai iš tiesų lemia tam 
tikros psichologinės priežastys, tačiau mes jų veikimo nejaučiame, 
nejaučiame, kad tai jos skatina mus veikti, taigi 4$ esės mūsų veiks- 
mai apskritai nėra iš anksto nulemti. Be to, net jeigu koks nors psi- 
choanalitikas ir atskleistų, kodėl taip pasielgiau, mano nesąmonin- 

gų motyvų išaiškinimas šiuo atveju vis tiek nepadėtų. Jeigu ketini 
spręsti, ar mudviejų su Rene elgesys vertas pasmerkimo, teks apsiri- 
boti vien sąmoningais motyvais, nes tik jie gali būti vertinami etiniu 
požiūriu. Žinoma, gali sau jų ieškoti — tikėjimas psichologiniu de- 
terminizmu nė kiek nekliudo reikalauti elgtis moraliai, — tačiau ne- 
ali neigti fakto, kad visi žmonės, išskyrus nebent tave, kartais elgia- 
si nemąstydami, neartikuliuodami mintyse savo motyvų hierarchi- 
jos. Kiekvienas žmogus bent retkarčiais ima ir iškrečia ką nors tokio, 
ko paskui pats negali paaiškinti. O kai šaukštai jau popiet, žmogus 
pradeda išsigalvoti visokias protingas savo elgesio priežastis — tau 
veikiausiai jos kaip iš gausybės rago pasipila, vos tik pagalvoji, ką 
padarei prieš akimirką, — tačiau bet kokiu atveju šios post factum 
išmąstytos priežastys veiksmų atžvilgiu yra aposteriorinės. 

“ — Tebūnie, — neatlyžo Džo, - bet net jeigu viskas, ką dabar pasa- 
kei, yra tiesa, žmogus vis tiek atsakingas — privalo /akyti save atsa- 
kingu — už savo veiksmus, nes jie vis tiek turi priežastis: nors ir 
aposteriorines, nors ir išmąstytas post factum. Kitaip jis negali lai- 
kyti savęs moralia būtybe. 

— Geral, dar truputėlį įtempk vaizduoų: juk būna atvejų, kai 
žmogus net neįsisąmonina to, ką padarė, neįstengia net apmąstyti 
ir analizuoti savo veiksmų — jam tiesiog niekas neateina į galvą. 
"Tau neužtenka, kad aš prisiimu atsakomybę dėl visko, kas įvyko, ir 
tau nepatiktų, jeigu aš kratyčiausi bet kokios atsakomybės. O šiuo 
atveju nematau jokio tarpinio varianto. | 

Aš prisidegiau cigaretę. Džiaugiausi ir tuo pat metu pykau ant 
savęs, kad nors ir nervinausi, jaučiausi puikiai, mąsčiau aiškiai ir 
gebėjau nuosekliai vaidinti vaidmenį, kuris, kaip man atrodė, buvo 
neišvengiamas, nors ir bjaurokas. Taip taip, supratau, kad aš tik vai- 
dinu, tačiau nebuvau tikras, kad elgdamasis kaip nors kitaip būsiu 
pats savimi, O ir geresnio vaidmens sugalvoti neįstengiau. O jeigu 
taip, jeigu geresnio vaidmens nėra, jeigu nieko daugiau suvaidinti 
negaliu, tai kodėl mano vaidybos negalima pavadinti nuoširdumu? 

— Visa tai visai nesusiję su reikalu, - tarė Džo. - Man visai nerū- 
pi, kiek atsakomybės tu prisiimi. Aš tik noriu Žinoti, kas atsitiko, o 
atsakomybę jau kaip nors pats paskirstysiu, ir neklausiu, ar tau 
toks paskirstymas atrodo teisingas, ar ne. Kada tau kilo mintis, 
kad neblogai būtų pasimylėti su Rene? 

— Nežinau. Gal kai mes jau buvome lovoje, gal iš karto, kai su 
jumis susipažinau, o gal kažkada tarp šių dviejų atskaitos taškų. Aš 
nesuvokiau, kad man kilo tokia mintis. 

— Ką ji padarė ar pasakė, kad tau kilo tokia mintis? 

— Nesu tikras, kad man apskritai ji 4:/o. Tądien, kai tu išvykai, 
jūsų namuose buvau visą popietę ir vakarą, ir viską, ką ji sakė ir 
darė, galėčiau interpretuoti kaip įrodymą, kad ji norėjo su manim 
pasimylėti, arba, priešingai, kaip įrodymą, kad ji apie tai nė negal- 
vojo. Tačiau tuo metu, man regis, aš apskritai nieko niekaip nein- 
terpretavau. 

— Ką ji kalbėjo? 

— Viešpatie, aš neįsimenu pokalbių - negi Renė tau šito nesakė? 

— Žinoma, sakė. Ar tu tikrai neprisimeni, ar vėl apsimeti kvaileliu? 

— Tikrai neprisimenu. 

— Na, ir ką gi man daryti? - užriko Džo. — Tu dievažijiesi netu- 
rėjęs jokių sąmoningų motyvų, 0 nesąmoningų motyvų tu nega- 
li žinoti. Kodėl įvyko tai, kas įvyko, tu nemąstei. Renės veiksmų 
sąmoningai neinterpretavai. Ir neprisimeni, apie ką judu kalbė- 
jotės. Ar aš, kaip ir Renė, turiu pradėti manyti, kad tavęs nėra, 
kad tu neegzistuoji? Kas dar daro žmogų žmogumi, išskyrus šiuos 
dalykus? 

— Galėčiau pateikti ir daugiau įrodymų, kad manęs nėra, - gūž- 
telėjau aš. 

— Nesivargink. Negi nesupranti, Horneri: jeigu įrodytum man, 
kad Renė tiesiog pasidavė tavo įtakai, nieko gero iš to nebūtų, nes ji 
neturėjo taip lengvai pasiduoti svetimai įtakai. O jeigu įtikinsi ma- 
ne, kad tavo įtaka buvo labai menka, iš to irgi nebus nieko gero, nes 

manojo idealo Renė pati nebūtų taip pasielgusi. Kad ir kaip paskirs- 
tysiu atsakomybę, problema vis tiek nebus išspręsta. Bėda ta, kad 
nežinau ir negaliu sužinoti, kokia tai problema, pirma nesužinojęs, 
kas atsitiko ir kaip tai atsitiko — su visomis smulkmenomis. 

Tada pasijutau pakankamai stiprus pareikšti: 

— Man regis, tavo problemų gerokai sumažėtų, jeigu bent kiek 
gerbtum atsakymą „Nežinau“. Toks atsakymas gali būti velnioniš- 
kai sąžiningas, Džo. Kai artimas Žmogus nei iš šio, nei iš to tave 
įskaudina, ir į tavo klausimą „Kodėl, po galais, taip pasielgei?“ 
atsako „Nežinau“, toks atsakymas, mano nuomone, nusipelno pa- 
garbos. O jeigu tau taip atsako žmogus, kurį tu myli ir kuriuo 
pasitiki, tada, mano galva, apskritai galima padėti tašką. 

— Tačiau jei mylimas žmogus taip sako, — atkirto Džo, - jeigu 
jam jau žeko taip atsakyti, kaip gali pasakyti, ar tavo meilė ir pasiti- 
kėjimas, kurie leido pasitenkinti tokiu atsakymu, yra pateisinami — 
ar jie nebuvo apvilti? 

Iš tiesų, kaip? Ką galėjau jam atsakyti? Nebent kad aš asmeniš- 
kai tokio klausimo niekada nebūčiau išmąstęs — toks klausimas 
gali kilti tik Džo Morganui. 

— Ne, Džeikai, manęs toks atsakymas netenkina, — pareiškė Džo, 
kildamas eiti. — Jeigu man gali pasakyti tik „Nežinau“, neįsivaiz- 
duoju, kaip galėčiau su tavim bendrauti, o jeigu Renė taip pat 
įstengs pasakyti tik „Nežinau“, vargu ar galėsiu bendrauti ir su ja. 
"Toks atsakymas tiesiog netelpa į Džo Morgano visatą. Galbūt ma- 
no visata neteisinga, tačiau tik joje matau galimybę puoselėti rim- 
tus santykius. O dar, vyruti, tau derėtų Žinoti, kad Renė kone vis- 
kuo kaltina tave. 

Aš šiek tiek nustebau, tačiau tik suraukiau kaktą ir, caktelėjęs 
kairiuoju lūpų kampučiu, pareiškiau: 

— Jeigu ji taip sako, vadinasi, taip ir yra. Kodėl ja netiki? 

— Nori pasakyti, kad kitko iš jos ir nesitikėjai? Atseit ji moteris, O 
moterys visada viskuo kaltina vyrus? 

 — Neturiu nuomonės šiuo klausimu, — atsakiau aš. — Arba, vei- 
kiau, laikausi abiejų nuomonių iš karto. 

Išgirdęs tokią mano pastabą Džo iš pasibjaurėjimo net nusipur- 
tė ir nėrė pro duris. 

Galėčiau pasakyti, kad šis pokalbis mane sujaudino, tačiau tuo- 
metinę mano būseną tiksliau nusako kitas žodis — jis mane be galo 
įaudrino: susijaudinimą sukėlė ne tiek kaltės jausmas, kiek pokal- 
bio įtampa. Toks susijaudinimas - jis nei malonus, nei nemalonus, 
tiesi0g gaivinantis tarsi šalto vandens kibiras, išlietas ant galvos, — 
visuomet lieka po sudėtingų ginčų, tų skirtingų artikuliacijų dvi- 
kovų, kurioše kovotojai įnirtingai gina svarbias jiems vertybes ir, 
net jei špagas kryžiuoja vien dėl žaidimo, visada Žaidžia rimtai. 
 Artikuliacija — štai koks, anot Džo, buvo manasis absoliutas, jei- 
gu apskritai galėjau teigti turįs absoliutą. Šiaip ar taip, tai vienin- 
telis dalykas, kuriam kartais jausdavau jausmus, kokius žmonės 
paprastai puoselėja savo absoliutams. Transformuodami patyrimą 
į kalbą — tai yra jį klasifikuodami, skirstydami į kategorijas, pri- 
tempdami prie koncepcijų, gramatikos, sintaksės — neišvengiamai 
jį išduodame, falsifikuojame; tačiau tik toks — išduotas, apdorotas — 
patyrimas tinka „vartoti“, ir tik „vartodamas“ jį jaučiausi esąs žmo- 
gus, gyvas ir krutantis. Štai kodėl taip patrakusiai džiugiai, kaip ir 
kiekvienas menininkas, atsiduodavau šiai veiklai, taip mėgau šį ra- 
finuotą falsifikavimą, suktą ir kruopštų mitų kūrimą (kai, žinoma, 
apskritai pagalvodavau apie tokius dalykus). Kai mano mitoplas- 
tiniai skalpeliai būdavo išaštrinti kaip skustuvo ašmenys, koks sma- 
gumėlis būdavo jais pasišvaistyti, pakapoti realybę smulkiais tvar- 
kingais griežinėliais ir kubeliais. 

O šiaip, kitais atžvilgiais, man į visa tai nusišvilpt. 

9 Vienas iš dalykų, kurių 
nutariau verčiau nesakyti 
Džo Morganui 


Vienas iš dalykų, kurių nutariau verčiau nesakyti Džo 
Morganui (nes nenorėjau, kad jis prie mano pavardės pasižymė- 
tų dar vieną minusą), buvo tas, kad aš be didelio vargo ir nejaus- 
damas dvasinio diskomforto galėjau vienu metu laikytis vienas ki- 
tam prieštaraujančių, ar bent jau priešingų, požiūrių į vienus ir 
tuos pačius dalykus. Žinant mano judėjimo sutrikimus, toks po- 
žiūrių slankumas buvo tiesiog stulbinantis. Laikiau Gydytoją trenk- 
tu ir žavėjausi jo įžvalgos gilumu; gėrėjausi Džo proto šviesumu ir 
baisėjausi pritrenkiančiu jo kvailumu; Renė, mano nuomone, bu- 
vo ir stipri, ir silpna, o Džeikobas Horneris — apuokas, povas, 
chameleonas, asilas ir papūga, kažkoks hibridas, pabėgęs iš vidu- 
ramžių bestiariumo, milžinas ir nykštukas tuo pat metu, tobulos 
pilnatvės ir visiškos tuštumos įsikūnijimas, vertas susižavėjimo ir 
paniekos. Jeigu apie tai būčiau papasakojęs Džo, jis tuoj būtų įse- 
gęs šią istoriją į bylą — prie įrodymų, kad aš neegzistuoju: o man 
pačiam atrodė, kad iš šios aplinkybės vienodai sėkmingai galima 
padaryti ir tokią, ir visiškai priešingą išvadą. Visa tai pasakoju vien 
norėdamas, kad aiškiai suprastumėte, ką turiu galvoje sakydamas, 
jog apstulbau ir nė kiek nenustebau, pasibaisėjau ir apsidžiaugiau, 
susidomėjau ir pasibodėjau, kai kitą vakarą po pokalbio su Džo į 

mano kambarėlį atsidangino Renė. Per paskaitas tądien pasiro- 
džiau puikiai, mikliai žongliravau gerundijais, dalelėmis ir infi- 
nityvais, O manasis iškalbingumas mane blaškė tarp gilios atgai- 
los bei kaltės suvokimo ir visiško nerūpestingumo Morganų by- 
los atžvilgiu. 

— Viešpatie aukštielninkas, čia tai bent! - šūktelėjau pamatęs ją. — 
Užeik, užeik! Ar tavasis popiežius tave jau ekskomunikavo? 

— Aš nenorėjau pas tave važiuoti, — trumpai ir atžagariai rėžė 
Renė. - Ir apskritai daugiau nenorėjau tavęs matyti, Džeikai. 

- Šit kaip. Tačiau jeigu žmogus kažką daro, vadinasi, jis to nori. 

— Džo mane privertė, Džeikai. Tai jis liepė važiuoti pas tave. 

Po šių žodžių pagal scenarijų turėjo įvykti „sprogimas“, tačiau 
tądien, regis, sproginėti nebuvau nusiteikęs. 

— Ir kurių galų? 

Spektaklio pradžią Renė suvaidino gana neblogai, iškilmingai 
ir tvirtai, tačiau dabar užsikirto, nežinodama, ką man atsakyti — 
arba nedrįsdama atsakyti. 

— Jis išvarė tave iš namų)? 

— Ne. Negi nesupranti, ko jis mane čia atsiuntė? Prašau, neversk 
manęs to sakyti! 

Ji vos laikėsi nepravirkusi. 

— Tikrai nesuprantu, Rene. Gal mudu turime atkurti nusikalti- 
mo sceną, kad jis galėtų ją analizuoti? 

Jos savitvarda išseko, galva pradėjo linguoti iš vienos pusės į 
kitą. Ir taip jau atsitiko, kad Renė pasirodė man be galo graži. 
Mačiau, kad ji labai kentėjo pastarąsias kelias dienas ir išsekusi 
stiprybė darė ją be galo patrauklią seksualiai — jeigu pastebėjote, 
iškankintos moterys dažnai atrodo labai seksualios. Mano širdyje 
suspurdėjo švelnus, į meilę panašus jausmas. 

— Visa tai tiesiog siaubinga, negaliu sau atleisti už tai, ką prida- 
riau, — pasakiau aš ir padėjau jai ant peties ranką. - Neįsivaizduoji, 
kaip išgyvenu dėl Džo, o dar labiau dėl tavęs. Tačiau, man regis, jis 

elgiasi kaip visiškas pamišėlis. Didesnės nesąmonės negu atsiųsti 
tave Čia nė nesugalvosi. Jis taip tave baudžia? 

— Jo elgesys visai nejuokingas, jeigu iš anksto nesi nusiteikęs jo 
išjuokti, — tarė Renė verksmingai, bet karštai. — Tu tiesiog sten gies: 
išjuokti Džo, kad nereikėtų Žiūrėti į jį rimtai — tu vengi Žiūrėti į jį 
rimtai. 

— Tai paaiškink, dėl Dievo meilės, kurių galų jis surengė tokį 
cirką? 

— Aš nenorėjau tavęs daugiau matyti Džeikai. Sakiau tai Džo. 
Jis papasakojo man apie judviejų vakarykštį pokalbį, ir iš pradžių 
man pasirodė, kad tu jam viską melavai. Tu veikiausiai numanai, 
kaip nekenčiau tavęs visą laiką po to, kai mudu pasimylėjome; kai 
pasakojau apie tai Džo - o pasakojau aš išsamiai, nepraleisdama 
nė vienos smulkmenos, — visą kaltę suverčiau tau. 

— Ir teisingai padarei. Aš pats šiuo klausimu neturiu jokios aiš- 
kios nuomonės. 

— Tačiau daugiau negaliu kaltinti tik tavęs, — tęsė Renė. — Vers- 
dama visą kaltę tau renkuosi lengviausią kelią ir nieko neišspren- 
džiu. Manau, aš irgi neturiu aiškios nuomonės — Džo taip pat. 

— Jis neturi nuomonės? Tiesiog neįtikėtina. 

— Jis prislėgtas, labai prislėgtas. Kaip ir aš. Bet Džo vis tiek 
pasiryžęs spręsti problemą iš esmės — jis tikrai neslėps galvos į smėlį 
ir tikrai nesirinks mažiausiai skausmingo sprendimo. Tu neįsivaiz- 
duoji, kaip tai jam svarbu — apie nieką kitką jis nė pagalvoti negali. 
Visą savaitę gyvenome tikrame pragare — kartais man net atrody- 
davo, kad mudu tuoj tuoj išprotėsime. Tačiau Džo veikiau leisis 
sukapojamas į gabalus, negu sutiks palikti neatsakytą bent vieną 
neaiškų klausimą. Štai kodėl aš Čia. 

— Ir kas toliau? 

Ji nuleido galvą. 

— Pasakiau jam, kad nenoriu daugiau tavęs matyti, kad man tai 
būtų nepakeliama, nesvarbu, tu kaltas ar ne. Jis supyko ir pareiškė, 

kad aš elgiuosi tarsi melodramų herojė, vengiu spręsti problemą. 
Maniau, kad jis vėl man smogs: Tačiau jis nurimo, net pasimylėjo 
su manim, ir paaiškino, kad jeigu norime iš šio mėšlo išsikepurnė- 
ti, turime būti labai atsargūs ir neišsigalvoti jokių versijų, kurios 
trukdytų stoti į akistatą su faktais. Be to, patys visomis išgalėmis 
turime šturmuoti faktus, kad ir kiek užsidirbtume mėlynių. Jis sa- 
kė, jog kol kas mudu pralaimime, ir vienintelis būdas nors ką iš- 
gelbėti — nė akimirkai nepaleisti problemos iš akių. Pasakiau jam, 
kad toks gyvenimas netruks mane pribaigti, o jis atsakė: „Aš irgi 
ilgai netversiu, bet kito kelio tiesiog nėra.“ Tau turbūt ir tai atrodo 
juokinga? 

— Neturiu nuomonės, - atšoviau aš, turėdamas galvoje nuomo- 
nių daugybiškumą ir prieštaringumą. 

— Jis mano, kad, Dieve gink, neturime paleisti tavęs iš akių ir 
stengtis, kad tu nuo mūsų nepaspruktum. Štai kodėl jis atsiun- 
tė mane čia. Jo manymu, vengdama susitikti su tavim vengiu 
problemos. | 

— Ką gi, velnioniškai džiaugiuosi tave matydamas, tačiau turiu 
pasakyti, jog aš visai nenoriu klampoti po:skaudžių ir neišspren- 
džiamų problemų liūną. Geriau jį apeiti. O tu kaip manai? 

Ji irgi norėjo, visa širdimi troško, jį apeiti — nekilo jokių abejonių. 

— Ne, tikrai ne geriau, — ryžtingai tarė ji. — Aš visiškai pritariu Džo. 

— Ne, tai ne. Gerai, tai ką dabar mudu turime daryti? Kalbėtis 
apie filosofiją? | | 

Jos galva vėl sušvysčiojo iš šono į šoną. 

- Džeikai, būk žmogus, pasakyk vwoširdžiai - ką manai apie 
Džo? 

— Nuoširdžiai kalbant, apie jį turiu ne vieną nuomonę, - nusi- 
šypsojau aš. 

- Ir kokios gi jos? 

— Na, pirmoji — bet ne pirmesnė už kitas — ta, kad jis velniškai 


kilnus. 

Renė vienu metu nusijuokė ir sakūkčiojo. 

— Jis kilniausias, tvirčiausias ir narsiausias žmogus iš visų, ku- 
riuos man kada nors yra tekę sutikti. Jo sukeliamos bėdos — tai 
proto, intelektualumo ir civilizuotumo bėdos, nes jis yra visų šių 
dalykų kvintesencija. Tokių kaip jis Jungtinėse Valstijose daugiau 
nėra. Kalbu visiškai rimtai. 

Renė tiesiog tirpte tirpo — jeigu būčiau norėjęs, būčiau galėjęs 
ją apkabinti, ir ji nebūtų tarusi nė žodžio prieš. 

— Antroji nuomonė, - tęsiau aš, — tokia: tavo Džo tikrų tikriau- 
sias juokdarys. Visiška menkysta. Kažkoks klounas, sofistas ir stuob- 
rys. Arogantiškas, smulkmeniškas, netolerantiškas, žiaurokas, net 
apykvailis. Jis logiką ir tą savo vaikišką nuoširdumą naudoja kaip 
lazdą ir skydą tuo pat metu. Jį net galima pavadinti bepročiu, ma- 
niaku, įsikalusiu sau į galvą naftalininę idėjūkštę, kad protas ir in- 
telektas gali išspręsti visas problemas. 

— Bet juk tu puikiai Žinai, kaip jis į tai atsikirstų. 

— Žinau, žinau, jis puikiai moka ginti savo poziciją ir metodus, 
bet žinau ir tai, kad jie nė velnio nepadeda jam išspręsti vienos 
konkrečios problemos - taip, kad visi galėtų su palengvėjimu at- 
sikvėpti ir pamiršti apie ją. Tačiau šios Džo versijos negali egzis- 
tuoti viena be kitos — tai tarsi du priešingi poliai. O dar viena 
mano nuomonė, kurios laikausi ne ką stipriau negu pirmųjų dvie- 
jų, yra ta, kad jis ir vienoks, ir kitoks, truputį šioks, truputį anoks, 
bet apskritai drungnas, niekuo neišsiskiriantis, niekuo neypatin- 
gas vyrukas, veikiau apgailėtinas negu vertas užuojautos, veikiau 
juokingas negu niekingas. Jis gana groteskiškas personažas, gana 
nepatrauklus, net šiek tiek atstumiantis. Kvailokas ir pasibaisėti- 
nai naivus. Štai koks tas tavo Džozefas. Į tokį žmogų tikrai never- 
ta Žiūrėti pernelyg rimtai, nes jis nesugeba įtikinamai reprezen- 
tuoti savo pozicijos, net neįstengia būti pakankamai nuoseklus. 
Galiausiai turiu pridurti, kad panašiai vertinu ir pats save, tik ge- 
rokai kritiškiau. 

— Džeikai, bet juk tu puikiai žinai, kaip jis galėtų atremti tavo 
kaltinimus. 

— Neabejoju, kad atremtų. Tačiau smagiausia tai, kad visai nesvar- 
bu, ar jis atremtų, ar ne, nes tai visai ne kaltinimai — tai tik nuomo- 
nė. Velniai griebtų, Rene, nesuprask manęs neteisingai: garbės žo- 
dis, Džo man labai patinka. 

— Tu apie jį kalbi labai iš aukšto. 

Aš nusijuokiau. 

— Viena iš mano nuomonių yra ta, kad aš visa galva aukštesnis 
už Džo, bet ji nė kiek nekliudo egzistuoti kitai — kad aš nė 1š tolo 
jam neprilygstu. O dabar tavo eilė kalbėti nuoširdžiai: pasakyk 
tiesiai šviesiai, kurių galų Džo tave čia atsiuntė, ką jis sumanė? 

— Mums teko pripažinti, kad net jeigu tu vienas užvirei šį jova- 
lą, aš nebūčiau pasidavusi tavo įtakai, jeigu nebūčiau norėjusi 
pasiduoti. Tu pasinaudojai mano silpnumo akimirka, tačiau ma- 
nęs neprievartavai. Džo visiškai teisus sakydamas, jog tai, kad aš 
galų gale atsidūriau su tavim lovoje, reiškia, kad kalbėjau ir el- 
giausi taip, kaip pati m07ėj2w, ir nesvarbu, kad dabar man net 
pagalvoti apie tai bjauru. Jis paklausė manęs, kaip būčiau reaga- 
vusi, jeigu prieš tris savaites jis būtų pasiūlęs su tavimi permie- 
goti, ir aš buvau priversta atsakyti: „Nežinau.“ Tada jis paklausė, 
ką pasakyčiau, jeigu jis pasiūlytų man tai dabar, ir aš pasakiau, 
kad tokia mintis man atrodo pasibaisėtina ir atstumianti. Jis pa- 
reiškė, kad tokių reakcijų reikia vengti, nes jos kliudo aiškiai ma- 
tyti problemą. Mes turį kuo sąžiningiau pripažinti savo tikrąsias 
nuomones ir nepainioti jų su tuo, kaip, mūsų nuomone, manyti 
saugiau ar protingiau, ir veikti tik vadovaujantis tikraisiais jaus- 
mais, kad neprarastume pagrindo po kojomis. Kadangi su tavi- 
mi mylėjausi, veikiausiai — taip pasakė Džo — aš manau, kad nie- 
ko bloga mylėtis su kitais vyrais, bent jau su tavimi, nors ir neno- 
riu sau prisipažinti. 


— Viešpatie aukštielninkas! 

— Džeikai... jis atsiuntė mane čia, kad dar kartą tai padarytume. 

— Bet juk tu nenori, tiesa? 

Žinoma, ji nenorėjo, kaip nenorėjo ir nepaliaujamai knaisiotis 
po visą šį reikalą, tačiau ji jau prisivertė tai daryti, taigi sutiko da- 
ryti ir visa kita, ko tik prireiks. Kiek patylėjusi, neįstengdama iš 
karto atsakyti, ji tarė: 

— Sumanymas man atrodo pasibaisėtinas. Man bjauru net pa- 
galvoti apie tai, Džeikai! Tačiau šis jausmas panašus į mano jaus- 
mus tavo atžvilgiu. Niekas neturi man nurodinėti. Džeikai, aš vi- 
siškai sutrikusi! Nesu tokia stipri kaip Džo, net tu stipresnis už 
mane. Nebežinau, ką daryti. 

„Kuo toliau, tuo smagiau“, - pamaniau aš. Man toptelėjo, kad 
Džo požiūris, nors ir visiškai nelogiškas (tai, kad Renė vieną kartą 
buvo jam neištikima, visai nereiškė, kad mylėtis su kitais vyrais 
apskritai ar su vienu manim, jai atrodo „normalu“ apskritai; dau- 
gių daugiausia, galima buvo teigti, kad ji panoro pasimylėti vieną 
kartą), suteikė man visišką veiksmų laisvę. Panorėjęs galėjau daryti 
su Rene ką tinkamas. Kilo didžiulė pagunda baigti tuos išvedžio- 
jimus ir tėkšti: „Ką gi, pupuliuk, eime pasipliauškinti“; tačiau tą- 
syk kankinti Renės nebuvau nusiteikęs. 

— Tai tu nori su manim mylėtis ar ne? — paklausiau jos. 

— Ne! Ko jau ko, o vėl atsidurti su tavim lovoje tikrai nenoriu! 

— Tas tavo Džo tikras beprotis. Zinai, kartais man atrodo, kad 
jis kažkoks iškrypėlis. 

— Ką dar prasimanysi? Nesivaržyk, prisigalvok daugiau nesą- 
monių, tada nereikės stengtis jo suprasti. 

— Tavo požiūris mane tiesiog Žavi, - nusijuokiau aš. - Nepaken- 
ti jokios kritikos jo atžvilgiu — viskas, kas bent kiek nepalankų Džo, 
tau yra nesąmonė ir prasimanymas. Tavo įsitikinimas, kad apie 
Džo galima kalbėti tik gerai arba nieko, kad jis toks stiprus, jog 
gali leisti sau pabūti savo paties karikatūra, iškelia jį aukščiau už 
bet kokią kritiką. 

— Aukščiau ar ne, jo vis tiek nėra už ką kritikuoti, — neatlyžo 
Renė. 

— Kada jis atvažiuos tavęs pasiimti? 

— Mudu manėme, kad tu parveši mane namo, - išsisukinėdama 
tarė ji. 

— Kai užbaigsime darbą? 

— Prašau, liaukis! 

— Tai ką, gal varom? Turiu galvoje, namo. 

Ji įbedė į mane nustėrusį žvilgsnį. 

— Iš kur jis žinos, ar mes atlikome užduotį, ar ne? - šyptelėjau 
aš. —- Negi surengs tau medicininę apžiūrą? Tiesiog duok jam skautės 
garbės žodį, kad savo pareigą įvykdėme sąžiningai. 

Štai tada ji pagaliau suvokė, su kokia dilema susidūrė: arba gul- 
tis su manim į lovą, nors jai tai bjauru, arba meluoti Džo, nors jai 
tai irgi bjauru, arba rinktis trečiąjį kelią — ginti savo nuomonę ir 
tiesiog atsisakyti vykdyti jo politinius sprendimus; tačiau pasirinkti 
pastarąjį kelią jai aiškiai trūko jėgų. 

— Viešpatie! O kaip tu pasielgtum manim dėtas? 

— Pasiųsčiau jį velniop! — linksmai pareiškiau aš. — Pirmiausia 
tavim dėtas apskritai nebūčiau čia atėjęs. Tačiau jeigu tu jau atėjai, 
tai tavim dėtas aš nė sekundės nedvejodamas pripūsčiau jam į akis 
miglos. Papasakočiau tokią vaizdingą istoriją, su tokiomis pikan- 
tiškomis smulkmenomis, kad maža nepasirodytų. Pasakyk jam, kad 
išdulkinau tave penkis kartus, ir dar du kartus iškreiptu būdu. Pats 
prisiprašė. Duodu galvą nukirsti, kad jeigu tik papasakos: vaizdin- 
gą istoriją su šiurpuliukais, daugiau jis tavęs čia nebesiųs. Juk tai 
senas triukas - jeigu nori atsikratyti blogo įstatymo, tiesiog perdė- 
tai uoliai jį vykdyk. 

Renė sukando savu krumplius ir palingavo galva. 

— Negaliu jam meluoti. Ir negaliu dar kartą su tavim pergulėti. 

— Tada pasiųsk jį velniop. 

— Tu neįsivaizduoji, kaip smarkiai šitas atsitikimas jį paveikė, 

Džeikai. Jis tikrai neišprotėjo, ir net neurasteniku jo nepavadin- 
čiau. Manau, kad dabar jis mąsto daug aiškiau ir giliau nei kada 
nors anksčiau. Tačiau jis pašėlusiai nori šį reikalą išnarplioti iki 
galo. Jam tai gyvybės ir mirties klausimas - mums abiem tai gyvy- 
bės ir mirties klausimas. Tai rimčiausia krizė mūsų gyvenime. | 

— O ką jis padarytų, jeigu pasakytum, kad štai šiuo konkrečiu 
vieninteliu atveju jam nepritari? 

— Ką tik nori. Jis gali išeiti iš namų - visiems laikams, gali nužu- 
dyti mus abu arba nusižudyti pats. Manau, jis net galėtų vėl atvež- 
ti mane pas tave ir pats ateiti čia, kad įsitikintų... 

— Kad įsitikintų, jog; tikrai atliksime namų darbus? Jergutėliau, 
juk tai juokinga! 

— Jis pamanys, kad galutinai jį išdaviau. Nuleidau rankas: 

— Dievulėliau, jeigu jau taip, tai eime į lovą. Jeigu negali apsi- 
mesti, kad žiūri 1jį rimtai, tada imkime ir iš tiesų žiūrėkime rimtai. 
Ir užtikrinu - daugiau jis čia tavęs nebesiųs. - Aš atsistojau. — Eikš, 
mergyte: galėsi papasakoti vaizdingą istoriją su pikantiškomis 
smulkmenomis, kaip ir siūliau, tik sakysi gryną tiesą. Nagi, pamo- 
kykime senuką Džo, parodykime jam, ką sugebame. 

— Ar tu visai pakvaišai? Aš net paga/voti apie tai negaliu! - sušu- 
ko Renė. 

Tiesą sakant, mano jausmai kaip visada buvo dvilypiai. Renę: 
draskė klasikiniai prieštaravimai tarp to, ką ji laikė savo pareiga, ir 
nenoro jos vykdyti — tai yra tarp jos nenoro dar kartą būti neištiki- 
mai ir nenoro meluoti Džo. Aš irgi išgyvenau konfliktą, tik man 
abi priešingos alternatyvos atrodė vienodai priimtinos ir vienodai 
pageidautinos. Norėjau visiems laikams atsisakyti dalyvauti šioje 
istorijoje, sugriovusioje neįprastus Morganų santykius (kuriuos, 
turiu pastebėti, laikiau tiesiog idealiais, bet visiškai netinkamais 
tokiam permainingų nuotaikų žmogui kaip aš), ir tuo pat metu 
norėjau padėti Džo - nes, pirma, žadėjau jam padėti, o antra, bu- 
vau įsitikinęs, kad gavęs gerą dozę paties pasiskirtų vaistų jis pako- 

reguos gydymo kursą. Be to, nors kartais seksualinis sadizmas man 
teikia malonumą, dabar visai nebuvau nusiteikęs kankinti Renės, 
o mylėtis su manimi jai būtų buvusi tikra kankynė; vis dėlto, kaip 
jau minėjau anksčiau, jos kančia mano akyse darė ją labai seksua- 
liai patrauklią. Ir taip jau atsitiko, kad mano kaltės jausmas — nors 
jo pagrįstumu nė kiek neabejojau — pasimetė toje sumaištyje, ku- 
rią sukėlė melodramiškas Džo sumanymas. Aš buvau taip nuste- 
bęs ir suintriguotas, kad beveik pamiršau esąs kaltas. 

— Nedarysiu jokių sprendimų, — pareiškiau aš. — Aš vengiu pro- 
blemų, noriu pasprukti nuo jų. Spręsk tu - kaip nutarsi, taip ir bus. 

— Negaliu gultis į lovą! - sudejavo Renė. 

— Tada grįžk namo. 

— Negaliu! Džeikai, prašau — išprievartauk mane arba išspirk 
lauk! Pati nieko negaliu padaryti! 

— Nesirengiu spręsti už tave, — atšoviau aš. 

Atsisakydamas spręsti veikiausiai irgi elgiausi gana sadistiškai, 
užtat sąžiningai. Tikrai nebūčiau galėjęs noriai, su tvirtu įsitikini- 
mu, kad elgiuosi teisingai, padaryti nei viena, nei kita, o kai neturi 
didelio noro ką nors daryti ir nesi įsitikinęs, kad tai padaręs pa- 
sielgsi teisingai, verčiau tyliai sėdėti kamputyje. Renė geras dvi 
minutęs paraudojo, susmukusi ant kėdės: jai buvo tikrai velnio- 
niškai bloga. (Velniai mane rautų, juk galima buvo sugalvoti dau- 
gybę kitų būdų, kaip išsikapstyti iš susidariusios situacijos!) 

„Labai galimas daiktas, - pagalvojau aš, — kad galiausiai abu 
Morganai nusibaigs vien dėl vaizduotės stokos.“ Pažvelgiau į Lao- 
kooną: jo kančia buvo abstrakti ir neįtikinanti. 

1 () Renės savigrauža 


tą rugsėjį buvo ne pats 
maloniausias reginys 


Renės savigrauža tą rugsėjį buvo ne pats maloniausias 
reginys, nes (nors, kaip ji pati sakė, asmenybė nėra vertinga vien 
dėl unikalumo) dažniausiai nejaučiu jokio džiaugsmo didindamas 
man artimais tapusių žmonių nelaimes. Ir humanizmas čia niekuo 
dėtas: man giliai nusispjaut į žmoniją kaip visumą, ir, turiu prisi- 
pažinti, net konkrečių žmonių, pavyzdžiui, Pegės Rankin, bėdos 
man rūpi kaip pernykštis sniegas. Tai tik mano reakcijų aprašymas — 
jokiu būdu nesiimčiau savo abejingumo ginti kaip apmąstytos ir 
sąmoningai pasirinktos pozicijos. 

Mano manymu, bėda ta, kad kuo geriau pažįsti konkretų žmo- 
gų, tuo sunkiau priskirti jam vienokį ar kitokį charakterį, kuris 
leistų būti tikram, kad emociškai sudėtingose situacijose su juo 
reikia elgtis vienaip arba kitaip. Trumpiau tariant, kuo geriau pa- 
Žįsti Žmogų, tuo sunkiau taikyti Mitoterapiją, nes esi priverstas 
pripažinti, kad vaidmenys, kuriuos jam priskiri, aiškiai neadekva- 
tūs. Egzistencija ne tik pirmesnė už esmę - žmogiškųjų būtybių 
atveju ji net meta iššūkį esmei. Kai tik pažįsti Žmogų taip gerai, 
kad gali susidaryti apie jį prieštaringas nuomones, visa Mitotera- 
pija kažkur išgaruoja ir sugrįžta tik trumpam, kai būni tarsi ne 
visai pakirdęs iš miego. 

Tokių momentų būdavo, bet retai. Baigiamoji ką tik aprašyto 
vakaro dalis klostėsi taip: aš pagaliau nunešiau Renę į lovą (stebė- 
damasis, kad ji tokia sunki), tai ryžausi padaryti tik todėl, kad pro- 
to aiškumas priblėso, leisdamas susiklosčiusią situaciją režisuoti 
kaip romantišką simbolių kovos misteriją. Džo buvo Protas arba 
Būtis (vietoj scenos naudojau Renės visatą), aš buvau Neraciona- 
lumas arba Nebūtis ir mudu žūtbūtinai kovojome dėl Renės, kaip 
Dievas ir Šėtonas dėl Žmogaus sielos. Šis grynai ontologinis ma- 
nicheizmas, aišku, nebūtų atlaikęs jokios rimtesnės kritikos, tačiau 
jis turėjo tris privalumus: pirma, išvadavo mane nuo būtinybės 
priskirti Renei konkrečią esmę (aš tuojau tuo pašinaudojau ir 
pasitenkinau savaime jai būdinga bendrine Žmogiškosios Būty- 
bės esme), antra, leido man su ja sanguliauti su išties mefistofe- 
lišku pasimėgavimu ir, trečia, galėjau nesukti sau galvos dėl savo 
elgesio motyvų, nes tai, ką aš dariau, buvo mano esmių esmė — 
juk Šėtono irgi niekas neprašytų paaiškinti, kodėl jis elgiasi taip, 
kaip elgiasi. 

O štai Renė tuo metu buvo beveik paralyžiuota ir, manau, su 
savotišku palengvėjimu leido man priskirti jai Žmonijos vaid- 
menį; kokia drama vyko jos galvoje, nežinau. Paskui aš nuvežiau 
ją namo. 

— Gal užsuksi minutėlei? — paklausė ji negyvu balsu. 

"Tačiau noras vaidinti spektaklius man išgaravo seksualinio įkarš- 
čio įkandin ir aš buvau abejingas tarsi daržovė. 

— Ne, gal kitą kartą. 

Šiaip jaučiau kažkokią nuasmenintą, bendrinę užuojautą Mor- 
ganams, ypač Renei. Džo, šiaip ar taip, labai nuosekliai laikėsi sa- 
vo pozicijos, o suvokimas, kad esi ištikimas sau, net jeigu dėl to 
galiausiai pralaimi ir prisišauki bėdą, — kaip atsitinka bridžo Žaidė- 
jui, kuris tobulai taiko beviltišką strategiją, arba Otelui, kurio mei- 
lė neišmintinga, bet begalinė, - būna labai paguodžiantis. O štai 
Renė nebeturėjo jokios pozicijos, kuria būtų galėjusi nuosekliai 

vadovautis veikdama, netgi negalėjo prisileisti minties, kad kartais 
galima elgtis nenuosekliai, o juk ji, priešingai nei aš, iš prigimties 
turėjo poreikį po kojomis jausti tvirtą pagrindą, kad bent jau ne- 
pažirtų į šipulius. 

Ji pas mane buvo atėjusi tris kartus.rugsėjį ir kartą spalį. Pirmąjį 
vizitą aš jau aprašiau. Antrasis, kitos savaitės trečiadienį, buvo vi- 
siškai kitoks: Renė atrodė žvali, stipri, net linksma ir šiek tiek patra- 
kusi. Mudu iš karto audringai pasimylėjome - ji tiek įsismagino, 
kad net pradėjo mane erzinti, esą velniams jai reikalingas toks mei- 
lužis, kuris lovoje neprilygsta jos vyrui, - paskui sėdome pagurkš- 
noti jos atsinešto kalifornietiško muskatelio, ir ji gerą valandą sma- 
giai tauškė, vargiai leisdama man įterpti savo trigrašį. 

— Dievulėliau, kokia aš buvau kvailiukė! — juokėsi ji. - Maklinė- 
jau apsižliumbusi tarsi kokia mokinukė! 

- Mm... 

— Ir kurių galų taip rimtai į tą reikalą žiūrėjau?! Būta čia ko! 
Žinai, kas man atsitiko pracitą naktį? 

— Ne. 

— Aš pašokau lovoje trečią valandą nakties — kai užvirė ši košė, 
aš kasnakt pašoku trečią valandą ir nors mirk nebegaliu užmigt. 
Paprastai mane tada pradeda purtyti drebulys ir aš arba prasėdžiu 
virpėdama iki ryto, arba žadinu Džo ir mudu vėl pradedame tūks- 
tantąjį kartą narplioti viską iš pradžių. Ir vakar aš pabudau kaip 
įprasta; švietė mėnulis ir aš mačiau miegantį Džo — miegodamas 
jis atrodo visai kaip paauglys! Kol aš į jį Žiūrėjau, jis per miegus 
kažkodėl ėmė krapštytis nosį! — Ji sukikeno ir truputį raugtelėjo 
nuo vyno. - Atsiprašau. 

— Nieko tokio. 

— Na, aš prisiminiau, kaip tąnakt mudu slapčia stebėjome jį pro 
svetainės langą, tik šį kartą man buvo ne skaudu, o juokinga! Vi- 
sas šis reikalas man pasirodė juokingas, juokinga pasirodė ir tai, 
kaip mudu į jį žiūrėjome. Džo pasirodė man esąs nebrendyla, 

darantis tragediją iš kažkokių niekų, o tu - tiesiog visiškas nevykė- 
lis. Na, ką, supykai? — Ji nusikvatojo. 

— Žinoma, ne. 

— O aš pati - snarglėta mergiūkštė, kuri amžiais žliumbia ir lei- 
džia dviem puspročiams kankinti ją dėl kažkokios kvailystės. Pana- 
šiai jaučiuosi, kai leidžiuosi vaikų išmušama iš pusiausvyros ir nusi- 
leidžiu iki jų lygio. Kai jie visą dieną pešasi ir rėkauja, aš taip pa- 
vargstu, kad galop pati dažnai pradedu šaukti ir verkti, o paskui 
jaučiuosi visiška kvaiša ir susigėstu. Ir kaip suaugęs Žmogus gali taip 
blaškytis dėl kažkokių menkniekių, juo labiau turintis šeimą, vaikų? 

— Dėl vargano, trumpučio susikergimo, — šyptelėjau aš. Atvirai 
šnekant, giedras Renės nusiteikimas man kėlė visiškai priešingą 
jausmą: kuo linksmesnė atrodė ji, tuo niūresnis dariausi aš, ir kuo 
lengvabūdiškiau ji vertino susidariusią situaciją, tuo rimtesnė ši 
atrodė man. 

- Juk tai nesąmonė - sureikšminti tokią smulkmeną! Apie ją net 
galvoti neverta, ką jau kalbėti apie skyrybas! Galiu pergulėti nors 
su šimtu vyrukų, ir mano požiūris į Džo dėl to nepasikeis nė per 
nago juodymą! 

- Žinoma, — niurzgliai pertraukiau ją, — savaime tai neturi jo- 
kios reikšmės, tačiau tampa reikšminga, jeigu žmogus tokius daly- 
kus vertina rimtai ir teikia jiems reikšmės. Kas čia juokinga, jeigu 
žmogui tai atrodo rimta? 

— Liaukis, tavęs man tetrūko! — sušuko Renė. — Tu visai kaip 
Džo, niekuo ne geresnis! Mano manymu, visos mūsų bėdos kyla 
iš to, kad per daug galvojame ir per daug kalbame. Patys įsikalba- 
me sau ligą. — Ji išmaukė dar vieną, toli gražu ne pirmą - ketvirtą 
ar penktą, taurę vyno, nors aš vis dar kankinau pirmąją. — Žinai, ką 
aš manau? Manau, kad nieko panašaus nebūtų įvykę, jeigu mes 
neturėtume tokios galybės laisvo laiko. Štai tu dievažijiesi nežinąs, 
koks velnias tave nešė į šią galerą, bet aš manau, kad tas velnias 
buvo ne kas kita kaip nuobodulys. 

— Nejaugi... 

— Tu nieko nesieki, tu nesi labai apsikrovęs darbais, gražuoliu 
tavęs nepavadinsi, gyveni tik sau. Veikiausiai dienų dienas riogsai 
savo kambaryje, supiesi savo supamojoje kėdėje, snūduriuoji ir iš 
nuobodulio prisimąstai visokių šunybių. Mano manymu, raktas į 
tavo charakterį labai paprastas: tau tiesiog nuobodu. 

— Aš ne vien toks ar anoks, Rene. Gal man ir nuobodu, bet ne 
tik nuobodu. 

Buvo akivaizdu, kad Renė surengė sau nedidelį mėgėjiškos Mi- 
toterapijos seansą: jeigu kažkas pradeda kalbėti apie kažkokius 
raktus į žmonių charakterį, jis akivaizdžiai kuria mitus, nes jokie 
raktai nepadės perprasti žmogaus sielos paslapties. Tačiau aš bu- 
vau toks niūrus, kad šykštėjau bent kiek gilesnės jos, kaip scena- 
ristės, gebėjimų analizės ir apsiribojau paviršutiniškiausiomis pa- 
stabomis. 

— O aš manau, kad tau tiesiog nuobodu, ir man nusispjaut, ką 
pats manai. Man neberūpi, kokia judviejų su Džo nuomonė apie 
visą šitą reikalą ir apie mane: aš į tai nebežiūriu rimtai. Aš apskritai 
apie tai nebegalvoju. 

— Ir labai teisingai darai. 

— Tave tai siutina, tiesa? — nusikvatojo ji. — Aišku: juk jeigu aš 
nebesikankinsiu, dings visas smagumas. Na, tai ir eik velniop! Dau- 
giau tokio smagumo nebesuteiksiu, nesitikėk! Ko čia taip pasipū- 
tei? Galima pamanyti, kad į kelnes pridirbai, — jai pačiai pasidarė 
juokinga ir ji, girtutėlė, sukikeno. — Džo šįryt atrodė lygiai taip pat 
— niūrus kaip koks pranašas. Aš sugadinau jums Žaidimą, štai judu 
ir pučiatės. Dabar arba pralinksmėk, arba pasigerk su manim, o 
jeigu nenori, tai vežk mane namo. 

Aš pabaigiau gerti savąją taurę ir įsipyliau dar vyno. 

— Tikiuosi, supranti, kad netikiu nė vienu tavo žodžiu. Skamba 
šauniai, bet neįtikinamai. 

— Tu tiesiog nedrįsti patikėti, — pasityčiojo Renė. 

— Ir aš nedrystu, ir tu nedrįstum, net jeigu nuo to priklausytų 
tavo gyvybė. 

— Tarškėk, tarškėk — man nusišvilpt, — pareiškė Renė. 

— Be to, nemanau, kad tu Džo pasakei bent žodelį iš to, ką pri- 
suokei man. 

— Na, ir kas. 

- Jeigu būtum pasakiusi, jis nebūtų šiaip paniuręs: Jis būtų tren- 
kęs durimis ir tave palikęs. 

— "Tai tu taip manai. Mus pernelyg daug kas sieja. Ir apskritai 
nesuprantu, ko iš pradžių taip panikavau; toks niekniekis mudvie- 
jų su Džo negalėtų išskirti. Tu tam per silpnas, Džeikai. Juk tu 
nieko nežinai apie mudu su Džo. Ničnieko. 

— Jau praeitą kartą sakiau tau, kad pasiųstum jį velniop. 

- Imsiu ir pasiųsiu — kartu su tavim. 

— Puiku, mergužėle, siųsk kur tik nori, su kuo nori, tik prieš tai 
užsisakyk dirbtinius dantis kairiajam žandikauliui.. 

Ši pastaba ją išblaivino mažiausiai trim taurėmis muskatelio. 

— Nemanau, kad Džo dar kada nors man smogtų, - rimtai tarė ji. 

— Tada šuoliuok namo, kol neprablaivėjai, nusuk jam ausį ir pa- 
sakyk, kad daugiau neketini rimtai žiūrėti į tokius niekus kaip jūsų 
seksualinis gyvenimas, — pasiūliau aš. — Ir paaiškink — girdi, visos 
problemos, Džo, kyla iš to, kad tu per daug galvoji. 

— Jis nesmogs man, Džeikai. Jis niekada daugiau manęs nemuš. 

— Jis išmals tau visus dantis. Tik užsimink, kad jis elgiasi kaip 
mokinukas, ir kaipmat atsidursi ligoninėje sulaužytais žandikau- 
liais. Bet ką čia burną aušinti — tu ir pati puikiai tai Žinai... O gal 
nori patikrinti? Važiuojam, išrėžk jam viską į akis — aš tau pritar- 
siu. Jeigu tu teisi, mes visi trys smagiai pasijuoksime, pasikvatosi- 
me ir nušluostysime vienas kitam snargliukus. O paskui apsika- 
binsime, išbučiuosime vienas kitą ir pamiršime viską, kas mus lig 
šiol taip Žeidė. 

Dabar Renė visiškai išsiblaivė. 

— Nekenčiu tavęs, — tarė ji. - Negi negali net minutei leisti man 
vėl pasijusti bent šiek tiek laimingai? Neleidi man net apsimesti, 
kad esu laiminga. 

Ir (mirabile dictu) kai tik ji vėl paniuro kaip anksčiau, aš tučtuo- 
jau pralinksmėjau — sakyčiau, jos linksmumas perėjo man — ir įsi- 
pyliau sau dar muskatelio. 

— Dabar tu patenkintas, tiesa? - užraudojo Renė. 

— Ką padarysi, tokie jau mes, iškrypėliai, esame. Atleisk, Rene, 
aš iš tiesų labai tave užjaučiu. 

— Betgi tu tiesiog spinduliuoji iš džiaugsmo! — pasipiktino ji, 
linguodama galvą iš ŠONO į šoną. 


Tačiau tokie keisti linksmumo priepuoliai, kaip ką tik aprašyta- 
sis, Renę ištikdavo retai, O ir aš retai kada būdavau toks bepras- 
miškai Žiaurus. Kaip antrasis jos vizitas skyrėsi nuo pirmojo, ir 
trečiasis (paskutinis rugsėjį) neturėjo nieko bendra su antruoju. 
Tuo metu aš jau gana smarkiai įsitraukiau į darbą, taigi mano nuo- 
taikos vis dažniau ir dažniau susiformuodavo auditorijoje. Tą die- 
ną, paskutinį rugsėjo penktadienį, jaučiausi žvalus, pakylėtas, ašt- 
rios tarsi skustuvo ašmenys įžvalgos vien todėl, kad per gramati- 
kos paskaitas taryt aiškinau įvardžių linksniavimą: žmogų apima 
nuostabus prašviesėjimo ir giedrumo, tiesiog nenugalimumo jaus- 
mas, kai jis gali ne šiaip pasakyti, bet ir iki galo suprasti, kad kopu- 
liacinio veiksmažodžio bendraties predikatinis papildinys be išreikš- 
to veiksnio vartojamas vardininko linksniu, o kopuliacinio veiks- 
mažodžio bendraties predikatinis papildinys su išreikštu veiksniu 
vartojamas objektiniu linksniu. Pasidalinau šiuo pastebėjimu 4; bai- 
mingos pagarbos apimtais jaunaisiais moksliukais ir triumfuoda- 
mas apibendrinau: 

— Taigi moki žodį, žinai kelią. Klausimų turite? 

— Aš turiu klausimą, — subruzdo vienas nenaudėlis, sėdėjęs, sa- 
vaime suprantama, paskutiniame suole; jau anksčiau buvau nutaręs 

už akiplėšiškumą jį per egzaminus, jeigu tik pasitaikys proga, su- 
kirsti. — Sakykite, o kas atsirado anksčiau — knygos ar gramatikos 
vadovėliai? 

— Ką turite galvoje, Bleiksli? — reikliai paklausiau aš. Visai nesi- 
rengiau žaisti pagal jo taisykles. 

— Na, galima pagrįstai teigti, kad žmonės kalbėti pradėjo anks- 
čiau negu rašyti gramatikos vadovėlius, taigi vadovėliai turėtų tik 
aiškinti, kaip kalba žmonės. Pavyzdžiui, kai mano kambario drau- 
gas kam nors paskambina, aš jo klausiu: „Kam skambinai?“ Kiek- 
vienas šioje auditorijoje paklaustų: „Kam skambinai?“ Galvą duo- 
du nukirsti, kad devyniasdešimt devyni procentai amerikiečių pa- 
klaustų: „Kam skambinai?“ Niekas nesakytų: „Su kuo ką tik 
kalbėjaisi telefonu?“ Lažinuosi, kad ir jūs taip nepasakytumėt. Juk 
toks klausimas net skamba keistai, sutinkate? — Per auditoriją nu- 
vilnijo juokas. - Juk mes gyvename demokratinėje šalyje; jeigu tik 
saujelė mokslinčių paklaustų: „Su kuo ką tik kalbėjaisi telefonu?“, 
tai kodėl turime manyti, kad mes visi kalbame netaisyklingai, o jie 
vieni — taisyklingai? Kodėl nepakeitus taisyklių? 

Rupūs miltai, tas vaikiščias — iš akies trauktas Džo Morganas: 
kelius reikia tiesti ten, kur vaikšto žmonės. Nekenčiau jo visa 
širdimi. 

— Pone Bleiksli, sakykite, ar keptą viščiuką valgote rankomis? 

— Žinoma. O ką? Jūs valgote kitaip? 

Auditorija, susidomėjusi dvikova, ėmė kikenti, tačiau po pasta- 
rojo nepadoriai įžūlaus išpuolio jau nebe taip vieningai sirgo už 
akiplėšą Bleikslį. 

— O kaip valgote kiaulieną per pusryčius? Rankomis ar šakute, 
pone Bleiksli? 

— Rankomis, — atsakė jis iššaukiamai. — Rankos juk irgi atsira- 
do prieš šakutes, kaip ir anglų kalba —- anksčiau už gramatikos 
vadovėlius. 

— Tačiau, leiskite pastebėti, ne jūsų rankos, — šaltai šyptelėjau aš, — 

ir, patikėkite, ne jūsų anglų kalba! — Auditorija darniomis gretomis 
perėjo į Mano pusę: norminamoji gramatika mūšį laimėjo. 

— Reikalas tas, — apibendrinau aš, kreipdamasis į visą auditoriją, — 
kad jeigu mes iki šiol būtume laukiniai, ponas Bleikslis turėtų ne- 
ginčijamą teisę valgyti kaip kiaulė ir taip elgdamasis nepažeistų 
jokių taisyklių, nes taisyklių tiesiog nebūtų; jis galėtų kiek tinka- 
mas piktintis: „Net skamba keistai!“ ir niekas nekaltintų jo neraš- 
tingumu, nes raštingumo — gramatikos taisyklių — tiesiog nebūtų. 
Tačiau kai tik įsitvirtina tam tikra taisyklių sistema, nesvarbu, ar 
tai etiketo, ar gramatikos taisyklės, ir kai tik jos pradedamos laiky- 
ti norma - kalbu apie savotišką idealą, O ne apie vidutinę normą, — 
jūs galite jas pažeidinėti, bet tik tuo atveju, jeigu sutinkate, kad 
visi kiti jus laikys laukiniu ar visiškai neraštingu žmogumi. Kad ir 
kokios dogmatiškos bei nelogiškos būtų šios taisyklės, jos — tam 
tikras visuotinis sąlyginumas. O kalbos atveju yra ir dar viena prie- 
žastis laikytis egzistuojančių taisyklių, net pačių kvailiausių. Pone 
Bleiksli, ką reiškia žodis „arklys“? 

Pono Bleikslio veidas apsiniaukė kaip debesis, tačiau jis atsakė: 

— Tai gyvūnas. Keturkojis gyvūnas. 

— Eguus caballus, — pritariau aš. — Liekanagis, žoliačdis gyvūnas. 
O ką reiškia algebros simbolis „x“? 

— „X“? Bet ką. Tai nežinomasis. 

— Nuostabu. Tokiu atveju mes simboliui „x“ galime priskirti bet 
kokią reikšmę, kokią tik norime, su sąlyga, kad duotoje lygtyje jo 
reikšmė visada tokia pati. Tačiau juk žodis „arklys“ yra toks pat 
simbolis — tam tikras kalbos padargų sukeliamas triukšmas arba 
tam tikra brūkšnelių sistema ant lentos. Ir, teoriškai, jam irgi gali- 
me priskirti bet kokią reikšmę. Tarkime, mudu susitarėme, kad 
žodis „arklys“ mums reiškia gramatikos vadovėlį; tada galėsime 
sakyti: „Atsiverskite dvidešimtąjį savo arklio puslapį“ arba: „Ar 
atsinešėte į paskaitas savo arklį?“ Ir mudu abu puikiai vienas kitą 
suprasime. Sutinkate? | 


(163 ) 


— Taip, žinoma, — ponas Bleikslis visa širdimi nenorėjo sutikti. 
Jis jautė esant kažkokią klastą, tačiau neturėjo kur dėtis. 

- Jokios abejonės. Tačiau daugiau niekas mūsų nesupras - to- 
kiu principu pagrįsti visi šifrai. Vis dėlto apskritai nėra jokios 
priežasties, dėl kurios žodis „arklys“ negalėtų visais gyvenimo 
atvėjais reikšti gramatikos vadovėlio, o ne Eguus caballus: žodžių 
reikšmės su žodžių forma susietos daugiausia visiškai atsitikti- 
nai, žmogaus valia — jų sąsajas nulėmė grynas istorinis atsitikti- 
numas. Tačiau susitarimas dėl to, kad žodis „arklys“ reiškia Eguus 
caballus, o ne ką kitia, buvo pasiektas gerokai anksčiau, negu mes 
su jumis apskritai įgijome balso teisę, ir jeigu norime, kad mūsų 
kalba būtų suprantama pakankamai dideliam būriui žmonių, su- 
sitarimų turime laikytis. Kai galvoje turime Eguus caballus, mums 
tenka sakyti „arklys“, o kai štai šį kuklų daiktą ant mano stalo — 
„gramatikos vadovėlis“. Jeigu jums nesvarbu, kad jus suprastų 
aplinkiniai, taisyklių galite nesilaikyti, tačiau jeigu jums tai vis 
dėlto svarbu, tada vienintelis būdas „išsilaisvinti“ nuo taisyklių — 
įvaldyti jas taip tobulai, kad jos taptų antrąja jūsų prigimtimi. 
Yra toks paradoksas: kiekvienoje sudėtingos sąrangos visuome- 
nėje Žmogus paprastai laisvas tokiu mastu, kokiu jis įsisavino eg- 
zistuojančias taisykles ir normas. Kas laisvesnis Amerikoje, - api- 
bendrindamas paklausiau aš, - ar žmogus, kuris maištauja prieš 
visokeriopas nuostatas, ar tas, kuris laikosi jų automatiškai, nė 
nesusirnąstydamas? 

Pastarasis klausimas, aišku, buvo smūgis žemiau juostos, tačiau 
aš juk visai nesiekiau nieko niekuo įtikinti, ir gražbyliauti ėmiausi 
tik gelbėdamas norminamąją gramatiką nuo to klaidatikio pono 
Bleikslio purvinų letenų ir norėdamas, jeigu pasitaikys proga, su- 
malti į miltus jį patį. 

— Bet, pone Horneri, - pasigirdo jaunatviškas balsas — iš pirmo- 
jo suolo, savaime suprantama, — juk žmonės nuolatos siekia viską 
daryti vis geriau ir geriau. Tiesa? O norint ką nors tobulinti, 

paprastai taisykles tenka keisti. Jeigu niekas ir,niekada nemaištau- 
tų prieš taisykles, nebūtų jokios pažangos. | 

Aš maloningu žvilgsniu nužvelgiau jaunuolį: į tokią dirvą savo- 
jo mėšlo galiu primesti kiek tinkamas. 

— Tai dar vienas paradoksas, — pasakiau jam. — Visais laikais maiš- 
tininkais ir radikalais tampa žmonės, kurie mato, kad taisyklės daž- 
nai yra paprasčiausiai prasimanytos — apskritai jos visos prasima- 
nytos, — ir kurie negali pakęsti prasimanytų taisyklių. Tokie yra 
laisvosios meilės šalininkai, tokios yra moterys, rūkančios cigarus, 
arba tie tipai iš Grinvič Vilidžo, kurie iš prinčipo nesikerpa plau- 
kų, ir apskritai bet kokie reformatoriai. Tačiau bet kokioje visuo- 
meninėje sistemoje didžiausias maištininkas yra tas, kuris kiaurai 
permato normų ir socialinių nuostatų sąlyginumą, tačiau taip jas 
niekina, taip nevertina jį supančios visuomenės, kad visą tą niekų 
kalną priima su šypsena. Didžiausias maištininkas tas, kuris jokiu 
būdu neims keisti socialinių normų. 

Šit kaip. Jaunasis šviesuolis, galvą guldau, ne juokais nuliūdo, 
likusi auditorijos dalis nė velnio nesuprato, o aš jau pasiektą ir įtvir- 
tintą įžvalgumo jausmą dar pagardinau šiek tiek ironiško paradok- 
salumo prieskoniu. Tokia nuotaika truko visą dieną: iš koledžo aš 
išėjau tarsi koks Janusas, besigėrintis būties ambivalentiškumu, ir 
per švelnią Visatos pusiausvyrą, per visa smelkiantį gaivalų priešy- 
bės dvelksmą nužingsniavau namo, kur devintą valandą atėjusi Re- 
nė mane ir aptiko - besisupantį supamojoje kėdėje ir besišypsantį 
savo draugui Laokoonui, kurio veido išraiška buvo pats grožis. 

Renė nervinosi, bet nervinosi tyliai. Mes pasisveikinome. Prieš 
atsisėsdama ji kokią minutę nerangiai stypsojo vidury kambario, 1r 
aš supratau: pasiekta kažkokia nauja stadija. | 

— Ir kas dabar? 

Užuot atsakiusi, ji truktelėjo skruostu ir vangiai mostelėjo deši- 
ne ranka — taip ir nesupratau, ką reiškė šis gestas. | 

— Kaip Džo? 

— Kaip ir anksčiau. 

— Aišku... O tu? 

— Nežinau. Pamažu kraustausi iš proto. 

— Džo vis taip pat tave kankina? 

Ji pažvelgė į mane. Nusuko žvilgsnį. 

— Jis Dievas, — pareiškė ji. — Jis tiesiog Dievas. 

— Aš taip ir maniau. 

— Visą šią savaitę jis buvo toks... toks geras. Kitoks negu tada, 
kai grįžo iš Vašingtono — tada jis buvo visai į save nepanašus. Ži- 
nai, galima pamanyti, kad jis viską užmiršo, kad apskritai nieko 
nebuvo atsitikę. 

— Kodėl gi ne? Aš ir pats taip jaučiausi jau kitą dieną po to, kai 
tai įvyko. 

Ji atsiduso. 

— Na, tai aš ėmiau ir pasakiau - lyg tarp kitko, - kad nenorėčiau 
daugiau pas tave lankytis, kad nematau prasmės tai daryti. 

— Suprantu. 

— Jis netarė nė žodžio. Tiesiog ilgai žvelgė į mane tokiu žvilgs- 
niu, kad panorau tučtuojau kristi negyva. O šiandien naktį pasakė, 
kad jau priprato į tai žvelgti; kaip į dalį manęs, nors ir ne visai 
supranta, kaipgi čia taip atsitiko kad jis mane labiau gerbs, jeigu 
aš, užuot bandžiusi išsižadėti to, ką padariau anksčiau, elgsiuos1 
nuosekliai. O paskui jis pasakė, kad nemato reikalo daugiau apie 
tai kalbėti. Ir tiek. 

— Rupūs miltai, ir ką gi tai reiškia? Kad problema išspręsta? 

— Problema ta, kad aš juo nepatikėjau. Ir net jeigu patikėjau, 
pati savęs nebeatpažįstu. 

— Nieko baisaus. Aš beveik kiekvieną dieną savęs neatpažįstu. 

— Užtat Džo visada atpažįstamas. Nieko neišeis, kol netapsiu 
tokia pat vienalytė asmenybė kaip ir jis, kol visų savo veiksmų 
nematysiu taip aiškiai kaip jis. Džo visada atpažįstamas. 

— Beveik visada, - šyptelėjau aš. 

— Kalbi apie tą vakarą, kai mudu slapčia jį stebėjome? Viešpatie 
švenčiausias. — Ji palingavo galva. — Žinai ką, Džeikai? Man regis, 
verčiau jau tada prieš pažvelgdama pro langą būčiau apakusi. Nuo 
to viskas ir prasidėjo. 

Paradokso saldybė: 

— Galima pasakyti ir kitaip — kad viskas tuo ir baigėsi. Tačiau tas 
viskas prasidėti ir baigtis galėjo tik visokiems morganams. O hor- 
neriams būtų buvę nei šilta, nei šalta. Mano visatoje visi truputį 
šimpanzės, ypač kai būna vieni, ir niekas pernelyg nesistebi tuo, ką 
daro kitos šimpanzės. 

— Džo joks šimpanzė. 

— O tau niekada neateina į galvą mintis, kad žmogus, kuris pripa- 
žįsta, kad mes visi tiesiog kvailiojame, galbūt mąsto blaiviausiai? 

O, tu neprilygstama paradokso saldybe! 

— Manau, mudu su Džo pakartojome Marselio Prusto žygdar- 
bį, — su liūdesiu balse tarė Renė. —- Mes savo problemą nagrinėjo- 
me visais požiūriais, kokius tik įstengėme sugalvoti. Kartais man 
atrodo, kad aš per visą gyvenimą dar nieko nesu taip giliai supra- 
tusi, o kartais — panašiai kaip praeitą kartą, kai buvau pas tave, 
arba štai dabar — staiga suvokiu, kad nei dabar, nei anksčiau nič- 
nieko nesupratau, nesuprantu ir veikiausiai nesuprasiu. Klaidžioju 
kažkokioje neperžvelgiamoje paslapties migloje. Ir mane visą tarsi 
į gabalus plėšo, nors, tarytum, ir nėra dėl ko. 

— O ką Džo pastaruoju metu mano apie mane? 

— Nežinau. Nemanau, kad jis vis dar tavęs nekenčia. Veikiausiai 
jis tiesiog nebeturi noro matytis su tavimi, ir tiek. Jis mano, kad tu 
suvaidinai vaidmenį, kuris labai panašus į tave patį. 

— Į kurį mane, įdomu? - nusijuokiau aš. — O tu ką manai? 

— Tikriausiai aš tave vis dėlto niekinu, - ramiai atsakė Renė. 

— Labai? 

— Visa širdimi. 

Aš pašiurpau — nuo galvos iki kojų. Iki šios frazės Renė šian- 

dien manęs visiškai nedomino, o dabar staiga užsidegiau susido- 
mėjimu ja. 

— Ir nuo kada gi taip mane niekini? Nuo to laiko, kai mudu 
Įvirtome į vieną lovą? 

— Aš nežinau, Džeikai, kas buvo tada, o ką sugalvojau paskui; 
dabar man atrodo, kad tu man nepatikai iš pat pradžių, bet vei- 
kiausiai tai netiesa. Tu man keldavai kažkokį keistą jausmą, bent 
jau nuo tada, kai mudu kartu pradėjome jodinėti, ir, kaip dabar 
sprendžiu, tai buvo antipatija. Ne, veikiau pasibjaurėjimas — šis 
žodis tikslesnis. Netikiu nuojauta, bet, prisiekiu, jau tada, rugpjū- 
tį, man atrodė, kad geriau jau tu būtum mūsų kelyje nepasipainio- 
jęs, nors nežinau kodėl. 

Pasijutau stovįs ant pasaulio viršūnės, mąsčiau plačiai ir aiškiai; 
šimtaakis Argusas, palyginti sa manimi, buvo pusaklis tamsuolis. 

— Lažinuosi, kad žinau vieną tokį požiūrį, kokio judu su Džo 
išmąstyti neįstengėte. 

— Mes išnagrinėjome visus, — atšovė ji. 

Pasijutau tarsi Elerio Kvino romano herojus kūrinio pabaigoje. 

— Bet tik ne šį. O pagal paprastumo principą jis tiesiog tobulas, 
nes remiasi mažiausiu įmanomu prielaidų skaičiumi ir paaiškina 
daugiausia žinomų faktų. Viskas labai paprasta, Rene: mudu ne 
šiaip kergėmės, o mylėjomės. Jausmas, kurį visą laiką man jautei ir 
jokiu būdu nenorėjai atpažinti — tai meilė, Rene. 

— Tu teisus, — atsiduso ji, verdama tiesiu žvilgsniu. 

— Bet juk tokia galimybė egzistuoja. Kalbu taip ne iš tuštybės. 
Bent jau ne vien iš tuštybės. ; 

— Ne, aš ne tai turėjau galvoje, - pasakė Renė, sunkiai, pamažu 
stumdama iš savęs žodžius. — Norėjau pasakyti, tu neteisus saky- 
damas... kad aš apie tai negalvojau. 

Dabar jos akyse išties atsispindėjo pasibjaurėjimas, tik nežinia 
kam ar kuo. Man darėsi pašėlusiai įdomu. 

— Velniai mane rautų! 

— "Tai vienas iš dalykų, kurie mane tiesiog žudo, - pasakė Renė. — 
Mintis, kad aš tave pamilau, visą laiką sukasi man galvoje, kaip ir 
daugybė kitų: kad aš tave niekinu, kad apskritai negaliu jausti tau 
jokių jausmų, nes tu neegzistuoji. Supranti, ką turiu galvoje? Ne- 
žinau, kuri iš šių minčių teisinga. 

— Mano nuomone, jos visos teisingos, Rene, — pareiškiau aš. — 
Jei jau prašnekome apie tai, leisk paklausti: tau niekada neateina 
mintis, kad jei kas ir neegzistuoja, tai Džo? 

— Ne, - ji lėtai palingavo galva. - Nežinau. 

— Neverta bijoti minties, kad jauti man jausmą, panašų į meilę. 
Jis niekaip nepaveiks tavo jausmų Džo, jeigu tik neketini pažaisti 
romantikos. Tiesą sakant, mano nuomone, šio jausmo pripažini- 
mas nesukels visiškai jokių pasekmių, nebent padarys visą šį reika- 
l4ą mažiau paslaptingą, negu mes manėme, ir galbūt prasklaidys 
negerą kvapelį, tvyrojusį virš jo. 

Tačiau Renė akivaizdžiai manė visiškai kitaip. 

— Džeikai, šiandien su tavim nesimylėsiu. 

— Nesimylėsi tai nesimylėsi. Nuvešiu tave namo. 

Automobilyje aš ją švelniai pabučiavau. 

— Man regis, tai nuostabu. Ir pašėlusiai juokinga. 

— Kad juokinga, tai tikrai. 

— Ar minėjai įtarianti meilę, kai sa Džo kalbėjotės apie Šį reikalą? 

— Ne, —ji nudelbė akis. - Liežuvis neapsiverčia. Tai ir yra visa 
bėda, Džeikai, — tarė ji, vėl žiūrėdama į mane. — Aš vis dar myliu 
ji labiau, nei jis ar kas kitas gali įsivaizduoti, tačiau to, kas tarp 
mūsų buvo anksčiau, nebėra. Nebe;manoma - dėl to jausmo tau. 
Net jeigu 1š tiesų tavęs nemyliu, pati galimybė, kad galėčiau, tai 
yra faktas, kad nesu tikra, jog nemyliu tavęs, nušluoja viską. Jaus- 
mas tau neišsprendžia jokių problemų - jis ž7 yva problema. Kaip, 
tavo manymu, turiu jaustis girdėdama, esą jis susitaikęs sa mano 
ryšiais su tavimi, ir matydama, kaip jis stengiasi elgtis taip, tarsi 
nieko nebūtų atsitikę? Nuo to laiko, kai pirmą kartą prisipažinau 

sau, jog galiu būti tave pamilusi, viskas, absoliučiai viskas yra 
melas. 

— Rene, dar niekas neprarasta. 

— Viskas jau prarasta, viskas, kas tarp manęs ir Džo buvo anks- 
čiau, o tai buvo nuostabiausi santykiai, kokie tik gali užsimegzti 
tarp vyro ir moters. Juose nebuvo vietos melui ir pusėtiniems 
jausmams. Jaučiuosi taip, tarsi iš manęs būtų pavogę milijoną 
dolerių! Net jeigu būčiau jį nužudžiusi, nesijausčiau taip klaikiai 
kaip dabar. | 

— Gal nori, kad užeičiau kartu su tavim? —- paklausiau aš. 

— Ne. 

— Klausyk, man regis, tu tiesiog delsi... 

— Taip, delsiu, delsiu kaip įmanydama, — atšovė ji. - Ir delsiu 
kiek galima ilgiau. Aš aklavietėje, man norisi trankyti galvą į sieną — 
daugiau nieko ir nepajėgčiau daryti. 

— Džo veikiausiai bus svarstęs ir šitą galimybę, - pasakiau aš. — 
Jis tikrai nepabijotų apsvarstyti net skaudžiausių variantų. 

— Tai nieko nepakeistų. 

— Aš tiesiog nematau jokios aklavietės. Mano pasaulyje tokia 
situacija tikrai nebūtų beviltiška. 

— Nė kiek neabejojau, — atkirto Renė. Taip ir nesupratau, ar ji 
verkė, ar ne, nes automobilyje buvo tamsu. Veikiausiai verkė. Mes 
dar kelias minutes pasėdėjome netardami nė žodžio, paskui ji ati; 
darė dureles ir išlipo lauk. 

— Viešpatie, Džeikai, ir kuo visa tai baigsis... 

— Net Džo šito nežino, - jau linksmiau tariau aš. — Tai pirmiau- 
sia, ką jis man pasakė. 

— Dėl Dievo meilės, kad ir kaip būtų, atmink viena: net jeigu aš 
tave myliu, tai 74 žž4 myliu. Prisiekiu, kad aš tavęs taip pat labai 
nuoširdžiai, visa širdimi, nekenčiu! 

— Atminsiu, — pasakiau aš. — Labanakt, Rene. 

Nieko neatsakiusi ji žengė durų link, o aš grįžau namo pasisū- 

puoti ir apmąstyti naujojo patyrimo. Jaučiausi be galo pamalonin- 
tas — aš visada labai džiaugsmingai ir net kiek perdėtai atsiliepda- 
vau į bet kokį palankumo ženklą, jeigu jį parodydavo Žmonės, 
kuriais žavėjausi ar kuriuos tiesiog gerbiau. Tačiau... Atleiskite, 
jeigu įkyrėjau savo detalėmis 1r subtilybėmis — tokia jau pedantiš- 
kų mokovų prigimtis. Reikalas tas, kad tuometinė mano nuotaika 
lėmė, jog nieko ypač paradoksalaus Renės jausmuose neįžvelgiau, 
ir tai žeidė mano savimeilę. Mokovas (o apytikriai nuo pusės de- 
šimtos ryto aš toks ir buvau) iš paradokso - jeigu šis paradoksas 
vertas lengvos šypsenos, pagal kurią ir atpažįstamas mokovas — 
tikisi kažko daugiau negu paprasto dviprasmiškumo, sukelto vie- 
nokių ar kitokių kalbinių išraiškos priemonių netikslumo; idea- 
liu atveju paradoksas turi būti kvapą gniaužiantis konceptų prieš- 
taravimas, kuris įveikiamas tik su subtilių ir grakščių samprota- 
vimų pagalba. Regimas Renės jausmų man prieštaringumas — 
kaip ir manųjų vienu metu susiformuojančių nuomonių, kurio- 
mis aš paprastai smagindavausi laisvalaikiu, prieštaringumas — 
veikiausiai buvo apgaulingas, tariamas, nes kilo iš kalbos, o ne iš 
konceptų, slypinčių už jos simbolinės prigimties. Aš, tiesą sa- 
kant, tvirtai įsitikinęs, kad Renės jausmai nebuvo nei prieštarin- 
gi, nei labai sudėtingi: jie buvo vienalyčiai ir paprasti, kaip ir visi 
jausmai, tačiau, kaip ir visi jausmai, unikalūs bei asmeniški, taigi 
visos bėdos prasidėjo tada, kai ji pabandė prikabinti jiems etiketę 
kokio nors bendrinio daiktavardžio — tokio kaip me:/ė arba pa- 
stbjauvėjimas. Pasitelkdami bendrinius daiktavardžius vieniems ar 
kitiems reiškiniams įvardinti neišvengiamai ignoruojame skirtu- 
mus tarp jų; tačiau kaip tik šie skirtumai, jeigu giliai juos pajau- 
čiame, ir atskleidžia vartojamų daiktavardžių neadekvatumą ir 
įperša mėgėjui (bet ne mokovui) mintį, kad jis susidūrė su para- 
doksu, su ambivalentiškumu, nors iš tiesų viskas paprasta — „Xx“ 
iš dalies yra ir arklys, ir gramatikos vadovėlis, bet nei vienas, nei 
kitas iki galo. Priskirdami reiškiniams pavadinimus elgiamės taip 

pat kaip ir priskirdami vaidmenis žmonėms - iškraipome esmę, 
tačiau iškraipyti būtina, jeigu norime suvaldyti siužetą, ir moko- 
vui toks kraipymas yra vienas malonumas. 

Renė ir mylėjo mane, ir nekentė manęs, taigi jautė man tam 
tikrą jausmą — pavadinkime jį jausmu „x“, ir jo ambivalentiškumas 
jai visai neatrodė smagus. 


Per šį mėnesį, nors mudu su Džo ir nebebendravome, aš, savai- 
me suprantama, daugybę kartų mačiau jį koledže. Jeigu būtų buvę 
įmanoma, apskritai būčiau vengęs jį susitikti, ir ne todėl, kad ne- 
bepuoselėjau jam šiltų jausmų, nebesižavėjau juo ar nebegerbiau 
jo, - priešingai, dabar jis man atrodė dar patrauklesnis, be to, nu- 
sipelnantis užuojautos, — o todėl, kad vien pamatęs jį be galo su- 
trikdavau ir, nepriklausomai nuo to, ką galvodavau apie jį nematy- 
damas jo, liepsnote suliepsnodavau iš gėdos. Norint, kaip Džo, 
nesigailėti dėl nieko, ką padarei praeityje, reikia bent jau jaustis 
visiškai vienalyte asmenybe, o man vidinės vienovės jausmo, kaip 
ir daugelio kitų dalykų, visada trūko. Tą konfliktą tarp skirtingų 
individualių požiūrių, kurį Džo laikė viena iš kertinių savo subjek- 
tyvizmo atramų, aš sureikšminčiau net dar labiau, nes subjektyviz- 

mas kyla iš „aš“, o kai žmogus jaučia susidedąs iš daugelio „aš“, jis 
pasmerktas išgyventi tokį pat kontliktą, tik giliai viduje, nes kiek- 
vienas jo „aš“ įnirtingai gina savuosius požiūrius, savąsias tiesas — 
lygiai taip pat, kaip, pagal Džo teoriją, savuosius požiūrius ir savą- 
sias tiesas gina atskiri žmonės ir visuomeninės institucijos. Kitaip 
tariant, kaip galiu spręsti iš savosios patirties, Žmogaus individua- 
lumas yra lygiai tokia pat sąlyginė sąvoka kaip ir atomo nedalo- 
mumas: kaip atomą galima skaidyti į kitas elementariąsias daleles, 
ir individą galima suskaidyti į kitus individus, o tikrasis subjekty- 
vumas įmanomas tik nustačius, kas gi tas subjektas. Turiu pripa- 
žinti, kad jeigu man atrodytų kitaip, aš iš visos širdies pritarčiau 
Morgano etikai. Tačiau aš manau taip, kaip manau, todėl kartais 

jo etikai pritariu, o kartais — ne. Ir neįžvelgiu savo žodžiuose jokio 
prieštaringumo - toks pasakymas ne mažiau nuoseklus negu teigi- 
nys: „Kai kurie žmonės sutinka su Morganu, o kai kurie — ne.“ 
Lygiai taip pat kai sutikdavau Džo koridoriuje, kavinėje arba kabi- 
nete, man pasidarydavo siaubingai gėda, kad pridariau jam tiek 
bėdų, nors giliai širdyje ne tik gailėjausi nusidėjęs su Rene, bet ir 
negalėjau šio nusidėjimo prisiimti: buvau įsitikinęs, kad aš tikrai 
nebūčiau pasielgęs taip, kaip tas asilas Džeikobas Horneris, ir jau- 
čiausi neturįs su juo nieko bendra. Tačiau grynai iš puikybės (kuri 
kai kam iš mano Hornerių draugijos vis dėlto buvo būdinga) aš šį 
pliuralizmą slėpiau, bijodamas, kad jeigu pasakysiu, Džo tai palai- 
kys išsisukinėjimu. Tik vieną kartą per visą rugsėjį mudu pasikal- 
bėjome kiek ilgėliau. Tai atsitiko pačioje mėnesio pabaigoje; jis 
pamatė, kad aš kabinete vienas, ir užėjo šnektelėti. Jis atrodė kaip 
visada: šviežutėlis, pasitempęs, protingas ir energingas. 

— Ponas Makmehonas skundžiasi, kad jo Žirgai tunka, — tarė jis. — 
Nenorėtum pratęsti jojimo pamokų? 

Aš paraudau. 

— Mano manymu, jojimo kursas baigtas. 

— O gal vis dėlto pratęstum? Juk Žirgus reikia pavaikyti, pa- 
mankštinti, O jis tokiems dalykams visai neturi laiko. 

— Ne, ačiū. Aš kažkaip praradau susidomėjimą jojimu, o ir Re- 
nei, Manau, neteiktų didelio malonumo jodinėti sa manimi. 

— Tikrai nebenori jodinėti? O kodėl manai, kad jai... 

Jo balse nebuvo girdėti nė gaidelės pasityčiojimo, tačiau nega- 
lėjau atsikratyti įspūdžio, kad jis sąmoningai stato mane į kvailą 
padėtį. 

— Džo, juk tu puikiai Žinai, kodėl. Ir kaip tau šovė į galvą pateik- 
ti tokį pasiūlymą? — man staiga pasidarė apmaudu dėl Renės. — 
Man baisiai nesmagu tave kritikuoti, tačiau niekaip negaliu suprast, 
kodėl tu ją taip spaudi — juk jai ir taip nesaldu. 

Jis pastūmėjo akinius arčiau akių. 

— Dėl Renės nesijaudink. 

— Nori pasakyti, kad pernelyg, vėlai susigriebiau? Sutinku. Tik 
niekaip nesuprantu, kurių galų verti ją eiti pas mane į namus - gal 
čia kokia nors rafinuota bausmė? 

— Nė nemaniau ko nors bausti, Džeikai, ir tu tai Žinai. Tiesiog 
bandau ją suprasti, ir tiek. 

— Negi nesupranti, kad visą šį laiką ji gyvena tarsi ant adatų? Aš 
apskritai stebiuosi, kad ji dar galo sau nepasidarė. 

— Ji — stipri moteris, - šyptelėjo Džo. — Tau veikiausiai bus sunku 
suprasti, tačiau tam tikru atžvilgiu mudu dabar dar laimingesni 
nei anksčiau - jau seniai, labai seniai, buvome tokie laimingi kaip 
pastarąsias kelias savaites. 

— Ir kaipgi jums tai pavyksta? 

— Pirmiausia, kai tik prasidėjo šis sąmyšis, aš atidėjau į šalį diser- 
taciją ir mudu kur kas daugiau laiko praleidžiame drauge. Mudu 
kur kas daugiau kalbamės - tiek daug dar niekada nesikalbėjome, 
1r būtų galima išvardinti dar daug kitų dalykų. 

Man net kvapą užgniaužė. 

— Į ją pažvelgęs nepasakytum, kad ji plyštų iš laimės. 

— Aš kalbu apie kitokią laimę, ne tą, kurią tu veikiausiai turi 
galvoje. Žinoma, mes turime rūpesčių, bet argi gyvenimas be rū- 
pesčių ir laimė yra tas pats? Reikalas tas, kad mudu labai glaudžiai 
ir be jokių išankstinių nuostatų bendraujame ir mėginame pra- 
siskverbti vienas į kitą kiek įmanoma giliau. Šiuo požiūriu mūsų 
santykiai tiesiog nuostabūs. Dabar mudu dažnai ir ilgai vaikštinė- 
jame, nes neketiname žudyti sveikatos dėl viso šito jovalo. Man 
regis, net tapome daug artimesni negu anksčiau, nepaisant to, pa- 
žengėme spręsdami savo problemas ar ne. 

— Tu įsitikinęs? 

— Aš įsitikinęs, kad šį tą mes tikrai supratome. Pirmiausia pavyko 
atskleisti daug mus siejančių dalykų, apie kuriuos anksčiau nė ne- 
nutuokėme, taigi labai galimas daiktas, kad mudu neišsiskirsime, 

net jeigu ir ne viskas susitvarkys. Žinoma, nebegalėsiu gerbti Re- 
nės taip, kaip anksčiau — būtų keista, jeigu mano požiūris į ją ne- 
pasikeistų, sutinki? Bent jau nebegalėsiu gerbti jos už tai, už ką 
gerbdavau anksčiau. Tačiau laikosi ji šauniai. Ji velnioniškai stipri — 
bent jau dažniausiai, ir už tai ją vertinu. O tu ką pastarosiomis 
dienomis manai apie mano draugę Renę? 

— Aš? — aš visai nesusimąstydavau, ką apie ją manau, bent jau po 
jos atviravimo prieš dvi dienas. Taigi teko improvizuoti, ir labai 
greitai. — Na, nežinau, - pabandžiau išlošti laiko. 

— Anksčiau tau apie mus veikiausiai susidarė kiek keistokas į5- 
pūdis. Labai norėčiau žinoti, ką apie ją manai dabar. Tavęs neerzi- 
na, kad ji kartais pati nesusigaudo savo jausmuose? 

Aš atsilošiau į krėslo atlošą ir įsistebeilijau į raudoną pieštuką, 
kuriuo taisiau gramatikos pratimus. 

— Tiesą sakant, — pasakiau aš, — visai gali būti, kad aš ją myliu. 

— Tikrai? — sukruto jis, be galo susidomėjęs. 

— Nenustebčiau, jeigu taip ir būtų. Prieš keletą dienų tai būtų 
buvusi grynų gryniausia tiesa. Dabar jau nesu toks tikras, kad ją 
myliu, tačiau nesu tikras ir dėl to, kad nemyliu. 

— Juk tai nuostabu! — nusijuokė Džo. Man regis, jis galvoje tu- 
rėjo: „Ia: labai įdomu.“ — Todėl tu ir lindai pas ją į lovą — tada, 
pirmąjį kartą? Kodėl iš karto nepasakei? 

— Tada aš dar šito nejaučiau. 

— O Renė žino? 

— Ne. 

— O kokia jos nuomonė apie tave? 

— Prieš kurį laiką ji mane niekino. O praeitą savaitę pasakė, kad 
jai vis vien. 

— Ji tave myli? — paklausė Džo šypsodamasis. 

Kaip jau ne kartą sakiau, Džo buvo be galo tiesus žmogus, ku- 
riam svetima bet kokia klasta, tačiau patikėti, kad žmogus yra toks, 
kokį jį matai, be galo sunku, beveik neįmanoma. Galbūt didžiau- 

sia mano kaltė yra ta, kad aš taip ir neįstengiau patikėti atvira Džo 
šypsena ir skaisčia jo kakta, tačiau prisipažįstu — nepatikėjau. 

— Esu beveik tikras, kad ji mane niekina, - atsakiau aš. 

Džo atsiduso. Jis sėdėjo ant sukamosios kėdės, greta manęs, ir 
po šių mano žodžių užsikėlė kojas ant priešais stovėjusio jį stalo ir 
sunėrė rankas už pakaušio. 

— O ar tau niekad nekilo mintis, kad, galimas daiktas, dėl visko, 
kas atsitiko, kaltas ne kas kitas, o aš? Daugelį dalykų galima sklan- 
džiai paaiškinti, tarus, kad visą šią košę užviriau aš, skatinamas 
kažkokių iškrypėliškų paskatų. Juk galimas ir toks paaiškinimas. 
Tai kaip, ar nekyla tokia mintis? 

— Apie iškrypėliškas paskatas? Nežinau, Džo. Man tavo elgesys 
neatrodo iškrypėliškas — nebent tai, kad verti Renę lankytis pas mane. 

Jis nusijuokė. 

— Man regis, iškrypėlišku elgesiu galėtum pavadinti tai, kad ska- 
tinau judu daugiau bendrauti - juk žinome, kas iš to išėjo. Tačiau 
jeigu tada ir turėjau nesveikų paskatų, tai jos buvo nesąmoningos. 
Bet negi iš tiesų manai, kad ją lankytis pas tave verčiu todėl, kad 
man tai teikia iškreiptą malonumą? Taip elgiuosi tik norėdamas ją 
patikrinti, išbandyti. Ji turi apsispręsti kartą ir visiems laikams, ką 
ji 15 tiesų jaučia tau, man ir pačiai sau, ir tu gi pats ne blogiau už 
mane supranti, kad jeigu ne tie apsilankymai pas tave, ji tučtuojau 
visus prisiminimus apie šį reikalą nubruktų į tolimiausią smegenų 
kertelę arba apskritai pasistengtų ištrinti viską iš atminties. 

— O man regis, tu tiesiog kliudai užgyti jos žaizdoms. 

— "Taip, veikiausiai. Tiesą sakant, kaip tik tai aš ir darau. Šiuo 
atveju mes negalime leisti žaizdoms užsitraukti, kol nežinome, ko- 
kios tai žaizdos ir ar giliai pažeistas audinys. 

— O man atrodo, kad svarbiausia užgydyti žaizdas, ir nesvarbu 
kokiomis priemonėmis. 

— Tu pernelyg susižavėjai analogija, — nusišypsojo Džo. - Juk tai 
ne kūniškos žaizdos. Jeigu liausiesi kreipęs į jas dėmesį, gali pasi- 

rodyti, kad jos išnyko, tačiau santykiuose tarp dviejų Žmonių to- 
kių žaizdų neišgydysi tiesiog jas i3n0ruodamas - o jeigu ir bandy- 
si ignoruoti, jos vis tiek anksčiau ar vėliau atsivers. — Jis pakeitė 
temą. — Tai tu Renę myli? 

— Nežinau. Kartą ar du kartus man buvo taip pasirodę. 

— Ar vestum ją, jeigu ji nebūtų ištekėjusi už manęs? 

— Nežinau. Prisiekiu — nežinau. | 

— O kaip pasielgtum, jeigu paaiškėtų, kad geriausia išeitis - jums 
palaikyti pastovius seksualinius santykius? Tūriu galvoje meilės tri- 
kampį be jokių pykčių, slapukavimų ar pavydo. 

— Nemanau, kad tai būtų išeitis. Aš gal ir galėčiau taip gyventi, 
O štai judu su Rene - vargu. 

Ir su susidomėjimu pastebėjau, kad vien paminėjus vedybas ir 
nuolatinius seksualinius santykius pajutau pasibodėjimą Rene. Būti 
iškrypėliu gal ir smagu, o štai vyru — tikrai ne mano amplua. 

— Sutinku. Tai ką, tavo nuomone, reikia daryti, Džeikai? Dabar 
tu siūlyk savąjį išeities variantą. 

Aš papurčiau galvą. 

— O gal man imti ir nušauti judu abu? — nusiviepė jis. - Kaip tik 
ir ginklą turiu - keturiasdešimt penkto kalibro koltą ir kokį tuziną 
kulkų. Kai mudu su Rene pradėjome knaisiotis po šį jovalą, aš 
atkapsčiau jį rūsyje, užtaisiau ir padėjau į lentyną svetainės spinto- 
je, tam atvejui, jeigu kam nors iš mūsų kiltų noras pašaudyti — į 
save ar į kitus. | 

Išgirdęs šiuos žodžius sunerimau, ir kaip reikiant — rupūs mil- 
tai, gal iš tiesų aš įsimylėjęs visai ne Renę, o Džo Morganą; Jis 
atsistojo ir meiliai apkabino mane per pečius: 

— Tai ką, atsakymo nėra? 

Aš vėl tik papurčiau galvą. 

— Po perkūnais, Džo, nežinau, ką tau pasakyti. 

- Žodžiu, - tarė jis rąžydamasis ir žengdamas durų link, — jis vis 
dar ten, spintoje. Gal kartais prisireiks. 

Keturiasdešimt penktojo kalibro koltas, Jungtinių Valstijų ar- 
mijoje nešiojamas pritvirtintas prie perpetės diržo, - didelis, sunkus 
ir šiurpokai atrodantis pistoletas. Jo atatranka išmeta šaunančiojo 
ranką aukštyn, o stora švininė kulka, kurią jis iššauna, lupa taip 
stipriai, kad numuša žmogų nuo kojų. Šios klaikios pabaisos pa- 
veikslas visiškai užvaldė mano vaizduotę, kai tik Džo apie ją užsi- 
minė, ir nėjo man iš galvos kokias tris ar keturias dienas: veikiau- 
siai apie ją galvojo ir Džo su Rene, mintyse matydami, kaip ji guli, 
kaip riogso spintos lentynoje, dieną ir naktį, kol jie analizuoja ir 
nagrinėja kiekvieną mudviejų svetimavimo smulkmenėlę, ir lau- 
kia, kol kas nors pagaliau apsispręs. Nenuostabu, kad Renė nakti- 
mis negali miegoti! Kai tik ši priemonė taip atsainiai, lyg tarp kit- 
ko buvo įmestas į mūsų siužetą, mane irgi pradėjo kankinti nemi- 
ga. Net mano kambarėlyje jis apsireiškė tarsi sutirštėjęs, beveik 
matomas Pasirinkimo įsikūnijimas: pats jo egzistavimo faktas iš 
esmės keitė Žaidimo sąlygas ir mano apmąstymams užduota tema 
suteikė aktualumo bei neatidėliotinumo prieskonį, kurį, esu įsiti- 
kinęs, Morganai pajuto tuoj pat, o aš, dėl to, kad gyvenau atskirai — 
o gal ir dar dėl kokių nors priežasčių — kurį laiką jo išvengiau. 

Šis pistoletas sapnavosi man naktimis, šmėkščiojo prieš akis ir 
dieną. Mano vaizduotėje jis iškildavo stambiu planu, tarsi išdidin- 
toje nuotraukoje: sunkus, plokščias, jis gulėjo sau spintos lentyno- 
je, o per dureles sklido Džo ir Renės balsai — jiedu vis kalbėjosi ir 
kalbėjosi, dienų dienas, kiauras naktis. Aš girdėjau tik intonacijas: 
Renės balse išskirdavau tai santūrumą, tai neviltį, tai isteriją, O 
Džo balsas visada skambėjo ramiai ir apgalvotai, kad ir kiek jis 
kalbėdavo — valandų valandas liejosi visiškai vienodas, be jokios 
bangelės ramus mąslumas, galiausiai virsdavęs beprotybe, nakties 
košmaru. Prisiekiu, dar niekas niekad nebuvo taip užvaldęs mano 
minčių, kaip šis ginklas — jis mano galvoje užėmė visą vietą, nepa- 
likdamas nė menkiausio tarpelio. Jis pasirodydavo man nė kiek ne 
mažiau įvairiomis išraiškomis negu Laokoono šypsena, tik kur kas 

įtaigesnėmis ir lemtingesnėmis. Kaip tik lemtingumas ir teikė kol- 
tui kraupaus gyvybingumo. Jis sa manim buvo visur ir visada. 

Ir kai po kurio laiko aš su šiuo pistoletu tiesiogiai susidūriau 
savo kambarėlyje, kur jis jau ne pirmą dieną buvo apsigyvenęs 
nelemtos dyasios pavidalu, pasijutau tarsi košmare, kuris tapo rea- 
lybe; kaip tik todėl pamatęs jį aš perbalau ir pajutau, kaip nutirpo 
pakinkliai, mat iš principo aš pistoletų nesibaidau. Renė atėjo aš- 
tuntą, O prieš tai, apytikriai prieš valandą, paskambino ir pasakė, 
kad jai reikia su manim pasikalbėti. Mano nuostabai, kartu su ja 
atėjo Džo, o kartu su Džo atvyko koltas — popieriniame pakete. 
Renė veikiausiai neseniai verkė - jos skruostai buvo išblyškę, akys 
patinusios, o Džo atrodė visai žvalūs. Vos aš su juo pasisveiki- 
nau, jis tuoj iš paketo išėmė pistoletą ir atsargiai padėjo ant ma- 
žyčio peleninės stovelio, O šį savo ruožtu pastatė per patį kamba- 
rio vidurį. 

— O štai, Džeikobai, ir jis, — nusijuokė Morganas. — Visa, ką 
turime — tavo. 

Aš pistoletu pasigėrėjau iš tolo, nedrįsdamas prie jo prisiliesti, 
sukrizenau reaguodamas į jo lėkštą juokelį, ir, kaip jau minėjau, 
perbalau. Įtaisėlis buvo kaip reikiant, tarsi iš mano nakties košma- 
rų plaukęs — toks pat didžiulis ir lemtingas. Džo stebėjo mano 
veidą. 

— Gal alaus? — pasiūliau aš. Kuo kruopščiau stengiausi slopinti 
savo nerimą - ko jau ko, o pasiduoti nerimui dabar tikrai nenorė- 
jau, — tuo aiškiau girdėjau jo gaideles savo balse. 

— Mielai. O tu, Rene, - gersi? 

— Ne, ačiū, — atsiliepė Renė, ir jos balsąą skambėjo visai kaip 
manasis. 

Ji atsisėdo ant visokia manta užverstos kėdės prie lango, o Džo — 
ant mano baisingosios lovos kraščiuko, taigi kai aš atkimšau bute- 
lius ir užėmiau vienintelę likusią laisvą sėdėti tinkamą vietą — su- 
pamąjį krėslą, mes išsidėstėme idiotiškai taisyklingu trikampiu, 

kurio centre atsidūrė pistoletas. Džo šią aplinkybę pastebėjo tą 
pačią akimirką kaip ir aš: nežinau, kaip tiksliai įvardinti jo šypsnį, 
tačiau manasis buvo visai nelinksmas. 

— Tai kas atsitiko? — paklausiau j jo. 

Džo pastūmėjo akinius arčiau akių ir užsimetė koją ant kojos. 

— Renė nėčia, - pranešė jis lygut lygutėliu balsu. 

Jeigu esi permiegojęs su moterimi - nesvarbu, kokiomis aplin- 
kybėmis, — tokios naujienos visada pribloškia ne mažiau negu ark- 
lio spyris. Pistoletas grėsmingai padidėjo, ir man prireikė keleto 
sekundžių susikaupti ir suvokti, kad j jeigu kam ir reikia dėl to jau- 
dintis, tai tikrai ne man. 

— Sveikinu! 

Ant Džo veido stirksojo vis ta pati visai nemeili šypsena, Renė 
stebeilijosi į kilimėlį ant grindų. Iylos minutė. 

— Tai ko jūs tokie surūgę? Kas nors negerai? — pasiteiravau aš, 
bandydamas išsiaiškinti, ar man reikia ko nors bijoti. 

— Pirmiausia negerai tai, kad mes nesame įsitikinę, ką vertėtų 
šia proga pasveikinti, — iškošė Džo. 

— Kaip tai neaišku? — nustėrau aš. - Negi baiminatės, kad Renė 
galėjo pastoti nuo manęs? 

- Šiaip tai aš nieko nebijau, —- atsakė Džo. — Tačiau pastoti ji 
galėjo ir nuo tavęs. 

— Rupūs miltai, Džo, patikėk, dėl šito gali visiškai nesukti sau 
galvos, — patikinau jį ir su nuostaba pažvelgiau į Renę, kuriai, ma- 
no galva, papildomų problemų išsigalvoti nederėjo. 

— Nori pasakyti, kad visada saugojaisi? Žinau. Taip pat žinau, 
kiek kartų tau teko tai daryti ir kokioms kontraceptinėms priemo- 
nėms tu teiki pirmenybę, Džeikobai. 

- Tai kur tada šuo 3 pakastas: — paklausiau aš, truputį net pykte- 
lėjęs. 

— Reikalas tas, kad aš irgi kiekvieną kartą mylėdamasis naudojau- 
si apsaugos priemonėmis — negana to, tokiomis pačiomis kaip ir tu. 

Aš nustėrau. Šalia gūlėjo pistoletas. 

— Vadinasi, - tęsė Džo, - jeigu, kaip mane tikina mano mieloji 
draugė Renė, mūsų trikampis niekada nebuvo virtęs stačiakam- 
piu, ir jeigu nemeluoja akušeris, sakydamas, kad prezervatyvai su- 
teikia garantiją apytikriai aštuoniasdešimčia procentų, mudu abu 
galime pasveikinti vienas kitą. Faktiškai, jeigu nėra kirų veiksnių, 
šansas, kad Renė pastojo nuo tavęs, yra vienas prie keturių. 

Nei Džo balsas, nei jo veidas neišdavė, kaip jam patinka ši tiki- 
mybė, o man baisiai rūpėjo žinoti. 

- O tugsiūkinusi, kad iš tiesų pastojai? — paklausiau Renės. Ma- 
no balsas, kad jį kur, virpėjo. 

— Man... man ilgai neprasideda mėnesinės, — pasakė Renė, du ar 
tris kartus krenkštelėjusi. - Ir pastarąsias dvi dienas mane nuolatos 
pykina. 

— Bet juk tau ir anąsyk, palyginti neseniai, atrodė, kad pastojai, 
nors nieko nebuvo. Gal ir dabar taip? | 

Ji papurtė galvą. 

— Tąsyk aš pati sau nėštumą įsikalbėjau, — ji sekundei užsikirto, 
paskui pratęsė: — Tąsyk norėjau pastoti. 

— Abejoti rimtesnio pagrindo nėra, - pasakė Džo, - taigi never- 
ta ir abejonėmis grįsti vilčių. Jeigu Renė pastojo ne anksčiau kaip 
prieš mėnesį, akušeris, žinoma, negali būti visiškai tikras, tačiau 
Renė savo simptomus pažįsta. 

Aš atsidusau ir miglotai - juk Džo dar net neužsiminė ir niekaip 
neleido suprasti, ką jis jaučia - numykiau: 

— Hm... padėtis darosi kiek keblesnė... 

— Nejaugi? Ir kokius gi naujus keblumus tu įžvelgi? 

— Man regis, viskas priklauso nuo jūsų — nuo to, kaip jūs patys 
vertinate susidariusią padėtį. 

— O kodėl tik nuo mūsų)? Klausyk, Horneri, tau teks pagaliau 
apsispręsti. Ir nuo manęs, ir nuo tavęs Renę skiria vienodas atstu- 
mas, o mus visus skiria vienodas atstumas nuo kolto. 

— Jums veikiausiai reikėjo pagalvoti apie tokią galimybę, — sūri- 
zikavau pastebėti aš. 

— Nori pasakyti, kad apie tokią galimybę turėjau pagalvoti prieš 
siųsdamas Renę pas tave? Aš pagalvojau — svarsčiau įvairius va- 
riantus. Tačiau tai visai nereiškia, kad turiu džiaugtis, jeigu ji ne- 
šios tavo vaiką. Įsikalk į galvą, manęs tokia perspektyva visiškai 
nedžiugina, ir nieko panašaus aš nenorėjau ir nelaukiau. Tačiau 
apie tokią galimybę pagalvojau jau tą pačią minutę, kai pirmą kar- 
tą išgirdau, kad tu ją išdulkinai. O jeigu judu nepagalvojote, tai 
dėl to kaltas tik jūsų kvailumas. 

— Apskritai negalvoju apie tokias galimybes, - liūdnai nusišyp- 
sojau aš. — Jeigu viengungiai apie tai galvotų, jų gyvenimas būtų 
labai vienišas. 

— Tiesiog širdis plyšta klausantis, - sausai burbtelėjo Džo. 

Gūžtelėjau pečiais. Man buvo neaišku, ar turiu teisę būti suir- 
zęs: situacija tapo pernelyg paini. Mes vėl patylėjome. Džo nesku- 
bėdamas kramtė didžiojo piršto nagą, Renė kaip ir anksčiau ste- 
beilijosi į kilimėlį, o aš vis stengiau iš regėjimo lauko ir apskritai iš 
galvos išstumti pistoletą. 

— Tai ką tu siūlai, Džo? 

— Ar liausies kartą su tuo „tu“? - įtūžo Džo. — Tas vaikas ne tik 
mano. Ką tu siūlai? 

— Ką galiu pasiūlyti, jeigu net nežinau, ar judu ketinate pasilikti 
tą vaiką, ar atiduoti jį įvaikinti, ar dar ką nors daryti? Tu puikiai 
supranti, kad aš sumokėsiu už akušerio paslaugas, už kliniką ir 
visa kita, ir padėsiu, jeigu nutarsi jį pasilikti, O jeigu nutarsi ati- 
duoti įvaikinti, irgi prisidėsiu kuo galėdamas. Jeigu galėčiau pats 
jį auginti ir auklėti, taip ir padaryčiau. 

— Bet vemti už Renę tu juk negalėsi, ir pusės gimdymo skaus- 
mų neperimsi. 

— Ne, čia iš manęs naudos kaip iš ožio pieno. 

— Tu viską pernelyg supaprastini; „jeigu tu nutarsi tą, jeigu tu 

nutarsi aną“ — visą atsakomybę krauni ant mano pečių. Zadi pri- 
siimti išlaidas, tačiau pinigai Čia visai ne esminis dalykas, ir tu 
puikiai tai supranti. Perkelti problemą į pragmatišką lygmenį — 
už tą sumokėsiu, prie ano prisidėsiu — pernelyg didelis supapras- 
tinimas. Labai jau pigiai bandai atsipirkti. Aš būčiau tau labai 
dėkingas, jeigu prisiimtum savąją dalį atsakomybės. Neprašau, 
kad prisiimtum ir manąją — tai irgi būtų pernelyg didelis supapras- 
tinimas. | 

— Ir kaipgi tai padaryti — prisiimti sau dalį atsakomybės? — pasi- 
domėjau aš. — Paaiškink, aš pasirengęs. 

— Ogi užimk nors kokią poziciją ir laikykis jos, kad mes Žinotu- 
me, su kuo turime reikalą! Ir nespardyk kamuolio į mano aikštės 
pusę. Pasakyk, ką, £2v0 galva, aš turiu daryti? Pasakyk, ką, tavo 
nuomone, turi daryti Renė? Pasakyk savo nuomonę, 0 paskui mes 
pasakysime savąją. Ir tada pagaliau galėsime spręsti problemą iš 
esmės! Nebūk kaip medūza! 

— Džo, aš neturiu aiškios nuomonės, - kategoriškai pasakiau aš. 
Bėda, žinoma, buvo ta, kad turėjau tiesiog per daug nuomonių, ir 
visos jos man atrodė vienintelės teisingos. 

Džo pašoko nuo lovos, pačiupo pistoletą ir nukreipė jį man į 
veidą. 

— Ojeigu pasakysiu, kad nuspausiu gaiduką? Gal bent šiuo klau- 
'simu turėsi nuomonę? 

Manęs vos nesupykino. 

— Nesivaržyk, spausk gaiduką, kalės vaike, — praveblenau aš. 

— Velnias, vadinasi, tu apskritai niekada ir nieko negalėsi nuspręs- 
ti, — jis vėl padėjo pistoletą ant stovelio. Renė šią sceną stebėjo su 
ašaromis akyse, tačiau sielvartavo ji ne dėl mūsų. 

— O tu ką ketini daryti? — paklausė jos Džo gana aštriai, ir kai ji 
atsakydama palingavo galva, pastebėjau, kad nors veido išraiška ir 
nepakito, jo akys irgi sudrėko. Ne, prieš mane nukreiptos sąjun- 
gos nebuvo: kiekvienas apraudojo savo sielvartą. 

— Man vis tiek, - atsakė Renė. - Darykite, ką tinkami. 

— Ar jūs susimokėte, nelabieji! - subliuvo Džo, ir jo skruostai 
pasruvo ašaromis. — Neketinu galvoti nei už jį, nei už tave. Galvok 
pati už save, arba tarp mūsų viskas baigta! Aš nejuokauju! 

— Aš nenoriu šito vaiko, — pareiškė jam Renė. 

— Nori atiduoti jį įvaikinti? 

Ji papurtė galvą. 

— Neišeis. Išnešiojus vaiką su juo taip lengvai neišsiskirsi. Jeigu 
nešiosiu vaiką devynis mėnesius, vis tiek jį pamilsiu, o aš nenoriu 
jo mylėti. Nenoriu nešioti jo devynis mėnesius. 

— Ką gi, puiku. Štai, imk pistoletą. Nusišauk. 

Renė liūdnai pažvelgė į jį. 

- Jeigu nori, nusišausiu. 

— Kas per velniava, vėl aš turiu norėti! 

— Nori pasakyti, kad reikia daryti abortą, Rene? - paklausiau aš. 

Renė linktelėjo. 

— Noriu to vaiko atsikratyti, nenoriu jo nešioti. 

— Judu tikri gudročiai — negi manote, kad šioje skylėje rasite 
gydytoją, kuris sutiks daryti abortą? - su pasibjaurėjimu tarė Džo. — 
Čia jums ne Niujorkas. 

— Nežinau, - atšovė Renė, — bet neketinu šio vaiko nešioti. Aš 
jo nenoriu. 

— Ką gi, vėl eik pas gydytoją Volšą, kaip praeitą kartą - jis mėgs- 
ta paburnoti, paskaityti moralus, — nusišaipė Džo. — Jis gi tave 
nuo laiptų nuspirs! Ir apskritai nemanau, kad visoje grafystėje at- 
sirastų bent vienas abortus darantis daktaras. 

— Man nerūpi, - suaimanavo Renė. — Žinau viena - arba pasida- 
rysiu abortą, arba nusišausiu. Džo, aš apsisprendžiau. 

— Skamba, Žinoma, drąsiai, bet pažvelkime tiesai į akis, Rene: 
ar pažįsti kokį nors gydytoją, kuris darytų abortus? 

— Ne. 

— Teisingai, nepažįsti: nei Baltimorėje, nei Vašingtone, ir ap- 

skritai niekur. Ir pažįstamų, kurios būtų pasidariusios abortą, tu, 
savaime suprantama, taip pat neturi? 

— Ne. : 

— Puiku. Tai sakai, arba pasidarysi abortą, arba nusišausi? Tarki- 
me, pradėti reikia nuo rytdienos: ką ketini daryti, kaip ieškosi spe- 
cialisto? | 

— Nežinau! - prapliupo raudoti Renė. 

— Rupūs miltai, dabar mums visiems kaip niekad svarbu mąsty- 
ti blaiviai, tačiau kaip tik mąstyti tu akivaizdžiai nenori. Tavo kal- 
bos apie tuos hipotetinius „arba-arba“ — visiški niekai, nes nei Vie- 
na, nei kita iš tiesų įvykdyti negalėsi. 

Renė tyliai riktelėjo ir puolė prie stovelio, tačiau aš ne prasčiau už 
Džo supratau, kur link viskas krypsta, ir puoliau jai sukliudyti stačia 
galva. Nėriau iš krėslo, bandydamas pasiekti koltą. Pasiekti jo, žino- 
ma, nesugebėjau (kūno judesių koordinacija niekada nebuvo stip- 
rioji mano pusė), tačiau krisdamas pirštais nusitvėriau stovelio ir 
užsiverčiau jį kartu su pistoletu ir dar kažkokiais daiktais ant savęs. 
Renė iš inercijos batelio smaigaliu spyrė man į galvą - smūgis buvo 
toks stiprus, kad man net akyse aptemo - ir taip pat dribtelėjo ant 
kelių. Ji įnirtingai bandė brautis prie pistoleto, kuris krisdamas nuo 
stovelio bumbtelėjo man ant kairiojo peties ir nuslydo kažkur po 
pažastimi. Aš persiverčiau ant pilvo, uždengdamas ginklą kūnu, 
paskui pats jį sugraibiau ir atitvėriau nuo jos nugara. Kai atsistojau, 
ji jau net nebandė atimti iš manęs pistoleto - tiesiog nusliūkino šalin, 
vėl atsisėdo ant kėdės ir užsidengė rankomis veidą. Visas tirtėdamas 
aš palikau stovelį gulėti ten, kur jis gulėjo, o pistoletą laikiau rankose. 

— Judu - tikri bepročiai! - užrikau. 

Džo visą šį laiką nė nekrustelėjo iš vietos, nors buvo matyti, kad 
jis irgi smarkiai sukrėstas. 

— Kodėl bepročiai? Paaiškink! — jo nervai irgi nebeatlaikė. 

— Eik švilpt! — atšoviau aš. — Ar nori, kad ji sau smegenis ištaš- 


kytų?! 


(185) 


— Aš noriu, kad ji pati už save galvotų, - atsakė Džo. - O tu — 
jeigu jau jai sukliudei - gal pagaliau išgimdei kokią nors nuomo- 
nę? Ar tiesiog nenorėjai, kad ji tau kambarį suterštų? Gerai, mudu 
su Rene trauksime namolio, o ten jau galėsime smegenimis tašky- 
tis į valias! 

— Dėl Dievo meilės, Džo, ar nemyli savo žmonos? 

— Čia ne argumentas. O 4 ją myli? Kodėl jai sukliudei? 

— Šią minutę aš nieko nemyliu. Manau, kad judu abu bepročiai. 

— Nekalbėk apie dalykus, apie kuriuos nė velnio nerauki. Negi 
manai, kad jai būtų geriau pagimdyti vaiką, kurio ji nenori? 

— Nieko aš nemanau, ir apskritai man nusišvilpt, ką judu darysi- 
te, bet pistoleto jums neatiduosiu. 

— Tauški visiškus niekus, — piktai tarė Džo. - Tu nenori mąstyti. 
Visą laiką kalbi apie mudu abu, nors puikiai Žinai, kad toks pasa- 
kymas pritemptas. Sakai, kad tau nerūpi, ką darys Renė, kaip jos 
reikalai klostysis toliau, bet tuo pat metu atimi iš jos galimybę 
rinktis. Elgiesi tarsi kokio suknisto Holivudo filmo personažas — 
viską sujauki ir supainioji. 

— Tai ko, velniai rautų, tu nori? - subliuvau aš. 

— Noriu, kad tu aiškiai suvoktum, kaip susiklosčiusioje situa- 
cijoje dera elgtis ir kaip nedera! - įnirtingai atrėmė Džo. — Žmo- 
nės imasi veikti tada, kai jie pasirengę veikti, ir tai nepriklauso 
nuo to, ar jie aiškiai mąsto, ar ne, ir jeigu aš sumanysiu tave 
nukepti, Horneri, Žinau, už ką tai padarysiu: tu įsigudrini taip 
viską supainioti, kad mums tenka iš pradžių veikti, ir tik paskui 
galvoti — taigi negalime racionaliai rinktis ir priimti apgalvotų 
sprendimų. Ir nemanyk, kad aš švaistausi tuščiais žodžiais: už tai 
tave tikrai nužudyčiau. 

— Tai kaip tokiu atveju nedera elgtis? 

— Nedera visko supaprastinti — tai pirmiausia, nedera be palio- 
vos klausinėti mano nuomonės - girdi, žuĄ7 jos vyras, tu ir spręsk; 
nedera su manim ir Rene kalbėti kaip su vienu žmogumi, tarsi 

mes būtume surezgę prieš tave sąmokslą; nedera trukdyti jai imtis 
veiksmų, ir nedera kalbėti apie kažkokius iškrypimus ir pamišimus. 

— Po perkūnais, Džo, juk jeigu aš nebūčiau pašokęs, ji dabar jav 
būtų lavonas! Negi tu šito norėtum?! 

— O mes, Džeikai, čia ne žaidimą žaidžiame! Pamiršk visus savo 
žiūrėtus filmukus, visus skaitytus romaniūkščius. Viską pamiršk, 
išskyrus mūsų problemą. Visa kita tik drumsčia regėjimą ir temdo 
akis. Ir liaukis stebeilytis į mane, tarsi aš būčiau kokia pabaisa! — jis 
galutinai prarado savitvardą ir pradėjo šaukti visa gerkle. - Aš vie- 
nintelis stengiuosi galvoti apie visa tai paprastai ir aiškiai! Beje, gal 
tau bus įdomu: jeigu Renė būtų įtaisiusi sau skylę galvoje, mudu 
abu dabar irgi būtume negyvi — abu! Tačiau aš vis tiek nepuoliau 
jai kliudyti, ir nekliudysiu. "Tu apskritai iki šiol nebuvai sutikęs vy- 
ro, kuris myli, kuris galėtų mylėti moteriškos lyties žmogiškąją 
būtybę, Horneri: visi, kuriuos tau teko pažinti, myli tik gražius 
paveiksliukus savo kvailose makaulėse. Dėl Dievo meilės, Horne- 
ri, prasikrapstyk savo prakeiktus veizolus! Vieną vienintelį kartą pra- 
sikrapštyk savo suknistas akis ir pabandyk suprasti kitą žmogų! 

— Nori, kad aš padėčiau pistoletą, kur jis buvo? 

— Liaukis klausinėti manęs, ko noriu aš! 

Aš nežinojau, ką ir bedaryti. 

— Še, - pasakiau ir įteikiau pistoletą Džo. - Jeigu tu taip pakvai- 
šęs dėl savo idėjų ir taip nori veikti griežtai pagal jas, tai imk ir dėk 
ji 1 vietą pats. 

Džo paėmė ginklą ir nevirptelėjusia ranka ištiesė jį Renei. 

— Štai, — švelniai tarė jis, ranka įsitvėręs jos kėdės atlošo. - Jis 
tau reikalingas? 

Renė net nepažvelgusi į jo pusę, papurtė galvą. 

— O gali nori, kad tu jai padarytum šią paslaugą? — paklausiau 
aš, sudėjęs į šiuos žodžius visą Dievo man skirtą ironiją, tačiau 
buvau taip susijaudinęs, kad net ėmė svaigti galva. 

Džo dėbtelėjo į mane lediniu žvilgsniu. 

— Ar nori, kad tave nušaučiau, Rene? - sarkastiškai paklausė jis. 
Ji vėl papurtė galvą. Džo pakėlė nuo grindų stovelį, padėjo ant jo 
pistoletą ir grįžo į savo vietą ant lovos. 

— Taigi, Džeikai, tu nutarei, kad vaiką mes pasiliekam. Ar dar 
bus kokių nors nuomonių? 

Kalbėti neįstengiau. Kaip ir Renė, tik papurčiau galvą. Sunku 
turėti reikalą su žmogumi, kuris beatodairiškai vadovaujasi savo 
idėjomis ir pasirengęs sumokėti bet kokią kainą už tai, kad tik nė 
per plauką nenukryptų nuo jų užbrėžtos elgesio linijos, ir bendra- 
vimas su juo ilgainiui demoralizuoja. 

— Kaip ir derėjo tikėtis, neturi, — niekinamai tarė Džo. Jis paki- 
lo, užsimetė lietpaltį ir pradėjo jį sagstytis. — Važiuosi namo? — 
paklausė jis Renės. | 

Renė pakilo ir apsivilko savąjį lietpaltį. Rengdamasis išeiti Džo 
įsikišo koltą į lietpalčio kišenę. Jis buvo be galo susinervinęs. Jiedu 
durų link žengė, nė nemanydami atsisveikinti ir palinkėti man la- 
bos nakties. 

— Luktelėk, Džo, - šūktelėjau aš, kai jie jau buvo beišeiną. - O 
jeigu Renei vis dėlto pavyktų surasti abortus darantį žmogų, ką 
tada pasakytum? 

— Koks skirtumas, ką pasakyčiau? Ką turi galvoje? 

— Turėjau galvoje, ar sutiktum, kad ji pasidarytų abortą? 

— Man šis sumanymas nepatinka, - mediniu balsu atsakė Džo. — 
Jeigu pavyktų susitarti daryti abortą geroje klinikoje, jeigu jį atlik- 
tų kvalifikuotas specialistas, tada neturėčiau jokių prieštaravimų. 
Bet taip nebus. Dabar Renė sveikut sveikutėlė, o šiame mieste- 
liūkštyje ji susirastų nebent kokį atgrubnagį šundaktarį, kuris su- 
maitotų ją visam likusiam gyvenimui. 

Jis pasisuko eiti. 

— Aš pabandysiu surasti gerą daktarą, — pasakiau, - ir jeigu man 
pavyks, pats sumokėsiu už operaciją. 

— Niekus tauški, — pareiškė Džo ir jie išėjo. 

1 1 Kitą dieną, anksti ryte, 
mano akys atsivėrė 
pačios savaime 


Kitą dieną, anksti ryte, mano akys atsivėrė pačios savai- 
me, ir aš pašokau iš lovos išpiltas šalto prakaito bei apimtas bai- 
s10s nuojautos, kad Renės nebėra tarp gyvųjų. Tuoj pat paskambi- 
nau Morganams ir nepatikėjau savo ausimis, kai atsiliepė pati Renė. 

— Atsiprašau, kad pažadinau tave, Rene. — Velnias, staiga pama- 
niau, ar tik nebūsi nusižudžiusi. 

— Ne, nenusižudžiau. 

— Klausyk, — puoliau maldauti aš, — pažadėk, kad dar kurį laiką 
palauksi ir nesižudysi. | 

— Nieko negaliu pažadėti, Džeikai. 

— Bet tu privalai, kad tave kur! 

— Ir kodėl? 

— Ogi todėl, kad — jeigu į visa kita tau nusispjaut — aš tave 
myliu, — sakiau netiesą, bent jau tuo požiūriu, kad kiekviena pras- 
mės neturinti frazė paprastai nėra nei tiesa, nei melas. Aš pats 
nelabai supratau, ką apskritai turėjau galvoje, kai sakiau Džo mylįs 
Renę, ir bent jau dabartiniame savo pareiškime neįžvelgiau jo- 
kios prasmės. 

— O Džo, vadinasi, nemyli? — atkirto Renė. 

— Ką gi, puiku, tebūnie: jis tave taip stipriai myli, kaip aš niekada 

nieko mylėti neįstengsiu. Jis tave taip myli, kad pasirengęs leisti 
pasidaryti skylę galvoje, o man į tave taip giliai nusispjaut, kad tau 
nė nusišauti ramiai neduodu. 

Mano nuostabai, Renė padėjo ragelį. Aš paskambinau dar kar- 
tą. Šį kartą ragelį pakėlė Džo. 

— Renė nenori su tavimi kalbėtis. Tai, ką tu jai ką tik pasakei, yra 
kvailystė — arba atvira provokacija. 

— Atsiprašau. Klausyk, Džo, kaip manai, ji nusižudys? 

— Iš kur, po galais, aš Žinau? 

— Pabūk su ja rytoj namie, gerai? Ir prižiūrėk — kad ko nors 
neatsitiktų. Būk geras, tik vieną dieną. 

— Nė nemanau. Dėl vienos paprastos priežasties: jeigu pradėsiu 
ją sekti, rytoj ji tikrai nusižudys. 

— Vadinasi, tu nenori, kad ji nusišautų? 

— Koks skirtumas, ar aš noriu, ar ne? 

— Tik vieną dieną, Džo! Supranti, man regis, aš galėsiu jai ką 
nors surasti, jeigu neleisi jai šiandien iškeliauti į aną pasaulį. 

— Turi pažįstamą specialistą? Kodėl vakar nesakei? 

— Nesu įsitikinęs. Aš pats tokio žmogaus nepažįstu, tačiau pa- 
žįstu keletą vyrukų Baltimorėje, kurie tikrai gali turėti pažįstamą 
gydytoją. Noriu kuo greičiau su jais susisiekti. Išgauk iš jos paža- 
dą, kad ji nekrės kvailysčių, kol aš viską išsiaiškinsiu. 

— Renė mano įsakymams nepaklūsta ir manęs neklausys. 

— Dar ir kaip klausys, ir tu puikiai tai žinai. Pasakyk jai, kad aš 
pažįstu tinkamą gydytoją, tačiau man reikia su juo susisiekti ir 
aptarti sąlygas. 

— Nieko nebus. 

— Tik vieną dieną, Džo! 

— Nepadėk ragelio, — tarė jis. — Rene? — išgirdau, kaip jis ją pa- 
šaukė. — Tu šiandien neketini žudytis? | 

Išgirdau, kaip Renė paklausė, kodėl noriu tai žinoti. 

— Horneris sako turįs kažkokių draugužių Baltimorėje, kurie 

gali turėti pažįstamą abortų specialistą, — atsakė Džo. Įmanyda- 
mas būčiau jį pasmaugęs už tai, kad pasakė jai tiesą. — Jis rengiasi 
su jais susisiekti ir viską sužinoti. 

Renė kažką burbtelėjo, bet aš neišgirdau ką. 

— Ji sako, kad jai tai neįdomu, - informavo mane Džo. 

— Klausyk, Džo, — aš skambinsiu visiems pažįstamiems. Galbūt 
aborto nė neprireiks. Pasistengsiu gauti truputį ergotrato. Tai pa- 
prasčiausias ir patikimas būdas atsikratyti vaisiaus. Pasakyk jai, kad 
paieškai man reikia paros laiko ir kad aš arba atvešiu jai ergotrato, 
arba su kuo nors susitarsiu dėl aborto. 

— Gerai, pasakysiu, — teikėsi išspausti Džo ir padėjo ragelį. 

Visa tai, ką kalbėjau (kad turiu Baltimorėje draugų, kurie gali 
pažinoti kokį nors abortų specialistą), buvo ne visai tiesa — tiks- 
liau, visiška netiesa: neturėjau draugų nei Baltimorėje, nei kur nors 
kitur. Ir štai aš pradėjau skambinti visiems Vaikomiko gydytojams — 
abėcėline tvarka. Pirmajam pasakiau: „Laba diena. Aš Henris 
Dempsis. Mes ne taip seniai atvykome į jūsų miestą ir asmeninio 
gydytojo susirasti dar nespėjome. Žodžiu, mano žmona įklimpo į 
labai nemalonią istoriją: mudu jau turime du vaikus, o ji, regis, vėl 
pastojo. Šiaip ji sveika moteris - fiziniu požiūriu jokių problemų, 
bet jos psichinė būklė nekokia. Ir aš manau, kad dar vienas gimdy- 
mas ją gali palaužti. 

— Nejaugi? — atsakė man gydytojas. — O kokia jūsų psichiatro 
pavardė? 

- Jūs veikiausiai jo nepažįstate, — atsakiau aš. — Jis iš Vait Plein- 
so, Niujorko valstijos, kur mudu gyvenome anksčiau. Jis vardu 
Banksas. Daktaras Džozefas Banksas. 

— Ir jūsų žmona gydytis važinėja pas jį į Niujorko valstiją? — 
nekaltu balsu pasiteiravo gydytojas. 

— Juk sakiau, kad ką tik čia atvykome ir dar nespėjome susirasti 
naujo psichiatro. 

— Na, tai ne mano specialybė, labai apgailestauju. 

— Žinau, sere, tiesą sakant, skambinu jums ne dėl to. Baiminuo- 
si, kad kol aš surasiu jai kitą psichiatrą, dėl nėštumo ji nusižudys. 
Jos būklė pasibaisėtina. Tiesą sakant, maniau, gal išrašytumėte jai 
ergotrato ar dar ko nors panašaus. Žinau, kad taip negalima, ta- 
čiau atvejis labai sunkus. Štai praeis kokie metai ar dveji, ji atsi- 
gaus, tada bus galima ir apie šeimos pagausėjimą galvoti; Žinote, 
mės nenorime Aidelės šeimos, bet kokie trys, net keturi vaikai, ma- 
no manymu, visai normalu. O šis nėštumas gali nubraukti visus 
pasiektus gydymo rezultatus. Jis ją sugniuždys. 

— Man labai gaila, pone Dempsi, - šaltai tarė gydytojas, - tačiau 
niekuo negalėsiu jums padėti. 

— Maldauju, gydytojau, situacija tikrai beviltiška! Juk neprašau 
jūsų pažeisti įstatymų. Atvešiu jums iš Vait Pleinso gydytojo Bankso 
raštišką liudijimą su priesaika. Argi šito negana? Jis prisiims visą 
atsakomybę. 

— Ne, pone Dempsi, suprantu, kad patekote į gana keblią situa- 
Čiją, tačiau mano rankos surištos. 

— Bet juk įstatymai leidžia imtis reikiamų priemonių, jeigu mo- 
ters gyvybė pavojuje! 

— Bijau, kad kur kas svarbiau ne tai, ką numato įstatymai, oO tai, 
ką žmonių nuomone numato įstatymai; vietiniai gyventojai, kaip 
ir aš pats, griežtai nusistatę prieš bet kokį dirbtinį nėštumo nutrau- 
kimą, nepaisant to, ar jis atliekamas pasitelkus medikamentus ar 
chirurginėmis priemonėmis. Be to, net jeigu jūsų Žmona ir turi 
psichikos problemų, abejoju, ar nutraukti nėštumą yra gyvybės ir 
mirties klausimas. 

— Bet taip yra! Gydytojas Banksas patvirtins. 

— Atleiskite, pone Dempsi. Viso geriausio. 

Tą pačią pasakaitę aš pasakojau visiems gydytojams, kurių pa- 
vardes radau telefonų knygoje - tiksliau tiems iš jų; kurie apskritai 
sutiko mane išklausyti. Tik savo mitinį psichiatrą 1$ Vait Pleinso 
-perkėliau į Filadelfiją, tam atvejui, jeigu. prireiks ten vykti tikru 

antspaudu patvirtinti suklastoto liudijimo. Be to, pasitikslinęs te- 
lefonų knygoje, kurią radau viešbučio „Pusiasalis“ vestibiulyje, psi- 
chiatrą pervardinau - iš Džozefo S. Bankso jis virto Hariu L. Zig- 
ristu, tikrų tikriausiu praktikuojančiu psichiatru, kurį išžvejojau 
toje knygoje. Tačiau nė vienas nesutiko padėti. Jaučiau, kad mano 
nervai tuoj nebeatlaikys: paprastai aš vengiu pažeisti įstatymus ir 
be galo bijau, kad tik žmonės — net visiškai nepažįstami, kurie 
man nė trupučio nerūpi - nesusidarytų apie mane blogos nuomo- 
nės, todėl įtikinamai papasakoti savo iki menkiausių smulkmenų 
apgalvotą istoriją įstengiau tik kartą, ir kiekvieną kartą susukęs 
eilinio gydytojo numerį jausdavau, kad manasis pasakotojo talen- 
tas tirpsta tarsi sviestas ant keptuvės. 

Tačiau gydytojas nr. 7, mano nenusakomam palengvėjimui, pa- 
sakaitę išklausė daugiau ar mažiau palankiai. Jis buvo vardu Mor- 
tonas Velekas ir, sprendžiant iš balso, buvo už savo ankstesniuo- 
sius kolegas šiek tiek jaunesnis. 

— Pone Dempsi, — tarė jis, kai aš ištarškinau savo monologą, — 
ar jūs suvokiate, kad gydytojas, kuris sutiktų padėti jūsų žmonai, 
prisiimtų milžinišką atsakomybę? 

— Žinoma, gydytojau Velekai! Ir jeigu yra įstatymiškas būdas 
visą atsakomybę prisiimti sau, aš su džiaugsmu taip ir padarysiu. 

— Deja, tokio būdo nėra. Nepaisant to, aš labai jus užjaučiu, o 
įstatymas skelbia, kad, kilus rimtai grėsmei paciento gyvybei, tam 
tikrų veiksmų imtis galima — gydytojo nuožiūra. Jūs pripažįstate, 
kad fizinė ponios Dempsi sveikata susirūpinimo nekelia, vadinasi, 
viskas priklauso nuo to, ar jos psichinė negalia iš tiesų tokia rimta, 
kaip atrodo jums. Tokią aplinkybę, jeigu kam nors šauna į galvą 
padaryti iš jos problemą, paprastai be galo sunku įrodyti, o aš, 
tarp mūsų šnekant, pasakysiu jums, kad kai kas iš mano vyresniųjų 
kolegų čia, Vaikomike, tik ir laukia progos prisikabinti prie tokių 
dalykų, kurių jūs prašote, ir sukelti skandalą. O aš, žinote, nesu 
kovotojas mirtininkas. 

Tačiau aš gydytojo Veleko balse išgirdau vilties aidus. 

— O gal problemą padėtų išspręsti gydytojo Zigristo raštiškas 
liudijimas su priesaika? — maldaujančiu tonu paklausiau aš. — Jis 
žadėjo man visokeriopą pagalbą. 

— Galimas daiktas, - sutiko gydytojas Velekas. — Žinoma, pir- 
miausia turiu pats ištirti ponią Dempsi, bent jau tam, kad įsitikin- 
čiau, jog ji iš tiesų nėščia! - Mudu abu nusijuokėme - aš kur kas 
smagiau negu jis. - Ir dar man reikėtų užduoti jai keletą klausimų, 
nors aš ir, savaime suprantama, nesu psichiatras. 

— Žinoma. Nedelsdamas atsiųsiu ją į jūsų priimamąjį. 

Aš žaidžiau v2 bank, karštai tikėdamasis, kad gydytojas Velekas 
Vaikomike gyvena neseniai. 

— Taip ir padarykime, - tarė jis. - Ir, būkite malonus, paprašyki- 
te gydytojo Zigristo paskambinti man iš Filadelfijos. Mudu nutar- 
sime, ar reikia raštiško liudijimo su priesaika, ir, tikiuosi, jis išsa- 
miai man papasakos apie ponios Dempsi ligą. 

Perspektyva galvotrūkčiais lėkti į Filadelfiją ir vaidinti psichiat- 
rą mane pašiurpino, tačiau, sprendžiant iš visko, tai buvo vieninte- 
lė išeitis. 

— Gerai, — sutikau aš, - paskambinsiu jam, kai tik turėsiu laiko, 
ir paprašysiu paskambinti jums. 

— Ką gi, puiku, - tarė gydytojas Velekas. Ir kiek patylėjęs pridū- 
rė: - Tikiuosi, suprantate, pone Dempsi, kad nieko žadėti negaliu. 
Vaikomikas ir devynios galybės kitų tokių pat miesteliūkščių mū- 
ru stoja už motulę gamtą. Apskritai kalti, žinoma, čionykščiai gy- 
dytojai, visi tie seneliokai: čia veikiausiai kokį šimtą metų niekas 
nedarė abortų, bent jau legalių. Tarp mūsų kalbant — velniop tą 
profesinę etiką, — jie tiesiog šutvė senų pirdžių. Ir jeigu visa ši 
šutvė ir dar kokios nors vietos religinės bendrijos ką nors suuos 
apie tokį reikaliuką, vargas tam gydytojui, kuris surizikavo daryti 
abortą — jie jam gyvam kailį nudirs. Deja, mes ne visada turime 
galimybę būti tokie liberalūs, kaip norėtume. 

— Puikiai jus suprantu, gydytojau, tačiau tai tikrai gyvybės ir 
mirties klausimas. 

— Ką gi, kiek galėdamas stengsiuosi jums padėti. 

Gydytojo Veleko kalbos maniera leido tikėtis, kad jį bus nesun- 
ku apmauti. Pirma, jis buvo pernelyg jau kalbus: trys kiti gydyto- 
jai, kuriems skambinau, apskritai atsisakė ką nors aptarinėti tele- 
fonu, o likusieji, palyginti su Veleku, buvo tikri tyleniai. Antra, iš 
to, kaip klostėsi pokalbis, aš padariau išvadą, kad jam sunkiai seka- 
si konkuruoti su vyresniaisiais vietos gydytojais, ir galbūt tiesiog 
todėl, kad jis Vaikomike apsistojo neseniai. O su profesionalu, ku- 
ris kalbėdamas telefonu su visiškai nepažįstamu žmogumi savo 
kolegas išdeda į šuns dienas, mano manymu, susitarti bus galima. 

Bet ta Filadelfija! Vienas dalykas yra suklastotas raštas — rašyda- 
mas galiu būti kuo tinkamas, - tačiau kaip telefonu suvaidinti Ha- 
rį L. Zigristą, jeigu net Henrio Dempsio vaidmuo man pasirodė 
esąs per sunkus? O ir laiko nebebuvo: laikrodis jau rodė dešimtą, 
o iš Vaikomiko nusigauti į Filadelfiją prireiktų dviejų su puse va- 
landų. Laimei, buvo šeštadienis — paskaitų neturėjau, o koledžo 
biblioteka dirbo. Aš tuoj pat moviau į biblioteką, nučiupau pirmą 
pasitaikiusį psichologijos vadovėlį ir nukūriau Filadelfijos link. Ne- 
nuvažiavęs nė dešimties mylių staiga susiprotėjau: juk jeigu iš H- 
ladelfijos reikės siųsti raštišką liudijimą su priesaika, jį reikės iš- 
spausdinti rašomąja mašinėle, o surasti rašomąją mašinėlę sveti- 
mame mieste beveik neįmanoma. Aš apsisukau ir, nekreipdamas 
dėmesio į kelio ženklus, nuskubėjau atgal. Namo parsigavau jau 
po vienuoliktos. 

Visiems, kuriems gali prireikti tai žinoti, - įnirtingai rašiau aš, 
ekspromtu kurbdamas tekstą: Šiuzen Bets Dempsi, dvidešimt aštuo- 
nevių, Henrio Dž. Dempsio, gyvenančio Vaikomiko mieste, Merilendo 
valstijoje, žmona, mano pacientė buvo nuo 1951 metų rugpjūčio 3- 
vosios iki 1953 metų birzelio 17-osios imtinai; netrukus bo nurodytos 
datos ponas iv ponia Dempsiai išvyko iš Filadelfijos nuolatos gyventi 


(195 ) 


Vaikomike. Ponia Dempsi į mane kreipėsi dėl dažnai pasikartojančių 
stiprios depresijos priepuolių, nes to primygtinai prašė jos vyvas tv tai 
rekomendavo ją gydantis gydytojas Edvardas R. Raisas, praktikuo- 
jantis Filadelfijoje. Apimta depresijos ji du kartus grasino nusižudyti, 
o vieną kartą net buvo persipjovusi viešus virtuviniu peiliu. Atlikęs 
tyrimus poniai Dempsi diagnozavau maniakinę depresinę psichbozę, 
kurios apraiškos ypač pavojingos: ligai paaštrėjus pacientė ne kartą 
priešiškai elgė savo mažamečių vaikų atžvilgiu, nors būdama norma- 
lios būklės ji yra rūpestinga, net pavyzdinga motina. Ponią Dempsi 
persekioja baimė prarasti sutuoktinio prisirišimą: būdama depresinės 
būklės ji yra įsitikinusi, kad dviejų sūnų gimdymas nepataisomai su- 
menkino jos moterišką patrauklumą, ir todėl būna jiems priešiška. 
Nepaisant to, kadangi ji būna tik priešiškai nusiteikusi, bet nesiima 
atvirai agresyvių veiksmų jų atžvilgiu, ir kadangi depresijos periodus 
pakeičia intensyvios ir net džiaugsmingos veiklos laikotarpiai, esu lin- 
kęs manyti, kad tai ne paranoja. Taigi diagnozė būtų tokia: apbyūmė 
mamiakinė depresinė bsichozė. 

Gydymo metu ponios Dempsi maniakiško depresyvaus ciklo ampli- 
tudė pradėjo aiškiai mažėti, ix man ėmus ją gydyti, grasinimai nusi- 
žudyti iv grasinimai nužudyti vaikus: liovėsi. Ponios Dempsi atveju 
psichoterapinis gydymas žada teigiamų rezultatų, iv Jeigu jis bus pra- 
testas, ligzonės būklė veikiausiai stabilizuosis. Kai Dempsių šeima susi- 
vengė išvažiuoti iš Baltimorės, aš vekomendavau pradėtą gydymą tęs- 
ti, novs kalbėdamasis su bonu Dempsiu paaiškinau, kad ypatingos sku- 
bos nėra. Nepaisant to, taip pat vekomendavau vengti nėštumo, kol 
ponia Dempsi pasveiks, nes kaip tik ankstesni nėštumai didžiąja dali- 
mi iv sukėlė jos dabartinę būklę. 

Manau, kad šiuo metu neplanuotas nėštumas gali sukelti kritišką 
ligos vecidyvą: labai didelė tikimybė, kad ligonę vėl ims persekioti min- 
tys apie savižudybę kaip apie būdą išvengti gimdymo; taip pat esu 
įsitikinęs, kad ji grasinimus gali įgyvendinti net 1 tuo atveju, jeigu 
bus nedelsiant imtasi psichbiatrinio gydymo priemonių. Siekdamas 

apsaugoti ponios Dempsi vaikų tv jos pačios sveikatą, labai primygti- 
nai rekomenduoju nėštumą nutraukti kuo ankstesnėje stadijoje. 

Aš mostelėjau parašą: „Haris L. Zigristas, M. D.“, įkišau jį į 
voką ir nubildėjau laiptais ženyn, automobilio link. Pakeliui susto- 
jau tik kartą — užkąsti ir pasisemti iš vadovėlio Žinių apie maniaki- 
nę depresinę psichozę; jau kelios minutės po trečios valandos aš 
stovėjau vaistinėje „Penn Velan“, esančioje Filadelfijoje, Volnatstry- 
te, įrengtoje telefono kabinoje ir rinkau tarpmiestinį gydytojo Ve- 
leko telefono numerį. Man virpėjo rankos, kūnu upeliais žliaugė 
prakaitas. Kai išgirdau gydytojo Veleko sekretorės balsą ir opera- 
torius liepė įmesti šešiasdešimt centų, paleidau iš pirštų dvidešimt 
penkinę, kuri žvangtelėjo ant grindų, ir man vos pakako kvapo 
pakelti ją ir paprašyti pakviesti prie telefono gydytoją Veleką. 

— Atsiprašau, gydytojau Zigristai, - pasakė sekretorė, kai tik aš 
prisistačiau, — gydytojas Velekas dabar klinikoje. 

— Kad jį kur galas! —- manasis gydytojas Zigristas suirzo ir buvo 
šiek tiek netašytas. — Tai gal galite su juo susisiekti? 

— Bijau, kad ne; šiandien po pietų jis operuoja. 

— Tai velniava! - pajutau nepaprastą palengvėjimą ir vos nešoki- 
nėjau iš džiaugsmo, kad nereikės su juo kalbėtis, tačiau tuo pat 
metu išsigandau, kad nesužlugtų mano planas. 

- Jeigu norite, paprašysiu, kad jis jums paskambintų, kai tik 
grįš iš klinikos. 

— Taip aš ir sėdėsiu čia prie telefono, — niurzgliai atšoviau aš. — 
Šiandien pirmoji mano atostogų diena ir mudu su ponia Zigrist 
ketiname visą spalį praleisti Bermuduose. Dar gerai, kad ponas 
Dempsis spėjo man prisiskambinti - mes jau buvome beužrakiną 
duris! Dar minutė ir gaudyk vėją laukuose! Jūs gi suprantate, kad 
reikalas skubus, o mano lėktuvas išskrenda po dviejų valandų, o 
kur aš tas dvi valandas praleisiu, vienas Dievas težino — tikiuosi, 
gydytojas Velekas iš7ašys ergotrato? Kitaip viskas gali baigtis labai 
liūdnai. 

— Pirmiausia jis norėjo pasikalbėti su jumis, gydytojau Zigristai. 

— Žinau, žinau. Gerai, žinote ką, kol aš dar Čia, liepsiu savo 
sekretorei išspausdinti raštišką liudijimą su priesaika — pati supran- 
tate, kad tai tik formalumas, - patvirtinsiu jį pas notarą ir išsiųsiu 
jums greituoju paštu. Velnias, žinoma, būtų gerai pakalbėti su tuo 
jūsų gydytoju Veleku, —- suniurzgiau aš. — Atvejis toks rimtas, kad 
galima tikėtis bet ko. Žinote, ponia Dempsi gali atrodyti visiškai 
normali, o po minutės ištaškyti sau smegenis — jeigu tik dar to 
nepadarė. Atsakingai pareiškiu, kad gydytojas Velekas privalo duoti 
jai ergotrato, ir kuo greičiau, tuo geriau. Jeigu bus galimybė, tegul 
duoda dar šįvakar, blogiausiu atveju — rytoj ryte. Aš jau susitariau 
su ponu Dempsiu, kad jis iki mano sugrįžimo paves savo žmona 
rūpintis vienam mano kolegai, bet pirmiausia reikia išspręsti nėš- 
tumo klausimą. 

— Nedelsdama apie viską pranešiu gydytojui Velekui, - patikino 
sekretorė, ir, sprendžiant iš jos balso, man pavyko jai padaryti rei- 
kiamą įspūdį. 

— Būkite tokia maloni, O rytoj rytą jis būtinai gaus mano pasira- 
šytą raštišką liudijimą su priesaika. 

— Sere, gal malonėtumėte pranešti, kūr apsistosite Bermuduose — 
tam atvejui, jeigu gydytojas Velekas norėtų su jumis susisiekti? 

Velnias! 

— Mudu su ponia Zigrist apsistosime „Princo Džordžo“ vieš- 
butyje, — atsakiau, visa širdimi tikėdamasis, kad ten toks viešbu- 
tis yra. 

— Viešbutis „Princas Džordžas“... Ačiū, sere. 

— Tik būtinai perduokite gydytojui Velekui, kad to ergotrato 
poniai Dempsi sugirdytų kaip įmanydamas greičiau. Nenoriu pra- 
rasti pacientės dėl tokių kvailysčių. Žinoma, aš suprantu, reikia 
būti apdairiam, tačiau juo dėtas nedelsčiau nė minutės. Net arkliui 
aišku, kad ji serga maniakine depresine psichoze, ir nusižudyti jai 
vieni juokai. Na, viso gero. 

Aš padėjau ragelį ir vos nenualpau. Viena didžioji užduotis bu- 
vo įveikta, tačiau dabar laukė dar sunkesnė. Notaro kontorą sura- 
dau toje pačioje gatvėje (visai galėjo būti, kad gydytojas Zigristas 
irgi įsikūręs Volnatstryte, taigi aš karštai meldžiausi, kad taip ne- 
būtų), už dviejų kvartalų nuo vaistinės — kontora buvo įrengta 
lombardo patalpose, — ir greitai žengiau į vidų, baimindamasis, 
kad mano nervai tuoj tuoj neatlaikys. Visada atrodžiau vyresnis 
negu esu, tačiau tikrai nesitikėjau, kad kas nors gali mane rimtai 
palaikyti psichiatru. Be to, kai kalbiesi su žmogumi akis į akį, vai- 
dinti ir apsimetinėti kur kas sunkiau negu kalbantis telefonu. Ga- 
liausiai visai nebuvau tikras, kad notaras, prieš priimdamas prie- 
saiką ir raštišką liudijimą patvirtindamas antspaudu, nepareikalaus 
asmens tapatybę liudijančių dokumentų. Laikydamasis kaip įma- 
nydamas atsainiau, paklausiau tarnautojo, kur galėčiau rasti nota- 
ro kontorą, ir šis mane nusiuntė prie direktoriaus pavaduotojo 
stalo kitame kambario gale. 

— Sveiki gyvi, — nusišypsojo direktoriaus pavaduotojas, žemo 
ūgio, drūtas plikis su cigaru dantyse, nosį pasibalnojęs akiniais plie- 
niniais rėmeliais. 

— Esu Zigristas, — linksmai pareiškiau aš, - Haris Zigristas. Aš 
čia kažkur turiu tokį popiergalį, kurį reikia patvirtinti... — jei tik 
nebūsiu palikęs jo savo kabinete. — Aikštingai šyptelėjau ir pradė- 
jau neskubėdamas raustis po kišenes. —- Aha, štai kur jis, niekšelis. — 
Aš išsitraukiau raštą iš lietpalčio vidinės kišenės, atverčiau jį ir at- 
sainiai permečiau akimis. — Tratata, žvam pam pam... Dabar jūsų 
eilė, sere. 

Direktoriaus pavaduotojas taip pat paviršutiniškai perskaitė do- 
kumentą. 

— Rupūs miltai, daktarėli, — tarė jis, — ta jūsų bobelė tikra Žiežula! 

— Man dar ne tokias tenka tramdyti, — šyptelėjau aš, vos nealp- 
damas iš džiaugsmo. 

— Chėchė, - nusijuokė notaras. — O jūs pamatytumėte, kokių 

prietrankų kartais ateina pas mus. Jūs iš jų milijonus galėtumėte 
susikrauti. 

— Tūrėsiu omeny. 

Aš vis laukiau, kada jis paprašys pateikti dokumentus, liudijan- 
čius, kad aš esu gydytojas Zigristas, o ne kas kitas. 

— Šimts kalakutų, - išsiblaškęs įspūdžiais dalinosi notaras, — kas 
per velniava dedasi tų bobų makaulėse. Jo-o-o... - Jis pradėjo knistis 
po rašomojo stalo stalčius. — Na, ką gi, daktarėli, truputį pakelkite 
dešinę ranką. 

Aš pakėliau ranką, jis irgi. 

— Na, tai ar prisiekiate Viešpaties akivaizdoje, girdi, aš šiukštu 
šiukštu nemeluoju mamai ir tikrai tikrai esu geras berniukas? — 
paklausė jis, kairiąja ranka vis kažko ieškodamas ant stalo. 

— Prisiekiu. 

— O kas man darbo, ar jūs prisiekiate, ar ne, jeigu aš niekur 
nerandu antspaudo? — linksmai atrėžė jis. Man net akyse aptemo: 
dievulėliau, šitaip sekėsi: pamėgink surasti tokį cinišką ir tuo pat 
metu tokį patiklų notarą! — ir še tau - visas mano sumanymas eina 
šuniui ant uodegos dėl kažkokio medgalio! 

— A, štai kur jis, paršelis! — tarė notaras, antspaudą Žvejodamas 
kažkur iš pastalės. Jis tėkšelėjo ant mano rašliavos patvirtinantį 
spaudą ir pasirašė po juo. Paskui pasišaukė du netoliese sėdėjusius 
tarnautojus, kad šie pasirašytų kaip liudininkai. — Greitai, greitai, 
negadinkite sau akių skaitydami! — paragino jis juos. — Verslui Ame- 
rikoje ateis galas, jeigu visi skaitys dokumentus prieš juos pasira- 
šydami! Tiesiog sukeverzokite „Aš, Džonas Galgonas, liudiju...“ 
ir eikit sau. — Jie padarė, kaip liepti. — Na štai, daktarėli, dabar 
klokit pusantro dolerio ir baigtas kriūkis. 

Išsitraukiau piniginę, iškrapščiau iš jos pusantro dolerio, steng- 
damasis, kad jis nepamatytų mano asmens liudijimo, susimokėjau 
ir Ččiupęs raštą išėjau; įmečiau jį į pirmą pasitaikiusią pašto dėžutę. 
Filadelfijoje daugiau neturėjau ką veikti, taigi tuojau išskubėjau 

atgal į Vaikomiką, nes kol apsisukau, jau buvo keturios. Apskritai 
labai džiaugiausi ir stebėjausi, kad mano sumanymas išdegė, tačiau 
man nedavė ramybės keturi dalykai. Pirmiausia smarkiai abejojau, 
ar daktarą Veleką įtikins manasis iš lubų luptas ir visiškai neprofe- 
sionaliai sukurptas raštiškas liudijimas — mano supratimu, kiekvie- 
nas medicinos mokslų daktaras iš pirmo žvilgsnio galėjo suprasti, 
kad tai klastotė; šiaip ar taip, buvo labai tikėtina, kad liudijimas 
Velekui sukels abejonių, o staigus tariamo daktaro Zigristo išvyki- 
mas atostogauti pavers jas atviru skepsiu. Taigi kilūs įtarimų jis ga- 
lėjo paskambinti tikrajam daktarui Zigristui, ir tada man būtų bu- 
vęs galas. Antra, aš sąmoningai nepasakiau Vėlekui savo telefono 
numerio, o Vaikomiko telefono abonentų knygoje jokio Henrio 
Dempsio, savaime suprantama, nebuvo; nepaisant to, kad yra ir 
tokių žmonių, kurie neturi telefono, pats faktas, kad jis negalės susi- 
siekti su manimi, jeigu jam šautų į galvą man: paskambinti, kol aš 
dar neparsigavau namo ir pats jam nepaskambinau, galėjo padidinti 
jo įtarumą. "Trečias nežinomasis kėlė didžiausią nerimą: net jeigu 
viskas pracis sklandžiai ir Velekas sutiks išrašyti ergotrato, visai įma- 
noma, kad jis mieste anaiptol ne naujokas ir Renę pažįsta. Galiau- 
siai, net tarus, kad jis Renės nepažįsta, buvo ir kitas pavojus: su 
abortais aš niekada nebuvau susidūręs, tačiau neatmečiau galimy- 
bės, jog Velekas dėl kokių nors priežasčių gali paguldyti Renę į ligo- 
ninę, kur kas nors iš personalo ją tikrai galėjo pažinoti. 

Kai tik parsigavau į savo kambarėlį, nedelsdamas paskambinau 
Velekui į namus. 

— A, tai jūs, pone Dempsi, — tarė jis šiek 4 šaltokai. - O aš jau 
bandžiau jums prisiskambinti. 

— Atsiprašau, gydytojau. Mes dar neįsivedėme telefono, ir aš 
naudojuosi buto šeimininko telefonu. Aš būčiau paskambinęs jums 
anksčiau, tačiau nutariau nuvežti žmoną į gamtą, kad ji šiek tiek 
prasiblaškytų. 

— Skambino daktaras Zigristas iš Filadelfijos. 

— Tikrai? Tai gerai! Aš vos spėjau jį pagauti, jis susirengė atosto- 
gauti. Ką nors išsiaiškinote? 

— Aš su juo nesikalbėjau. Kai jis skambino, buvau operacinėje. 
Jis kalbėjosi su mano sekretore ir žadėjo atsiųsti raštišką liudijimą 
su priesaika. Kiek supratau, jis primygtinai rekomenduoja daryti 
abortą. 

— Ak! - nusijuokiau aš. - Jūs neįsivaizduojate, kaip man paleng- 
vėjo — tarsi akmuo nuo krūtinės nusirito! 

— Džiaugiuosi. Jis, regis, mano sekretorei sakė, girdi, jūsų žmo- 
nai ergotrato reikėtų duoti jau šįvakar, tačiau bijau, kad to negalė- 
siu padaryti, kol rankose neturėsiu jo pasirašyto liudijimo su prie- 
saika. Jeigu jis liudijimą išsiuntė greituoju paštu šią popietę, turė- 
čiau gauti jį pirmadienį ryte. 

— Nuostabu. 

— Pasakykite savo buto šeimininko telefono numerį ir aš prane- 
šiu jums, kai turėsiu ergotrato — tada atvyksite su ponia Dempsi į 
mano priimamąjį. 

— Žinote, mano buto šeimininkas labai nemėgsta, kai kas nors 
man skambina, be to, mes norėtume išvengti viešumos. Nenorė- 
čiau, kad šeimininkas ką nors suuostų, nes jis baisus liežuvautojas. 
Gal verčiau aš jums paskambinsiu? 

— Gal ir jūsų tiesa. Nepaisant to, kad nieko nelegalaus neketina- 
me daryti, reklamos mums tikrai nereikia. Paskambinkit man pir- 
madienį apie vidurdienį, ir, jeigu turėsiu raštišką liudijimą su prie- 
saika, paskirsiu jums vizitą popiet. 

— Puiku. | 

— A, tiesa, dar vienas dalykas. Yra tokia standartinė įgaliojimo 
forma, kurią reikia užpildyti atliekant sterilizaciją, abortus ir pana- 
šius dalykus. Judu su žmona turėsite ją užpildyti, pasirašyti ir patvir- 
tinti pas notarą. Jeigu norėsite, tą reikalą galėsite sutvarkyti pir- 
madienį. Formas pasiimsite iš mano sekretorės. 

— Gerai. Sutarta. Gero vakaro, gydytojau. 

Dar vienas dokumentas, dar vienas notaras, dar viena kliūtis — 
tačiau dabar ji manęs nebaugino. Išvargęs, bet triumfuojantis, aš 
nuvažiavau pas Morganus pranešti apie savo laimėjimus. Prie jų 
namo durų mane staiga nupurtė šaltukas: juk visą dieną nebuvau 
mieste — o ką, jeigu jau per vėlu? Duris atidarė Džo. 

— A, sveikas, Džeikai. Nekaip atrodai. 

— Kaip laikosi Renė? 

— Kol kas ji vis dar šioje ašarų pakalnėje, jeigu tu tai turėjai 
galvoje. Užeik. 

Renė vaškavo virtuvės grindis. Manęs ji, rodės, nė nepastebėjo. 

— Taigi, manau, reikalas sutvarkytas, - pranešiau aš, apsimesda- 
mas esąs visiškai ramus. — Jeigu nori daryti abortą, Rene, pirma- 
dienį popiet gausi dozę ergotrato. 

Džo, išgirdęs šią naujieną, neparodė jokių jausmų. Renė su vaš- 
kuotu skuduru rankose atsistojo tarpdury ir atsirėmė į rėmą. 

— Gerai. Kur man reikės važiuoti? Į Baltimorę? 

— Niekur nereikės važiuoti. Viską sutvarkysime čia, Vaikomike. 
Tik nesakyk, kad pažįsti daktarą Mortoną Veleką. 

— Daktaras Velekas? Ne, nepažįstu tokio. O tu, Džo? 

— Girdėjau, kad toks yra. Jis į Vaikomiką atvyko prieš kokius 
dvejus metus. Nori pasakyti, kad tas kvailas suskis daro abortus? 

— Ne, - atsakiau, truputį didžiuodamasis. 2 Jo veikla visiškai 
skaidri, O ir gydytojas, kaip girdėjau, jis visai neblogas. Ir viskas 
bus padaryta nenusižengiant įstatymams. Nereikės slapstytis, ne- 
reikės nieko bijoti — ateisite pas jį kaip normalūs pacientai. 

— Ir kaipgi tu viską taip sutvarkei? — pasidomėjo Džo. 

— Galima sakyti, tiesiog papasakojau jam viską, kaip yra — be- 
veik nieko nepridėdamas. Pasakiau, kad judu turite du vaikus ir 
kad vėliau norėtumėte turėti daugiau, tačiau dabar nėštumas jus 
tiesiog varo iš proto, ir kad Renė ant savižudybės slenksčio. Savai- 
me suprantama, istoriją teko padaryti kiek įmantresnę ir pridurti 
šiokių tokių detalių. 

— Kokių dar detalių, Džeikai? — nustebusi paklausė Renė. 

— Na, teko truputį pamuilinti jam akis. Pirmiausia dabar tu esi 
mano — pono Henrio J. Dempsio iš Filadelfijos — žmona. 

— Ką? 

Įkaitintas dienos nuotykių, per daug nesibrangindamas išklo- 
jau jiems viską, kaip buvo: kaip skambinau telefonu, kaip lėkiau į 
Filadelfiją, kaip rašiau liudijimą, kaip apsimetinėjau daktaru Zig- 
ristu, kaip apmoviau notarų kontoros direktoriaus pavaduotoją. 
Jie klausėsi apstulbę. 

— Taigi dabar ponui ir poniai Dempsiams tercikia pirmadienį 
ryte pasirašyti įgaliojimą, patvirtinti jį pas notarą, ir reikalas su- 
tvarkytas; Tau, Rene, nereikės nei vaidinti pamišusios, nei dar kaip 
nors apsimetinėti — gausi vaistų ir galėsi visa tai pamiršti, 

Džo sų susidomėjimu įsistebeilijo į Renę. | 

— Kažkoks absurdas, — tuoj pat drėbtelėjo ji. o 

— Neįtikėtina, tiesa? — šyptelėjau aš, nenorėdamas patikėti, kad 
ji nori pasakyti tai, ko aš labiausiai bijojau. 

— Tai pasibaisėtina! 

— Juk tu sutinki, tiesa? 

- Žinoma, ne. Čia nėra net ko galvoti. 

— Nėra ko net galvoti! Vajėzau, Rene, aš šiandien nusivariau 
nuo kojų, bandydamas sutvarkyti šį reikalą, o tu pareiški, kad apie 
tai nėra ko net galvoti! Viskas eisis kaip per sviestą, prisiekiu! 

— Kalbu visai apie kitką, Džeikai. Nebenoriu daugiau meluoti. 
Net jeigu man nereikėtų nieko pasirašyti ir nieko sakyti, tai vis tiek 
būtų melas. Turėjai susiprasti, kad man tokie dalykai nepriimtini. 

Manęs vos nesupykino: visa mano kruopščiai ręsta konstrukcija 
subyrėjo kaip kortų namelis. Džo veido išraiška nepakito, tačiau 
Jaučiau ore tvyrantį juodviejų monolitišką vienbalsiškumą. Netu- 
rėjau jokių šansų. 

— Na, tai imk ir nusišauk, bala tavęs nematė! —- užrikau aš. - Aš 
kiaurą dieną plėšau savo subinę, o ji, matote, dar nežino, ar nori 

daryti abortą, ar ne. Dabar man aišku: vakar tu tiesiog vaidinai 
kažkokią suknistą melodramą. 

Renė nusišypsojo. 

— Džeikai, aš iš tiesų nusišausiu, kai tik paaiškės, kad padaryti 
aborto neįmanoma. Aš nevaidinau. Man nerūpi, kas darys abortą, 
kur jis bus atliekamas ir kokiomis aplinkybėmis — tačiau aš neme- 
luosiu ir nepritarsiu melui, neapšimetinėsiu kitu žmogumi. Aš ne- 
pažįstu žmogaus, kuris galėtų padaryti abortą, Džo irgi nepažįsta. 
Jeigu nebūtum sakęs, kad pažįsti tokį žmogų, nebūčiau taip ilgai 
laukusi. — Ji perbraukė ranka sau per pilvą. - Nenoriu šito vaiko, 
Džeikai. Jis gali būti tavo. 

Ji kalbėjo visiškai nuoširdžiai: Apimtas nevilties aš pažvelgiau į 
Džo, tikėdamasis pagalbos, tačiau jis stovėjo tarsi niekuo dėtas. 
Vėl pajutau jų vieningumo monolitą. Man šovė į galvą mintis ap- 
kaltinti juos romantizmu, išjuokti jų keistą garbės jausmą — Die- 
vas mato, jis tikrai nusipelno pajuokos, ir didžiąja sielos dalimi 
karštai troškau iš jo išsityčioti, — tačiau šia strategija jau nebepasi- 
tikėjau: mano patyčios galėjo tik dar labiau sutvirtinti jų ir taip 
tvirtą apsisprendimą. 

— Kol kas dar nesižudyk, Renę, - išvargusiu balsu tariau aš, - aš 
ką nors sugalvosiu. 

— Ką tu gali sugalvoti, Džeikai? Jeigu tu turėtum rimtų suma- 
nymų, tu nebūtum šiandien pradėjęs krėsti tokių keistenybių. Gal 
tiesiog ketini delsti laiką, manydamas, kad aš ilgainiui imsiu ir per- 
sigalvosiu? Jeigu taip, tu klysti. . 

— O kaipgi vaikai? Apie juos tu negalvoji? O gal ir jiems įtaisysi 
po skylę galvoje? 

— Tu neturi teisės klausti tokių dalykų, — pasakė Džo. 

— Liaukis žaisti tuos žaidimus, Džeikai, — tarė Renė. — Ar tu iš 
tuesų turi kokių nors pasiūlymų, ar tik maustai mane? 

— Turiu, - atsakiau aš. — Tūriu mieste vieną pažįstamą moterį, 
kuri keletą kartų darėsi abortą. Jeigu nebūčiau buvęs toks sutrikęs, 

iš karto būčiau apie ją pagalvojęs. Rytoj susitiksiu su ja ir sužino- 
siu, kas ir kur jai pagelbėjo. 

— Netikiu tavim, — atšovė Renė. 

— Prisiekiu, sakau tiesą. 

— Tada pasakyk, kuo ji vardu? Ir nefantazuok. 

— Pegė Rankin. Ji anglų kalbos: mokytoja vidurinėje mokykloje. 

Renė tuoj pat nudrožė prie telefono, pasiėmė telefono abonen- 
tų knygą ir pasitikrino. 

— 8401, - tarė ji. - Aš jai paskambinsiu ir pati viską išsiaiškinsiu. 

— Visai pakvaišai! Ji neištekėjusi. Kas gi telefonu pasakos tokius 
dalykus nepažįstamam Žmogui? 

— Tada tu paskambink. Dabar pat. Judu veikiausiai gana artimi, 
jeigu Žinai, kad ji darėsi abortus. 

— Reikalauji neįmanomų dalykų. Su moterimis negalima kal- 
bėti taip tiesiai šviesiai, be jokių užuolankų - bent jau su kitomis 
moterimis. Rytoj su ja susitiksiu ir vakare pranešiu tau, ką suži- 
nojau. 

— Man rodos, tu tik delsi laiką, Džeikai. 

— Persižegnok, jeigu rodosi! Negi taip norisi pasigražinti skyle 
galvoj, kad net negali pakentėti iki rytdienos? — Mane draskyte 
draskė neviltis, o Džo mus stebėjo ramut ramutėlis. Ant rašomojo 
stalo greta telefono gulėjo atverstos knygos ir sąsiuviniai: jis toliau 
rašė disertaciją! Renė kelioms sekundėms susimąstė. 

— Palauksiu iki rytojaus vakaro, — nusileido ji ir vėl ėmė vaškuoti 
grindis. 


Renė buvo visiškai teisi, kaltindama mane laiko delsimu, tačiau 
daugiau tikėtis, kad ji ilgainiui pakeis savo nuomonę, nebebuvo 
prasmės. Aš, savaime suprantama, nuturėjau žalio supratimo, ar 
Pegė Rankin kada nors darėsi abortą, ar ne, ir jokio pagrindo tikė- 
tis, kad ji man padės, net jeigu ir galės tai padaryti, nes po to 
mudviejų susitikimo rugsėjo pradžioje nė karto jos nemačiau. Per 

pastarąsias keletą savaičių ji man skambino daug kartų - iš pradžių 
jos balsas skambėjo viltingai, paskui piktai, galiausiai maldauja- 
mai, — tačiau aš kalbėdavau šaltai ir neteikiau jokių vilčių. Kitą 
rytą, sekmadienį, aš jai paskambinau. 

— Džeikas Horneris trukdo, Pege. Norėčiau su tavim susitikti ir 
pasikalbėti vienu svarbiu reikalu. 

— Na, ir norėk sau sveikas, - atkirto ji. 

— Pege, patikėk, reikalas iš tiesų velnioniškai svarbus. 

— Šit kaip? Ištisą mėnesį nebuvo jokio reikalo, o dabar staiga 
atsirado. 

— Klausyk, kalbu visai apie kitką. Aš bandau padėti vienam žmo- 
gui, kuriam labai reikia pagalbos. 

— Kaipgi kitaip, juk tu didis altruistas. 

— Pege, dėl Dievo meilės! Nemeluosiu, kad galvoju apie tave 
dieną naktį, tačiau reikalas išties neatidėliotinas. Kreipiuosi į tave, 
nors suprantu - nenusipelniau, kad man padėtum. 

— Labai teisingas pastebėjimas. 

— Bent jau paklausyk manęs. Gal tu apskritai negalėsi padėti 
tiems mano draugams, net jeigu ir norėsi, tačiau jie atsidūrė išties 
šlykščioje padėtyje, ir aš padaryčiau bet ką, kad tik jiems padėčiau. 
Sakyk, kokios tavo sąlygos? 

— Ko tu iš manęs nori? 

— Noriu, kad skirtum keletą minučių ir išklausytum mane. Kaip 
sakiau, gal tu ir negalėsi padėti, bet yra šiokia tokia tikimybė, kad 
galėsi. 

— Kas tie tavo draugai? 

— Negaliu apie tai kalbėti telefonu. Ar galėtume šiandien susitikti? 

— Džeikai, jeigu tai eilinė tavo gudrybė, aš tave nužudysiu. 

— Man dabar ne gudrybės galvoje! - suaimanavau aš. — Ir ap- 
skritai prašau ne dėl savęs. Kada galime susitikti? Reikalas skubus. 

— Ką gi, gerai. Atvažiuok dabar. Bet, neduok Dieve, jeigu vėl 
mane apgaudinėji. 

— Neapgaudinėju. 

Tuojau nurūkau pas ją; ji laikėsi labai į įtariai, tarytum būtų bijo- 
jusi, kad jos neužpulčiau. 

— Man nemalonu tave matyti, - pareiškė ji nervingai. — Tai ko- 
kios tavo bėdos? Klok. 

— Vieno bendradarbio žmona pastojo, Pege, ir ketina nusižudy- 
ti, jeigu neras žmogaus, kuris padarytų jai abortą. 

— O tui manai, kad aš turiu pažinoti tokį žmogų? O kodėl į ji 
nenori gimdyti? Juk ji ištekėjusi, — paskutiniuose jos žodžiuose 
buvo girdėti kartėlio gaidelės. 

— Ji jau turi du vaikus ir, atvirai šnekant, nėra tikra dėl to, kas 
vaiko tėvas. Štai kodėl ji puolė į neviltį. Jos vyras viską Žino. Ji tik 
kartą pasidavė silpnybei. 

— Džeikai, tai tu ją išvedei iš kelio? 

Supratau, kad tai lemiamas klausimas: nuo atsakymo į jį priklau- 
sė, ar ji norės man padėti, ar ne, o aš visiškai nenumaniau, kokį 
atsakymą ji nori išgirsti. 

— Taip, Pege, — aš pažvelgiau jai tiesiai į akis, viską statydamas 
ant sąžiningumo kortos. — Tai didžiausia mano gyvenimo kvailys- 
tė. Dabar ji ketina 'nusišauti. Aš visiškai sujaukiau jų gyvenimą. 
Dabar bandau kaip nors išmėžti tą mėšlą, kurio pridirbau. 

— Ir kada gi tu pradėjai mėžimo darbus? 

— Prieš dvi dienas. Jeigu iki vakaro neatrasiu būdo, kaip jiems 
padėti, paskui jau bus per vėlu. Taigi laiko beveik nebeliko. 

— Ji nenusižudys, — niekinamai tarė Pegė. - Jeigu moterys žų- 
dytųsi dėl sąžinės graužaties, tai aš jau liepą būčiau iškeliavusi 
Anapilin. | 

— Nusižudys, Pege. Ji jau būtų nusižudžiusi, jeigu aš nebūčiau 
jos sulaikęs, ir jeigu jai nepadėsiu, rytoj jos jau tarp gyvųjų nebus. 

— O kas tau darbo? 

Pažvelgiau jai tiesiai į akis. 

— Juk sakiau - noriu išmėžti mėšlą, kurio pats pridirbau. 

— Kažin ar tai jau bepadės — dvokas juk vis tiek liks. 

— Galbūt. Bet aš stengsiuosi kaip įmanydamas. 

— Ir ką gi tu darysi? 

— Nežinau, Pege. Nesu susidūręs su tokiais dalykais. Dabar aš 
darau viską, ko Žmonės iš manęs nori. Kaip sakiau, gali kelti savo 
sąlygas. 

Pegė kurį laiką spoksojo į mane. 

— Kas ta mergina? 

— Renė Morgan. Jos vyras koledže dėsto istoriją. 

Tačiau Pegei akivaizdžiai labiau rūpėjo ji pati. 

— Kodėl manai, kad aš esu pasidariusi abortą? Juk kaip tik todėl 
tu ir kreipeisi į mane? Argi ne taip? 

— Aš nieko nemanau. Aš tik tikėjausi, kad tu pažįsti kokią nors 
moterį, kuri yra pasidariusi abortą, arba kad esi girdėjusi, koks 
gydytojas tuo užsiima. 

— Kodėl manai, kad turėčiau pažinti tokius žmones? 

— Jau sakiau, kad nenusipelniau tavo pagalbos, ir aš suprantu, 
kad tau nei šilta, nei šalta, kas atsitiks Renei Morgan - o gal tu jai 
net jauti antipatiją, nežinau. Galiu pasakyti tik tiek, kad tai mano 
vienintelis šansas sulaikyti ją nuo savižudybės, ir aš pasiryžęs pa- 
daryti bet ką, kad tu man padėtum. 

— Tu veikiausiai labai ją myli. 

— Jeigu ir myliu, tai nežinau, kad myliu. Ar pažįsti kokį nors 
gydytoją, kuris daro abortus, Pege? 

Ji kiek patylėjo, o paskui tarė: 

— Taip. Pačiai teko ieškotis prieš dvejus metus. 

— Kokia jo pavardė? 

— Aš dar neapsisprendžiau, ar padėsiu tau, Džeikai. 

— Klausyk, - pasakiau aš, nutaisęs nuoširdžiausią toną, kokį tik 
įstengiau išspausti, — tau nereikia ginti savo pozicijų, aš visai neke- 
"tinu jų pulti. Tau nereikia dėl nieko derėtis - kaip jau sakiau, tie- 
siog nustatyk savo kainą. 


( 209 ) 


— Galėčiau tau padėti, — tarė Pegė. - Tas žmogus vis dar Čia ir 
tikrai imtųsi darbo. Jo kaina - du šimtai dolerių. 

Pamaniau, kad mano įtikinėjimai skambės įtaigiau, jeigu atsisto- 
siu priešais ją, uždėsiu rankas jai ant pečių ir pasilenkęs žvelgsiu 
tiesiai į akis. Taip ir padariau. 

— O tavoji kokia? — paklausiau, ramiai, kaip ir dera kalbant apie 
kainą. 

— Ak, Džeikai, galiu užsiprašyti labai brangiai! Tu nevilties apim- 
tas gyveni tik dieną ar dvi, o aš jau penkiolika metų! 

— Sakyk, ko nori. 

— Kokia prasmė? Kai tik ji atsikratys vaisiaus, tu mane paliksi. 

— Nori, kad vesčiau tave, Pege? 

— Tokia mano kaina, - pareiškė ji. 

— Aš vesiu tave. 

— Gal ir vesi. Bet kas bus paskui? Pasipustysi padus arba kankin- 
si mane visą likusį gyvenimą? 

— Geras mėšlo mėžėjas nepasielgs nei vienaip, nei kitaip, - nusi- 
viepiau aš. 

— Tu neišvengiamai pradėsi manęs nekęsti. Nė vienas vyras ne- 
mylėtų moters, privertusios ją vesti. 

— Išbandyk mane. 

Pegė visa net virpėjo iš susijaudinimo - kraują jai kaitino galia, 
kurią ji turėjo prieš mane, ir truputį gąsdino jos pačios beatodai- 
riškumas. 

— Kaip galiu tavim pasitikėti, Džeikai? Iš to, kaip su manim 
elgeisi, sprendžiu, kad esi labai nepatikimas žmogus. Tu nenusi- 
pelnai nė lašo pasitikėjimo. 

— Žinau. 

— Bet tikini, kad šį kartą kalbi nuoširdžiai? 

— Būtent. 

— Tu nemyli manęs. 

— Aš nieko nemyliu. Tačiau viengungiško gyvenimo jau atsikan- 

dau iki soties, ir jau tiek daug tau skolingas - net jeigu neskaičiuo- 
sime šios operacijos, — kad neatsimokėčiau per visą gyvenimą. 

Pegė nusipurtė mano rankas nuo pečių ir palingavo galva iš 
šono į šoną — visai kaip Renė. 

— Na, kodėl tu toks, Džeikai? Net kai bandai būti man malonus, 
vis tiek priverti jaustis nevisaverte - pažeminta. 

— Gerai, gerai, nurimk. Leisk man tau pasipiršti. Nusprendžiau, 
kad noriu tave vesti. Dar niekada gyvenime nesu kalbėjęs taip nuo- 
širdžiai. 

— Tu visada tik apgaudinėjai mane, niekada negirdėjau iš tavęs 
nė vieno nuoširdaus žodelio. 

— Ką tik išgirdai. Vesčiau tave dar šiandien, jeigu tik sekmadienį 
būtų įmanoma susitvarkyti santuokos įregistravimo dokumentus. 
Mudu juos susitvarkysime rytoj, o trečiadienį susituoksime. 

— Sakei, kad ji tavo Žinių lauks jau šįvakar. 

— Teisingai. "Tau tereikia jai pranešti, kad pažįsti abortus darantį 
gydytoją. Gali paskambinti jai dabar pat. Manau, to jai užteks. 
Pasakyk jai, kad dėl tam tikrų asmeninių priežasčių jo pavardę ga- 
lėsi pranešti tik trečiadienį. Jeigu ji sutiks palaukti — viskas gerai. 

— O jeigu nesutiks, kas tada? 

Dar vienas esminis klausimas, bet šiuo atveju teisingo atsaky- 
mo ilgai ieškoti nereikėjo. 

— Jeigu ji nesutiks, tada jau niekuo jai negalėsiu padėti, tačiau 
tai niekaip nepaveiks mano įsipareigojimų tau. Ti būsi padariusi 
tai, ko prašiau, ir aš išpildysiu, ką pažadėjau. 

Dabar Pegė, iškankinta jausmų kovos, prapliupo ašaromis. 

— Vesiu tave ir mylėsiu, kaip tik įstengsiu, iki pat mirties, — išta- 
riau aš priesaikos žodžius. 

Tačiau ji vis verkė ir verkė, ir aš pradėjau nerimauti. Reikėjo 
padaryti dar kažką, ir tuoj pat. „Gal reikėtų ją apkabinti, — svars- 
čiau aš, — bet iš kur man Žinoti, ar taip padaręs paskatinsiu ją ap- 
sispręsti, ar galutinai viską sugadinsiu?“ Velnioniškai aiškiai suvo- 

kiau, kad dabar kiekvienas ištartas žodis, kiekvienas gestas gali įti- 
kinti ją, kad kalbu nuoširdžiai arba kad ją maustau. Pegė Rankin! 
Velniai griebtų mano idiotišką vaizduotę, pernelyg lakią, kad būtų 
galima ją panaudoti praktiškai, siekiant nuspėti kito žmogaus veiks- 
mus: nesvarbu, kaip ilgai ir gerai aš pažindavau žmogų, galėdavau 
įsivaizduoti ir pagrįsti skirtingiausias jo reakcijas į tokius pačius — 
„beveik bet kokius — dirgiklius. Svarsčiau, ar nevertėtų jos pabu- 
čiuoti, bet nežinojau, ar ji mano bučinį suvoks kaip įrodymą, kad 
apsimetinėju, ar, priešingai, kaip visiško nuoširdumo ženklą — gir- 
di, man nerūpi, ar ji įtars mane meluojant, ar ne. „Jeigu aš nieko 
nedarysiu, — sukosi man galvoje, - ji mano neveiklumą gali suprasti 
kaip ženklą, kad aš nebenoriu daugiau vargintis ją įtikinėdamas ir 
kad esu toks tikras pergale, jog net nesiteikiu padaryti dar vieno 
mažyčio gesto, arba, priešingai, gali pamanyti, kad esu toks nuo- 
širdus, jog; vengiu net sujudėti, baimindamasis, kad ji mano pasiū- 
lymą klaidingai palaikys klastingais spąstais.“ 

Aš suėmiau ją abiem rankomis ir prisitraukiau prie savęs. Ji aki- 
mirką padvejojo, paskui atsiliepė į ilgą švelnų bučinį. 

— Ačiū Dievui, tu manim patikėjai, Pege, — tyliai tariau aš. 

— Ne. 

— Kas „ne“? 

— Aš tavo melagystėmis nepatikėjau, nė vienu žodžiu, kurį išta- 
rei peržengęs slenkstį. Ir kodėl iš karto nepadėjau ragelio, kai tik 
išgirdau tavo balsą? Būk geras, nešdinkis. 

— Dievulėliau, Pege! Tiesiog privalai manim patikėti! 

— Jeigu neišsinešdinsi, imsiu šaukti. Kalbu rimtai. 

— Ar tu netiki, kad Renė Morgan ketina prasikiurdinti galvą?! — 
užrikau aš. 

Ji iš tiesų užbliovė visa gerkle, ir man teko užspausti jai burną 
delnu. Ji spardėsi, talžė mane kumščiais ir bandė įkąsti į ranką. Aš 
pargrioviau ją ant krėslo ir raitomis atsisėdau ant jos kelių, kad 
prispausčiau kojas, o laisva ranka sučiupau už gerklės. Jėgų Pegė 

turėjo į valias ir aš tik vargais negalais išlaikiau ją pažabotą — O 
jeigu jos vietoje būtų buvusi Renė, man apskritai būtų buvę riesta. 
— Viskas kur kas rimčiau, nei tau atrodo! Sakydamas, kad tave 
vesiu, nejuokavau, ir dabar pasirengęs pakartoti tą patį, O jeigu 
atsisakysi man padėti, garbės žodis, dabar pat tave uždusinsiu. 

Jos akys išsiplėtė, aš atitraukiau ranką ir, vos ji vėl pradėjo bliau- 
ti, kaip reikiant suspaudžiau gerklę — įspraudęs smilių ir nykštį į 
duobutes abipus kaklo. | 

— Paleisk! — sušvogždė ji. Aš tuoj pat atitraukiau rankas, pabū- 
gęs, kad tikrai galiu sulaužyti jai kokį kaulą. Pegė sužiopčiojo, gau- 
dydama orą, jos gerklė gergždė ir kriokė. 

— Kuo vardu gydytojas? — kvočiau, neduodamas jai atsitokėti. 

— Nebuvo jokio gydytojo, — laikydamasi už kaklo sulemeno ji. — 
Nepažįstu jokių gydytojų! Tiesiog norėjau... 

Tvojau jai iš visos širdies ir puoliau lauk. 

Viskas, amen, ir dabar visiškai nesvarbu, ar aš ją mausčiau, ar 
ne, nesvarbu ir tai, ar ji pati sakė tiesą, ar melavo. Grįžau namo ir 
įsitaisiau supamojoje kėdėje. Buvo pusė dvyliktos. Šiaudelių, už 
kurių būčiau galėjęs griebtis, nebeliko, mano jėgos išseko, buvau 
išgręžtas tarsi skuduras. Dar bandžiau įtempti vaizduotę ir išgal- 
voti kokią nors įmantrią kombinaciją, tačiau visą vietą mano gal- 
voje užėmė Renės, tyliai einančios iš svetainės spintos link, pa- 
veikslas, ir iki šios lemtingosios scenos buvo likę dešimt ar aš- 
tuonios valandos. Džo, matyt, sėdės prie rašomojo stalo, 
įsikniaubęs į užrašus. Veikiausiai jis išgirs, kaip Renė padeda laik- 
raštį (?) ir žengia spintos link. O jis ir toliau spoksos į užrašus, 
ničnieko nematydamas, kas ten parašyta, arba galbūt pasuks gal- 
vą ir žiūrės, kaip ji atidaro spintos duris. Berniukai jau miegos 
savo kambaryje. Renė, žinoma, neis atgal į svetainę. Nuo Džo ją 
atskirs praviros spintos durys, ji paims nuo lentynos koltą, nuleis 
saugiklį, prisidės vamzdį prie smilkinio ir tuoj pat, kad nuo me- 
talinio vamzdžio šaltuko kiek dešiniau ir aukščiau akies jos nesu- 

pykintų, paspaus gaiduką. Bet iš pradžių veikiausiai ji atsisės ant 
grindų. 

Toliau mano vaizduotė nesiekė, nes man dar nė karto nebuvo 
tekę matyti kruvino lavono. Kokias dvi valandas - apytikriai iki 
pusės antros — ši vaizdų seka ir mirguliavo mano galvoje, kuri, 
atrodė, tuoj sprogs. Gal imtis kokių nors ryžtingų priemonių? Gal 
dumti pas Morganus, įsiveržti į namus ir pagrobti pistoletą? Ir ką 
aš su juo darysiu? Jie nė nekrustelės, tiesiog sėdės ir Žiūrės į mane, 
o vakare Renė sugalvos ką nors kitką. Gal užlaužti Renei rankas ir 
laikyti? Ir kiek — visą gyvenimą? Paskambinti į policiją ir pasakyti, 
kad viena moteris rengiasi nusižudyti? O ką jie padarys atvažiavę? 
Renė ramiai sėdės ir skaitys laikraštį, Džo kuisis prie rašomojo 
stalo. Pasakyti jai, kad suradau gydytoją, kuris padarys abortą? Kokį 
gydytoją? Kada bus operacija? Pasakyti jai... — ką? 

Kėdės sūpavimosi amplitudė pamažu nukrito beveik iki nulio. 
Išskyrus Renės su koltu prie smilkinio paveikslą ir švininės kulkos, 
tykančios savo geležinės drevės gelmėse, vaizdą - ne, tai buvo net 
ne vaizdas, veikiau kažkokia fizinė įtampa, kažkas panašaus į zvim- 
bimą ar gaudimą — nieko kitko galvoje neliko. Pajutau, kad šlapi- 
mo pūslė perpildyta: reikėjo nueiti į tualetą, bet aš nėjau. Po kurio 
laiko būtinybė eiti į tualetą atslūgo. Pabandžiau poteriauti „Koka- 
kola neapvils“, tačiau atpylęs pirmąją eilutę pamiršau pradėti ant- 
rąją. Vėl ėmė spausti šlapimo pūslę — ir kur kas stipriau negu anks- 
čiau. Aš niekaip negalėjau ryžtis atsistoti. 

Apačioje kažkas garsiai įjungė radiją, ir aš pašokau. Buvo trys 
valandos: man dėjosi, kad neprisiruošdamas nueiti į tualetą del- 
siau pusę minutės, bet pasirodė, jog praėjo valanda su ketvirčiu! 
Po minutės nusiritau laiptais žemyn ir šokau į automobilį; pro 
Morganų namus prašvilpiau šešiasdešimties mylių per valandą grei- 
čiu, išvažiavau iš miesto ir nudūmiau į Vainlendo pusę, link Re- 
mobilizacijos Fermos. Hole ponia Doki špagatu rišo kažkokias 
gofruoto kartono dėžes. 


(214) 


— Kur Gydytojas? Man reikia tučtuojau su juo pasikalbėti. 

Ji mostelėjo galva į namo gilumą - girdi, jis ten, toliau. Eida- 
mas per priimamąjį atkreipiau dėmesį, kad jis užverstas į ritinius 
susuktais kilimais, į krūvą suverstais baldais ir daugybe dėžių. 

— Jūs kažko sunerimęs, — vos pamatęs mane pastebėjo Gydy- 
tojas. Vilkėdamas juodu vilnoniu kostiumu jis sekmadienio laik- 
raštį skaitė užpakalinėje verandoje, kuri prasidėjus šalčiams virs- 
davo savotišku soliariumu. Laimei, jis buvo vienas: dauguma 
pacientų kvėpavo grynu oru prie įėjimo, kiti sėdėjo priimamaja- 
me. — Sėskitės. 

— Šiandien mane ištiko kažkas panašaus į priepuolį, - pasakiau aš. 

— Buvote užstrigęs? — Jis atidėjo laikraštį ir pažvelgė į mane 
įdėmiau. — Vadinasi, liovėtės taikęs terapiją. 

— Ne, būčiau iš karto taip ir pasakęs. Nors — pastaruoju metu 
buvau labai užsiėmęs. 

Lauke buvo vėsu, net šalta, tačiau skaisčiai švietė saulė, O virš 
užpelkėjusio upelio už namo didelis erelis žuvininkas, pasigavęs 
priešpriešinį vėją, nejudėdamas kybojo ore. Nežinojau, nuo ko 
pradėti. 

— Jeigu taip, — nepatikliai tarė Gydytojas, — tada tikrai nesuprantu, 
kaip galėjote staiga užstrigti. 

— Man regis, galiu viską jums paaiškinti. Buvau užsiėmęs tuo, 
kad bandžiau išspręsti keletą neseniai kilusių problemų. 

- Hm. Šį kartą, bijau, man teks susipažinti su jūsų problemo- 
mis, nes jos kilo jau po to, kai pradėjome gydymą. Eime į apžiūrų 
ir konsultacijų kabinetą. 

— Viską čia galiu papasakoti. Ilgai netruks. 

— Ne. Eime į apžiūrų ir konsultacijų kabinetą. Eikite pirmas — 
užsukite pakeliui pas ponią Doki, kad ji žinotų, kur mes, - o aš 
irgi tuoj ateisiu. 

Padariau, kaip lieptas; neilgai trakus pasirodė ir Gydytojas, per- 
sirengęs baltu mediko chalatu, ir atsisėdo priešais mane. 


(215) 


— Klokite. 

Keliais vos nesiremdamas į jo kelius, rankas susikryžiavęs ant 
krūtinės, papasakojau jam apie savo romaniuką su Rene ir-apie tas 
pasekmes, kurias jis sukėlė. Pasakojimas klostėsi stebėtinai sklan- 
džiai - kol dėsčiau tik faktus ir nebandžiau gilintis į savo ar kitų 
istorijos dalyvių motyvus. Sunkiausia buvo surasti vietą akims: 
Gydytojas, kaip įprasta, sėdėjo palinkęs į priekį ir, ritinėdamas iš 
vieno lūpų kampučio į kitą nepridegtą cigarą, visą laiką stebeilijosi 
man tiesiai į veidą; iš pradžių žvilgsnį bandžiau sutelkti į jo kairią- 
ją akį, paskui į dešiniąją, paskui į kaktą, paskui į antakius, į cigaro 
galiuką — ir jaučiausi be galo bjauriai, kad žvilgsnio vienoje vietoje 
negaliu išlaikyti daugiau nei keletą sekundžių. Išklojau viską — 
kaip ieškojau gydytojo, net apie susitikimą su Pege Rankin. Pa- 
vertęs savo išgyvenimus žodžiais, išsikalbėjęs, pajutau didžiulį 
palengvėjimą. | 

"— Renė tikrai nepersigalvos, - apibendrindamas tariau aš. — Jei- 
gu nepranešiu jai nieko tikra, šiandien vakare ji nusižudys, o aš 
visas galimybes nesėkmingai išbandžiau jau pusę dvyliktos. Tada, 
tiesą sakant, mane ir ištiko paralyžius; jis truko apie valandą su 
ketvirčiu, kol kažkas pirmajame aukšte garsiai įjungė radiją. Ji nu- 
sišaus po penkių ar šešių valandų! 

„— Tai taip jūs įsivaizduojate ramų gyvenimo būdą? — suirzęs rik- 
telėjo Gydytojas. - Argi neliepiau vengti bet kokių keblumų?! Ar- 
gi nesakiau, argi primygtinai nerekomendavau neturėti ryšių su 
moterimis?! Ar manėte, kad aš tik žaidžiu su jumis gydytoją ir 
pacientą? O pats pas mane tikriausiai pasismaginti atvykdavote? 

— Nežinau, sere. 

= Žinote, puikiai žinote. Jūs nuo pat pradžių mane laikėte šarla- 
tanu, puspročiu keistuoliu, jeigu ne kuo nors dar blogesniu. Supra- 
tau tai jau per pirmąjį mudviejų pokalbį, bet leidau taip manyti, 
kol darėte viską, kas jums nurodyta, nes jūsų atveju toks požiūris 
pats savaime daro gydomąjį poveikį. Tačiau kai jūs pradėjote ne- 

paisyti mano rekomendacijų, toks požiūris tapo be galo pavojin- 
gas, kaip dabar ir pats matote. 

— Tikrai taip, sere. 

— Ar jūs bent suvokiate, kad jeigu būtumėte daręs viską, kaip 
jums liepta, šito nebūtų nutikę? Jeigu jūs būtumėte studijavęs Pa- 
saulio almanachą, būtumėte galvojęs tik apie gramatikos paskai- 
tas, ir šventai laikęsis Kairiapusiškumo, Eiliškumo ir Abėcėlinės 
tvarkos principų — ypač tuo atveju, kai jie atrodė absurdiški, — jums 
nieko nebūtų atsitikę, ir nebūtų jokių problemų. 

— Gydytojau, atvirai kalbant, pastaruoju metu daugiau galvojau 
apie Morganus negu apie save. 

— Ir kas iš to išėjo?! Juk rekomendavau jums draugysčių vengti! 
Turėjote galvoti tik apie tai, kaip vėl neužstrigti, ir daugiau apie 
nieką. 

Pats metas buvo pasakyti, ko pas jį atvykau, bet jis vis kalbėjo ir 
kalbėjo. | 

— Akivaizdu, kad dabar susidūrėme su kitokio nei anksčiau po- 
būdžio paralyžiumi. Tada stotyje jūsų gebėjimą judėti sutrikdė ne- 
pajėgumas pasirinkti. Šis sutrikimas mane sudomino ir aš jį gy- 
džiau. O dabar jūs save tiesiog įvarėte į aklavietę — vulgarią, idio- 
tišką padėtį, kurios net dilema nepavadinsi, ir dėl to visas nuveiktas 
darbas nuėjo šuniui ant uodegos. 

— Gydytojau, atsiprašau — moteris rengiasi nusižudyti. 

— Jeigu jos vyras po to prakiurdins jums makaulę, jums tai išeis 
tik į naudą. Mitoterapija... Mitoterapija jus būtų išvadavusi nuo 
bet kokių prisirišimo, įsitraukimo tipų, jeigu tik būtumėte pasi- 
varginęs stropiai ją praktikuoti. Tiesą sakant, jūs taip ir darėte, tik 
sau išsirinkote — kaip paskutinis idiotas — patį prasčiausią vaidme- 
nį. Būtų tikęs net niekšo — tik tikro, neturinčio jokių skrupulų ir 
sąžinės! — vaidmuo. Tačiau jūs susimąstėte vaidinti atgailaujantį 
nusidėjėlį, be to, kaip tik tada, kai barstytis galvą pelenais jau ne- 
buvo jokios prasmės, — o tinkamesnio vaidmens, norint įvaryti 

jums visišką paralyžių, nė nesugalvosi. Rupūs miltai! - užriko jis, 
ne juokais įsisiautėjęs. — Jūsų atvejis buvo pats įdomiausias per 
visus mano praktikos metus, 0 jūs man viską sudergėte! 

Ištisas dvi minutes jis tylėdamas Žiaumojo cigarą ir į mane 
stebeilijosi piktomis juodomis akimis. Aš fiziškai jaučiau, kaip 
tirpsta laikas. 

— Ar negalėtumėte jūs... 

— Iylėt! — tūžmingai subliuvo jis. - Jeigu ji iš tiesų nusižudys, 
jos mirtis jums padarys labai žalingą poveikį. Galbūt net lemtingą. 
Pirmiausia, jus gali nužudyti jos vyras arba, ko gero, jūs ir pats 
galite nusišauti - jūsų recidyvas ne pats maloniausias. Abiem šiems 
pavojams galėčiau užkirsti kelią pasilikdamas jus čia, tačiau jis gali 
užsiundyti ant jūsų policiją, kai tik susigriebs, kad dingote, o poli- 
cininkų čia tikrai nenoriu matyti. Velnias, ir sugebėk tu man taip 
viską sudergti! Dveji metai darbo kaip šuniui ant uodegos, ir dėl 
ko - dėl kažkokio kvailo romaniūkščio! 

— O ar negalėtumėte jai suleisti ergotrato, Gydytojau? - skub- 
riai paklausiau aš. Gydytojas net cigarą sekundei iš burnos išsiė- 
mė, kad mane galėtų perverti tuo labiau niekinamu žvilgsniu. 

— Kurių galų, jūsų manymu, man čia reikalingas ergotratas? Negi 
manote, kad šie ponai ir ponios gali pastoti? 

Aš paraudau. 

— Tai gal galite išrašyti receptą? 

— Nesistenkite atrodyti kvailesnis negu esate. Jūs ir pats galite 
išrašyti nė kiek ne prastesnį receptą. 

— Viešpatie, nežinau, ką daryti. 

— Hornen, liaukitės vaidinęs kvailelį. Jūs čia atvažiavote ne kal- 
bėtis apie nepajėgumą judėti, o prašyti, kad padaryčiau jai abortą. 

— O jūs padarysite? — maldaujančiu balsu paklausiau aš. — Su- 
mokėčiau, kiek tik paprašytumėte. | 

— Nesąmonė. O jeigu aš užsiprašysiu septynių tūkstančių dole- 
rių. Jūs norite pasakyti, kad pasirengęs sumokėti, tarkim, iki pen- 

kių šimtų dolerių. O kai tik aš operaciją padarysiu, jūs pamiršite, 
kad būtina atsiskaityti, taigi reali suma veikiausiai smuks iki šimto, 
gal dviejų šimtų dolerių. Jeigu neklystu, daugiau jūs neturite? 

— Tūriu kokius du šimtus septyniasdešimt penkis dolerius, Gy- 
dytojau. Ir su džiaugsmu jums juos atiduočiau. 

— Horneri, aš nedarau nelegalių abortų. Per visą savo gyvenimą 
jų esu padaręs tik kokią dešimt, ir tai labai seniai. Sutikdamas 
pastatyčiau ant kortos, pirmiausia, štai šią savo įstaigą, antra, savo 
pacientų gerovę ir, trečia, savąją laisvę. Jūsų manymu, verta taip 
rizikuoti dėl kažkokių dviejų šimtų septyniasdešimt penkių dole- 
rių? Arba kad ir dėl penkių tūkstančių? 

— Daugiau neturiu ko jums pasiūlyti. 

— Turite, ir jeigu sutiksite, padarysiu tai moteriai abortą. 

— Sutinku su bet kokiomis sąlygomis. 

— Neabejoju. Kitas reikalas, ar ketinate savo žodį tesėti. Rengiuosi 
pakeisti fermos dislokacijos vietą — jūs, žinoma, atkreipėte dėmesį į 
netvarką hole ir priimamajame. Išimties tvarka šį kartą mes persikraus- 
tome savo valia, o ne aplinkybių verčiami; aš suradau geresnę vietą — 
Pensilvanijoje, ir trečiadienį mes ten trauksime. Ponia Doki rytoj bū- 
tų su jumis susisiekusi — bet jeigu jau jūs vis tiek Čia... Jeigu ne per- 
sikraustymas, apie abortą negalėtų būti nė kalbos; tačiau kadangi mūsų 
vis tiek Čia greitai nebebus, padarysiu jį šiandien pat naktį. 

Iš netikėtumo aš apsiašarojau, paskui nei iš šio, nei iš to nusi- 
juokiau. 

— Geriausia būtų tiesiog pasinaudoti kateteriu. Moteris pavaikš- 
čiotų su juo dieną kitą, ir persileidimas garantuotas. Žinoma, ji 
imtų stipriai kraujuoti, tačiau dėl to bet kuri ligoninė suteiktų jai 
pagalbą. Toks variantas būtų geresnis, nes jai nereiktų čia važiuoti, 
tačiau užimtų nemažai laiko; sąrėmiai gali prasidėti tik trečiadienį, 
o kateteris gimdoje jai suteiktų tokių kančių, kad ji tikriausiai nu- 
sižudytų vien neapsikęsdama skausmo. Atvežkite ją čia šiąnakt, aš 
pašalinsiu vaisių, ir bus rami galva. 

— Būtinai atvešiu! Viešpatie, tai tiesiog nuostabu! 

— Nieko čia nuostabaus. Darbas purvinas ir bjaurus, bet aš. jį 
atliksiu — tikėdamasis nors kaip išgelbėti jūsų atvejį. O už tai turė- 
site ne tik atiduoti man visus pinigus persikraustymui į Pensilvani- 
ją, bet ir mesti darbą ir važiuoti kartu su mumis. Reikalauju šito 
dėl dviejų priežasčių: pirmiausia — ir svarbiausia, — noriu, jog bū- 
tumėte man pasiekiamas dvidešimt keturias valandas per parą, kad 
galėčiau kontroliuoti, kaip taikote terapijas; antra, man reikalin- 
gas jaunas žmogus - kol įsikursime naujoje vietoje, reikės atlikti 
daug fizinio darbo. Gal mano kaina pernelyg didelė? 

Prisiminiau senukus dormitoriume. 

— Netempkite gumos, Horneri, — rūsčiai tarė Gydytojas. - Juk 
galiu ir persigalvoti. Jūsų atvejis - mano hobis, ir man jis įdomus, 
tačiau tikrai nesu dėl jo pamišęs, be to, jūs mane bene dažniau 
erzinate negu gerai nuteikiate. 

— Sutinku, — pasakiau aš. 

— Puiku. Šiąnakt padarysiu jai abortą. Sekmadienio proga pini- 
gus galėsite sumokėti čekiu. Rytoj pasakysite koledže, kad išeinate 
iš darbo, o trečiadienį ryte, pusę devintos, būkite Vaikomiko auto- 
busų stotyje, prie terminalo „Greihaund“. Ten susitiksite su ponia 
Doki ir kai kuriais pacientais — ir vyksite kartu su jais autobusu. 

— Gerai. 

— Ar reikia aiškinti, ką galiu padaryti, kad priversčiau tęsėti duotą 

— Nereikia, Gydytojau, — pasakiau. — Aš tiesiog nebeturiu jėgų. 
Ir žodį tesėsiu. 

— Man irgi atrodo, kad tesėsite, — šyptelėjo jis, — ir nepriklauso- 
mai nuo likusių jėgų. Ką gi, sutarėme. — Jis atsistojo. — Pacientai 
eina miegoti devintą. Moterį atvežkite pusę dešimtos. Nešvieskite 
žibintais į langus ir netriukšmaukite, nes ant kojų sukelsite visą 
namą. O čekį atvežkite kartu su banko knygele, kad galėčiau įsiti- 
kinti, kad jis išrašytas visai esamai sumai. Iki. 

Aš išėjau; hole ponia Doki vis taip pat flegmatiškai špagatu rišo 
kartono dėžes. 

— Gydytojas mane informavo apie persikraustymą, — pasakiau 
jai. - Važiuosiu su jumis, bent jau kuriam laikui. 

— Aišku, — rūgtelėjo ji, nė nepažvelgusi į mane. — Susitinkame 
lygiai aštuntą trisdešimt. Autobusas išvyksta aštuntą keturiasde- 
šimt penkios. 

— Būsiu, — pasakiau aš ir beveik bėgte nuskubėjau automobilio 
link. Buvo be kelių minučių penkta. 

17 Stovėjau Morganų svetainėje 
nenusivilkęs lietpalčio, nes niekas nė 
nemanė kviesti manęs pasilikti 


Stovėjau Morganų svetainėje nenusivilkęs lietpalčio, nes 
niekas nė nemanė kviesti manęs pasilikti pavakarieniauti 
ar šiaip pasėdėti. Ir Džo, ir Renė sukinėjosi virtuvėje ir neskubė- 
dami ruošė vaikams vakarienę. Jų nuotaika, rodės, buvo puiki, ir 
jie veikiausiai net juokavo. 

— Ir kur šįkart tave buvo nunešęs velnias? — pasidomėjo Renė. 

— Dėl visko susitariau, — pasakiau aš. 

— Tau tereikia spėti į artimiausią reisą į Vatikaną, — pratęsė 
Džo, mėgdžiodamas mano balsą ir jo išraišką — palengvėjimą, 
sumišusį su nuovargiu, — ir nuvykus paskelbti, jog esi popiežiaus 
sugyventinė. 

— Tai jau ne, juk aiškiai pasakiau, kad daugiau meluoti neketi- 
nu! — nusijuokė Renė. 

— Devintą užvažiuosiu tavęs paimti, — pasakiau aš. — Priėmimas 
paskirtas pusę dešimtos. Ir tai bus ne ergotratas. 

Šypsena Renės veide staiga kažkaip nuvyto; ji net truputį išbalo. 

— Tu tikrai radai žmogų, kuris padarys abortą? | 

— Taip. Jis pensininkas gydytojas, netoli Vainlendo turi Remo- 
bilizacijos Fermą. 

— Jo pavardė? — paklausė Džo; jis irgi nebesišypsojo. 

— Jis neatskleidė savo tapatybės. Manau, jį galima suprasti. Ta- 
čiau jis geras gydytojas. Pažįstu jį jau keletą metų. Tiesą sakant, 
dėstytojo darbo ėmiausi vykdydamas jo nurodymus. 

Jie atrodė truputį apstulbę. 

— Nė karto neteko girdėti apie remobilizacijos fermas tuose kraš- 
tuose, — abejodama tarė Renė. 

— Jis vengia pašalinių ausų ir akių — taip ramiau pacientams, be 
to, jis negras, O jo pacientai — vieni baltieji. Mažai kas apie jį Žino. 

— Ar jis geras specialistas, —- dvejodamas pasiteiravo Džo. Tuo 
metu jie abu jau stovėjo virtuvės tarpdury. 

— Nesvarbu, - skubriai pasakė Renė ir grįžo prie viryklės. 

— Susiruoši iki devynių? — paklausiau aš. 

— Susiruošiu. 

— Tu važiuosi su mumis? — paklausiau aš Džo. 

— Nežinau, - blankiu balsu atsakė jis, —- nuspręsiu vėliau. 

Man susidarė įspūdis, kad kažką jiems sugadinau. 


Kai tik parsigavau į savo kambarį, įtampa atslūgo ir pasireiškė 
reakcija ne tik į pastarųjų dienų sumaištį, bet ir į prisiimtą atsa- 
komybės naštą. Užkirtęs kelią Renės savižudybei, savaime supran- 
tama, palengvėjimą pajutau, tačiau apsivalymo jausmas neatėjo, 
o aš norėjau jaustis apsivalęs. Norėjau, kad šis nuotykis taptų 
man pamoka: kad, nepaisant to, kokių abstrakčių etinių nuostatų 
laikausi — O jos nuolatos kinta, — nesu tokia vienalytė, visada ta 
pati asmenybė (pasitelkiant Renės terminologiją, nesu pakanka- 
mai „tikras“), kad į kitų Žmonių gyvenimą galėčiau giliau įžengti 
nepadarydamas rimtos žalos jiems ir nesutrikdydamas savo ra- 
mybės; norėjau įsikalti į galvą, kad mano iracionalūs sąžiningu- 
mo ir Žiaurumo, užuojautos ir cinizmo blyksniai, trumpiau ta- 
riant, mano nepajėgumas pakankamai ilgai vaidinti tą patį vaid- 
menį, sukelia skausmą ir man pačiam, ir kitiems, ir kad šis 
nenuoseklumas visiškai neleidžia man ilgą laiką ramiai ištverti 

skausmingas situacijas — kaip tai sugeba, pavyzdžiui, Džo. Ne- 
jaučiau didelio poreikio ir noro turėti draugų, tačiau buvo aišku 
(ir tai aš norėjau įsikalti sau į galvą), kad jeigu jau pasitaiko jų 
įgyti, tai privalau atsižvelgti į savotišką savo asmenybės vienaly- 
tiškumo pobūdį ir stengtis išlaikyti atstumą bei nesivelti į jų gy- 
venimą — palikti juos ramybėje. . 

Moralas paprastas, bet iki galo jo įsisąmoninti nepajėgiau. Jau- 
čiau daugybę prieštaringų jausmų vienu metu: džiaugiausi, kad 
situacija išsisprendė, nors šiaip ji man atrodė gana komiška, buvau 
sutrikęs, jaučiausi įsižeidęs, pykau ant Morganų ir sentimentaliai 
jų ilgėjausi, bjaurėjausi jais ir savimi — ir tai dar toli gražu ne visi 
mano jausmų kokteilio ingredientai, tarp kurių buvo ir visiškas 
abejingumas visam šiam reikalui. 

Tačiau nė kiek nesibodėjau savimi, nesijaučiau pavargęs nuo 
daugybės savųjų „aš“ šurmuliavimo, nuo savo mažytės asmeni- 
nės paslapties. Nors iš tiesų nė nemaniau tesėti pažado ir vykti 
su Gydytoju į Pensilvaniją, parašiau daktarui Šotui trumpą laiš- 
ką, kuriame pranešiau išeinąs iš darbo: didysis atsakingo žmo- 
gaus vaidmuo mane iš tiesų išsekino, troškau išvažiuoti iš Vaiko- 
miko, būti kuo toliau nuo Morganų. Naujame mieste, su naujais 
draugais, gal net nauja pavarde, galbūt ir įstengsiu apsimesti pa- 
kankamai vienalyčiu, kad būčiau laikomas asmeniu ir galėčiau 
gyventi šiame pasaulyje - kai esi neblogai techniškai pasikaustęs 
aktorius, tai nėra taip jau sudėtinga... O gal imti ir vesti Pegę 
Rankin? Paimčiau jos pavardę, užtaisyčiau jai vaiką... Aš nusi- 
šypsojau. | 

Kelios minutės prieš devynias užėjau pas Morganus paimti Re- 
nės; juodu su Džo buvo bebaigią vakarieniauti prie žvakių. 

— Nutarėme atšvęsti, - sausai tarstelėjo Džo. Jis tuoj pat įjungė 
šviesą ir užpūtė žvakes, ir aš pamačiau, kad jie valgo dešrainius su 
raugintais kopūstais. Nė nemanydamas padėti Renei apsivilkti liet- 
paltį, Džo suskato tvarkyti stalą. 

— Kiek tai truks? — paklausė jis manęs. 

- Nežinau, Džo, - atsakiau aš, jausdamasis baisiai nesmagiai. — 
Labai ilgai neturėtų trukti. 

— Aš pasirengusi, — pranešė Renė. Atrodė ji nekaip: perbalusi, 
virpanti. Džo pabučiavo ją, vos liesdamas lūpomis veidą, atsuko 
čiaupą ir suskato plauti indus. 

— Tu nevažiuosi? — pasiteiravau. 

— Ne. 

— Ką gi... - nutęsiau. Renė jau žengė durų link. - Iki, netrukus 
grįšime. 

Mes išėjome į kiemą. Renė negrabiai nuskuodė pirma manęs 
prie automobilio ir, man nespėjus jai pasitarnauti, atidarė dureles. 
Įsėdusi ji keletą kartų šniurkštelėjo nosimi, tačiau ašaras sulaikė. 
Užkūriau variklį ir nuvairavau plentu Vainlendo link. 

— Tai bent prisivirėme košės, tiesa? — užjaučiamai tarstelėjau aš. 
Ji tylėdama žvelgė pro langą. - Labai apgailestauju dėl visko, kas 
atsitiko, atleisk. | 

Jos veido išraiška buvo neperprantama. Ir staiga aštriai paju- 
tau jos vienatvę: visa, kas atsitiko, visa, kas atsitiks, ji turėjo pa- 
kelti vienui viena, ir niekas jai negalėjo nuimta šios naštos; tai 
buvo fundamentali, galutinė vienatvė, kurią žmogiškoji būtybė 
išgyvena patekusi į ekstremalią situaciją. Tokios kito žmogaus 
vienatvės neįmanoma pajusti iki galo, tačiau kartais ji prisirita 
ypač arti, ir kaip tik tada, automobilyje, aš supratau, kokia gili 
praraja ją skiria nuo Džo, nuo manęs, nuo visokių vertybių ir 
motyvų, nuo pasaulio:ir istorijos — ji buvo vienišas gyvūnas, už- 
speistas į pačią akliniausią aklavietę. O Džo, likęs namie, plauna 
indus. Vieniši gyvūnai! Ir nėra tokių priežasčių, tokių sprendi- 
mų, nėra tokių filosofinių sistemų, į kurias save galėtume sukišti 
iki galo: kad 1r kaip stengtumės, kad ir kaip spraustumės į viso- 
kius rėmus, vis tiek kažkuri mūsų dalis liks kyšoti išorėje - sutri- 
kusi ir vieniša. 

— "Tas seniokas išties kietas gydytojas, - po kokios minutės tars- 
telėjau aš. 

Renė į mane pažvelgė nesuprantančiu žvilgsniu, tarsi būčiau 
prašnekęs kokia nors užsienio kalba. 

— Rene, ar tikrai nori ten važiuoti? Gal verčiau grįžtam? 

— Jeigu parveši mane namo, aš nusišausiu, — sušvogždė ji. 

Įsukęs į privažiavimo prie sodybos keliuką aš išjungiau žibin- 
tus ir tyliai įvairavau į kiemą. Renei paaiškinau, kad Gydytojas 
prašė nesukelti ant kojų jo pacientų, tačiau bijau, kad toks teatra- 
liškumas drąsos jai nepridėjo. Kai žengdamas durų link paėmiau 
ją už rankos, pajutau, kad ji visa dreba. Ponia Doki ir Gydytojas 
mūsų laukė priimamajame. Juodu tuoj įsistebeilijo į Renę, gręž- 
te gręždami ją akimis, ir ponios Doki veido išraiška buvo atvirai 
niekinama. 

— Labas vakaras, ponia Morgan, — pasisveikino Gydytojas. — 
Galime pradėti tuojau pat. Ponia Doki nuves jus į procedūrų 
kambarį. 

Netardama nė žodžio ponia Doki nužirgliojo į procedūrų kam- 
barį, ir Renė, sekundę padvejojusi, nusekė paskui tą milžinę. Ma- 
no akys paplūdo ašaromis. Nežinau, koks jausmas jas iššaukė, ne- 
labai moku atskirti užuojautos nuo meilės — galimas daiktas, tie- 
siog užjaučiau ją ir tiek. 

— Ar atnešėte čekį ir banko knygelę? — valdingu tonu paklausė 
Gydytojas. 

— Taip, — padaviau jam čekį ir banko knygelę. Ant priešpaskuti- 
nės čekio šaknelės buvo užrašytas sąskaitos likutis: du šimtai aš- 
tuoniasdešimt septyni doleriai ir trisdešimt du centai, kitas čekis 
buvo išrašytas visai šiai sumai ir pasirašytas. — Nežinojau, kokią 
pavardę įrašyti skiltyje „Gavėjas“. 

— Aš pats įrašysiu. Ką gi, puiku, imkimės reikalo. Labai norė- 
čiau, kad procedūrą stebėtumėte - jums tai būs į naudą. 

— Ne, aš palauksiu čia. 

— Jeigu norite, kad padaryčiau jai abortą, — tarė Gydytojas, - tai 
eikite kartu su manim ir Žiūrėkite, ką darysiu. 

Norom nenorom teko sutikti. Gydytojas užsimetė savo baltąjį 
švarkelį, ir mudu nuėjome į procedūrų kambarį. Renė ant apžiūrų 
stalo gulėjo iki kaklo apklota marška. Bijojau, kad nepultų manęs 
varyti lauk, tačiau ji netarė nė žodžio. Ponia Doki stovėjo abejingu 
veidu. Gydytojas nusiplovė rankas, tada patraukė maršką ir ap- 
nuogino Renės pilvą. 

— Taigi pirmiausia patikrinkime, ar jūs iš tiesų nėščia. 

Vos tik jis prisilietė prie jos, pradėdamas apžiūrą, ji nevalingai 
krūptelėjo. Po kokios minutės ar kelių, kai Gydytojas apsimovė 
gumines pirštines, pasitepė tepalu pirštus ir pradėjo vidinę apžiū- 
rą, ji ėmė pasikūkčiodama raudoti. 

— Nagi liaukitės, -— 1rzliai tarė Gydytojas, - juk jau buvote pasto- 
jusi. - Kiek patylėjęs jis paklausė: - Kaip manote, prieš kiek laiko 
pastojote? — Renė neatsakė, ir jis nieko daugiau nebeklausinėjo. 

— Ką gi, galime pradėti. Prašau paduoti plėtiklį ir grandiklį, — 
paprašė jis ponios Doki. Ši nuėjo prie netoliese įrengto sterilizato- 
riaus jų atnešti ir pradėjo žvanginti kažkokius instrumentus; Re- 
nės raudojimas pasidarė padrikesnis ir garsesnis. Ji kiek išsirietė 
ant apžiūrų stalo ir net pabandė keltis. 

— Gulėt ir tylėt, - piktai įsakė Gydytojas. - Tuoj visą namą su- 
kelsite ant kojų. 

Renė vėl atsigulė ir užmerkė akis. Kai tik Gydytojas iš ponios 
Doki paėmė žvilganų grandiklį, mane pradėjo pykinti; nutariau 
žiūrėti į Renės veidą, o ne ten, kur buvo atliekama operacija. 

— Užsekite diržus, - paliepė Gydytojas poniai Doki. — Jums vei- 
kiausiai jau yra tekę tai daryti. Renę per diafragmą apjuosė platus 
odinis diržas. - Taip, dabar laikykite jos dešiniąją koją, o jūs, Hor- 
neri, laikykite kairiąją. Zinote, akušerinės bėdos mus čia ištinka 
retai, tad ir stalo su sąvaromis nepasirūpinau nupirkti. 

Jis kilstelėjo Renės kojas ir plačiai išskėtė. Ponia Doki sugriebė 

dešiniąją ir prispaudė Renės blauzdą prie savo šlaunies, aš, labai 
nenoromis, suėmiau kairiąją. 

— Atleisk man, Rene, — pralemenau. 

Renė lingavo galva ir vaitojo. Dar po kurio laiko - manyčiau, 
kai Gydytojas kaip tik pradėjo gimdoje darbuotis grandikliu, ta- 
čiau aš nežiūrėjau, ką jis daro, taigi tiksliai pasakyti negaliu - ji 
pradėjo klykti ir trūkčioti kojomis, bandydama išsiveržti. 

— Laikykite tas prakeiktas kojas! — užriko Gydytojas. - Ji tuoj 
susipjaustys į griežinėlius! Nutildykite gi ją, Horneri! 

— Rene.. = teįstengiau maldaujamai pralementi aš. Ji buvo apimta 
siaubo; manau, kad nebepažino ir manęs. Man iš akių plūdo aša- 
ros, jos veidas raibuliavo tarsi grimzdamas po vandeniu. Akimir- 
kai ji atsipalaidavo, bandydama susiimti, bet tuoj pat - gal pajūtu- 
si dar vieną grandiklio krimstelėjimą? — vėl pratrūko klykti ir iš 
visų jėgų bandė keltis. 

- Velnias, — su pasibjaurėjimu nusikeikė Gydytojas, žvelgdamas 
į ponią Doki. - Neįmanoma dirbti grandikliu. Paleiskite jos koją ir 
užčiaupkite jai burną. 

Ponia Doki stumtelėjo Renės galvą žemyn ir užspaudė jai bur- 
ną delnu. Renė įnirtingai spyrė atsilaisvinusia koja; Gydytojas, per 
plauką išvengęs smūgio, tarsi kamštis iš butelio šoko į šalį ir apver- 
tė kėdę. Aš netyčia žvilgtelėjau žemyn ir pamačiau kraują: sukru- 
vintą maršką ant Renės pilvo, kruvinus Renės klubus, kruvinas 
Gydytojo pirštines: Tik vargais negalais įveikiau vėmulį, kuris jau 
buvo beprasiveržiąs man pro burną. 

— Operacijos nutraukti nebegalima, — tarė Gydytojas poniai Do- 
ki. — Ji jau kraujuoja. Palaikykite ją truputį, aš paruošiu narkozę. 

Renės baimė pradėjo skverbtis į mane. Ji minutėlei aprimo, jos 
akys maldaujamai žvelgė į mane. 

— Nuimkite ranką, — pasakiau poniai Doki. - Ji nebešauks. 

Ponia. Doki atsargiai atitraukė delną, pasiruošusi tuoj pat - jei- 
gu prireiks — vėl užspausti Renei burną. 

— Džeikai, man baisu, - tyliai sudejavo Renė, visa drebėdama. — 
Man skauda. Nenoriu bijoti, bet niekaip negaliu susivaldyti. 

— Ar jūs tikras, kad jau per vėlu operaciją nutraukti? < paklau- 
siau aš per visą kambarį, nes Gydytojas tolimajame kampe guminę 
žarną jungė prie dviejų dujų balionų, stovinčių ant platformos. 

— Dabar jau nėra prasmės nutraukti, — atsakė jis. = Jau būčiau 
baigęs, jeigu ji nebūtų pradėjusi kvailioti. 

— Rene, ar nori važiuoti namo? 

- Taip, - sukūkčiojo ji. - Tačiau tegu iš pradžių jis užbaigia, ką 
pradėjęs. Bandau susiimti, gulėti ramiai, bet man nieko neišeina. 

— Na, tai mes tuo pasirūpinsime, - pareiškė Gydytojas, jau 
nebepykdamas. Jis privežė dujų balionus prie stalo galvūgalio. — 
Taip šokčiojote, kad vos nepradūriau jums gimdos. Dabar atsi- 
palaiduokite. 

Renė užsimerkė. Gydytojas padavė kaukę poniai Doki, kuri su 
kažkokiu pasimėgavimu uždėjo ją Renei ant nosies ir burnos. Gy- 
dytojas nedelsdamas atsuko vožtuvėlius ir dujos tyliai šnypšdamos 
plūstelėjo į kaukę. | 
 — Kvėpuokite giliai, - pasakė gydytojas, stebėdamas manomet- 
rų rodmenis. 

Renė suskato kvėpti dujas, tarsi būtų troškusi kuo greičiau ne- 
tekti sąmonės. Ji liovėsi virpėjusi, kojos suglebo. 

— Patikrinkite pulsą, — paliepė Gydytojas poniai Doki. 

Tačiau kai ji laisva ranka suėmė Renės riešą, ši ūmai gausiai 
išsivėmė, tarytum jos skrandis būtų išsivertęs. Po akimirkos jos 
gerklėje kažkas tarsi sučepsėjo — Viešpatie, koks tai buvo klaikus 
garsas! — paskui dar kartą. Jos akys trumpam prasimerkė, bet tik 
iki pusės. 

— Bronchoskopą! — šaižiai riktelėjo Gydytojas, plėšdamas kaukę 
nuo Renės veido. Renės veidas buvo mėlynas: čepsėjimas gerklėje 
liovėsi. - Horneri, atsekite diržą! Greit! 

Karštligiškai įsikibau diržo, tačiau niekaip negalėjau sūgraibyti 

sagties — akyse viskas liejosi. Renės krūtinėje kažkas garsiai gurg- 
telėjo, tarsi po vandeniu būtų sprogęs dinamitas. 

— Bronchoskopą! — subliuvo Gydytojas. 

Ponia Doki pagaliau atbildėjo prie stalo nešina į dūdelę panašiu 
instrumentu; Gydytojas išplėšė jį jai iš rankų ir pradėjo kišti Renei 
į burną. Jos burna buvo visa vėmaluota, plaukai irgi buvo aplipę 
vėmalais, po galva telkšojo tiršta balutė. Staiga veidas dar labiau 
pamėlynavo, akys atsivėrė, lėliukės beprasmiškai blaškėsi. Man vis- 
kas pradėjo suktis prieš akis. 

— Paruoškite deguonies! - įsakė Gydytojas. - Horneri, skaičiuo- 
kite pulsą! 

Griebiau Renės riešą. Gal kokį vieną tvinksnį ir pajutau — bet ne 
daugiau. | 

— Pulso nėra! - suklikau aš. 

— Kad tave kur... - Gydytojo balsas virptelėjo. Jis ištraukė bron- 
choskopą iš jos trachėjos ir padėjo prie galvos. —- Nebesirūpinkit 
dėl deguonies, ponia Doki. 

Ponia Doki neskubėdama priėjo prie stalo pasižiūrėti. 

To vaizdo nepamiršiu niekada: procedūrų kambaryje tamsu, vie- 
nas lubose įtaisytas prožektorius apšviečia tik stalą; negyva Renė, 
pamėlynavusiu, juodomis dėmėmis išmuštu veidu, atviromis aki- 
mis, burna išžiota, sklidina vėmalų — tarsi kokia duobelė, - kurie 
per lūpų kraštus sruvena į vėmalų balą po jos galva; platus juodas 
diržas, pagaliau atsegtas, guli susirangęs ant jos krūtinės ir pilvo; 
apatinė kūno dalis apnuoginta ir kruvina, jos kojos nerangiai ir 
dramblotai svyra nuo stalo krašto. 

- Amen... - atsiduso Gydytojas. 

— Kaip tai atsitiko? — paklausė ponia Doki. 

— Ji veikiausiai prieš važiuodama Čia stipriai pavakarieniavo, — 
atsakė jis. — Ir sugalvok taip prisišveisti prieš operaciją! O kai 
prisikvėpavo eterio, apsivėmė ir įtraukė vėmalų į plaučius. Tai 
velniava! | 

Buvau toks priblokštas, kad net verkti negalėjau. Jaučiausi tarsi 
kirvapente per galvą smogtas; dar truputį ir būčiau plojęsis ant 
grindų, bet paskutinę akimirką kažkaip įsigudrinau sugraibyti kė- 
dę, ant kurios ir susmukau. 

— Laikykitės Horneri, jūsų dar tetrūksta! 

Atsakyti nesugebėjau. Stengiausi neapsivemti ir neprarasti są- 
monės. 

— Eikite ir prigulkite ant kušetės priimamajame, - įsakė jis. — Ir 
laikykite aukštyn iškėlęs kojas. Tai praeis. Mes ją apiplausime, ap- 
tvarkysime, tada turėsite ją iš Čia išvežti. 

— Kur išvežti?! — surikau aš. - Kur aš ją dėsiu?! 

— Kaip tai - kur? Ogi nuvešite namo. Negi manote, kad vyras 
nenorės atgauti kūno? 

Aš atsistojau ir nusvirduliavau durų link, bet dar neužčiuopęs 
rankenos kiek ilgas dėjausi ant grindų. Atsipeikėjau jau priimama- 
jame, paguldytas ant kušetės. Gydytojas stovėjo šalimais. 

— Štai, nurykite, — tarė jis, duodamas man dvi piliules ir stiklą 
vandens. 

— O dabar klausykitės. Reikalas rimtas, bet jeigu susiimsite, vis- 
kas bus gerai. Mes pernešėme ją į jūsų automobilį. Tik nedarykite 
kvailysčių: nebandykite kūno atsikratyti — pakeliui kur nors išmes- 
ti ar paslėpti. Aš paskambinau jos vyrui ir pranešiau, kad ji tuoj 
atsigaus po narkozės. Geriausia vežkite ją tiesiai namo, ten ir pra- 
neškite vyrui apie žmonos mirtį. Panikuokite. Pasakykite, kad ji 
mirė pakeliui į namus: pradėjo vemti, užspringo ir užduso. Skro- 
dimas jūsų žodžius patvirtins. Vyras iškvies greitosios pagalbos 
medikų komandą, jie, žinoma, aptiks aborto pėdsakų, bet nieko 
baisaus. Jus pradės kamantinėti, bet tai irgi nieko baisaus. Tik iki 
rytdienos nesakykite, kur buvo atliekamas abortas — paskui galite 
sakyti, tai jau reikšmės nebeturės. Aš su keletu pacientų išvažiuoju 
šiąnakt traukiniu, o ponia Doki pasiliks ir viską sutvarkys. Namas 
ir telefonas registruotas jos vardu — ji pasakys esanti viena iš mano 

pacienčių, ir tik nuomojusi man namą. Jūs mano pavardės nežino- 
te, O ji pasakys išgalvotą ir apsimes apie visą šį reikalą ničnieko 
nenutuokianti. Nei jūsų, nei jos jie nesuims, o mane surasti - ran- 
kos per trumpos. Štai, imkite, — jis padavė man voką. — Čia jums 
autobuso bilietui ir šiek tiek pinigų pragyventi iki trečiadienio. 
Planai nesikeičia. Trečiadienį ryte „Greihaund“ stotyje susitinkate 
su ponia Doki. Ji lauks jūsų su kitais pacientais ir praneš, jeigu kas 
nors pasikeis. Ar pajėgsite vairuoti? 

Atsakyti neįstengiau: kartu su sąmone siautulinga banga grįžo 
ir sielvartas. 

— Atrodote visai neblogai, - trumpai pastebėjo jis. - Dėl to, kas 
atsitiko, kaltas ne jūs vienas, o mes visi. Tebūnie tai pamoka mums 
visiems. O dabar eikite. Kuo greičiau visa tai baigsis, tuo geriau. 

Piliulės veikiausiai išties man padėjo: kai atsistojau, galva ne- 
besvaigo. Nuėjau prie automobilio ir sėdau prie vairo. Renė su- 
riesta kamuoliuku gulėjo ant užpakalinės sėdynės — apvilkta, iš- 
prausta, užmerktomis akimis. Tai, kas atsitiko, buvo taip rimta, 
kad net nebandžiau apie tai galvoti ir ką nors jausti. Mechaniškai 
nuvairavau automobilį prie Morganų namų. 

Kai įėjau į vidų, buvo apie vienuoliktą. Kieme ir beveik visuose 
namo kambariuose buvo tamsu, kelias tuštut tuštutėlis. Paskam- 
binau į duris, ir kai pasirodė Džo, pasakiau: 

— Ji mirė, Džo. 

Jam.tarsi kas kirvapente per galvą būtų trenkęs. Jis smarkiai su- 
svyravo, tačiau išsilaikė nesusmukęs, tik pirštu arčiau akių pastūmė- 
jo akinius. Iš akių pabiro ašaros ir ėmė tekėti abiem skruostais. 

— Kur ji? 5 

— Automobilyje. Ji apsivėmė nuo eterio, užspringo ir užduso. 

Jis žengė pro mane automobilio link. Vargais negalais išbogino 
ją iš mašinos, nunešė riamo ir švelniai paguldė ant tachtos. Veidu 
sruvo ašaros, tačiau jis nė karto nesukūkčiojo — ir apskritai joks 
garsas neišsiveržė jam iš krūtinės. Aš bejėgiškai stypsojau greta. 

— Kokia to gydytojo pavardė? 

— Nežinau, Džo. Kaip Dievą myliu, tikrai nebandau jo dangsty- 
ti. Aš lankydavausi pas jį, bet jis taip man ir neprisistatė. Paskui 
tau viską paaiškinsiu, jei tik norėsi klausytis. 

— Kur jis atliko operaciją? 

— Netoli Vainlendo. Paaiškinsiu policijai, kaip tą vietą rasti. 

— Dink iš čia. Greit. 

— Gerai, - pasakiau aš ir iš karto išėjau. Ne laikas buvo protes- 
tuoti, aiškintis, atgailauti. Ir ne vieta. 

Visą naktį prasėdėjau prie telefono, laukdamas skambučio - Džo 
arba policijos, tačiau niekas taip ir nepaskambino. Pašėlusiai norė- 
jau paskambinti į policiją, į ligoninę, Džo - bet juk paskambinus 
reikėjo ką nors kalbėti, o aš nežinojau, ką pasakyti. Bandžiau įsi- 
vaizduoti, ką dabar daro Džo - veikiausiai dar nieko, tik sėdi šalia 
Renės ant tachtos, žiūri į ją ir kažką mintyse svarsto. Nutariau 
nesikišti ir leisti jam daryti viską, ką tik jis panorės. „Net jeigu jis 
norės mane nužydyti, nesipriešinsiu - maniau sau. - Nenorėjo ma- 
no pagalbos, tai tegul pats sau ir Žinosi. Jeigu kas pradės mane 
klausinėti, - kalbėjau sau, - sakysiu tik tiesą, nebent Džo paprašy- 
tų nesakyti, kas nutiko iš tiesų.“ Visa širdimi vyliausi, kad Gydyto- 
jas suklydo ir kad man vienaip ar kitaip teks atsakyti prieš įstaty- 
mą. Geiste geidžiau atsakomybės. 

Tačiau ničniekas nepaskambino. Ryte susidūriau su dilema: eiti 
į koledžą ar ne? Nutariau eiti. Gal kas nors iš dėstytojų jau ką nors 
žino — paskambinti Džo man nekilo ranka. 

Kai nusigavau į koledžą, nuskuodžiau tiesiai į daktaro Šoto ka- 
binetą ir apsimečiau norįs pasižiūrėti, ar nėra kokių nors praneši- 
mų. Daktaras Šotas kartu su Širle ir daktaru Karteriu stoviniavo 
prieškambaryje, ir iš jų veidų buvo aišku, kad jie apie Renės mirtį 
jau Žino. 

— Labas rytas, - pasisveikinau, nežinodamas, kaip būsiu sutiktas. 

— Labas rytas, pone Horneri, — išsiblaškęs atitarė daktaras 

Šotas. - Mes ką tik sužinojome siaubingą žinią! Vakar naktį staiga 
mirė Džo Morgano žmona! 

— Ką?! - šūktelėjau aš, automatiškai suvaidinęs nustebimą ir pasi- 
baisėjimą. Taigi, regis, jie neįtaria, kad aš prikišęs nagus: ką gi, kol 
nežinau, ką ketina daryti Džo, reikia ir toliau vaizduoti nuostabą. 

— Kažkoks košmaras! - dar kartą nusibaisėjo daktaras Šotas. — 
Tokia jauna moteris, ir dar du maži vaikučiai liko be mamos! 

— Kas jai nutiko, sere? 

Jis išraudo. | 

— Aš pats dorai nieko nežinau, pone Horneri. Džo kažką bandė 
aiškinti telefonu, bet - juk Žinote, kaip būna tokiais atvejais - gana 
padrikai, ir aš nelabai ką supratau... Jis priblokštas — jam tai toks 
smūgis! Regis, ji mirė vakar vėlai vakare ligoninėje, paveikta nar- 
kozės. Jai darė kažkokią neatidėliotiną operaciją. 

— Siaubas... — atsidusau aš, purtydamas galvą. 

— Baisu, baisu! 

— Gal paskambinti į ligoninę? - pasiūlė jam Širlė. - Registratū- 
ros darbuotojai veikiausiai ką nors Žino. 

— Ne, ne, — tuoj užprotestavo daktaras Šotas. - Nedera taip 
smalsauti. Aš paskui paskambinsiu Džo ir paklausiu, ar negalėčiau 
kuo padėti. Kas galėjo pagalvoti! Ponia Morgan buvo tokia jauna, 
sveika moteris! | 

Aiškiai mačiau, kad jis žino daugiau negu sako, tačiau kad ir ką 
pasakojo jam Džo, manęs jis neįvėlė. Daktaras Karteris pastebėjo 
ašaras mano akyse ir patapšnojo per petį. Visi žinojo, kad aš su 
Morganais lyg ir draugauju. 

— Niekas nežino, kada išmuš toji valanda, - atsiduso jis. - Geri 
žmonės miršta jauni. Gal tai ir į gera. 

— O kaip jis tvarkysis su vaikais? — paklausiau aš. 

— Vienas Dievas težino! Kokia tragedija! — rypavo jis, ir buvo 
ne visai aišku, ką jis turi galvoje. 

- Žinote, gal neverta dabar spėlioti, kas buvo ir kas bus — ateis 

laikas ir viską sužinosime, — pareiškė daktaras Karteris. — Mes ir 
taip visi labai sukrėsti. 

Supratau, kad daktaras Šotas pasakė jam, ką buvo sužinojęs 
pats. 


Taigi pirmadienį ir antradienį, kaip paprastai, skaičiau paskai- 
tas, nors viduje Žiojėjo tuštuma, kurioje blaškėsi nerimas. Renę 
laidojo antradienį po pietų, bet kadangi dėl to koledžas negalėjo 
oficialiai paskelbti laisvos dienos, iš dėstytojų į laidotuves nuvyko 
tik daktaras Šotas. Panelė Baning iš visų surinko pinigų vainikui: 
prisidėjau doleriu iš tų skatikų, kuriuos man davė Gydytojas. Tuo 
metu, kai Renę leido į kapą, aš, regis, studentams aiškinau apie 
skyrybos ženklus. 

Koledže buvo paskelbta, kad ponia Morgan, kaip paaiškėjo, mi- 
rė visai ne dėl narkozės poveikio: pasirodo, maisto trupiniui pate- 
kus į kvėpavimo takus, užduso pakeliui į ligoninę. Tokia pat infor- 
macija buvo pateikta ir antradienio laikraštyje - daktaras Šotas, 
matyt, buvo labai įtakingas Vaikomiko bendruomenėje. Be to, pa- 
sklido gandas, kad ponas Morganas parašė prašymą atleisti jį iš 
darbo. Visi buvo įsitikinę, kad tokį sprendimą jis priėmė paveiktas 
sukrėtimo, kurį patyrė mirus žmonai — girdi, visai suprantama, 
kad jis nori kurį laiką pakeisti aplinką. Vaikais rūpinosi ponas ir 
ponia Makmehonai, Renės tėvai. 

Tačiau antradienio popietę išgirdau, kaip viskas buvo iš tiesų. 
Kai baigęs darbus leidausi paradiniais laiptais, mane pasivijo dak- 
taras Karteris ir čiupo už alkūnės. 

- Žinau, kad draugavote su Morganais, - sąmokslininko tonu 
sušnabždėjo jis, vesdamasis mane atokiau nuo netoliese mindžika- 
vusių studentų būrelio, — tad jums veikiausiai derėtų žinoti, kas 
atsitiko iš tiesų. Tik niekam daugiau nesakykite. 

— Žinoma, nesakysiu, — patikinau jį. — Tai kas gi ten nutiko? 

— Mudu su ponu Šotu tiesiog pakraupome, kai sužinojome, — 

tarė jis. — Atrodo, kad ponia Morgan mirė dėl nelegalaus aborto 
padarinių — operacija buvo atliekama kažkur užmiestyje, netoliese. 

— Negali būti! ) 

— Bijau, tai tiesa. Kai Morganas ją nuvežė į ligoninę, atlikus 
skrodimą paaiškėjo, kad ji užduso veikiama narkozės, ir buvo ap- 
tikta aiškių aborto požymių. 

— Jėzau, kokia gėda! 

— Baisu. Daktarui Šotui pavyko pasiekti, kad tai į viešumą neiš- 
kiltų, ir policija šį reikalą tiria slaptai, tačiau kol kas nieko neišsiaiš- 
kino. Morganas tvirtina nežinąs, nei kas darė abortą, nei kur jis 
buvo daromas. Girdi, žmona pati dėl visko susitarė, ir jis nebuvęs 
ten, kur visa tai atsitiko. Nežinau, ar jis sako tiesą, ar meluoja — 
vienas Dievas težino, kaip ten buvo iš tiesų. 

— Viešpatie šventas! Ar jį gali patraukti atsakomybėn? 

— Ne, nepavyks. Tačiau su darbu jam teks atsisveikinti: nors 
daktaras Šotas Šį reikalą užgniaužė, tačiau nutarė: po to, kas atsiti- 
ko, jis, kad ir geriausių norų turėdamas, negalės leisti Morganui 
pasilikti koledže. Reikalas ir taip pašvinkęs, o kas bus, jeigu suži- 
nos studentai? Pats suprantate - mažas koledžas mažame mieste- 
lLiūkštyje... Gali kilti didelių nemalonumų. Atskleisiu dar vieną pa- 
slaptį: daktaras Šotas SA paprašė, kad šis parašytų prašymą 
atleisti iš darbo. 

— Vargšelis! 

— Taip, gaila vyruko. Juk jūs niekam nesakysite? 

Papurčiau galvą. 

— Ničniekam. 


Taigi galimybė viešai prisiimti atsakomybę sau man suteikta ne- 
buvo. Renė guli kapinėse. Džo liko be darbo, o aš vis dar turėjau 
darbą, mano reputacija nė kiek nenukentėjo. 

Viešpatie, kaip viskas mėšlina, kaip neteisinga! Blaškiausi po 
kambarį, trūkčiojamai dūsavau ir garsiai vaitojau. Žinoma, galiu 

imti ir viešai paskelbti, jog tai aš dėl visko kaltas, bet ar tai nebus 
dar vienas, galutinis, pažeminimas Džo, kuris aiškiai siekia atimti 
iš manęs manąją atsakomybės dalį ar, bent jau, nenori dalintis su 
manim savo sielvartu? Galiu, žinoma, savo naštą nešti slapčia čia, 
Vaikomike, ar kur nors kitur, vedęs Pegę Rankin arba metęs ją iš 
galvos, savo pavarde arba kokia nors kita — bet ar tai nebus visuo- 
menės, kurioje gyvenu, apgaudinėjimas, ar tai nebus tiesiog slaps- 
tymasis nuo viešo pasmerkimo? Be to, niekaip negalėjau nuspręs- 
ti, ar vesdamas Pegę pasielgsiu gailestingai ar Žiauriai; ar teisingai 
pasielgsiu, jeigu įskųsiu Gydytoją policijai, ar ne. Negalėjau nuspręs- 
ti, net kaip turėčiau jaustis: savo širdyje mačiau tik skausmą — 
abstraktų, beformį ir betikslį. 

Tiesiog krausčiausi iš proto. Bandžiau rašyti laiškus - Džo, 
policijai, Pegei, vėl Džo. Pradėjau gal dvylika, bet nė vieno taip 
ir neužbaigiau. Tuščias reikalas: negalėjau nei ilgai ko nors kvai- 
lai kaltinti — Gydytojo, savęs ar dar ko, nei nuspręsti, ką daryti 
toliau. Galiausiai savo prirašytus popierius išmečiau lauk ir ty- 
liai, tvinkčiodamas skausmu, sėdėjau supamojoje kėdėje. Šis bai- 
singas neišbaigtumas varė mane iš proto; raumenys net girgždė- 
jo 1š įtampos, ragindami veikti, tačiau mano, kaip ir Laokoono, 
galūnes supančiojo baisiosios gyvatės dvynės - Žinojimas ir Vaiz- 
duotė, kurios, išsikerojusios laiko pilnatvėje, jau nebe gundė, bet 
žudė. 

Galop aš nusirengiau ir tamsoje atsiguliau į lovą, nors nė nesiti- 
kėjau užmigti, ir pradėjau nebylų dialogą su savo draugu. 

— Mudu su tavim nuėjome per toli ir sužinojome per daug, — 
tariau aš Laokoonui. - Kaip tokiems kaip mes, išsilaikiusiems iki 
šių dienų, gyventi tokiame pasaulyje? 

Atsakymo neišgirdau. Burnoje jutau pelenų skonį. 


Vidury nakties suskambo telefonas. Buvau nuogutėlis, ir ka- 
dangi užuolaidos nebuvo užtrauktos, ragelį pakėliau nedegdamas 

šviesos. Džo balsas buvo tvirtas, aiškus, ramus, tarsi jis pats būtų 
buvęs šalia. 

— Džeikai? 

— Taip, Džo, tai aš, — aš visas sutvinksėjau, kiekvienas nervas 
stojo piestu, prieš akis sušmėkščiojo pastarųjų dienų įvykiai, taip 
pat ir didelis pistoletas jo spintoje. 

— Tu Žinai, kaip buvo? 

— Taip, regis, Žinau. 

Pauzė. 

— Ką gi. Kokie tavo planai? Esi ką nors sumanęs? 

— Nežinau, Džo. Tikriausiai ne. Maniau, kad viską reikia palikti 
tavo valioje, kad ir kokia ji būtų. 

Vėl pauzė. 

— Aš veikiausiai irgi išvažiuosiu iš Vaikomiko. 

— Tikrai? Kodėl? 

Džo balsas visiškai nekito, taigi ničnieko negalėjai spręsti apie 
jo jausmus. 

— Nežinau. O kaip tu, Džo? Ką tu dabar darysi? 

Jis klausimą ignoravo. 

— Tai ką mąstai, Džeikai? Ką apie visa tai galvoji? 

Aš nežinojau, ką atsakyti. Buvau visiškai sutrikęs. 

— Jėzau, Džo... neturiu supratimo, nuo ko pradėti, nežinau, ką 
daryti! 

— Ką? 

Jo balsas buvo vis toks pat aiškus, tyras, prie pat ausies. Ne- 
suprantu kodėl, bet aš pradėjau verkti, ašaros šaltais upeliais liejosi 
man per veidą, kaklą, lašnojo ant krūtinės, kūną purtė lediniai 
pagaugai. 

— Sakiau, kad nežinau, ką man daryti. 

— A-a. | 

Dar viena pauzė, šį kartą ilga, o paskui jis padėjo ragelį ir aš 
likau stovėti tamsoje su negyvu gelžgaliu prie ausies. 


( 238 ) 


Kitą rytą nusiskutau, apsirengiau, susikroviau lagaminus ir iš- 
sikviečiau taksi. Laukdamas jo sūpavausi supamojoje kėdėje ir rū- 
kiau cigaretę. Nebuvo jokio „oro“. Po kelių minučių lauke pasigir- 
do garso signalas — mane kvietė taksi vairuotojas. Pačiupau du 
lagaminus, o Laokoono biustą palikau stovėti ant Židinio lenty- 
nos. Automobilį, kuriuo daugiau neketinau naudotis, irgi palikau 
ten, kur šis stovėjo, šalikelėje, ir sėdau į taksi. 

— Į stotį. 

JAV literatūros klasikas, intelektualas, išradingas novatorius, 
unikalios „juodojo humoro“ mokyklos įkvėpėjas bei puikus 
literatūros kritikas. Jo kūryba Žavi sąmoju, vaizduotės žaismu, 
nestandartinėmis situacijomis, smagiais paradoksais ir ironija. 
New York Times Book Review pavadino jį geriausiu šiuolai- 
kiniu Amerikos rašytoju. 


Romanas „Kelio pabaiga“ (1958) - vienas iš pirmųjų Bartho 
šedevrų, stilistika ir tematika-artimas 2000 m. lietuviškai išleistai = 
„Plaukiojančiai operai“. Kūrinys kupinas gerą modernų džiazą 
primenančių improvizacijų, autorius eksperimentuoja, mėgina naujai 
pažvelgti į, jo žodžiais tariant, „išsisėmusias“ literatūros formas, 
atgaivinti jas, perkurti. Šiame kūrinyje, vaizduojant eilinių, niekuo 
neišsiskiriančių žmonių gyvenimus, meistriškai atskleidžiama universali 
žmogaus drama. Romano ašis - pagrindinio herojaus Džeko Hornerio 
psichologinis paralyžius, jo gydymas šiurpą keliančioje Remobilizacijos 
Fermoje ir tragiškas herojaus ryšys su fakulteto, kuriame jis dėsto, 
kolega bei jo žmona. Tai - bekompromisė žmonių susvetimėjimo 
atodanga. Pagal šį romaną Aramas Avakianas ir Terry Southernas 
1968 m. pastatė filmą, kuris, daugelio kritikų nuomone, pranoksta 

net Stanley Kubricko ir Arthuro Penno kūrybą. 


Johnas Barthas - geriausias šiandienos rašytojas Amerikoje ir vienas 
geriausių, kokius kada nors esame turėję. 
New York Times 


Išradinga, originalu, įžvalgu ir įdomu... Bartho kūrybai būdingas 
sąmojus, aiškumas ir didelis meistriškumas... rodomas tiesiogiai ir atvirai. 
New York Herald Tribune 


